
Теодосије 


Књижевно наслеђе српског средњег века не може 
се замислити без великог дела Теодосија Хиландарца. 
То су најлепши и најзначајнији стари српски тексто- 
ви: опширна житија и велике, сложене службе, кано- 
ни и похвале, Песник и прозни писац, подједнако ус- 
пешан у оба рода, Теодосије обележава целу једну 
епоху српске културе, која се од монументалних, све- 
чаних Сопоћана развила до топле, узбудљиве Грача- 
нице, од строге, аскетски темељне мада светле орто- 
доксије — до радосног уживања у плодовима остваре- 
не духовности. 

Највише познат као писац по своме Житију све- 
тог Саве, а тек у сразмерно новија времена и по дру- 
тим, химнографским делима, Теодосије остаје мало по- 
знат као историјска личност; његова биографија је 
низ питања без одговора. Као и у другим далеким ис- 
торијским биографијама, и овде ће можда тек нека 
будућа открића бацити више светлости на живот Тео- 
досија Хиландарца. Дотле, Теодосијево књижевно дело 
казиваће и само понешто, и све више, о своме писцу. 
То дело открива једну од најпоетичнијих и најведри- 
јих душа српскога средњег века. Верни духовни след- 

својих светих јунака, психолошки се поистове- 
ћујући с њима, Теодосије можда успешније од других 
српских животописаца приближава нашем времену 
ону трајну, универзалну вредност тих преобраза срп- 
ске духовности. Са његовим делом не мање него срп- 
ска уметност са Сопоћанима, Грачаницом или Богоро- 
дицом Љевишком, српска књижевност улази у свет 
византијско-словенске и европске културе као једно 
његово велико, узбудљиво достигнуће. 


І 


Време живота и рада Теодосија Хиландарца може 
се са доста разлога сместити ү крај ХШ и прве деце- 
није ХІМ века. Теодосије је писац епохе краља Ми- 

лутина (1282—1321). Дилема у питању старости њего- 
вог дела, нарочито поводом односа према другом ве- 
ликом животописцу св. Саве, Доментијану, разрешава 
се све више у прилог тези да је Теодосије и као писац 
млађи од Доментијана, те да га од Савинс смрти 
(1235. или 1236) одваја знатно више од пола века. 

Тешкоће су биле настале због разлика и против- 
речности у рукописној традицији главнога Теодосије- 
вог дела, Житија светог Саве. Свагда жива хиландар- 
ска традиција о томе житију некако се била угасила 
у српској филологији, те су први српски научници који 
су у ХІХ веку дошли у додир са Теодосијевим списом 
били збуњени у толикој мери да један Бура Даничић, 
заведен насловом његова рукописа, издаје Теодосије- 
во Житије као Доментијаново (1860). Грешку је испра- 
вио тек пошто је у Бечу нашао правог Доментијана и 
издао га пет година касније (1865). Али, ни прва науч- 
на обавештења о Теодосију, она што их је био дао 
Павле Јосиф Шафарик (1831), нису била јасна, Упо- 
знавши Теодосијево дело само по неким рукописима 
и прерадама ХУ века, Шафарик је на крају поме- 
шао двојицу Теодосија: старога српског писца ХИР— 
ХІУ века идентификовао је са једним позним Теодо- 
сијем, исто тако хиландарским јеромонахом, преписи- 
вачем, редактором и приређивачем неких издања у 
последњим деценијама ХУПТ века; тај Теодосије је 
умро око 1796. Забуну су коначно разјаснили тек Б. 
Сп, Радојичић (1951, обј. 1954) и Н. Радојчић (1954, 
обј. 1956, мада са потпуно различитих позиција у 
односу на првог и правог, Теодосија „Старијег“. 

Ту се срећемо са јелном карактеристичном кул- 
турноисторијском појавом: заборавом науке. Теодо- 
сијеви текстови су управо последњих тридесетак го- 
дина ХУПТ века код Срба поново популарисани: Срб- 
љак Синесија Живановића 1761, поновљен 1765, давао 
је две главне Теодосијеве службе; Канони осмогласни, 
у редакцији Теодосија Млађег, штампани су у_Вене- 
цији 1776; своју прераду Житија светог Саве објавио 
је Кирило Живковић 1794, додуше већ и он као До- 
ментијаново дело. Но у ХУПІ веку се читају и стари 
рукописи са овим житијем; хиландарски кодекс Таха- 
"монаха Марка из шездесетих година ХІУ века (сада 

у Народној библиотеци Србије, Рс 17) путује ради 
„писаније“ по српским земљама током осамнаестог 
века; у Новом Саду је 1732, у дому трговца Недељка 
Богдановића, где га чита сликар Јоаким Марковић. 
Па ипак, Шафарику 1831. године није јасно да је Тео- 
досије аутентичан писац средњовековне епохе, а ни 
1860. године Даничић не препознаје и не разликује 
Теодосија и Доментијана. Тек касније, седамдесетих 
и осамдесетих година ХІХ века у радовима Стојана 
Новаковића, Светислава Вуловића, Љубомира Стоја- 
новића и др., почиње се у свести српске науке пома- 
љати представа о Теодосију, а упоредо с њим и о 
великом његовом претходнику Доментијану. 

У највећем броју рукописа Теодосијевог Житија 
светог Саве (а има их у српској редакцији сачуваних 
и познатих преко 30), стоји да је то дело „сказано 
Доментијаном, јеромонаха монастира Хиландар нари- 
цајемаго, а саписано Теодосијем, монахом тогожде 
монастира“. Неки рукописи имају само Доментијаново 
име, без другог дела реченице где се помиње Теодо- 
сије; тада обично стоји за Доментијана да је он „са- 
писао“ ово житије. Управо је такав рукопис имао пред 
собом Даничић када је 1860. пожурио да изда текст 
Житија светог Саве. Сва руска рукописна традиција 
ХУ! века, заснована на српском протографу добије- 
ном 1517. из Свете Горе, помиње само Доментијана, 
а не и Теодосија. Но, значење самих речи је јасно, и 
ту никаква домишљања нису потребна: „сказати“ 
значи у старом српском језику — испричати, казати 
(или казивати), протумачити (тумачити, казивати тума- 
чећи). Отуда је „сказаније“ и назив једнога књижевног 
жанра, технички термин за „причу“ (паггано). Према 
томе, Доментијан је саопштио садржај животописа, 
испричао живот св. Саве; Теодосије је то онда „сапи- 
сао“ — то значи: написао, записао или преписао. 
Пошто у уводу свога житија Теодосије изричито по- 
миње да је у своме раду користио и писане изворе 
што су их за собом оставили Савини ученици, а сачу- 
вано је аутентично Доментијаново житије из 1243. или 
1254, природно је претпоставити да је Теодосије, у 
ствари, написао Житије светог Саве као прераду До- 
ментијановог текста, користећи се њиме као подлогом, 

као својим главним, али никако не јединим извором. 
Ако имамо у виду законе средњовековног књижевног 
стварања, постоји једно, може се рећи — апстрактно 
„Житије светог Саве“; једном написано за култ све- 
тога, оно затим подлеже изменама и прерадама, чак 
и стварној замени новим житијним текстом, али ће се 
у свим потоњим редакцијама и заменама дуго чувати 
његова првобитна „сигнатура“, и нарочито — име пр- 
вога аутора. Поготово ако је аутор прве верзије 
угледна и света личност — као што је и Доменти- 
јан, према рукописној традицији „преподобни“ јеро- 
монах хиландарски, чуваће се његово име за потврду 
ауторитета текста. То је један од путева како у сред- 
њовековној, нарочито житијној књижевности долази 
до појаве тзв. рее или текстова који су 
погрешно приписани неком аутору. Случај са Домен- 
тијаном, чије име у рукописној традицији Теодосије- 
вог Житија светог Саве доминира, потискујући име 
његовог правог и непосредног аутора, није необичан 
у књижевној пракси средњег века. 

Када се већ претпоставило да је Теодосије млађи 
савременик Доментијана, начињен је покушај да се он 
пронађе у кругу блиских сарадника или ученика До- 
ментијанових. И мада ни Доментијанова биографија 
није боље позната од Теодосијеве, неки се датуми и 
неке личности у вези с њим јављају као сигуран осло- 
нац. На рукописима правог Доментијановог Житија 
светог Саве сачувао се запис да је то дело написано 
6751 = 1242/43, за владе византијског цара Калојана, 
тј. Јована Ш Дуке Ватаца (1222—1254) (у бечком ру- 
копису), односно 6762 = 1253/54 (у лењинградском 
рукопису). Доментијаново Житије светог Симеона, 
пак, датирано је 1264. годином. Зна се и где су ова 
дела писана: прво — у Карејској ћелији Светог Саве, 
а друго — у „Пиргу Преображења Спасова“ изнад 
Хиландара (данас је то Света Тројица на Спасовој 
Води, пола сата на исток од манастира, у брдима). 
Из овога другог пирга, и из истог времена, потиче 
још једно дело везано за име јеромонаха Доментијана: 
рукопис Шестоднева Јована Егзарха (Москва ГИМ 
Син. 345) писао је тамо 1263, по налогу јеромонаха 
Доментијана, неки Теодор Граматик. Кодекс је поз- 

нат у науци не само по томе што је то један од нај- 
старијих датираних рукописа српских, или по томе 
што је калиграфски писан и украшен, него и по 
занимљивом запису у коме је писар Теодор испричао 
како је та књига настала и какве је невоље он сам у 
то време имао да доживи радећи на њој. Теодор је 
био „граматик“, што значи писар-професионалац и 
учен човек; међутим, он није имао браду, те је спадао 
у категорију „спана“ (грч. слауба безбрад, ћосав). До- 
ментијан га је позвао у Пирг Преображења ради писа- 
ња Шестоднева, не ИЕ се на тадашњу свето- 
горску забрану да „спани“ нема]у приступа на Атос, 
Још је у Првом типику Свете Горе, „Трагосу“ цара 
Јована Цимискија из 972, изричито прописано у пог- 
леду „деце, младића и евнуха“ да они без икаквог 
изузетка не смеју бити примљени у монаштво; постриг 
такве особе ни у ком случају није могућ, а игуман 
или келиот, који би се о ту забрану оглушио те при 
мио евнуха или дете у свој манастир или келију, 
подлеже строгој казни или чак, ако казну не буде 
хтео да прими, протеривању из Свете Горе (Асіеѕ ди 
Ргбратоп Мо 7, агї. ХУІ, р. 212). Забрана се очигледно 
није увек поштовала, тако да је баш у то време, 
1263, било „подигнуто велико гоњење против спана 
у Светој Гори“, те буде наређено Доментијану да 
свога писара Теодора удаљи из Свете Горе. Тако је 
Теодор започео да пише свој Шестоднев у хиландар- 
ском Пиргу Преображења, а завршио га на неком 
хиландарском метоху ван Свете Горе. 

Неки су историчари (Св. Вуловић 1885, Б. Сп. Ра- 
дојичић 1958, 1960) претпоставили да је Теодор Гра- 
матик — Теодосије Хиландарац. У прилог томе миш- 
љењу наведена је чињеница да је Теодор Доментија- 
нов млађи сарадник и без сумње књижевно образован 
човек високих уметничких способности; уз то је и са- 
звучје имена (Теодор — Теодосије) примамљиво за 
просопографска домишљања. Разуме се, имена нису 
иста, Теодор ипак није исто што и Теодосије, па се 
јавила потреба за објашњењем, а то се објашњење 
нашло у једној другој, прилично омиљеној конструк- 
цији: Теодор је, по томе, лаичко име; „спан“ је зато 

што је млад, што је безбрадо момче; он се после 1263. 
замонашио, постао Тео; је и, сада свакако с брадом, 
вратио у Свету Гору, у Хиландар. Против те хипотезе 
говоре многе околности. Прво, „спан“ није морао бити 
безбради младић него и ћосав одрастао човек; веро- 
вање да је једно безбрадо момче од петнаестак годи- 
на живота достигло већ звање професионалног „гра- 
матика“ — нема никаквог основа. Но, ако се и при- 
хвати објашњење да је Теодор био лаик-професиона- 
лац, нема доказа да се он замонашио и добио име 
Теодосије. С друге стране, када Теодосије пише Жи- 
тије светог Саве, он је већ монах манастира Хиланда- 
ра. Да се у њему види Теодор Спан потребно је, 
дакле; објаснити, најпре, како је, када и где Теодор 
постао Теодосије, и друго, како је један највероват- 
није ипак ћосави лаик поново ушао у Свету Гору, 
како је ту могао бити прихваћен после толиког про- 
гона, како је замонашен и потом напредовао у монаш- 
кој каријери. Теодор Граматик о свом прогонству из 
Свете Горе пише као о коначној, неумољивој чиње- 
ници: најзад, њему је то било други пут да га проте- 
рају из Свете Горе: први пут је годину дана раније 
(1262) морао да бежи у Солун, а и сад га је од не 
какве посебно строге казне на Атосу спасао само 
Доментијан својим личним угледом и заузимањем. 
Било је зато упутније потражити Теодосија у не- 
ком угледнијем хиландарском монаху или јеромонаху 
истог имена, о коме би било помена у другим, пого- 
тово у званичним документима, у актима и повељама 
тога доба. Али, којега доба? Ако се пође од прет- 
поставке да је Теодосије прерађивао Доментијана, он- 
да је он свакако морао писати своју верзију житија 
после 1243. или 1254. године. Но, то је још само прет- 
поставка. Постоји, међутим, једна чврста чињеница 
која означава време пре којега је Теодосијево Житије 
светог Саве сигурно морало настати: то је најстарији 
познати препис Житија, који је на срећу датиран, Тео- 
дулов рукопис из 1336. године. Теодул је, иначе, поз- 
нато име хиландарско-карејске писарске и књижевне 
радионице. Као старац, „држалац (етхратбу) Кареј- 
ске келије“ помиње се 1312. године; вероватно је он 
поменут и у запису о. Теофила Карејског у „Ката- 

стиху Келије Св. Саве" што се сачувао у Псалтиру 
из треће деценије ХГУ века (Хил. 453); познат је и 
из записа у Четворојеванђељу краља Милутина (Кареј- 
ском јеванђељу, Хил. 1) из 1316, као „поп Теодул, 
који живи у Келији Св, Саве Пустиножитеља у Ка- 
реји“; те године се он обратио краљу Милутину за 
помоћ у обнови Карејске ћелије; Житије Теодоси- 
јево он преписује 1336, а потом је кратко време 
игуман Хиландара (1347), потом проигуман и најзад 
„предстатељ“ Карејске ћелије 1348. Пирг у Кареји 
подигао је 1326. На жалост, рукопис Житија је изгуб- 
љен, али су се у Москви сачувале извесне фотогра- 
фије, као и запис о времену писања рукописа (Б. 
Трифуновић). То значи, дефинитивно, да је Теодо- 
сијево Житије настало пре 1336, да се и личност Тео- 
досија Хиландарца има тражити у деценијама које су 
претходиле Теодуловом рукопису. 

На основу Теодосијевог казивања о Жичи као 
цркви која је у његово доба још онаква каква је била 
по своме подизању, закључило се да је Житије мо- 
рало бити написано пре 1292, када су Жичу спалили 
Кумани (Ст. Станојевић). С друге стране, Теодосије 
товори о реци Сави на такав начин да се могло поми- 
слити како је он сматра границом се Србије и 
Угарске а она је то постала тек у раздобљу између 
1284. и 1292 (Д. Костић, Ст. Станојевић). Борђе Ра- 
дојичић је, потом, свео ово датирање на 1290. годину, 
тумачећи помен „безбожничких напада“ у Житију и 
у службама као алузију на најезду Кумана и Татара, 
која се, по њему, догађа управо 1290. године. Спаса- 
вање Пећи од татарске најезде, по Радојичићу, било 
би оно „ново чудо“ којим је св. Сава у животопишче- 
вој генерацији „поново засијао“ па је то послужило 
и као повод за писање новог житија. Ово хронолошко 
домишљање би имало неког основа да место на које 
се Борђе Радојичић позива, доказујући годину 1290, 
није опште место, топос византијско-словенске литур- 
гијске књижевности још од времена првих варвар- 
ских напада на Цариград у УП веку. Исто тако, помен 
реке Саве сувише је у Житију уопштен: угарски 
краљ „посла и од слугу својих благородних да га 
(тј. Саву — А. Б.) са сваком почашћу проведу, док 

та не преведу и преко реке Саве“; то не мора да 
значи да је Сава била граница него, како умесно при- 
мећује Никола Радојчић, ча се та граница „налазила 
тек тамо негде кад се Сага пређе, како је, стварно, и 
било у време Стефана Ирвовенчанога“. 

Много важнији нам се чине налази Владимира Мо- 
шина (1938—1939). У хиландарским и другим светогор- 
ским актима између 1316. и 1348. помиње се неки јеро- 
монах („поп“) Теодосије као хиландарски старац и 
један од главних људи у манастиру. На основу тога 
Мошин сматра да се у овом старцу Теодосију може 
идентификовати писац Теодосије. Први је помен у 
Милутиновој повељи Карејској ћелији из 1318, који 
се односи на време пре издавања повеље — на 1316. 
годину. Ту је међу „братијом начелном“ наведен на 
осмом месту, међу двадесет петорицом колико их је 
на списку, „старац поп кир Теодосије“. Угледни назив 
„кир“ указује, по Мошину на дворско одн. властео- 
ско порекло његова носиоца; од 25 старешина хилан- 
дарских 1316, само их је петорица са тим називом — 
међу њима, на четвртом месту списка, „кир Теодул, 
старац Карејске ћелије и потоњи преписивач Теодо- 
сијевог Житија светог Саве. Потом се Теодосије по- 
миње у Милутиновој повељи о откупу адрфата за 
хиландарски пирг од 1318—21, па у грчком хиландар- 
ском акту од 22. јануара 1327, док се у српској повељи 
краља Стефана Дечанског од 5. септембра 1327. по- 
миње као „духовник краљевства ми башта пирга 
морского кир Теодосије“. Башта је старословенска 
реч и значи, дословно, отац, а у ствари духовник, 
духовни отац. То је једна од изузетно важних функ- 
ција коју могу вршити само искусни, мудри монаси 
подвижници који поседују дар психолошког посма- 
трања и лечења унутрашњих, дубоко скривених „стра- 
сти“ (тадос). „Ова дужност манастирског духовника, 
која је претпостављала највећу част и доводила ње- 
ног носиоца на прво место иза игумана, давала се (и 
сада се даје) најстаријим и најискуснијим јеромона- 
сима који уживају опште поштовање због свога 
испосничког живота“ (В. Мошин). Ако је Теодосије 
био духовник у „пиргу морскоме“, а то је тзв. Хру- 
сија или Пирг Светог Василија на мору (код хилан- 

дарског пристаништа), који је краљ Милутин обновио 
почетком ХІҮ века, и уз то још духовник краља 
српског, онда је то знак великог угледа који је до 
тога времена он стекао у духовном погледу, као 
веран тумач и заштитник хиландарског, светосавско- 
-немањићког завета. То уједно значи да је он био 
личност блиска српском двору, те да је своје Житије 
светог Саве писао можда по жељи Двора, а и на ос- 
нову многих предања и података који су се на Двору 
чували. Ако је Доментијан своје Житије светог Симе- 
она писао по жељи краља Уроша 1, могао је и Тео- 
досије бити подстакнут на писање потребом, или 
жељом, српског краља — вероватно још Милутина 
(1282—1321). Теодосије није остао дуго на положају 
баште пирга морскога, јер је ту у августу 1329. већ 
један други монах (Јосиф). У списку од 1332. поново 
се јавља Теодосије. „Занимљиво је да и овде Теодо- 
сије не врши никакву административну функцију. 
Вероватно, кратки покушај из 1327 године показао 
је да бриге спојене с управним дужностима нису 
одговарале карактеру књижевника“ (В. Мошин). Пос- 
ледњи пут се Теодосије помиње у акту игумана Саве 
из 1348. о адрфатима за башту Андонија; поново се 
назива „баштом“, али свакако без административне 
функције у Пиргу. Мошин претпоставља да је Теодо- 
сије умро убрзо после 1348, те рачуна да је дожи- 
вео негде између седамдесет и осамдесет година ста- 
рости. Ако је дошао у манастир пре 1292 — под усло- 
вом да су размишљања о хронолошком значају спо- 
мена Жиче оправдана — што се, по Мошину, може 
прихватити поготово кад се има у виду да се Теодосије 
позива на људе који су св. Саву лично познавали, 
онда би њему 1316, када је први пут назван попом и 
старцем, требало да буде најмање око 40 година,'а 
вероватно и више. Житије светог Саве писао је као 
монах, што значи, ако се прихвати ова идентифика- 
ција, пре 1316. То уједно значи да Теодосијево Житије 
одваја од Доментијановог дела добрих неколико деце- 
нија, вероватно и свих педесет и више година, што 
је довољан временски период да се уопште јави по- 
треба за новом редакцијом и да се та нова редакција 
или прерада направи. 

2 Теодосије (0 

У реконструкцији биографије Теодосија Хилан- 
дарца треба ићи још једним путем. Осим Житија 
светог Саве и химнографских текстова за күлт Саве и 
Симеона, под именом Теодосија сачувала сү се и два 
исто тако култна састава, Житије Петра Коришког и 
Служба Петру Коришком. Из самога тог житија (чији 
је најстарији препис из ХУІ века) види се да га је пи- 
сао хиландарски јеромонах Теодосије; да је писац 
ради үпознавања са животом Петра Коришког ишао 
у Србију, посетио Петрову испосницу код села Ко- 
рише изнад Призрена, и прибележио казивање Петро- 
вих. тада још живих ученика; да је за писање житија, 
свакако и службе, подстакнут жељом и „налогом“ 
некога старца Григорија. То значи, најпре, да је 
дело морало настати тек после смрти Петра Коришког, 
али не тако дуго после тога, јер су Петрови ученици 
још живи; у питању је конституисање култа, у литур- 
гијско-књижевном смислу, али култа који је већ 
почео настајати око моштију Преподобнога и у кругу 
његових ученика, а повод је могао бити и на ширем 
плану литургијских збивања у српској цркви. Време 
живота и смрти Петра Коришког помогло би, тако, 
и датирању Теодосијевих текстова за његов култ, а 
онда и биографије самога Теодосија. Друго, личност 
старца Григорија, ако се може историјски иденти- 
фиковати, олакшала би ова истраживања још и више. 
Према сачуваном првом слоју живописа у Испосници 
Петра Коришког, на основу иконографије и стила, као 
и „двојезичних“ (грчко-српских) сигнатура, закљу- 
чено је да су фреске сликане око 1220, те да је и 
Бер као њихов ктитор, живео у то доба (В. Ј. 
Бурић). Он је потом могао живети довољно дуго да 
његови ученици — значи у следећој генерацији, до- 
чекају (можда и сами као стари људи) Теодосија 
Хиландарца негде пре 1316. У том случају, старац 
Григорије неће бити онај старац који се под тим 
именом помиње у Душановој повељи Светим Архан- 
Белима из 1348. као обновитељ Коришке испоснице, 
него, можда, Григорије Хиландарац, епископ рашки 
1305. године. 

Но, има још једна важна околност која говори за 
то да постанак свих књижевних, хагиографских и хим- 

нографских литургијских текстова Теодосијевих тре- 
ба датирати првим деценијама ХІУ века. То је нека 
врста знамења епохе, обележене на многим странама 
српске духовне културе крупним подухватима. По- 
четком ХГУ века запажа се, пре свега, нагли развој 
књижевне делатности у самом Хиландару. Више или 
мање у исто време или један за другим непосредно 
наћи ће се у Хиландару познати српски духовници 
и писци: Никодим, игуман хиландарски 1312—1316, 
архиепископ српски 1317—1324, који је организовао 
превод Типика јерусалимског те нам се сачувао веро- 
ватно његов аутограф из 1318/19. године (изгорео у 
Народној Библиотеци ү Београду 1941, али се сачу- 
вала фотокопија целог кодекса у снимцима што их 
је, на срећу, пре овог рата начинио Лазар Мирковић); 
Данило, игуман хиландарски 1305—1311, потом епи- 
скоп 1311—1324. и архиепископ 1324—1337, чувени 
писац и кодификатор Житија светих краљева и архи- 
епископа српских (1317, 1324). Већ је поменут Теодул 
Карејски (1312, 1316, 1326, 1348). Нешто касније, ту ће 
се вероватно наћи и за нас још увек анонимни Настав- 
љач („Први настављач“) Данила Пећког, који ће допу- 
нити Данилов зборник многим значајним текстовима 
(између 1337. и 1340). Нижу се онда писари — Роман 
(1331, 1337. итд.) и други. У Србији, епископ рашки 
Григорије, и сам Хиландарац, преписује и у извесној 
мери редигује у Расу за Хиландар 1305. године Номо- 
канон светог Саве („Рашка крмчија“, сада у Москви, 
ГИМ и ГБЛ). Ове су године ХІҮ века обележене и не- 
коликим важним српским рукописима не само из 
хиландарског скрипторијума (Карејско јеванђеље из 
1316, на пример), или подухватима, међу којима се 
можда може поменути појава српског превода Про- 
‚лоза стиховног, велике и знамените кодификације ТЗВ. 
Млађег византијског синаксара (календарског збор- 
ника кратких житија са уводним стиховима, насталог 
у Византији крајем ХІ и у ХПІ веку). Најстарији нама 
познати рукопис Пролога стиховног је српски дечан- 
ски кодекс бр. 55, монаха (анагноста, чтеца) Лукија 
из педесетих година ХІҮ века. Реч је, дакле, уопште 
о широком збивању, о подухватима синтезе. Дваде- 
сетих година ХГУ века, тачније око 1319, српска црква 

је дочекала своју прву стогодишњицу, српска краље- 
вина — ако се рачуна са круном из Рима свакако већ 
1317, али у своме православном легитимитету што га 
је стекла на Жичком сабору 1220 — тек 1320. Може 
се размишљати о томе да су се те године хтеле обе- 
лежити неком врстом „сводних“ подухвата на плану 
духовне културе. Грачаница је подигнута и живопи- 
сана око 1320, управо око те стогодишњице. Никоди- 
мов типик (1318/19) пада тачно на стогодишњицу 
аутокефалности српске архиепископије. Можда се јед- 
ном новом серијом књижевних текстова на истеку 
првога столећа од „обнављања праве истините вере“, 
и око тога датума, хтело да буде начињена нова 
основа за култове српских светих, да се хагиограф- 
ском и химнографском кодификацијом српских кул- 
това стотодишњица српске цркве обележи коначним 
конституисањем „сабора српских светих“. То се, у 
литургијском смислу, заиста и постигло кроз дела 
Теодосија и Данила, Не треба заборавити да је Данило 
Пећки састављач служби, дакле, химнографских дела, 
архиепископима Арсенију и Јевстатију 1; уз житија 
српских краљева — Уроша, Драгутина, Јелене, Милу- 
тина, и архиепископа Арсенија, Јоаникија Т и Јевста- 
тија 1, ове службе су, заправо комплементарне Теодо- 
сијевим химнографским сводовима. 

Имајући у виду првенствено Никодимов превод 
Типика јерусалимског, као и нешто каснију, Романову 
хиландаску редакцију типика (1331), говори се о ли- 
тургијској реформи у српској цркви крајем друге 
деценије ХІУ века. Смисао те реформе састојао би се 
у увођењу, или коначном увођењу, јерусалимског ли- 
тургијског устава у богослужењу српске цркве. Према 
неким ранијим (Р. Грујић, 1936) и нарочито новијим 
истраживањима (П. Симић, 1977), не би се могло гово- 
рити о томе да је јерусалимски устав у Србији првих 
деценија ХГУ века нека новина. Још св. Сава уводи 
у српску цркву манастирску и богослужбену праксу 
Свете Горе, и то управо у ономе што је њен палестин- 
ски (јерусалимски) извор. Но, судећи по српским ли- 
тургијским рукописима ХПІ века — нарочито по 
минејима, октоисима и триодима, пракса није била 
уједначена па је остављала доста могућности за месне 

или чак личне импровизације. Сама структура днев- 
ног богослужења, према рукописној традицији, имала 
је доста архаичних елемената, везујући се и за пре- 
светосавске, можда старе руске (Братков минеј, у 
основном делу из доба краља Владислава 1234—43) 
или чак старословенске глагољске прототипове. Бу: 
дућа истраживања српских литургијских рукописа 
пергаментног раздобља, углавном ХИП века, показаће 
тачније колико је у њима тога старијег, пресветосав- 
ског наслеђа. С друге стране, нови оригинални литур- 
гијски текстови, писани за српске култове, ү другој 
половини ХІПІ века не показују довољно регуларности. 
Према ономе што данас знамо: св. Симеон Немања 
има кратко житије у Студеничком типику, Савино; 
нешто опширније житије ван тога, самостално, од 
Стефана Првовенчаног; службу је имао Савину, не- 
потпуну, састављену једним делом од адаптираних 
текстова из Службе светом Симеону Столпнику (1. 
септембра); вероватно је из тог раздобља и прва, 
старија редакција синаксара, тј. пролошког житија св. 
Симеона, без стихова. Уз то су постојали кратки тек- 
стови, хиландарског и милешевског порекла, за које 
смо на другом месту претпоставили да су ушли у 
тенезу Доментијановог Житија светог Саве. Ово, пак, 
житије је први „пространи“ хагиографски текст о св. 
Сави, чије ће читање бити регулисано и типиком — 
сачувао се податак о његовој употреби у тав. Миле- 
шевском типику из 1346—55, који се данас налази у 
Хиландару (Хил. 165). За Савин култ сачувало се из 
ХШ века неколико верзија службе: једна општа, 
основна и најстарија, а потом још бар две — једна 
за спомен 14. јануара, друга за пренос моштију 6. 
маја, а онда посебне варијанте — Карејска и, још 
необјављена, Синајска служба. Поред тога, познат је 
и један посебан Канон у служби Братковог минеја, 
сасвим треће варијанте (Д. Богдановић). Рукописи 
показују значајне разлике у саставу главног литургиј- 
ског дела за култ св. Саве (Службе). Ван тога није би- 
ло текстова. Петар Коришки, очигледно, до Теодосија 
и није имао никакве текстове, мада му се, локално, 
култ већ формирао. Архиепископ Арсеније (умро 1266) 
такође није имао ништа; владари и остали архиепи- 

скопи чекали су на своју књижевно-литургијску кано- 
низацију. Прва трећина ХІҮ века, према томе, у делу 
Данила Пећког (чији хронолошки оквир тачно знамо) 
и Теодосија (о чијем времену само посредно нешто 
сазнајемо), уводи известан ред у то несређено стање, 
попуњава празнине и замењује старе, нестабилне вер- 
зије новим, потпуним и литургијски сасвим регулар- 
ним текстовима. 

Теодосијеви химнографски текстови, али и само 
Житије светог Саве, обележени су карактеристичном 
синтезом култнога штовања Симеона и Саве, нераз- 
двојне „свештене двојице“. Тиме се врло јасно изра- 
зила идеја неразлучног слављења двојице родоначел- 
ника српске земље, српског отачаства у средњем веку: 
Симеона Немање, родоначелника, у исто време творца 
нове, у свему православне, у православљу утемељене 
српске државе; и Саве Немањића, духовног родона- 
челника и творца у свему српске, али „обновљене“, 
без уступака православне и у православљу утемељене 
српске цркве. Са културноисторијског становишта то 
је иста таква „парна“ симетрија какву остварује 
архиепископ Данило Пећки у своме житијном ко- 
дексу — краљева и архиепископа српских. Теодосије, 
значи, и по природи и значењу свог дела припада 
првим деценијама ХІУ века, завршним годинама 
првога столећа у историји српске аутокефалне цркве. 
Главни његов допринос је низ текстова, сасвим нових, 
који се укључују у реформисани литургијски живот 
српске цркве. Мотивација његовог дела је из тог 
времена, из епохе свођења, синтезе на којој ће се 
потом градити српско царство. То је мотивација са- 
кралне легитимности српске цркве и државе. 

Не може се зато појава Теодосијевих текстова по- 
четком ХІУ века, а посебно Житија светог Саве, ту- 
мачити просто тиме што је Доментијаново дело било, 
тобож, тешко и за неке имагинарне „нове нараштај 
досадно — па би га ваљало заменити нечим занимљи- 
вијим. Наравно, житије замењује житија, служба — 
службе, и то је општа појава у средњовековној сло- 
венској књижевности. Текстови често имају веома сло- 
жену историју, јер настају постепено, понекад из про- 
стих, понекад обрнуто — из веома сложених облика, 

редиговањем и преображавањем већ написанога, По- 
једина дела на исту тему, у истом култу, само су 
карика у ланцу у коме је свако потоње дело тесно 
повезано са свима претходним, али проузроковано не- 
ким новим околностима. То могу да уду захтеви 
средине (владара, цркве, игумана итд.), а могу да буду 
и нови књижевни обрасци, укус епохе. Не укус чита- 
оца у обичном смислу, него схватања, погледи, естет- 
ско-поетски канон времена. Дела се пишу по налогу, 
иницијатива најчешће није у пишчевом личном надах. 
нућу. Појава новог низа текстова у истом култу, 
према томе, није ни лична ни произвољна. Тако 
треба гледати и на појаву Теодосија и његов однос не 
само према Доментијану него и према другим прет- 
ходницима, онима у области химнографије. 


п 


Теодосије Хиландарац написао је два житија, три 
службе, девет канона мимо служби (а са онима у 
службама укупно петнаест) и једну похвалу. Хагио- 
графском жанру, према томе, припадају Житије светог 
Саве и Житије Петра Коришког. Химнографским 
жанровима припадају Служба Петру Коришком, Служ- 
ба светом Симеону и Служба светом Сави, Осмоглас- 
ни канони (осам канона, за сваки глас октоиха по- 
себан), и Ин канон Симеону и Сави гласа четвртог: 
Канон заједнички Христу и Симеону и Сави је | 2554 
ционално уклопљен у обе службе (Симеону и Сави); 
на „агрипнији“. Најзад, енкомијастичном жанру треба 
придружити Похвалу Симеону и Сави. 

Житије светог Саве је најзначајније Теодосијево 
дело и главни повод за сва размишљања и спорења не 
само о личности и животу Теодосија и односу њего- 
вом према претходницима него и о смислу, о зна- 
чењу његове појаве у историји средњовековне српске 
културе. Дело је писано по свим правилима житијног 
(хагиографског) жанра, који се у средњовековној ви- 
зантијско-словенској књижевности не може посма- 
трати ван своје генетичке везе са плутархистичком 
биографијом хеленизма. Теодосије пише, заправо, 

једно сложено житије, житије као сложен и богато 
артикулисан жанр, који се састоји од више посебних 
књижевних врста или „поджанрова“. То се огледа 
већ у самом наслову, који садржи основну, битну 
одредницу житијне књижевности — „Житије и под- 
визи“ (као варијанта у преводу грчког жанровског 
назива Вес ха помтејх, али и неке посебне одред- 
нице: „и засебно путовање“ (хожденија) и, најзад, 
„засебно и приповедање (споведанија, исповеданија) о 
чудесима“. Житије се, значи, већ према наслову, са- 
стоји од животописа, у коме је нагласак на подвизима 
„у пустињи“ (то јест, у Светој Гори), па од хожденија 
и, најзад, приче о чудесима. Личност о чијем се жи- 
воту пише именована је тако да се одмах наговештава 
које су њене главне историјске и духовне функције 
или заслуге: то је „свети отац наш Сава“ (иже ва 
светих, формула канонизације, која се и састоји у 
томе да се утврђује чињеница прибрајања светима; 
нови је свети „међу светима“), а он је „први архис- 
пископ и учитељ српски“, Веома је важно што Тео- 
досије већ у наслову не одваја Саву од Симеона: кад 
помиње Савине „подвиге у пустињи“, онда су то пол- 
визи „са својим оцем“. Тако је и у наслов овог житија 
уграђена идеја сакралне симетрије: „свештена дво- 
јица“, Симеон и Сава, неразлвојни су управо у томе 
усвајању светости, у своме облагодаћењу. То је илеја 
харизматичног корена, отуда и харизматичне тенезе 
свеколике српске духовности. 

У наслову је, као што је већ поменуто поводом 
проблема биографије самог Теодосија Хиландарца, 
истакнут однос према Доментијану. То је житије 
„испричао преподобни Доментијан, јеромонах мана- 
стира званога Хиландар, а написао Теодосије. монах 
истога манастира“. Но и у самом уводу (проимиону) 
житија речено је да су искоришћени писани извори, 
мада није наведено који. У томе, другом делу увода, 
Теодосије напомиње да житије пише по „вашој запо- 
вести отачаској“, што ће рећи — по налогу свештеног 
сабора манастира Хиландара, не само на основу слу- 
тања усмених прича о Сави него користећи писмене 
податке Савиних ученика (апстрактна множина иза 
које може да стоји и само један ученик), који то 

стаду Савином „за собом писмено оставише“. Њихово 
је сведочанство истинито, јер су то били не само 
Савини „часни ученици“ него и његови „сапосници“, 
„ү туђиновању сапутници“ и „на путовању сатруд- 
ници“. То значи, даље, да су аутори писаних извора 
Теодосијевих, на првом месту свакако бар Доменти- 
јан, припадали најужем кругу Савиних ученика и 
следбеника, његовој пратњи на ходочашћима. Домен- 
тијан је, према томе, Савин часни ученик, са св. 
Савом постио (вероватно у Кареји), верно делио све 
тегобе „туђиновања“ (тј. подвижничког боравка у 
Светој Гори, далеко од Србије) и све напоре „путо- 
вања“ (хожденија или ходочашћа, у Свету земљу). 

Увод Житија светог Саве, како је још 1911. године 
установио С. П. Розанов, већим делом је преузет из 
чувеног Житија светог Саве Јерусалимског, што та је 
у УІ веку написао рановизантијски хагиограф Кирил 
Скитопољски. То уопште није текст „малокрван идеј- 
но и тром стилски“, како вели Милан Кашанин, већ 
истанчан и продубљен, мисаон текст са великим ду- 
ховним и емотивним потенцијалом. Један од многих, 
у композиционом па и садржајном погледу стандард- 
них, но узорних увода (проимиона) што их је ранови- 
зантијска хагиографија наследила и у суштини прера- 
дила из хеленистичке биографије, овај Теодосијев 
текст је реторски беспрекорно образложење, али и 
програм Житија. Ваља му зато посветити посебну 
пажњу. 

О животу светога, према основној тези увода, 
пише се са осећањем најдубље смерности, у свести 
да је за то потребна нарочита моћ која се добија 
харизматски, благодатно од Бога, а нема се по себи 
нити се стиче учењем. Разуме се, није посреди знање 
или вештина у смислу обичне реторике, већ посе- 
довање вишега знања и способности да се искаже 
духовна истина и открију права значења свечевог 
житија. Самосвест хагиографа је одређена тзв. „сми- 
реномудријем“ (смерним духом, смерноумљем): писац 
зна да је његово знање, а то ће рећи знање духовно, 
богосазнање (уубби) сиромашно, да је „дом ума“ 
његовог убог, да је неспособан сам по себи да изнесе 
на духовну трпезу „реч анђелске хране“ — што жи- 

тије, значи, треба да буде. За писање или казивање 
житија (јер оно се слуша колико и чита: „вама који 
слушате") потребна је „реч што знањем тече“, реч 
надахнута богосазнањем; неопходан је „језик јасан“ 
т]. неоскврњен, неоптерећен нечистотама и бременом 
треховне свакидашњице, а то се може добити само 
„из неоскудних ризница“ Божјих, јер се нема по себи 
јер и није природни већ благодатни дар. Изнад свега 
тога, потребна је „зрака светлости“, оне катартичке 
(очиститељне) светлости, која просветљује и разбу- 
ује душу и ум животописца да може „бодро“, тј 
пробуђено, будно, трезно, при пуној светости, лу. 
цидно, казивати добродетељи светога, којима свети 
„сија у овом роду. Житију — писању, но и слушању 
житија — смета „мрак душе и ума“, који зато ваља 
благодатно да бүде очишћен. А пут да се то добије 
није нека екстатичко-мистичка процедура него саборна 
молитва, као израз љубави. Они који сү иницијатори 
Житија, а то је свештени одбор отаца или старапа 
хиландарских, треба да својом молитвом обезбеде 
писцу тај дар од Бога. И мада се житије пише “~ 
функцији култа, оно се заправо не своди на похвалу 
светоме (није, дакле, тек проста „глорификапија“ све- 
те личности — поготово не зато што је та личност 
црквени поглавар, или можда владар), јер светоме то 
и није потребно, нити се писањем житија хоће да 
постигне нека себична корист, него је житије — све- 
општи модел понашања („трпеза“ за све и свакога), 
пример и узор остварене светости, подстицај за расу- 
Бивање © свом духовном стању и мери свог заоста- 
јања. У читавоме овом уводу, дакле, изложена је 
сажето и врло прецизно, мисаоно и са пуно усхиНене 
љубави, концепција житијног жанра уопште. То је 
идејни темељ и кључ Теодосијевог Житија светог 
Саве, без којег се заиста ништа у томе хагиографском 
тексту не може разумети. 

Композиција дела је доследно хагиографска: све- 
ти Тунак житија се прати од догађаја који претходе 
његовом робењу и који осмишљавају његов потоњи 
животни пут, па до чудесних збивања после смрти. 
Чудима је проткано и казивање о самом животу све- 
тога. При томе је веома упадљива библијска типоло- 

гија Савиних чуда у Теодосија: то само значи да се 
чудесима светога „понавља“ Христово спаситељско 
дело, сасвим у складу са основном идејом право- 
славне хагиологије — да је смисао благодатног под- 
вига светости сотериолошке природе, да је светост 
— остварено, осмишљено спасење. Свети чини оно 
што је чинио Христос, по речима Јеванђеља (Јн. 14, 
12). Тако св. Сава, на пример, подиже раслабљеног 
(стр. 98), или утишава буру (стр. 175) или васкрсава 
мртве (стр. 154) итд. 

Уз казивање о чудима, има у Житију уграђених 
песничких или химничких целина, мољења, испове- 
дања, плачева, има реторских похвала и молитава, а 
уз то и транслација (пренос моштију). По својој сло- 
женој жанровској структури, по томе мозаику књи- 
жевних облика и минијатура, који се држе сваки за 
себе али сви заједно чине једну веома добро усклађену 
целину, Теодосијево дело је чисто хагиографски спис. 
Оно се, дакле, не може посматрати ван оквира визан- 
тијско-словенског житијног жанра, мада се у њему 
могу уочити и неке специфичности. Додуше, те специ- 
фичности нису у тако много истицано] особини Теодо- 
сијевог Житија светог Саве: у његовој историчности 
или реализму. Историчност је уопште одлика јевреј- 
ско-хришћанског мишљења о свету, која је дошла до 
изражаја и у светим списима и у коментару и разради 
теолошког учења. Посебно хагиографија тежи ка то- 
ме да модел светости учини евидентним, да га открије 
оствареног у људским димензијама и у стварном жи- 
воту. Ствар је хагиографа колико ће успети да буде 
заиста историчан, но, казујући свету биографију једне 
историјске личности, животописац оперише маше-ви- 
ше реалним историјским чињеницама и подацима; 
ако су му ти подаци изворно приступачни, као нпр. 
Теодосију о св. Сави, онда ће и његова житијна 
повест по својој историчности бити прворазредан исто- 
ријски извор. 

Предуго се у историји српске књижевности тврди- 
ло да српски животописи средњег века нису хагио- 
графија, да они не припадају хагиографском жанру, 
да то нису житија. Полазна тачка ових тврдњи је 
управо утисак који старе српске „биографије“ (како 

су се наша жити]а стала називати од шездесетих го- 
дина ХІХ века) остављају својим „историзмом“. С 
друге стране, криво је за то и недовољно познавање 
изворне византијске хагиографије у читавом њеном 
распону од Антонијевог житија и фолклорних живо- 
тописа светаца ТУ—М1 в. па до великих црквенополи- 
тичких житија 1Х—Х века, до Симеона Метафраста 
и, коначно, до учене, историјске хагиографије у поз- 
ној Византији ХПІ—ХІУ века. Но ако се схвати да 
већ сам хагиографски жанр код Византинаца није 
ништа у суштини ново, јер византијски хагиографи 
усвајају класичну схему перипатетичко-плутархистич- 
ке биографије, а паганске митове замењују хришћан- 
ским мотивима, мора се закључити да између био- 
графије и хагиографије, између животописа и жи- 
тија у начелу и не постоји формална жанровска су- 
протност. Тада је јасно да нема разлога ни наша стара 
житија изузимати из хагиографског жанра и убрајати 
их у „биографије“ као историографски жанр. У крај- 
њој линији, и хагиографија је једна врста историогра- 
фије; она и хоће да буде историографија — али као 
изразито семиолошка историографија, у којој су ре- 
ална збивања осмишљена неким дубљим духовним 
значењима. 

Новија истраживања структуре и стила Теодосије- 
вог Житија светог Саве (Корнелија Милер-Ландау, 
1972) убедљиво су доказала хагиографски, житијни 
карактер овог Теодосијевог дела. Проучавањем идеја, 
погледа и поетике, на пример, установљена је код 
Теодосија доминација религиозних елемената и оних 
духовних и педагошких циљева који су битно обележ- 
је жанра византијског житија. То нарочито потврђују 
испитивања реторских елемената стила, јер целокупан 
репертоар стилског израза Теодосије преузима из ви- 
зантијске хагиографије. Студија општих места, топике, 
открива такође места од битног значаја за схему 
једног житија, пре свега тзв. егзордијум и завршетак. 
Коначно, студије библијског језика и језика мистике 
у Теодосија, нарочито симбола, потврђују дефинитив- 
но припадност овог дела „традиционалном жанру 
хагиографије“. 

Корнелија Милер, додуше, примећује и елементе 
„профаног стила“, који на Теодосијевом Житију 
остављају печат „животности“ и који га, по њеном 
мишљењу, у извесном смислу издвајају из токова 
хагиографске традиције. Теодосије испољава реали- 
стичке склоности, смисао за детаљ и за појаве, зби- 
вања и осећања људске свакидашњице; трезвенији 
је од Доментијана, сматра Милерова, што се приме- 

ује у његовом односу према Сави, о коме он поне- 
кад пише као да Сава није светац него световњак. 
Јунак Теодосијевог Житија је лично и психолошки 
мотивисан за подвиг и светост; ту Теодосије испољава 
свој необичан смисао за психолошки приказ личности, 
као да је „романсијер“, дакле ону особину због које 
је Светислав Вуловић још пре сто година назвао 
Теодосија „најбољим стилистом, најслађим припо- 
ведачем, романсијером српским ХІПІ века“ (1885). 
Људске црте у опису збивања и понашања јунака, 
на пример у сценама растанка, стварају утисак код 
данашњег читаоца као да се пред њим налази роман. 

Сва ова запажања су углавном тачна уколико је 
реч о животности Теодосијевог стила, јер је тај стил 
заиста прожет непосредном људском емотивношћу, 
психолошким посматрањем и реалистичким елемен- 
тима. Не би се, међутим, на основу тога могло гово- 
рити да су ове особине израз неке „нове концепције 
светости“, по којој би, у Теодосија, и светац испо- 
љавао људске особине, па биограф приказивањем 
ових људских особина жели да приближи свог ју- 
нака осећањима читалаца. Не ради се о новој кон- 
цепцији светости нити Теодосијеви погледи и књи- 
жевни поступци противрече византијско-православној 
хагиографији. Лик светога ү начелу није и не може 
бити нељудски, дехуманизован лик, ма колико се у 
византијској хагиографији тежило његовом апстра- 
ховању. Светом човеку није тубе ништа људско. Лите- 
ратура која би светост лишила људског била би у 
Византији већ из теолошких разлога неприхватљива, 
јер сва византијска православна теологија инсистира 
на стварности људских особина Исуса Христа као 
Богочовека. Христу је туђ грех, али ништа друго: он 
плаче, трпи, доживљава људске емоције, колеба се, 

чак и плаши. Светац, који на неки пачин понавља 
Христов лик у себи, има све људске особине, укључу- 
јући ту, за разлику од Христа, и могућност греха. 
Отуда је у византијској хагиографији светост у стал- 
ном додиру са грехом, необично је у додиру са обич- 
ним, натприродно са природним. Тамо где се ради о 
крупним историјским личностима византијска хагио- 
графија не лишава те личности њихове хумане при- 
роде, нити слику њихове друштвене средине лишава 
историјске аутентичности. Само на основу људског 
и „профанот“ у једној биографији не може се оспо- 
равати њен хагиографски карактер, ако је он потврђен 
другим идеолошким и поетским обележјима. 

У Теодосијевом стилу откривени су и до сада већ 
добро проучени реторски елементи, преузети из ан- 
тичког наслеђа путем рецепције хагиографског жанра 
из византијске књижевности. Важна су проучавања 
поетских односа, карактеристичних за Теодосијев стил, 
и функција којима је подређен Теодосијев стилски 
израз. Анализа алитерације, на пример, открива рели- 
гиозно-дидактичку функцију ове стилске фигуре у 
Теодосија: то је функција наглашавања нарочито оних 
места тде се говори о светоме и о култним стварима. 
Фреквенција алитерације нагло се и упадљиво пове- 

ава у другој половини Житија, са повећавањем ре- 

литиозног тона у тексту. Анализа других звучних 
фигура (хомеоптотон и хомеотелеутон) открива исту 
структуру текста и истоветну функционалност стил- 
ског облика. Фигуре понављања, као што су анафора 
и епифора, полиптотон и фигура етимологика, заступ- 
љене су често у Теодосија, и јасно испољавају своју 
реторско-религиозну функционалност. 

Главни реторски елеменат композиције и струк- 
туре житија је тзв. период. Истраживања стила Тео- 
досијевог Житија светог Саве показала су да је Тео- 
досије познавао учење о композицији реченичке це- 
лине и да у свом делу примењује реторске периоде 
са израженим цикличним карактером, и то у уводу 
и у енкомијастичним (похвалним) деловима Житија. 
У наративним одсецима, где има и дијалошких пери- 
ода, преовлађују они краћи, који се састоје од че- 
тири, три или чак само два „колона“ (логичко-ритам- 

ских низова). Занимљиво је да исоколон, „један од 
основних елемената античке и патристичке, грчке и 
латинске реторске прозе“, како примећује К. Милер, 
у Теодосијевом Житију светог Саве није много за- 
ступљен; сразмерно мало је заступљена и антитеза, 
па се на основу тога сматра да се стил Теодосија не 
може означити као „високи реторски стил“. 

У томе и јесте једна од најважнијих разлика из- 
међу Теодосија и Доментијановог Житија светог Саве. 
Доментијана обележава мисаона, монументална, све- 
чана реторичност; у Теодосија је, међутим, топлије, 
живље, у пуном смислу речи експресивно причање. 
Има нешто различито не само у књижевној природи 
ове двојице српских писаца него и у типу њихове 
религиозности. Доментијан је „умнији“ — ү оном 
смислу у коме су то неки православни, византијски 
интелектуалци међу монасима; његовом духовношћу 
влада мисаона, у ортодоксном смислу гностичка асо- 
цијација, Реторски, можда још тачније речено — 
хомилетички исцрпан, он се не зауставља лако у 
свом путовању кроз мисаоне пределе Светог писма. 
Отуда Доментијан читаоцу ХІХ па и ХХ века делује 
заморно као „учен теолог, строг моралист, мистик, 
беседник“, уз то „опширан, свечан, тежак“ (М. Ка- 
шанин, 1975), препун „сувишних библијских и ретор- 
ских фраза“ (М. Башић, 1931). Но тај утисак је вар- 
љив и у основи погрешан: није множина библијских 
цитата оно што обележава Доментијанов књижевни 
поступак, поготово не оно што би га обележило у 
негативном смислу. И у Теодосија је много библиј- 
ских цитата, знатно више него што их је идентифи- 
ковано у познатом делу Ст. Станојевића и Д. Глумца, 
Свето писмо у нашим старим споменицима, Београд 
1932. Ствар је у доживљају, у типу асоцијације и 
подлози. Теодосије је мање апстрактан само утолико 
што је више емотиван. Ако се за Доментијанову ми- 
стику може рећи да је „умна“ ( уо=рй), онда је то у 
Теодосија „мистика срца“ (те хард ас) обележена топ- 
лином усхићене љубави — према Богу, према св. Сави 
и према Светој Гори — као благодатне, харизматске 
средине где се душа сусреће са Христом. Колико год 
је Доментијан прави Светогорац, толико је Теодосије 


а 

то још и више. Његово Житије светог Саве је права 
светогорска књига, са идеализованом сликом атон- 
ског монаштва, уклопљеном у аутентичан пејзаж, 
који надахњује за подвиг. У Теодосија је прави све- 
тогорски доживљај природе као духовног раја и бо- 
рилишта у исто време. Том доживљају се извори и 
аналогије могу н само у најстаријој, рановизан- 
тијској књижевности патерика, а развојни облици и 
одблесци тек у каснијој северноруској хагиографији 
ХУ века. Таквих разлика, каква је између Доменти- 
јана и Теодосија, има међу Светогорцима и данас: 
једним типом доминира ћЊутљива, затворена контем- 
плација „светлости“, а другим — штедра љубав и ра- 
дост, са тзв. „радостотворним плачем“ (леуос, ухролоше) 
као знамењем њихове емотивне духовности. Овоме 
другом типу, без сумње, припада Теодосије. 

Све ове одлике Теодосијевог стила као израза ње- 
говог типа светогорске духовности и мистике препоз- 
нају се лако и у другим његовим делима. Пре свега, 
у Житију Петра Коришког. То јесте житије пусти- 
њака, али није банална и беживотна преписивачка 
белешка већ узбудљиво, драматично причање о јед- 
ној грандиозној борби, и то причање човека коме 
је и самом та борба блиска и позната. Подвижник 
пустиње, Петар је борац («уеубтђеј; његова борба је 
„не против тела и крви него против духова злих под 
небом" (Еф. 6, 12). Већ сам по себи, сиже овог жи- 
тија је изузетно драматичан: пустињаково одрицање 
од света достиже врхунац у напуштању сестре, која 
се и сама подвизава у пустоши планине; дилема је 
разрешена дословно јеванђелски, „мржњом“ према 
најрођенијем у опредељењу за Христа. Житије ту 
добија размере античке трагедије. Пејзаж, природна 
средина, богати су духовним значењима и учествују 
у драми подвига сасвим активно, не као мртва ми- 
зансцена. И овде, као у своме светогорском житију, 
Теодосије доживљава праву, стварну природу — ње- 
гов пејзаж је заиста пејзаж призренских урвина и 
гора; то није замишљен и апстрактан него виђен и 
доживљен предео. Описао га је човек који је ту до- 
лазио, боравио, „видео“ светог пустињака у њему. 
С друге стране, експресивни психологизам, тако свој- 

ствен Теодосију судећи по Житију светог Саве, овде 
је такође развијен, али у складу са личношћу о којој 
пише, Стога су разлике између једног и другог житија 
таман онолике колике су разлике између Петра Ко- 
ришког и Саве. Стилски су занимљиви полемички 
дијалози Петра са ђаволом или са собом или пак 
његови молитвени монолози. Ваља их упоредити са 
стварним дијалозима између разних личности, или са 
молитвеним монолозима Савиним, у Житију светог 
Саве. 

Иста се ауторска рука осећа у Теодосијевим хим- 
нографским делима, којих је сразмерно много — по 
своме укупном обиму она испуњавају целу једну 
књигу колика је и књита Теодосијевих житија. Посто- 
ји, стога, сасвим јасан тематско-стилски паралелизам 
између његовог песничког и његовог прозног или ре- 
торског дела, између његове химнографије и његове 
хагиографије. У том погледу је веома поучно упоре- 
Бење Службе Петру Коришком са Житијем Петра Ко- 
ришког. Служба је, заправо, испевано житије, могло 
би се рећи, — појана хагиографија. Све што је у 
житију неко причање, овде је певање; виђење светости 
које се у житију казује као сведочанство овде се, у 
песмама службе, пева као чист доживљај усхићене 
похвале, као химна. Служба се састоји од свих оних 
жанровских облика и јединица које изискује канон 
византијске химнографије: са стихирама (различитог 
типа и функције) на малој и великој вечерњи, са 
главним тропаром — који је средишња химна у спо- 
мен светога, појана и на вечерњи и на јутрењи и 
на литургији; са тзв. седилнама што прате читање 
псалтира (стихологију), па с каноном — у коме је 
ирмос за сваку оду (песму) са својим низом тропара и 
богородичним тропаром, са кондаком и икосом и са 
светилном и поново стихирама. 

Друге две велике и сложене службе, Службу све. 
том Симеону и Службу светом Сави написао је Тео- 
досије вероватно још крајем прве деценије ХГУ века. 
Та два „последовања“ заменила су врло брзо све 
претходне службе ХПІ века: и Савину Симеону, и 
анонимне Сави у свима варијантама. Истина, судећи 
по позним преписима Службе за пренос моштију 

светог Саве (ХУИ век), ни те старе редакције нису 
биле заборављене, али у рукописној традицији срп- 
ског минеја (и служабног и празничног типа) доми- 
нирају већ у ХГУ веку Теодосијева химнографска 
дела. Обе су службе потпуно „јерусалимске“ по литур- 
гијској структури, и обе имају не само највећи могући 
број стихира за службу по правилу за „великог све- 
тог са бденијем“ — са малом вечерњом, великом ве- 
черњом, на којој се читају и паримије, са агрипни- 
јом (где је посебан канон), јутрењом и, наравно, ли- 
тургијом, нето и по два оригинална канона, којима 
је као аутор у наслову изричито означен Теодосије. 
Та два канона укрштају се, као други и трећи, са 
редовним каноном Богородици из октоиха, као првим. 
При томе, други канон (први Теодосијев) тематски је 
општијег к; тера, као основна или општа химна, 
док је треј канон (други Теодосијев) посвећен 
чудима — за Симеона о мироточењу, за Саву о чудо- 
творствима његовим. Карактеристично је за Теодоси- 
јеве каноне да имају акростих, византијску стилску 
фигуру у којој почетна слова сваког стиха (у овом 
случају сваког тропара у канону) дају нов, посебан 
стих, Акростих спроводи Теодосије само у првом, 
тлавном канону светоме, па је то у Канону светом 
Симеону — „Теодосије недостојни поју те, оче Симе- 
оне“ (Теодосије недостојни појем те, оче Симеоне), 
а у Канону светом Сави — „Саву похвалити разума, 
Боже мој, даруј ми“ (Саву да похвалим, знања, Боже 
мој, даруј ми). 

имљиво је, међутим да се у тзв. агрипнији 
(„бденију"), дакле за ноћну службу између вечерње 
и јутрење, јавља у рукописној традицији нарочито у 
ХІУ и ХУ веку и један трећи канон Теодосијев, тзв. 
Канон заједнички Христу и Симеону и Сави. То је 
добро компонована химнографска целина која можда 
најбоље изражава Теодосијеву идеју „свештене дво- 
јице“, у овом случају химнично здружену са самим 
Христом, који је прави извор њихове светости и ко- 
јим се једино осмишљава њихов култ. Но то здру- 
живање „двојице“ огледа се и у обема службама, 
јер се уз Саву слави и Симеон, уз Симеона — Сава, 

било да је реч о стихирама или канону. Тако, на при- 
мер, у Другом канону (О мироизлитију) св. Симеону 
МЕ; 


Светлога, оци, првога вашег живљења 
светлија сад је успомена и часнија, 

јер ризница доброте и дар милости јависте се 
и прве доброте суштаства удостојисте се, 
Симеоне и Саво, 

истински слављени 

и достојно хваљени! 


Култ „свештене двојице“ као централна тема 
литургијске реформе у Теодосијевом доприносу нај- 
више је дошао до изражаја у једном веома особеном 
српском осмогласном канонику. Теодосијеви Осмо- 
гласни канони Симеону и Сави („Канони заједнички 
Симеону и Сави на осам гласова“) ретко су дело у 
целокупном средњовековном словенском песничком 
наслеђу. Серије од осам канона или осам пута по 
седам канона (у зависности од тога да ли се пева 
одн. чита само један канон седмично или сваког дана 
по један канон за сваку седмицу октоиха) познате су 
као тзв. Богородичник; то су, у ствари, канони св. 
Јована Дамаскина из октоиха, који се певају на 
повечерју (павечерњици). У додатку једнога таквог 
Богородичника из ХУП века у Хиландару нашли су 
се и ови Осмогласни канони Теодосијеви (Хил. 277). 
Има и других сличних седмично-осмогласних серија 
(најчешће „умилитељног“ садржаја), али ће бити са- 
свим ретка појава осмогласне серије у склопу јед- 
нога посебног култа, јер то претпоставља да се не- 
коме светом служи свакодневно на павечерњици — 
ако је за сваки дан, или сваке недеље једанпут — ако 
је за сваки глас по један канон, као у случају овог 
Теодосијевог дела. Таква је ситуација могућна само у 
месту интензивног култа, култа коме се придаје осо- 
бит значај. Теодосијеви Осмогласни канони товоре, 
дакле, о томе да је у Хиландару култ „свештене дво- 
јице“, Симеона и Саве, био нарочито развијен још 
у ХТУ веку, да је за ове свете српске родоначелнике 
уведен обичај појања павечерњег канона сваке сед- 

мице једанпут и да је одлука о завођењу такве праксе 
наложила писање ових канона. Осмогласни канони су 
сачувани у хиландарској библиотеци у Богородичнику 
бр. 277 из средине ХУП века, и то је управо онај 
примерак према коме је хиландарски јеромонах Тео- 
досије, Србин из Славоније (око Лепавине), 1768. го- 
дине приредио новоцрквено-словенску верзију, штам- 
пану потом у Венецији 1776. Ту је, наиме, запис: 
„Преписа канони светим ктитором и по возможности 
исправил 1768 года февруари 27-го. Теодосиј јеромо- 
нах хиландарсциј“. Налазе се, међутим, и у старијем 
и бољем рукопису, Тропарнику с богородичником из 
краја ХІҮ века, но у додатку писаном око 1533 (Хил. 
375); поред тога и у два друга, но млађа хиландар- 
ска рукописа (Хил. 505 с краја ХУШ в. и Хил. 624 
из 1751 — посебно интересантан, јер га је писао монах 
Кирил Живковић!). Рад Теодосија Млађег, а као што 
се види и Кирила Живковића пре тога, 1751, и штам- 
пање овог дела Теодосијевог у ХУШ веку у посебном 
издању, са своје стране, говоре о томе да је хилан- 
дарски култ „свештене двојице“, са праксом појања 
осмогласних канона на павечерњици, био у манастиру 
жив од ХІУ до ХҮШ века, али наравно и о томе 
да су педесетих и шездесетих година ХУШ века по- 
стојали неки крупни разлози у Хиландару да се тај 
култ учврсти и чак стане ширити ван Хиландара 
посредством штампе. 

Канони овог циклуса се по својој унутрашњој 
структури не разликују од других остварења у овом 
жанру, и самога Теодосија, и других писаца византиј- 
ских и словенских. Ипак, вредно је помена да Тео- 
досије спроводи кроз ове каноне акростих. У првоме 
канону сви тропари једне песме почињу истим сло- 
вом (што је свакако специфична фигура), а од другог 
канона (тј. од канона другог гласа па до осмог) акро- 
стих сваког канона је посебан стих у једној новој 
песми од седам стихова која се добија слагањем акро- 
стихова свих седам канона. У штампаном издању 
1776, та је акростиховна песма издвојена и штампана 
посебно на крају серије; у преводу на савремени 
српски језик, она гласи: 

Тосподе, просветлитељу слепих, ти ме просветли 
да појем разумом и љубављу твоје угоднике, 
мироточца Симеона и Саву светитеља, 

у напастима брзо избављење 

призиватеља им с вером и љубављу срца, 
милост дајући и од скрби избављају 

да помогну с Богородицом мојој худости. 


Исто тако, уз Осмогласне каноне штампао је Тео- 
досије Млађи и још један, Ин (тј. Други) канон четвр- 
тог гласа. И он је заједнички, посвећен Симеону и 
Сави. 

Заједничком култу Симеона и Саве намењен је 
још један Теодосијсв књижевни састав: Похвала Си- 
меону и Сави. Реторско дело енкомијастичног жанра, 
према византијским узорима, везује се овде за пох- 
валне ставове у Теодосијевом Житију светог Саве. 
Не види се из самог текста када се ова похвала читала, 
али је вероватно да је и она плод хиландарске литур- 
тијско-манастирске праксе, која се већ у ХІУ веку 
стала ширити. У ХУІ веку доспева са Житијем светог 
Саве, вероватно у истом кодексу, у Русију; тамо се 
у рукописној традицији тако и одржава. Није одређен 
дан када би се обојица светих празновала, сваки има 
свој датум — 14. јануар односно 13. фебруар. Похвала 
се можда читала о једном или другом, или и о јед- 
ном и о другом празнику — у трпезарији или у 
цркви. А можда је ипак био утврђен и дан заједничке 
успомене, као зачетак једнога сводног култа српских 
светих, једнога хеортолошког „Србљака". 


ш 


У овој књизи објављујемо само Теодосијево Жи- 
тије светог Саве, у преводу Лазара Мирковића. Пре- 
вод никада раније није био штампан — објављује 
се први пут, мада га је Лазар Мирковић био спремио 
за издање Српске књижевне задруге, уз друге своје 
преводе — Доментијана (1938), Данила. (1935) и „Срп- 
ских биографа ХУ и ХУП века (1936), „Теодосија. је 
оставио за крај зато што је ово Житије већ раније 

било штампано у преводу Миливоја Башића (1924), 
било је, дакле, приступачно савременом српском чита. 
оцу без обзира на крупне недостатке Башићева пре- 
вода. Но, ствар се отегла, рат је све пореметио, па 
је Српска књижевна задруга дошла у посед овог 
Мирковићевог рукописа тек 1968. године, преузима- 
јући од преводиоца сва ауторска права на његовим 
преводима старих српских биографија, али и аманет 
да се и овај превод објави. То је био један од повода 
да се у Задругиној библиотеци старе књижевности 
планира потпуно ново издање свих српских житија, 
у темељно редигованим преводима (Мирковићевим и 
другим, где нема његова превода); на томе се већ 
више година ради. Но било је потребно објавити ово 
Житије у Мирковићевом преводу и као посебну књи- 
ту, у Колу, значи у оној истој серији где су и други 
Мирковићеви преводи (сем Саве и Стефана Првовен- 
чаног, објављених у издању Државне штампарије). 
Ти су преводи, наиме, датум у књижевној па и кул. 
турној историји српског народа: шири читалачки 
круг, ђаци, денти, али и ученији људи, тек су 
преко Мирковићевих превода дошли у додир са глав- 
ним делима старе српске прошлости, и почели, многи 
међу њима, да откривају тајне средњовековне поетике 
и лепоту старе српске писане речи, Стари, учени прота 
и професор, Лазар Мирковић се трудио да верно пре- 
несе дух и мисао, па и реч старога српског текста. 
Без правих претходника, у епоси која за поетику 
средњег века још није имала знања ни разумевања, 
он се у ствари изванредно добро носио са задатком 
који му је био постављен, Није увек и у свему успе- 
вао, и то је разлог што је данас, са новим знањима 
која се имају, било потребно редиговати његов пре- 
вод према оригиналу. Сам прота Мирковић, уступа- 
јући рукопис овог Житија Српској књижевној задру- 
зи, оставио је будућим приреБивачима потпуно одре- 
шене руке, да редигују, мењају и дотерују његов 
превод без икаквог устезања, уз само један услов — 
да реч „Бог“ буде штампана великим словом. 
Превод смо редиговали са доста слободе. Тамо 
где је Мирковић занемаривао реторске законе грађења 
реченице у ритму, понављања на одређеном растојању, 

или у инверзијама, или у симетричном укрштању 
парова и сл., та редакција се морала претварати у 
прераду. Било је потребно, исто тако из поетских и 
жанровских разлога, да се песнички, химнични делови 
Житија објаве у облику стихова. Поделу на одељке 
у Мирковићевом рукопису, а поготово наслове таквих 
одељака, ми нисмо усвојили; држали смо се више 
тематских и жанровских целина у оригиналу, а на- 
слове уопште нисмо ставили никакве, осим неколико 
из самог оригинала. Уместо наслова, који би веома 
замаглили слику изворног текста, дали смо у Садржају 
подробнији преглед Житија. Најзад, читав је текст 
сада рашчлањен као у модерној прози, јер би се 
иначе с обзиром на навике савременог читаоца, веома 
тешко пратио: подела на абзаце је логична, управни 
товор дијалога или монолога је издвојен цртом, пи- 
сма или посланице и говори стављени су међу навод- 
нике. Библијске цитате, без обзира на то да ли ди- 
ректне, или у парафрази, или у виду реминисценције, 
идентификовали смо у посебном списку, стр. 299, на 
који упућују бројеви у тексту Житија. Око две тре- 
ћине цитата дао је већ преводилац према Станојевићу 
и Глумцу, тако да је остало доста за накнадно иден- 
тификовање; по свој прилици, биће и преко тога још 
библијских места у ткиву Теодосијевог приповедања. 

Израдили смо и посебан Коментар, не огранича- 
вајући се само на историографска или материјална 
објашњења; данас се морало мислити и на нека неоп- 
ходна, ма колико елементарна религијска и теолошка, 
а посебно литургијска објашњења. 

Библиографија, у посебном додатку, садржи ос- 
новне радове: издања текстова у оригиналу и преводу, 
као и главне књиге и расправе о Теодосију и његовом 
књижевном делу. 


Димитрије Богдановић 





Житије Петра Коришког 


Оригинални текст Житија Петра Коришког објав- 
љен је први пут 1871. године у издању Стојана Новако- 
вића. То је био текст по рукопису ХУІ века, који се 
и данас чува у Архиву Српске академије наука и умет- 
ности под Бр. 123, као „Поменик Коришки“, и који, 
осим Житија садржи још и Службу Петру Коришком, 
и спискове владара и црквених лица која се помињу 
на литургији. Новаковић је 1884. год. објавио и по 
четак Житија којег у Београдском рукопису нема, и то 
по једном другом, тзв. Богишићевом рукопису, препи- 
су Христофора Рачанина из 1668, кеја: се ей налази 
у Богишићевом архиву у Цавтату под Бр. 116, и који 
је већ раније послужио за основ једнога неуспелог рус 
ког издања. Том приликом су издате и све многобро}- 
не варијанте између та два преписа, које у већини слу- 
чајева потврђују бољу текстолошку традицију Богиши- 
ћевог рукописа, мада је овај знатно млађи, 

Новаковаћ је саопштио оригинални текст, без пре. 
вода. Уместо овог, дао је сасвим кратак резиме свакога 
појединог параграфа у тексту. При томе обраћа пажњу 
искључиво на фабулу повести. У студији којом је про- 
пратио ово издање покреће питање аутора, и решава 
га дефинитивно у корист Савиног биографа Теодосија 
Хиландарца, као и питање времена постанка, које ће 
тек касније бити решено датирањем овог дела око 
1310. године. 

Можда. је основни разлог што је ово значајно дело 
Теодосија Хиландарца све до сада остало непреведено 
на савремени српски језик у начину како га је изда 
вач, Стојан Новаковаћ, представио нашој научној и 
књижевној публици. Он је Житије Петра Коришког 
видео у мрачном тону једне лоше представе о средњо- 
вековној духовности, представе која није водила рачу- 
на о симболичним вредностима и значењима фигура, 
о естетској и философској идеји која се казивала 
друкчијим језиком него данас, поготову не онако ка- 
ко се говорило у Новаковићево доба. Новаковић у 
Житију види „наличје хришћанске књижевности“, 

„дух двојства“, „дух мрачне легендарне књижевно- 
сти“, „дух чудноватога средњевјековног прозелитизма 
религијозног“. Представа о хагиографији као о мрач- 
ном изразу једнога отуђеног живота, обележила је, 
дакле, и ово дело и створила јаз неразумевања и рав- 
нодушности преко кога тек ово наше време успева 
да пређе. 

Житије Петра Коришког је управо са књижевне 
стране дело које се сврстава у ред најуспелијих и нај- 
лепших остварења старе српске књижевности. Ха- 
гиографија уопште почива на једном дубљем, фило- 
софско-етичком виђењу историјског; она открива зна- 
чења, вредности, смисао и трајне метафизичке циље- 
ве. Тако и Теодосије, пишући као хагиограф о подви- 
зима овога српског пустињака који је иза себе оста- 
вио пећину и црквицу као материјални доказ своје 
историјске веродостојности, историјску фактографи- 
ју свесно занемарује у далеко већој, мери него што 
је то чинио у Житију св. Саве. Разлика је јасна: Сава 
Немањић је историјски сложенија и снажнија личност 
од Петра Коришког; околности Савиног живота има- 
ју далекосежне последице на многим путевима на- 
родног, државног и црквеног живота средњовековне 
Србије. Петар је, међутим, пустињак, и „само“, пу- 
стињак. Он није личност црквене политике, није по- 
стао предмет националног култа, није ни на који на- 
чин — осим бекством, подвигом и моштима — житељ 
овога света. Зато се у Савином житију преплиће зе- 
маљско с небеским, историјско с вечним, у сазнању 
божанског смисла тих противречних спојева па и у 
живој успомени на Савину унутрашњу амбиваленцију 
и патњу због њих. За разлику од овог, Петар је лич- 
ност духовног микрокозмоса; он у самоме себи носи 
трагично супротстављање добра и зла, у људским, пси- 
холошким чињеницама. Док је Савина позорница, ње- 
гов животни театрон, читав свет у коме постоје ње- 
гова земља и народ, његово отачаство као и он сам, 
дотле је Петрова животна позорница његова сопствена 
душа, осамљена у пештери изнад планинских бујица, 
суочена са природом у свој њеној лепоти али и у 
страхотама које та лепота са собом носи. 


о С ТИНЕ — ИИ, 

Личност пустињака Петра је зато условила начин 
Теодосијевог писања, избор књижевних образаца, и 
разлику у односу на друга Теодосијева дела. Психо- 
лошка посматрања, развијена више него у другим де- 
лима, исказана су овде у фигурама и симболима, оде- 
вена у драматичну фабулу и саопштена полемичким 
дијалогом или монологом молитве. Ту говори сва Пе- 
трова душа, све његово свесно и несвесно. Кроз речи 
Бавола он слуша своје сопствено кајање због пута ко- 
јим је кренуо. Молитва и анђео, опет, потврђују му 
смисао подвига. Он у халуцинантном чувењу слуша 
глас своје сестре и њену праведну и горку оптужбу. 
И све лоу богатој и пластичној реченици, која тече у 
овом јединственом тексту од самог ученог и мистич- 
ног увода до топлог подсећања на сопствену греш- 
ност, на крају. 

Превод Житија Петра Коришког, макар и тако 
касно, дајемо као прилог истраживању естетских и 
књижевних вредности нашега средњег века. Једва да 
у нашој старој књижевности има дубље и животније 
психологије, лепшег, и драматичнијег, и узбудљивијег, 
и људски истинитијег приповедања о рату и подвизи- 
ма личности, супротстављене свету, себи, обичном. 


Димитрије Богдановић 


Житије Петра Коришког у светлу дубинске 
психологије 


Прошло је сто година од када је први пут објав- 
љен оригинални текст Житија Петра Коришког у из- 
дању Стојана Новаковића. Не успостављајући са овим 
текстом никакву интимнију везу, чак га и не прево- 
дећи, интересујући се само за фабулу повести и ау- 
тора овога Житија, Стојан Новаковић, врло угледни 
научник и државник свога времена, није могао да се 
уздигне изнад тог времена и да у овом Житију види 
и нешто више него што је и најбољи дух тога време- 
на могао да види. Другачије није могло ни да буде. 
У времену када се једна мала држава будила из више- 
вековног ропства, када је дух рационализма још вла- 
дао несмањеном јачином, а сваки покушај у књижев- 
ности који је нагињао апстрактном индивидуализму, 
интелектуализирању или психологизирању, па и онда 
када је показивао несумњиве резултате (Исидора Се- 
кулић) био дочекиван од стране критике са сумњом 
и неверицом (Јован Скерлић), тешко да је неко могао 
да види у једном средњовековном Житију више од 
мрачне легенде, средњовековне затуцаности и неразум- 
љивог повлачења из живота. 

У међувремену многа наша чврсто устаљена миш- 
љења о „мрачном средњем веку“, бројним истражива- 
њима научника, филозофа и уметника, посвећеним 
томе добу, морала су да буду коригована и понекад 
битно измењена. Али нису само оваква истраживања 
допринела буђењу нашег интересовања за догађаје и 
људе средњег века. Дух нашег времена, поред све сво- 
је расцепканости, нехармоничности и дисконтинуира- 
ности у збивањима, показује, насупрот овим разједи- 
њавајућим тенденцијама и задивљујућу тежњу да ус- 
постави континуитет ових збивања кроз историју. Ни- 
када раније у историји човечанства нису најбољи ду- 
хови једног доба, свеједно да ли се ради о палеонто- 
лозима и археолозима, етнолозима и антрополозима 
(Мил, Малиновски), историчарима (Тојнби), физича- 
рима (Паули), уметницима (Пикасо, Мур) или психо- 
лозима и психијатрима (Тунг), толико много учинили 





(44) 


да се успоставе заборављене, прекинуте или никада 
раније успостављене карике у дугом ланцу историј- 
ских збивања у којима су човек и његова драма били 
увек главни носиоци и у исто време жртве ове мисте- 
риозне драме постојања. 


Значај Карла Густава Луша и његове 
исихологије за предмеш наших истраживања 


На успостављању поменутог континуитета, ширег 
и дубљег разумевања човека, његове прошлости и са- 
дашњости, његових успеха и падова, патњи и радости 
мало је ко толико допринео као велики швајцарски 
научник нашег доба Карл Густав Јунг. Откривајући 
вам постојање колективно несвесног и архетипова на 
дну нашег несвесног живота у то још приступачног 
истраживању, откривању и објављивању, Јунг је учи- 
нио више него и најбољи археолог који нам на други 
начин помаже да успоставимо везу са прошлошћу. 

Откриће неког крчага, цистерне или читавог на- 
сеља из сумерског или асирског доба може да буде 
занимљиво у приближавању тих далеких цивилизаци- 
ја и култура нашем времену. Ова се открића међутим 
најчешће не тичу лично човека. Откривањем скриве- 
них дубина у самом себи, анализом снова, омашки, 
симбола, човек покреће неки скривени и најчешће 
успавани механизам који отпочиње онда своје само- 
стално кретање, али по филогенетски уходаним путе- 
вима, проводећи нас кроз земље и пределе о којима 
једва да смо имали нешто појма. 

Ниједна област истраживања, када је требало про- 
ширити наша знања о до тада непознатим дубинама 
људске психе, није остала Јунгу скривена. Било да се 
радило о научном заснивању и доказивању неких пси- 
холошких експеримената као што је познати асоција- 
циони тест, откривању до тада непознатих и скриве- 
них значења појединих моторних покрета или лак 
суманутих идеја хроничних душевних болесника, сим- 
боличком значењу митолошких фигура које се понав- 
љају у свим вековима на исти начин, или да се радило 
о енигматичној симболици средњовековне алхемије, 

тибетанске Књиге Мртвих или Кинеске „Тајне златних 
цветова“ из таоистичког круга древних мудраца, ни- 
када не запостављајући хришћанску езотерику, Јунг 
је у свим овим областима, као и у неким другим, сва- 
како и захваљујући своме дугом животу и очуваној 
духовној свежини, успео да открије оно што је у 
њима битно, од трајне вредности и увек актуелно за 
човека и његов историјски ход. 

Тако је, захваљујући Јунгу, успостављен још је- 
дан врло значајан континуитет, овога пута онај пси- 
хичке природе и психичке реалности. Јер човекова 
психа, по мишљењу Јунга, упркос великим и на из 
глед суштинским променама које су се одигравале у 
спољашњим токовима досадашње људске историје, 
остала је у многим битним својствима и битним начи- 
нима испољавања она иста као пре много хиљада го- 
дина кад је писана реч први пут почела да се сриче. 
Истраживати ове филогенетски наслеђене енграме пси- 
хе, за цело човечанство атипичне, наслеђене форме 
опажања и разумевања, који представљају главне са- 
држаје колективно несвесног, а које је Јунг назвао 
архетиповима, и то тражити их у неким сновима, ви- 
зијама светаца или халуцинацијама душевно оболелих, 
као и у симболици мандале на Далеком истоку, алхе- 
мијском „камену мудрости“ или хришћанској догми 
св. Тројства, био је заиста посао достојан Тунга, ро- 
Њеног истраживача и страсног ловца оне вечите „не- 
познате“ у сложеној једначини људског постојања. 

Ако ми данас можемо уопште да се приближимо, 
чак понешто разумемо, или још више, лично осетимо 
из неке прочитане средњовековне хагиографије или 
биографије, ако нам се вапаји неког средњовековног 
пустињака, његова унутрашња борба са тамним силама 
хаоса, пројицирана средњовековним начином мишље- 
ња и језиком као борба са невидљивим или чак и вид- 
љивим демонима неког другог, а ипак нама блиског 
света, ако нам се његови падови, али и његове победе 
и радости, учине блиским, познатим или лично дожив- 
љеним, онда је за овакав наш приступ оваквим Жи- 
тијима, Јунг учинио врло много. 

Приступајући религији и религиозним проблеми- 
ма, оним у прошлости и овим у садашњости, на један 

сасвим нов, модеран начин, комбинујући своје огром- 
но искуство које је стицао у току свога дугог живо- 
та са људима различитих раса и континената, прими- 
тивним и високо културним, здравим као и психолош- 
ки оболелим, са изванредним познавањем упоредне 
историје религија и митологије и најзад, свакако не 
на последњем месту, комбинујући све ово са својим 
личним искуством неуморног и смелог истраживача 
који силази у најтамније дубине сопственог несвесног, 
по цену психотичних криза, али и изненађујућих ви- 
зија које су имале повремено карактер видовитости 
и предвиђања, Јунг је отворио нову епоху психолош- 
ког и психопатолошког приступа древним и савреме- 
ним проблемима са религиозном садржином и пружио 
нам кључ за одгонетање и оних дешавања на Балиге, 
озном пољу у прошлости који су изгледали да ће зау- 
век носити нераспечаћен жиг са седам печата. Само 
захваљујући Јунгу постала нам је разумљива па чак 
и блиска крајње компликована и енигматична, древна 
Тибетанска Књига Мртвих, бројни списи алхемичара, 
нарочито „последњег алхемичара и првог лекара“ Па- 
рацелзуса, али и многе јудео хришћанске мистерије, 
почевши од Књиге о Јову, па до последње догме папе 
Пија ХП о Вазнесењу Марије. 

Одувек су људи тежили да продру „с оне стране“ 
збивања свакодневног живота и обичног стања свести 
и када су у томе успевали, било да се при томе радило 
о генијалним људима историје, мистичким визијама 
анахорета свих религија, или душевно оболелим, обич- 
но су тамо наилазили на сасвим другу врсту закони- 
тости која више није била наша законитост каузали- 
тета; простор и време у тој законитости више нису 
имали исте димензије као у старој, демони и анђели 
или наизменично једни, па други, били су нови са- 
говорници ових највећих авантуриста људског духа. 
Дуго је ова „онострана“ област људске авантуре, дру- 
та страна Јанусовог лица, нарочито од времена поче- 
така рационализма и просвећености у Европи, важила 
за једне, као чиста бесмислица и тенденциозна изми- 
шљотина, за друге тајанствена и неразумљива сфера у 
коју је из страхопоштовања, али и страха боље ни- 
како не улазити. 

Постепена и стрпљива упоредна изучавања низа 
психолога, антрополога, етнолога и психијатара, по- 
чевши од Смита и Фрезера, до Јунга, Елиадеа и Кере- 
њија, уз мноштво других мање познатих, на живим 
примерима који су им пружала деца, примитивни на- 
роди и душевно оболели (при чему се треба чувати 
упрошћеног схватања сличности у психичким испоља- 
вањима ове три групе људи), уз богата сведочанства 
која је историја религије пружала пажљивом читаоцу 
о искуствима како верских преобраћеника, тако и ла- 
ганом напредовању страсних верника, од првих корака 
упознавања себе, својих жеља и оног што се тим же- 
љама супротставља, до доживљавања праве екстазе са 
визијама, без обзира да ли се у томе историјском ма- 
теријалу радило о инцијацијама будистичког и тан- 
тричког јога-учења, егзерцицијама Игњацијуса Лојоле 
или визијама св. Терезе Авилске, научницима је по- 
стало јасно да се у свим овим случајевима радило о 
истоветним збивањима једне и јединствене психе за- 
једничке свим људима. Пошто је било тешко или чак 
немогуће претпоставити да се оваква збивања са тако 
сличним или истоветним садржајима, код људи разли- 
читих раса и веровања, могу јављати само као мани- 
фестација човековог индивидуално несвесног, тј. не- 
свесног које представља скуп од рођења индивидуе 
до њене смрти, Јунг је претпоставио, у оваквим збива- 
њима још и манифестовање колективно несвесног. По 
њему је колективно несвесно дато пре сваког личног 
искуства и садржи опште, за цело човечанство типич- 
не наслеђене форме опажања и разумевања тзв. архе- 
типове. Ту спадају пре свега митолошке свезе, мотиви 
и слике, који у свако доба и свугде могу поново да 
настану, без историјске традиције или миграције. 

Употребљавајући појмове колективно несвесног и 
архетипа у објашњавању неких религиозних збивања. 
и религиозне симболике, Јунг не мисли да сасвим изо- 
стави из видокруга изучавање како индивидуално не- 
свесно неког мистичара, са читавим богатством психо- 
лошких и психопатолошких збивања у њему, тако и 
условљеност ове индивидуалне психологије, временско- 
историјским околностима којој припада, али сматра 
да без ових појмова (за разлику од Фројда коме су 

управо ове две датости тј. индивидуално несвесно и 
услови спољне средине довољни за објашњење нечи- 
јег необичног понашања, на пример понашања Лео- 
нарда да Винчија или Достојевског), објашњење остаје 
„сувише просто и сувише јевтино“. 

Свесни одговорности и тежине преузетог задатка, 
поготово што постоји увек опасност пада у чисто пси- 
хологизирање, у слепо и само формално преношење 
извесних општих, истина од науке усвојених, психопа- 
толошких шема на један сасвим изузетан, индивиду- 
алан живот какав је био живот Петра Коришког, осе- 
Ћамо се непотпуним и у погледу доброг познавања 
историјско-религиозне ситуације у времену и простору 
у коме је живео Петар Коришки, као и у погледу до- 
вољног познавања православне традиције писања и ту- 
мачења оваквах биографија. Најзад, подаци којима 
располажемо у погледу још неких, за овакву врсту 
психолошког приступања, неопходних допунских мо- 
мената који би се односили на време или неке личне 
црте Петрове, осим постојећег Житија, крајње су ос- 
кудни. 

Ако смо упркос свих објективних и субјективних 
тешкоћа решили да се огледамо у оваквом психолош- 
ком есеју, ослањајући се при томе готово сасвим на 
једног, нашој балканској и православној традицији, 
сасвим далеког протестантског мислиоца Швајцарске, 
какав је био Карл Густав Јунг, онда нас је на овакав 
корак нагнало неколико околности. 

У првом реду били смо под упечатљивим утиском 
богате динамике психичког збивања, приступачног, 
једноставног, скоро бисмо рекли модерног начина из- 
лагања једне биографије какву нам је приказао Тео- 
досије Хиландарац; овоме утиску несумњиво је до- 
принео изванредно течан, понесен и заиста „савреме- 
ним језиком“ преведен текст биографије од стране др 
Димитрија Богдановића који се већ огледао у слич- 
ним преводима, али и тумачењима (чиме је посебно 
задужио модерну психологију) и то у својој доктор- 
ској дисертацији посвећеној биографији св. Јована 
Лествичника. Осим поменутих разлога, жеља нам је 
била да једног значајног средњовековног светитеља ко- 
ји је настао и развијао се на српском тлу, приближимо 

савременом читаоцу и на овај начин не само успоста- 
вимо, заједно са њиме, дубљу везу са нашом богатом 
прошлошћу, већ и да дантеовски пут једног балкан- 
ског хришћанина раног 13. века, приказаног од стра- 
не Теодосија литерарно изванредно, (скоро у исто вре- 
ме када су Данте и Мајстер Екехарт објашњавали све- 
ту своје генијалне инспирације) осветлимо модерним 
психолошким језиком и учинимо га на овај начин 
разұмљивијим и ближим. Најзад, и поред привидне 
супериорности коју психолошка наука данас има, па 
нам са своје стране, у односу на текстове овакве врсте, 
пружа објашњења која су у ранијим вековима била 
незамислива, не мислимо никако да и ми данас, као и 
наши давни преци, који су живели у доба Петра Ко- 
ришког и касније, одржавајући неки усмени, можда 
и писмени континуитет испуњен пијететом према овом 
нашем светитељу, не можемо извући поуке и изаћи из 
оваквог додира са Петром Коришким морално ојача- 
ни и духовно подстакнути на нове напоре скромног 
тражења непознатих тајни „између неба и земље" о 
којима наша филозофија тек почиње да сања. 


Психолошки приступ биоірафским подацима. 
Пешрово дешињсшво и пубершеш 


Упознајмо се укратко са биографским подацима. 
Сазнајемо да је Петар Коришки рођен у селу Уње- 
мир, у хвостанском крају.“ 

Одгајен у породици хришћанских родитеља који 
су поштовали цркву и веру, али нису у томе покази- 
вали неку посебну ревност, Петар је од ране младо 
сти, а нарочито од када се описменио, избегавао дру- 
штво својих веселих вршњака који су покушавали да 
га одвуку, често и на силу, на разне, младости при: 
кладне свечаности, можда некад и на нека друга ме 
ста, повлачио се у самоћу и изјављивао да он са њима 


* Хвосно је у средњем веку било име за северни део 
Метохије, око Пећи и Дечана, са истоименим манастиром 
у којем је било седиште Хвостанске епископије коју је уста: 
новио још св. Сава 1219. године. 


4 Теодосије (Т) 

„у тим стварима неће друговати“. Овакво његово пона- 
шање изазивало је подсмех код другова, али и не- 
расположење у родитеља, који су се чудили оваквом 
његовом Будъивом и повученом животу, подозревали 
да носи неку потајну мисао у срцу о којој неће ни 
њима ништа да каже, повремено се чак љутили и огор- 
чени, упућивали му не мале прекоре у опште речи 
као што су: „бруко породице“ или „срамото наша“. 
При свему томе, Петар је остајао кротак, једноставан 
и безлобан, само што се још више повлачио, одлазио 
чешће него раније у цркву ревносно постећи, избега- 
вао кућу, не тражећи од родитеља ни храну ни одело, 
већ су му они ово морали на силу давати. 

Из овог кратког увода који се односи на доба де- 
тињства и пубертета Петровог, и поред неколико нео- 
бичних и неуобичајених црта његових, не можемо мно- 
то сигурно да закључимо. Дубинска психологија сма- 
тра да пре него што можемо правилно да разумемо 
душевну ситуацију некога у пу , поготово када 
је ова ситуација богата у необичностима, морамо има- 
ти довољно података из детињства из којих ћемо моћи 
да разумемо услове настајања првог конфликта на- 
тонских потреба малог детета, и његовог природног 
тражења права на задовољства, са реалним захтевима 
спољне средине, чији ће трагови остати присутни све 
до пубертета. Јер, по учењима ове психологије, све 
оно што се дешава у пубертету, наравно на једном 
другом нивоу, који је богатији у свести и интроспек- 
цији, већ се једном дешавало негде око треће године 
живота. Разне жеље и потребе малог детета на орал- 
ном, аналном и тениталном ступњу развоја, први неиз- 
бежни сукоби са родитељима, њиховим забранама и 
ограничењима, страхови и пркоси који се јављају 
услед сукоба супротних импулса, остављају трагова у 
вечитом човековом четвороуглу чије су стране наше 
Ја, Над-ја, Нагон и Спољашњи свет. Ови трагови из ра- 
ног детињства, под утицајем физиолошких и психолош- 
ких збивања у пубертету, у овоме добу понова ожив- 
љавају, сада су понова актуелни, да би нова разреше- 
ња старих сукоба, у току неколико година бурног жи- 
вота у пубертету, па мало и касније, врло често пред- 
стављали коначна решења и трајне моделе понашања 
у каснијем животу зрелог човека. 

Ми не знамо какво је детињство Петар имао и ка- 
кви су га сукоби са његовим родитељима мучили. Али 
младић Петар понаша се већ крајње чудновато. Он не 
само да се повлачи од другова и друштва, избегавају- 
ћи њихове игре и забаве, јер га оне нимало не привла- 
че, већ га напротив, одбијају, не само да је ћутљив и 
замишљен, ревностан на учењу у тишини, што још 
увек не представља нарочита одступања од просечног 
понашања маштовитог младића у пубертету, Петар, 
међутим, прелази границу оваквог ћудљивог понаша- 
ња, тако карактеристичног за пубертет, тиме што по- 
сећује цркву, можда чешће него што је и неко ста- 
рије лице посећивало, при томе пости, не обраћајући 
пажње на своје тело. Ово запостављање, тако рећи пре- 
зирање свога тела, иде тако далеко да су родитељи 
принуђени да га силом терају не само да једе, него 
уопште да се пристојно и одева. 


Овакве црте Петровог понашања буде сумњу у 
психологу да његови односи, како према својим на- 
гонима, и физиолошким потребама тела, тако и према 
родитељима нису ишли обичним путевима. Морало је 
већ негде у раном детињству доћи до жестоког сук 
непресушне потребе малог детета за љубављу и неж- 
ношћу са реалним одговором његове најближе око- 
лине. Овакви сукоби (ово је познато из дечје психо- 
логије и психопатологије) дешавају се два маха. 
Први пут овај сукоб може да се појави рођењем новог 
детета, када се пажња и нежност, до тада усредсре- 
Бени само на једнога, неумитно сада премештају на 
другога, слабијег и незаштићенијег, што мало дете 
готово увек, као по правилу, доживљава као болну 
трауму. Ако оваквог догађаја и није било у породици, 
негде око треће године, када се у детета јавља прво 
живље интересовање за његов полни орган, као и 
механизам рађања. уопште, поготово када је овакво 
дете мушко, појављује се већа приврженост мајци, 
жеља да се мајка сва поседује, што даље ствара осе- 
ћање љубоморе према оцу, који поред љубљеног оца 
постаје у исто време и омрзнути партнер. Услед ове 
жеље чији интензитет зависи не само од, урођене 
маштовитости, темперамента и интелигенције детета, 
већ свакако још у знатној мери и од очевог става пре- 


“ 

ма испољавању оваквих жеља, јавља се у детета страх 
од казне услед слутње да он нема права на ове жеље, 
односно на. њихово испуњење, Уколико су сада жеље 
интензивније, утолико је и страх јачи. Довољна је 
поновљена непажња или грубост оца, при пасивном 
или чак претераном заштитничком ставу мајке према 
мушком детету, па да овај страх остане трајно прису- 
тан, узимајући на себе врло различите форме испоља- 
вања. Један од видова испољавања јесте претерана 
послушност, скромност и повученост. Једном грубо 
одбијена побуна малог детета против очевог аутори- 
тета, разочараног у мајку која није умела да га зашти- 
ти од оца, или фантасмагорично давање унутрашњег, 
наравно, несвесног завета на трајну верност мајци, уз 
спољашње одрицање од сваке даљње борбе са оцем за 
њу, различити су психолошки услови, динамички бо- 
гатог збивања у дететовој души који могу да створе 
понашање у коме преовлађује стидљивост, кроткост 
и неуобича]ена благост, све до спремности на жртво- 
вање. 


‚ На основу Петровог понашања у пубертету, које 
је већ примило на себе све одлике изразитог аске- 
тизма, који ће се у идућим годинама само продуб- 
љивати и постајати јачи, морамо да закључимо да је у 
његовом детињству морало доћи до извесних јаких 
сукоба, с једне стране између Петра и његових роди- 
теља, вероватно оца, с друге стране, нешто касније, до 
сукоба у самој Петровој души. „Кротак дечак“ Петар 
већ је у души имао сигурно припремљен животни пут. 
Одрекавши се једном нечег до чега му је било јако 
стало, највероватније потпуне мајчине љубави, Петар 
је, потискивањем, касније сублимирањем ове жеље, 
почео несвесно да остварује свој, како би Адлер 
рекао, фиктивни циљ који се састојао у апсолутном 
одрицању сваке жеље, осим једне, на изглед најфик- 
тивније и најапстрактније, жеље потпуног сједињења 
са Богом. Са Петром Коришким почела је тако да се 
одиграва једна изузетно динамична драма. Одрекавши 
се немогуће жеље потпуног сједињења са мајком, он 
се окренуо другој, на изглед исто тако немогућој же- 
љи, сједињења са Богом. Ова драма достигнуће два 
пута свој крешчендо. Први пут биће то на врхунцу 
његове борбе са демонима, када је изгледало да је све 

коначно пропало и да ће уместо страсно жељеног сје- 
дињења са Богом, доживети коначно помућење ума 
услед поплаве демонског садржаја његовог сопственог 
иесвесног (видећемо касније да ово несвесно није било 
само индивидуално, већ колективно несвесно). Други 
пут врхунац означава победу, последње спајање са 
Највишим које је у исто време наговештај смрти. 
Тако је немогуће постало могуће и то у животу, мада 
на његовом последњем рубу према смрти. 

Да се вратимо, међутим, на почетак драме. Видели 
смо да је аскетско понашање Петрово, што су године 
више пролазиле од његових дечачких дана, постајало 
све приметније, оштрије и за његову најближу око- 

све болније. Савременој психоаналитичкој и ком- 
плексној, дубинској психологији нису непозната ова- 
ква понашања младих људи, нарочито у току пуберте- 
та. Ове психолошке школе пружиле су и релативно 
задовољавајући одговор на питање откуд у младог 
човека овако искључива жеља за повлачењем из жи- 
вота, одрицањем од природних потреба, претерана оз- 
биљност и потреба за усамљивањем. Одговор гласи да 
је овакво понашање последица страха младог човека 
од својих нагона, у првом реду сексуалног нагона, 
који, као што је познато, нарочито у пубертету огла- 
шава на доста наметљив начин своје присуство, тра- 
жећи задовољење које му по природи припада. Код 
оних младих људи који у детињству нису имали јачих 
потреса са својом најближом околином, па су могли 
више или мање неометано да испољавају и повремено 
и задовољавају потребе свога инфантилног сексуали- 
тета, поновно оживљавање нагонских потреба у пубер- 
тету такође неће наилазити на велике препреке које 
би могле да зауставе, потисну или сасвим одбаце од 
свести, према лубинама несвесног, овакве нагонске за- 
хтеве. 
Видели смо да нас је Петрово понашање већ у 
летињству изненадило и принудило да претпоставимо 
ла оно није могло проћи глатко и без озбиљнијег трве- 
ња како између Петра и његових родитеља (за шта 
имамо и доказе у Теолосијевом тексту), тако и унутар 
саме Петрове душе. Код дечака и девојчица који су 
већ рано показивали „у свему тихо обличје“, за које 
претпостављамо или поуздано знамо ла ово „тихо 

обличје“ није никако последица било физичке или 
духовне неразвијености, болести или уопште осетно 
смањене виталности, већ напротив, да се у оваквој 
деци крије изузетна обдареност, маштовитост, интели- 
тенција и појачана виталност, онда са приличном си- 
гурношћу можемо од њих у пубертету очекивати две 
врсте понашања. Или ће оваква кротка и тиха деца 
постати још кроткија и мирнија у пубертету, са већ 
упадљивим знацима одбацивања нагонских потреба, и 
све изразитијим аскетским начином живота, или ће 
доживети у пубертету потпун преображај испољава- 
јући у његовом току, могуће и касније, све врсте 
претераности нагонских испољавања, односно безоб- 
зирног допуштања себи свега оног што је раније спа- 
дало у забрањено. Могућна су, најзад, и смењивања 
ва типа понашања. 

Ана Фројд која се нарочито бавила питањима 
адолесцентног доба, тврди да млад човек који се од- 
лучи, најчешће из несвесних разлога, за аскетски на- 
чин живота (при чему није битно да ли је и стварно 
постао монах — аскет, јер монашког понашања у пу- 
бертету има независно од било каквог утицаја рели- 
гије) испољава несвесни страх не толико од квалитета, 
колико од квантитета нагона. Иако ово не мора увек 
да значи изузетну силину присутних нагона, нарочито 
сексуалног, али и агресивног, и то или његову урођену 
силину или ојачану богатом маштом, ипак се на при- 
суство ове јачине најчешће мисли када се говори о 
страху од квантитета нагона. Примењено на Петра 
Коришког овакво психоаналитичко тврђење као да 
у први мах противуречи са чињеницама којима рас- 
полажемо из Петровог детињства. Ова противречност 
је, међутим, само привидна. Петрова изузетна крот- 
кост у детињству и његово „безлобно“ неодговарање 
на укоре, па и увреде родитеља у младићству, када на 
сва пребацивања „као дете насмешив се ништа не 
рече“, не показују психологу слабост његових нагона, 
односно опште смањену виталност, већ, напротив, 
овакво понашање говори за снагу ових нагона, најпре 
потиснутих, касније сублимираних, у прилог које тезе 
говори читав каснији развој и неслућене борбе Петро- 
ве са самим собом. 

За објашњење непријатељства нашег свесног Ја 
према нагонима у пубертету, постоји још једно, врло 
привлачно становиште које не искључује оно које је 
најпре овде изнесено. Установљавање непобитне чи- 
њенице да у човеку, нарочито неуротичном, али и 
здравом, постоји склоност ка одбијању извесних на- 
гона, нарочито сексуалног нагона, без икаквог прет- 
ходног искуства, говори за извесно наслеђе филогенет- 
ског порекла, можда настало као последица потиски- 
вања нагона столећима. Тако би се и пубертетска ас- 
кеза могла једним делом схватити као „примарно и 

имитивно урођено непријатељство између Ја и на- 
тона“ (А. Фројд). 

Повезујући сада сва три могућа узрока у једну 
целину, наиме, строго индивидуални развој појединца 
са појачаним нагонским прохтевима урођене природе, 
а трауматизованим неким тешким сукобом или суко- 
бима у детињству, затим претпостављену и вероватну 
урођеност непријатељства Ја према нагонима, и најзад 
социо-културолошки утицај средине са идејама које 
владају том средином и тим временом (у конкретном 
Петровом случају хришћанске идеје и хришћанско 
време), аскетско понашање младог човека постаје нам 
разумљивије и прихватљивије. 

Мколико је сада несвесно сећање на трауматску 
ситуацију из детињства код појединца јаче, самим тим 
потискивање нагона дубље, постоји опасност, која је у 
исто време и изазов, да у пубертету, преко аскезе, дође 
до јаког делибидинизирања младог човека, што не 
значи ништа друго него повлачење либидинозног 06- 
јекта из спољног света у сопствену личност. Опасност 
је заправо у томе што такво повлачење енергије об- 
јекта на сопствено Ја значи регредирање на већ јед- 
ном превазиђен ступањ детињег нарцизма. И заиста, 
готово увек у пубертету млад човек пролази поново 
кроз једну фазу јаког нарцизма у коме је самом себи 
и субјект и објект, и вољени и онај који воли. Нарав- 
но да ова фаза, која у патолошким случајевима пре- 
лази и у зрело доба, не може да прође без јаких уну- 
трашњих потреса и амбивалентног става чак и према 
своме сопственом нарцизму. Нарочито јача неповерење 
према свим оним објектима љубави који су представ- 

љали прве веснике љубави уопште, а то су били роди- 
тељи. Млад човек у пубертету почиње да се осећа 
све више као туђинац и странац у присуству родитеља. 
Усамљивање и одвајање честе су последице оваквог 
осећања. Ако на једном архајском плану у основи 
оваквог осећања лежи оживљени стари инцестуозни 
страх, на једном другом и то значајнијем плану, у 
коме се први пут појављују клице људске слободе, ово 
одвајање значи покушај заоравања сопствене бразде 
животног пута, при чему је усамљивање и са њиме 
несумњиво јачање нарцизма, припрема за коначну 
одлуку о дубини, врсти и квалитету ове бразде. 

Појачано интелектуализирање младог човека у пу- 
бертету, његово страсно занимање за филозофска и 
религиозна питања, означава, између осталог, покушај 
Ја да се удаљи и јаком мисаоном активношћу наметне 
себе нагонима који представљају опасност, Парадокс 
и мудрост живота леже управо у томе што је, како 
написа једном Ана Фројд, нагонска опасност чинила и 
даље непрестано чини човека паметним. > време када 
је нагон у мировању или је издашно задовољен, услови 
за било какво стварање, сазревање или духовно уз- 
дизање, готово не постоје. Припремање себе за будући 
живот, потчињавање себе видљивим и невидљивим 
ауторитетима, потреба да неко јачи води и управља 
његовим животом, давање аскетских или било каквих 
других завета себи у пубертету, врши се увек у вре- 
мену када се осећа нагонска опасност, када је све у 
човеку бурно, несигурно и незаштићено. 

Сва ова изнета достигнућа савремене психолошке 
и психоаналитичке школе могу се успешно применити 
и на субјект наше студије. 


Очева и мајчина смрш. Борба са сестром 
и сесшрина смрш. Пешар осшаје сам 


Пођимо сада за једно раздобље даље у животу 
Петра Коришког, следујући његову биографију. Стал- 
но размишљајући како ће да оде од родитеља, и нађе 
некога ко верно служи Богу, коме би се и сам у овом 
служењу могао придружити, изгуби оца. У тексту се 

каже „И одмах отац ка Господу оде“, будећи извесну 
сумњу у читаоца да отац, кои није могао бити много 
стар, разболе се и умре, помало и због туге и разо- 
чарења, видећи да је синовљева намера да настави 
строг испоснички живот непоправљива. Ако је ова 
наша сумња иоле оправдана, онда морамо изводити 
даље закључке да је отац много полагао у Петров 
развој и његову каснију каријеру, поготово, јер је 
после Петра добио још само једну ћерку, што опет 
значи да је Петар израна морао показивати натпро- 
сечну обдареност која је у оцу и пробудила наду да ће 
дочекати да види сина на неком високом положају. 
Морало је очево разочарење бити утолико јаче, уко- 
лико је син постајао све више сличан смерном монаху, 
а не ведром ратнику или државнику и поред оштрих 
и увредљивих опомена очевих. 

У сваком случају, изгубивши релативно рано оца, 
и не испољавајући, бар према биографији, неке осо- 
бите знаке жалости или кајања. Петар је баш сада 
помишљао озбиљно да оде од куће. У овоме га је, за 
извесно време, које је могло да раје бар 7—8 година 
(ово закључујемо на основу рашћења Петрове сестре 
која је у моменту очеве смрти била девојчица, а у 
време мајчине смрти девојка способна за удају) спре- 
чила мајка и то не само молбама, плачем и преклиња- 
њем, већ помало претњама и уценама. 

Колико се, тако рећи, прост народ још пре скоро 
седам стотина година и код нас разумевао у основе 
савремене психосоматске медицине, показују баш речи 
Петрове мајке упућене Петру, када га жели да задржи 
у кући на сваки начин, користећи и један општепри- 
знати и одувек коришћени, мада педагошки и психо- 
лошки прилично штетан аргуменат; она му каже: „не 
остављај ме, да од плача смрт не окусим због тебе, 
па ћеш одговарати пред Богом што си ме убио“. 

Претпостављајући, као што видимо, могућност 
„психичке смрти“, због туте и бола, Петрова мајка, као 
и многе мајке на овој планети, у свим временима, 
нема и неће да има разумевања за индивидуалне и 
интимне потребе свога сина. Оставши без мужа за кога 
истина не знамо каквом је везом била везана, она по- 
сле његове смрти показује појачан страх и појачану 

жељу да не остане сама са малом кћерком, односно 
да се не растане од сина кога очевидно још увек 
много љуби и поред разочарења које је и она морала 
доживети због његовог необичног развоја. Штавише 
некадашње чврсте везе између мајке и сина које су 
У детињству природне, а у Петровом случају веро- 
ватно биле и појачане, у пубертету даље јачане и по- 
ред жеље за одвајањем — пошто смо уочили да се 
Петар између осталих, такође раније поменутих раз- 
лога, одрекао свих осталих жена, јер се морао од- 
рећи мајке (и почео да тражи Велику Мајку) — 
сада су опет, нестанком оца, могле бити обновљене 
и тако задовољити несвесне жеље и мајке и сина.“ 

Видећи мајку како „раздире срце“ своје и при- 
мивши, вероватно са олакшањем и унутрашњим задо- 
вољством њене последње речи којима му оставља пот- 
пуну слободу да не једе месо и да се не жени, уз то 
сигурно непријатно опоменут савешћу на могуће те- 
шке последице одласка из куће, које последице, уоста- 
лом, мајка довољно отворено износи. Петар се одлу- 
чио да остане у кући и преузме бригу о њој и сестри. 

Да га овај останак у кући није могао унутрашње 
да умири, већ да га је, напротив, све више узнемира- 
вао, и стварао нове унутрашње сукобе, једним делом 
свакако и због појачаних захтева мајке на тоталитет 
његове личности, другим делом можда и због ула- 





* Напомињемо да је немогуће одрицати свак! 
међу односа сина који ће касније Ми ионако кае 
познати мистичар, па чак и светац и његове мајке. слимо 
у првом реду на ову везу у детињству и то код оних пусти- 
њака, мистичара или светаца који су у себи и после у сво 
јој околини развили посебан култ поштовања, који иде све 
до обожавања према Мајци Божијој. Значајно је нагласити 
да је овај култ познат од давних времена у свим религи- 
јама. Од познатих мистичара и светаца из релативно но- 
вијег доба, довољно је узети као пример св. Серафима Са- 
ровског у Русији или Рамакришну у Индији. Пошто у овом 

омену има нешто у , сасвим независно од спе- 
цифичног религиозног учења, баш због ове универзалности, 
не остајући само на објашњењу конфликта и односа мајке. 
и сина, оца и кћерке (постојали сү и познати женски, ми- 
стичари кроз историју) у индивидуално несвесном њеног 
НОВА, дзн, је овај однос сматрао архетипском вредношћу 

ке | 

и ик Велике Мајке ставио као општу својину нашег ко- 

жења сестре у пубертет и онда без икакве сумње, ус- 
лед недостатка оца, њеног све јачег афективног вези- 
вања за брата, говори биографски текст који нас 
обавештава како о великој послушности према матери 
„повинујући се у страху“, тако и у појачавању мера 
уперених против тела од кога увек долази свако иску- 
шење. Сматрајући да ће непријатељским, свесном Ја 
неприхватљивих импулса својих нагона, најбоље до- 
скочити мучећи своје тело, што је било у складу са 
општеприхваћеном идеологијом хришћанске асказе у 
првим вековима, али и у току средњег века, Петар је 
не само појачавао свој пост излажући се АНХ 
околине која га је иронично прозвала. „сухоједац“, ве! 
је носио око тела оштро вретиште, о чему је, опет ка- 
рактеристично, знала само мајка, излажући се, за 
наше данашње појмове, несхватљивим мукама, све у 
циљу слабљења оних импулса из несвесног које је 
Фројд назвао „аморалним, алогичним и асоцијалним . 
Најтеже муке и то не душевне тек су имале да 
дођу. Последњи обрачун са спољашњим светом и ком- 
плексима свога индивидуално несвесног био је веома 
тежак и дуг. Све је отпочело после мајчине смрти када 
је Петар, иако врло уцвељен и пун суза због смрти је- 
диног бића за кога је сигурно осећао и знао да је 
волео и био вољен на прави земаљски начин, помислио 
да је коначно куцнуо час његовог ослобођења од свих 
земаљских обавеза и окова, макар да су ови окови 
били и сама мајчина љубав. Остала је међутим још 
његова сестра, спремна по годинама и здрављу за уда- 
ју, али везана за брата нераскидивим спонама, у ко- 
јима није могла не бити присутна и понека еротска 
компонента, из простог разлога, што је људско биће 
тако устројено да у свим везама љубави еротска ком- 
понента не може недостајати, пошто тзв. чисте или 
само духовне љубави, нарочито у овако младим годи- 
нама, једноставно нема. Па, као што је Петар положио 
унутрашњи завет Богу посвећујући му сав свој живот 
без остатка и само очекујући повољну прилику да се 
коначно посвети реализацији овог завета, тако је 
његова сестра, позивајући се на тог истог Бога, поло- 
жила и спољашњи и унутрашњи завет да неће брата 





(60) 


никада напуштати, већ да ће живети истим животом 
као он. 

___ Пошто никаква наговарања нису помогла, Петар 
је стрпљиво и смерно морао да се подвргне, још јед- 
ном, овога пута последњем, искушењу које је долазило 
споља и да заједно са сестром, недалеко од свога села, 
пошто је претходно од једног инока, баш у цркви Св. 
Петра, више села, примио монашки завет, сагради две 
колибе, за себе и сестру и да у њима отпочне необичан 
живот удвоје, а ипак у самоћи. Не треба да пређемо 
ни преко упадљиве Теодосијеве опаске који је за овај 
необичан живот нашао за потребно да ипак напише 
да они „као брат и сестра живљаху“. Иако су строго 
постили и усрдно се молили, Петар није био задовољан 
ни миран у души и то је објашњавао себи и сестри 
да је због превеликог доласка људи у њихове колибе, 
који су долазили доносећи им „потребне ствари“, веро- 
ватно намирнице и одећу, али још више из радозна- 
лости, чуђења и дивљења оваквом монашком животу 
удвоје. 

Тражећи од сестре да оду сасвим из родног краја 
и живе негде далеко где неће морати „гледати ни ра- 
дост ни жалост њихову“, Петар се није само повино- 
вао природном и познатом унутрашњем гласу свих пра- 
вих монаха који следујући пут све дубљег улажења у 
слојеве свога несвесног живота, осећају сваки кон- 
такт са људима као сметњу, већ је жељом ла се што 
више удаљи од свога родног краја испољио и жељу да 
прекине све родовске, дакле и инцестуозне жеље које 
је морао још у себи носити, 

Јака веза неког човека за свој род, своје племе, 
није у основи ништа друго него прастара крвна веза 
са својом породицом у којој је некада у давној про- 
шлости, пре успостављања табу инцеста, владала на- 
сигурно и полна крвна веза у још увек присутном 
ендогамном друштву. Нема отуд правог рођења човека 
за своју сопствену индивидуалност, за своје Ја, а са- 
мим тим тек онда за цео свет, пре него што се и споља 
и изнутра не прекине пупчана врпца која нас везује 
за ужу породичну родбину (у првом реду мајку, оца, 
брата и сестру), а онда и ширу, ону свога села, уже 
покрајине, читавог племена. Овакав раскид са матери- 





(61) 


цом из које смо потекли не значи наравно одрицање 
и тврдоглаво негирање припадништва одређеним ро- 
дитељима и одређеном народу, напротив, ово одри- 
цање је само крвно одрицање, док је у духовном 
смислу потврђивање ове везе. р 

Јеванђељске речи: „Ваља нам се наново родити, 
управо и носе у себи овај смисао. Рођење је само јед- 
ном физичко, али та физичка веза са мајком — мате- 
рицом код већине људи траје непрекинуто целог жи- 
вота. Петар Коришки разликовао се од већине или од 
свих људи свога времена, али и будућих по томе што 
је у себи осетио глас пуне индивидуације која се оства- 
руде увек и само „новим рођењем“. 

Немајући још снаге у себи да се одвоји сасвим од 
сестре, чије га је подражавање у посту и молитви, као 
и мучењу тела, затим њено понављање: „како хоћеш, 
тосподару“, морало болно и мучно подсећати да све 
везе са породицом и родом, и то оне емотивне, инте- 
лектуалне, социјалне, али сигурно и чулне, још нису 
сасвим раскинуте, Петар је одласком из свога краја 
покушао још једном да одложи последњу и најтежу 
одлуку, у исто време неминовну — потпун разлаз са 
сестром. 

Увек изнова теран изнутра на све нове и теже 
подвиге одрицања, јачајући овако супротне силе у 
себи, свакако и оне еротске природе, од којих се мо- 
рао највише прибојавати, јер су управо те силе пре- 
тиле повратку свему ономе што је имао дефинитивно 
да напусти, доживљавајући можда овај сукоб повре- 
мено и на свесном плану, Петар је све мање у сестри 
видео само сестру, а све чешће понављао, тужећи се: 
„О, како ми се велика напаст, ова жена, догоди!“ 

Да је његова млада сестра много мање од њега 
била спремна да пође у опасну авантуру откривања 
свога несвесног, тражења свога Ја и још више у аства, 
а много више осећала, још уз то усамљена, појачану 
унутрашњу потребу да се веже уз. брата који је за њу 
био сада репрезентант и оца и мајке, и брата и мужа, 
товори и њено интуитивно погађање намере брата да 
од ње побегне. Вероватно у појачаном страху, спремна 
на све жртве, само да не изгуби свога јединог госпо- 
дара, она оставља своју колибу и без ичега за њим 

пође у камени крш призренских брда. Водећи и сам 
вероватно последњу и одлучну битку у себи, претпо- 
стављајући радије живот у „распуклом камену у го- 
ри’ него даље заједно са сестром, Петар доноси пре- 
судну одлуку напуштања сестре, умирујући привре- 
мено своју савест објашњењем, у коме је било и не- 
што рационализације, да је боље оставити изнемоглу 
увалу сестру у пустињи, него за навек прогневити 
га. 

Није то могао бити лак растанак од уснуле и ма- 
лаксале сестре усред пустиње. Видећи је овако исцрп- 
љену и клонулу од дугог пешачења његовом животном 
стазом, немајући, и вероватно више и не желећи ни- 
коме да је преда на чување и негу, он је у својој мо- 
литви уме једино да повери анђелима који треба да јој 
помогну да у покајању свој живот заврши. Због чета 
би заправо требало да се једна, још увек релативно 
млада девица покаје, ако не због њених грешних ми- 
сли; можда је ово Петар помислио због њене намет- 
љиве упорности да живи уз њега, одвлачећи га овако, 
својим физичким присуством, од јединог циља коме 
се посветио. Умоливши још једном небеског Владику 
да му заштити сестру од „замки Бавољих“, међу које 
је несумњиво спадало евентуално откривање његовог 
новог обитавалишта, проливајући реку суза у којима 
је било и оне врсте суза које је проливао за мајком, 
ушао је још дубље у пустињу и тако се сакрио да је 
још само ђаво могао да сестри открије пут до њега. 
Али ђаво, одувек инвентивнији од човека, јер је ве- 
роватно од њега старији, преместивши се једном, у 
току дуге еволуције буђења човекове свести из спољ- 
не средине коју је настањивао, у човекову унутраш- 
њост и то у саме дубине његовог несвесног, да би га 
оданде сада подстрекивао, гневио, мамио и мучио, и 
у случају Петра Коришког смислио је перфидније 
мучење него што би било оно у случају новог сусре- 
та брата и сестре. 

Пре него што се вратимо на Баволове махинације, 
треба још да смо присутни, свом могућом драматиком 
нашег замишљања, мукама и коначној смрти оставље- 
не сестре. Откривши после буђења братовљеву пре- 
вару проклињући „смртни сан“ који ју је од брата 

заувек одвојио, пребацујући брату ла ју је „немило- 
стиво у пустињи саму оставио и бегом одбегао“, зна- 
јући да ју је мати њему оставила, она на крају своје 
потресне ламентације нема других жеља већ да у 
тој светој божијој гори нађе смрт. Предајући се јед- 
ном, целим својим бићем само брату и сада од њега 
напуштена, Петрова сестра, следујући унутрашња ди- 
намичка збивања свих депресивних особа, одвојених 
од љубљеног објекта, аутодеструктивно доживљавају- 
ћи немоћ да овај објект уз себе стално вежу, понавља 
инфантилну жељу малог детета и одраслог, али неса- 
зрелог човека, када овај остане без заштите и немо- 
ћан :„Макар ми ти (смрти) буди милостива, јер у свет 
вратити се или у њему бити не волим, нити ми достоји 
да живим господина брата мојега не гледајући.“ 

Па, још једном следујући опште законе психосо- 
матског пропадања, по којима стварна жеља за смрћу 
зачета једном у човековој души, делује разорно и на 
тело, стварајући у њему разна запаљења, туморе и 
аутоинтоксинације (овако се по неким канцеролозима 
ствара чак и рак у телу особе која је изгубила неко 
јако вољено биће) и Петрова сестра, већ телесно осла- 
бљена ранијим постом и пустињачким животом, ве- 
роватно не превише дуго времена после братовљевог 
напуштања, напусти „у девичанству и целомудрију“ 
овај живот. Њен брат, међутим, који, иако добро 
скривен од последњег сестриног боравилишта, није 
губио сваки, наравно, посредни контакт са њоме, не 
желећи тако да оптерети своју савест још са једним 
будућим пребацивањем, брзо дознаде и за час њене 
смрти. Желећи у молитвама, већ од тренутка одва- 
јања од сестре — девице, и као хришћански монах и 
као овоземаљски човек који је љубио своју сестру и 
коју више није могао никоме да повери, само њену 
смрт, како би се што пре удостојила рајског насеља 
намењеног праведницима, Петар се зарадова овој ве- 
сти и захвали Богу. Чини се, ипак, нешто преурањено. 
Јер пре него што ће њена душа напустити заувек 
земаљску сферу, немоћна и после смрти да се од брата 
сасвим одвоји, што ће у основи само бити доказ бра- 
товљеве немоћи да се од мртве сестре стварно осло- 
боди, ова лутајућа сестрина душа, дубоко присутна 

још увек, као глас опомињујуће савести Петра Кориш- 
ког, јављаће му се још доста пута мучећи га до саме 
ивице смрти. 


Пешар између змије и орла 


Остајући најзад потпуно сам, једва понекад посе- 
ћиван од неког радозналца или поштоваоца који ои 
му доносио мало хлеба на чему је захваљивао и молио 
да му не долазе и ништа не доносе, Петар Коришки је 
могао да се посвети оном најтежем, за наше данашње 
појмове свакако слабо схватљивом начину аскезе, при 
коме је „мразом смрзаван и сунцем жежен“, дуго ста- 
јао на молитви, много се клањао и тукао себе у прса, 
]едуви само „изданке дивљега биља и горки букови 
жир“. Подозревајући да све невоље долазе човеку од 
тела, још више од онога што је у души његовој те- 
лесно, а то су сви основни нагони и инстинкти са ко- 
јима долазимо на свет, као што су долазили и наши 
врло давни преци, Петар се трудио да буде што више 
„немилостив, незгодан и непоштедан непријатељ сво- 
јему телу“, плашећи се бесова и звери које наста- 
њиваху његову пештеру. Узалуд. 

Човек који живи сам, концентрисан само на зби- 
вања у себи, допуштајући телу да задовољава само 
најминималније потребе, звао се он хришћански пу- 
стињак, индијски јоги, муслимански суфи, јеврејски 
кабалист, покреће силовито и из основа читаву кућу 
стотинама хиљада година стару, која се лагано, камен 
по камен стварала у чевековом психичком животу. 
Такав човек више не може да станује само на горњем 
спрату са лепим видиком свуда унаоколо, не бринући 
се за подстанаре у нижим спратовима куће, а никад не 
завиривши у подрум. Сада све добија друге димензије, 
сада се поуздано зна да се мора испитати брижљиво, 
спрат по спрат, све до у најтамније кутове прастарог, 
мрачног подрума, јер се можда баш у њему крије 
скривена принцеза, драги камен, шкољка са бисером, 
немушти језик, за којима чудни занесењак трага. Да 
би се све ово претражило треба бити добро опремљен, 
јер без помоћног оруБа и добре опреме опасности које 

вребају на сваком кораку при спуштању могу да буду 
смртоносне. 

Опасности су „беси лукави“ предвођени од ‚люква- 
рене змије“, која је од почетка омрзла род људски, 
па је и првог човека Адама на грех и смрт навела, 
змија која зна само за завист и која не жели отворено 
да напада човека, већ подмукло шиштећи из своје 
пећине буку и страх производи натерујући човека да 
одступи и побегне са места неравноправне борбе. 

Дубоке су се и тајанствене промене догодиле са 
симболом змије кроз миленијуме људске историје. 
Није она увек била симбол зла, покварености, подму- 
клости и завођења. Пре него што се човек неповратно 
заљубио у Дух и небо, а ово се десило давно пре хри- 

ског времена, змија је значила космичко мајчино 
крило које у себи скрива свемир, као прстен живота 
без почетка и краја, као стална пратилица мајке земље 
из које је човек поникао и којој се враћа. 

„Змија је за све старе народе била чуварка послед- 
њих тајни, она располаже земаљским знањем, знањем 
што га дају нагони, из ње говори мудрост природе" 
(Натзмер), отуд она постаје велика богиња преисториј- 
ских времена, понекад представљена и женом, али 
обавезно са змијском главом. 

А онда се дешава нагла промена. Када је грчко 
доба први пут у историји орило право духа на 
један нов начин мишљења, када је средиште душе 
премештено из срца у мозак, када су Емпедокле, Хе- 
раклит, Анаксимандар и остали пресократовци прого- 

ли заиста као богови, и сам господар света и 
отац богова Зевс одабрао је орла својим гласником и 
симболом, док је његова жена, богиња земље Хера 
наставила да окупља око себе змије као и њена ранија 
прамајка, велика богиња земље Геа. Већ из овог раног 
грчког доба, па кроз целу грчку историју, са климак- 
сом у хришћанству, сим змије постао је свет еле- 
ментарних сила, свих нагона земаљских, до тада слав; 
љених и цењених, свет зла и опасности који својим 
уједом доноси смрт. При томе се заборавило оно нај- 
важније: змија има два језика. Једним она заиста мо- 
же да убије, и донесе смрт, а значи лукавство, заво- 
Безье, голи нагон, док другим језиком доноси лек, пру- 

жа помой (тада су природа и дух у лекару Ескулапу 
помирени), означава мудрост, сазнаье и синтезу. Зми- 
ја је даље променљивог држања, час је у вертикалном, 
час у хоризонталном положају, мења кожу чиме се 
подмлађује, повезује полне органе са главом, може 
да стави свој реп у уста — кундалини — и тиме да 
направи круг или спиралу која се не покреће или одјед- 
ном промени положај. Мудрост змије није нешто за 
себе добро или зло. О њеној последњој вредности одлу- 
чује човек. У сваком случају она гони човека ка ду- 
ховном сазнању (још из раја) и постајању. Отуда је и 
Христос могао да каже: „Будите мудри као змије и 
питоми као голубови“, 

Вечита поларност природе и човека коју човек 
кроз колективну и индивидуалну историју тако често 
хоће да запостави и заборави, па да се преда једном 
полу, при чему најчешће страда, величанствено је 
приказана, управо од Зевсовог доба, преко Христа до 
данас непрестаном борбом змије са орлом. Змија која 
тмиже по земљи остаће везана и слепљена за земљу, за 
све што је ниско, приземно и грешно у човеку, она ће 
та уједати за пету и обарати на тло, док ће орао, та 
горда птица која је савладала земљину тежу и која 
лети према сунцу значити понос човека на његов дух 
и све оно што је он пронашао и савладао. 

Само врло храбри и од судбине позвани људи могу 
да се вољно, из пуне слободе, разапну између неба и 
земље, орла и змије, и при томе остану неуједени 
смртно од змије и ношени орлом неослепљени од 
сунца. 
’ Определивши се једном за небо, Дух и орла, би- 
вајући одгајен у хришћанској, а не индијској или ки- 
неској митолошко-религиозној традицији, која је има- 
ла далеко префињеније чуло за поштовање поларитета 
у природи и човеку, али самим тим и мање страсти и 
крви за велика индивидуална достигнућа јудео-хри- 
шћанског збивања, Петар Коришки је страховито уз- 
бунио и разљутио земљу, тело и змију, значи све на- 
тоне и архаичне слојеве свога индивидуално и колек- 
тивно несвесног, потврђујући у себи давнашњу муд- 
рост која каже: „Што више хоћеш да достигнеш 
анђела, све ћеш више будити ђавола." 





(67) 


Док су змија и зли демони насељавали само пуста 
места, црне пећине и напуштене домове, било их је 
релативно лако обићи и избећи сусрст са њима. Ка; 
су демони добили крила, а још уз то могли да се 
направе невидљивим, борба са њима постала је тежа 
и опаснија, иако још увек могућа, чак са изгледима на 
успех, само ако би се препознали знаци који су били 
непобитан доказ њихове близине или непосредног 
присуства. Најтеже је постало онда када човеку више 
није било јасно који су демони остали напољу и да 
ли су уопште још неки: тамо остали, а који су се усе- 
лили у пуста места, пећине и дубоке удолине његове 
сопствене душе, Пре свега више није могло бити јасно 
да ли то човек који се бори са демонима, па се са њи- 
ма сусретне, сусреће исцерено лице и извитоперен глас 
свога сопственог несвесног, потиснутог и угњетаваног, 
или је то лице и глас самог слуге „кнеза овог света“ 
који је дошао да га посети, уплаши и разоружа. 

Није ово јасно изгледа ни самом биографу Пе- 
тровом, ученом, али и побожном Теодосију који каже 
да су „беси путем маштарија“, вичући, нападали на 
њега. Било би врло значајно за нас када бисмо знали 
да ли се и Петар односио према овим бесима као ма- 
штарији, или их је доживљавао као реалност. Ово исто 
питање односило би се и на гласове сестре које је 
све чешће почео да слуша, а за које је могао помисли- 
ти да су гласови правих демона јер су му говорили 
најстрашније ствари изазивајући у њему грозна муче. 
ња савести и нове борбе са сестром у себи, али и да 
су то гласови његове сопствене душе. 

Опрезност данашњег тумача старих текстова овак- 
ве врсте мора бити велика. Овај је врло лако у иску- 
шењу да некадашња представљања пустињакове борбе 
са демонима протумачи или као чисто психопатолошку 
појаву или као симболичан језик биографа, потцењују- 
ћи у оба случаја природну спремност, уз то још оја- 
чану прихваћеним религиозним учењем, да у овој бор- 
би монах види добрим делом борбу са самим собом и 
у самом себи, без непрекидне интервенције и непре- 
кидног присуства невидљивих бића споља, без обзира 
што се у њихову реалност веровало. У тумачењу ове 

борбе код Петра Коришког морамо бити посебно 
опрезни. Ево зашто. 

Православна монашка традиција, преношена са 
Атоса на балканско тле још од времена св. Саве, није 
могла бити непозната писменом и образованом Петру 
Коришком. А у овој традицији, као уосталом у мис- 
тичној традицији уопште, велика је пажња била по- 
клоњена различитим облицима мисли које су се јав- 
љале код аскета на њиховом искушеничком путу. И 
поред веровања у реалност демонских бића, ова тра- 
диција није запостављала ни другу могућност сусрета 
аскете са демонима и то у сопственим мислима. Тако 
на пример у саветима које двојица атоских калуђера 
пружају својој неискуснијој браћи каже се да монах 
треба најпре да види оно што је у његовом срцу рђа- 
во, па тек онда оно што је добро. Даље се каже да 
мисли могу змаја да поплаше, али могу и да га укроте. 
И најзад, што ће за наше даље излагање бити од ве- 
лике важности, у овом средњовековном тексту, по- 
теклом са Атоса, каже се дословно: „Душа не мора 
да ствара слике само преко злих демона, већ и из са- 
ме себе и из своје природе, преко својих пет дарова, и 
то духа (поц5), разума (Фіапоіа), мишљења (доха), фан- 
тазије (рћапгагја) и осећања (&51һеѕіѕ). 

Уосталом, чак и у случајевима када је средњове 
ковни побожни монах неке своје халуцинације, истина 
само онда када је био довољно јак, одбијао од себе, 
пребацујући их на невидљиве демоне и у име Христа, 
молитвама их одстрањивао, могао је делимично да по- 
могне себи, тупећи на овај начин оштрицу халуцина- 
ција, на сличан начин као што неки данашњи интели- 
тентни психотичар, упркос болести, може да се одупре 
гласовима препознајући у њима глас сопственог не- 
свесног. Не поричемо ни могућност овакве одбране У 
средњем веку. 

А ево какве ствари је говорила умрла сестра Пе- 
тру преко злих духова који су вешто подражавали 
сестрин глас или, морао је Петар који пут и на ово 
да помисли, били су то гласови његове сопствене душе 
који су у виду оптуживања грешне савести овако гр- 
мели: „Тебе јединог уместо родитеља имађах и с то- 
бом, све напустивши, пођБох, а ти ме саму оставио је- 

си! Од глади и плача изнемогла пропадам, а ти живиш 
не бринући се за мене као да сам ти туђа, Ти камено- 
срдни немилостивче... изиђи бар сада те ме узми и 
к својима одведи.“ 

Гласови, дакле, не само да га оптужују и на од- 
говорност позивају, већ га поново маме да потражи 
сестру, иако мртву, што ће рећи да су осим уцењива- 
ња од стране његовог Над-ја, и даље присутни послед: 
њи одблесци еротичних нагонских импулса који нису 
могли ни да имају никакав други објект својих жеља 
осим оног јединог, инцестуозног, са којим је највећи 
део времена Петар провео. 

Читајући молитве и Давидове псалме, нашта не 
одговарајући на ове гласове, што указује да је Петај 
упркос постојећим халуцинацијама задржао присеб: 
ност духа, што би опет био нов доказ да је он најве- 
ћим делом био свестан илузорности и нереалности 
ових гласова, гласови сестре и сва искушења у вези 
с њом савладана су заувек, Нове борбе још теже, 
овога пута не више са потиснутим садржајима инди- 
видуално несвесног, које је коначно могло да буде 
очишћено и оплемењено, већ онога колективно не- 
свесног, отпочеле су. ї 

Охрабрен досадашњим током борбе, али сада још 
горе ометан у молитвама од саме змије која и даље 
није хтела да се појави и своје право лице покаже, 
Петар се усуђује на крупан корак: он смело позива 
змију да се покаже, устане и изађе јер му је „на 
саблазан“, мада би са њом хтео да има мир. Ова за- 
нимљива реченица у биографији: „И ја бих сад с 
тобом мир ла имам, али није добро друговање са 
тобом“, које се односи на змију, указује како на по- 
времени умор од тешке борбе у коју се Петар упу- 
стио, тако можда, мада опет у складу са првом прет- 
поставком, — на тежњу синтетичког мирења великих 
поларности унутар човека. Ово мирење не би било 
вимало неприродно, оно је толико пута и остварено 
у кинеској и индијској теорији, али и пракси, међу- 
тим, када би се остварило и у случају Петра Кориш- 
ког, онда не бисмо имали пред нама хришћанског ми- 
стичара који не дела по природи, већ који живем 
мимо природе, уз помоћ једног другог духа, постаје 

„нова твар“. Подвргавајући се нововековној, дакле 
хришћанској концепцији о змији, по којој мирења и 
друговања са њоме нема, јер је она завела једном 
чистог човека и од тада осуђена да се ваља по пра- 
шини, Петар се одриче компромиса са нагонима, жели 
да ступи у одлучни бој са њима. 

Написали смо већ да је борба са змијом у Пе- 
тровој души за нас знак да је први додир са архај- 
ским слојевима колективно несвесног, тзв. архети- 
повима остварен. Када бисмо следовали само орто- 
доксну психоаналитичку теорију и на почетку ове бор- 
бе са змијом, онда не бисмо у овом симболу могли 
видети ништа друго него најчешћи и највише од пси- 
хоанализе употребљавани симбол вечитог фалуса. Ово 
би онда био још један доказ неокончане Петрове бор- 
бе са еротично-сексуалним захтевима у њему. 

Схватање змије у бајкама, митологији и сновима 
народа и појединца, за Фројда и његове присталице 
увек. је једно исто. Она је мушки сексуални симбол. 
Видели смо већ из раније кратке екскурзије у старо 
доба да змија није имала ово значење или бар не као 
главно. Како смо у случају Петра Коришког поново 
на трагу дубљим архајским слојевима и њиховим сим- 
болима, то ћемо и овоме прастаром симболу морати 
придати и једно друго значење. Уосталом, већина пра- 
старих симбола који нису у току хиљада протеклих го- 
дина изгубили од свога значења, што доказује да су 
били и остали израз неких врло дубоких и значајних 
слојева у људској души, носе у себи двоструки аспе- 
кат. Они обично носе у себи, осим оног једног, нај- 
познатијег и најчешћег значења, и једно друго, њему 
супротно. Осим ова два аспекта, симбол може да носи 
у себи и друга значења и сада, само је моћ и способ- 
ност времена у коме симбол дела и појединца који се 
њиме служи или који је до њега, унутрашњим про- 
цесом индивидуације постепено дошао, како ће, ко- 
лико и који аспекат симбола да истакне у први план. 
Ово, на прамер, подједнако важи како за архетипске 
слике „Вечитог Дечака“ или „Вечите Девојчице“, за- 
тим „Велике Мајке“, воде или змије. Као што архетип- 
ска фигура Аниме у души мушкарца, може да узме 
на себе деструктивно обележје које тежи да разори 

унутрашњи и спољашњи интегритет мушкарца (овак- 
во обличје Аниме Грци су нам оставили као сирене, 
Германи као Лорелај), тако је исто могућно да она 
буде инспиратор, водич или посредник између нашег 
свесног и несвесног живота која помаже мушкарцу, 
као што су Маргарета и Хелена помагале Фаусту, и 
интегрисању његове личности. Овакав двоструки ас- 
пекат једног симбола важи у пуној мери и за змију 
или њој сродна обележја, змаја и аждају. Као што 
не може бити свеједно да ли змију сања неки мушка- 
рац или жена, младић или старији човек, већ према 
томе у каквом се тренутном унутрашњем или спо- 
љашњем конфликту налази сневач, на основу чега ће 
змија бити протумачена на различите, па и супротне 
начине, ово исто ће важити и за сусрет са змијом на 
унутрашњем попришту битке за Јаство. 

Змија искушава Петра, али и Петар изазива зми- 
ју. Он је већ прошао један добар део пута индивиду- 
ационог процеса, обрачунао се са својом Сенком, Пер- 
соном, Анимом, рашчистио је тамне и опасне садр- 
жаје свога индивидуално несвесног, и сада је он тај 
који се свесно супротставља и зове на последњи обра- 
чун змију, не више само као представника мушке пол- 
ности, већ, у ширем својству митске аждаје, као 
представника колективно несвесног и то као супрот- 
ност орлу који, доноси светлост и подржава човеко- 
ву тежњу према светлости неба. Змија је овде тамна 
другарица земље, свега што је везано за рађање, сама 
као природа која ствара и разара, свирепа и горда, 
„равнодушна и хладна“ као у де Вињијевој поеми. 
Кад год тежимо Духу, небу и спасењу, чиме се не- 
миновно све више одвајамо од тела, земље и свега 
чулног и материјалног, супротне силе у нама затегну 
се и поведу битку. 

Оваква опасна затегнутост супротних сила нема 
баш никакву привлачност за обичног човека који те- 
жи најчешће некој врсти синтезе супротности на на]. 
површнијем плану. Разумљиво је да је оваква врста 
равнотеже увек угрожена и увек прети да се сруши. 
Отуд безброј напора да се новим компензацијама по- 
врати мир и одржи привидан ред. Није овако у страс- 
них природа у којих унутрашњи пожари не уништа- 

ва]у само дубок коров, већ се у пламену врши и не- 
престано чишћење и припремање духа за ново крште- 
ње. Јер после крштења водом (мајком, земљом, рађа- 
њем, али и женским елементом као таквим) предстоји 
крштење ватром које је последње и истинско крштење 
човеково. 


Последња бишка 


Иако не можемо поуздано да закључимо на ос- 
нову изнете биографије, није невероватно претпоста- 
Зит да се Петар, у моменту обрачунавања са змијом, 

азио на прагу, или је већ зак 
вину свога е у сија 

‚ На основу дугогодишњег искуства у раду са па- 
цијентима, али и преко многобројних веза са здра- 
вим људима, Карл Густав Јунг је закључио да се чи- 
тава психологија и психопатологија људи постепено 
мења када прелазе из прве у другу половину живота. 
Док је сматрао да се ток индивидуационог процеса у 
првој половини живота одиграва као „инцијација у 
спољашњу стварност“, у другом раздобљу живота 
сведоци смо „иницијације у унутрашњу стварност“. 
Природно је да се у првој половини живота човек ви- 
ше занима за садржаје свога индивидуално несвесног, 
сукобљава и покушава да мири на својим нагонима 
(у првом реду сексуалним и потребом за владањем, мо- 
ћи) више је једном речи окренут манифестацијама 
спољашњег живота и покушаја налажења места у то- 
ме спољашњем свету. Највећи део људи увек и остаје 
Тина из ове прве половине живота, јер је 

игао извесну, наравно врло ативі и несигу: 

нү равнотежу, избегавајући СЕРЕ нн са ый 
јом Сенком („тамним братом“ у нама), и својом Пер- 
соном (маском насталом из разлога прилагођавања, 
при чему човек изједначује себе са својом маском и 
остаје тако себи заувек неоткривен). 

Код оних ретких људи који су имали смелости 
да већ у првој половини живота отпочну битку на тр- 
новитом путу индивидуационог процеса, у другој по- 
ловини догађају се све драматичнији и судбоноснији 

сусрети који све више указују и на присуство, однос 
но буђење слојева архетипске природе колективно не- 
свесног. 

У свим религијама света, али не само у овима, 
већ и у неких филозофа (споменимо од новијих наро- 
чито Кјеркегора, касније Јасперса), па и у свакоднев- 
ном животу обичних људи, суочавамо се са једним 
врло значајним и необичним феноменом. Што је чо- 
век у већој невољи, што је дубље пао, или је у посе 
ду неке тешке болести, што је у тежем конфликту 
унутрашње или спољашње природе, при чему су све 
човекове снаге мобилисане и он учествује у оваквом 
конфликту целим својим бићем, не покушавајући да 
му на неуротичан или психотичан начин избегне и 
тако од њега побегне, решење конфликта, избављење 
из невоље, спасење, и то са неочекиване стране, као 
да су негде врло близу и остварљиви у сваком часу. 
Овакви чудни и нагли преокрети познати су и оства 
рени и код људи сасвим нерелигиозних. Први знаци 
овакве помоћи појављују се опет у сновима у којима 
су се наговештавали некада и први знаци почетка кон- 
фликта или неке болести. Компензаторна функција 
несвесног, најпре преко снова, затим халуцинација или 
визија, покушаја уметничког стварања или изненад- 
них преобраћења, пружа човеку руку и помаже му да 
се опет усправи, издигне из блата у које се заглибио, 
постане бољи, јачи и зрелији него раније. Што су јачи 
конфликти, искреније и дубље заоштравани сукоби, 
што је више ризика и смртне опасности, то су и сред“ 
ства која несвесни део наше личности мобилише да 
би нам помогао да остваримо раније поменуту зрелост, 
богатија. 

Хришћанским учењем подојена душа Петрова, 
страсно и искрено управљена ка једном циљу, екста- 
тичком сједињењу са Богом (ово је уосталом циљ свих 
мистичара света одувек био), заоштравајући већ све- 
сно супротности у себи, захватајући све више са самог 
дна, изазвала је у једном тренутку одлучну митску 
сцену у себи — сукоб архистратига Михаила, самог ар- 
ханђела Господњег, из реда високе небеске хијерар- 
хије са вечитом Змијом. Битка хероја која се огледа у 
битци супротности, свести против претеће таме несвес- 

ног, или Духа против природе, Михаил: 5 
Димитрија (који нису само хр: трн на 
прехришћански) против Змије, врло је добро познат 
архетипски мотив бројних митова и бајки од најста- 
ријих времена све до немачког романтичара хоби ана 
и „И тле, као против Мадијанаца негде Исусу На- 
у, и овоме против љуте змије анђео господњи с 
мачем у рукама појави се и стаде пред њим“ Један 
с мачем, други с мочугом у руци навалише ‘сложно 
на змију која више не поднесе овај напад, већ побеже 
низ провалију и „незнано куд у бегу бежећи. отиде“. 
Пошто је појава архистратига Михаила јасно 
описана у стварности, наводе се његове речи охрабре- 
а ОАО и зачуђеном Петру, описује се даље 
а против змије и нутак ј ј 
„тлавни сара Господа“ стао аа, 
у могућности да целој овој појави придамо карактеј 
само унутрашње реалности, нити да је схватимо сама 
као сликовит начин мишљења његовог носиоца, или 
пак само као симболичан начин изражавања Петро- 
вог биографа. Унутрашња слика претворена је у Пе- 
тровом сусрету са Михаилом у спољашњу стварност, 
ова слика је једном речи примила карактер реалности. 
Ако бисмо овај Петров догађај судили строго 
школски, по утврђеним шемама психопатологије, онда 
бисмо га морали означити као врхунац, већ одраније 
припремане и местимично већ раније испољене психо- 
зе која сада кулминира у једној оптичкој халуцина- 
цији као резултат сумануте жеље, неке врсте појаве 
оазе у пустињи на смрт ожеднелих, у овоме случају 
страховитим постом и мучењем тела намученог и до 
ивице и психичке и физичке пропасти доведеног пу- 
стињака Петра Коришког. Ако би овакав закључак и 
у Петровом случају, као и у случајевима многих дру- 
тих стварно душевно болесних људи који су година- 
ма прогањани од разних оптичких и акустичких ха- 
луцинација, био најједноставнији и за медицинску ло- 
тику најприхватљивији начин објашњења, ово још 
Кина значи да би то био и једино тачан закључак. 

оседујемо више крит. ја по кој 

опрезно покушати да певане асани бео 
продукт несумњиво болесне психе, од визија, које 

нако носе карактер крајње необичности, чудновато- 
сти, уопште не значе болесну појаву, могу да остану 
на само једном појављивању у току целог живота, да 
се појаве још који пут, ређе да се мешају са халу- 
цинацијама. 

Најпре треба рећи да су критеријуми класичне 
психијатрије о условима појављивања, трајању и зна- 
чају халуцинација, тих „перцепција без објекта" које 
су пратилац болесникових суманутих идеја, задњих 
деценија доведени у сумњу, а неки су сасвим изостав- 
љени у процењивању значаја оваквих испољавања. Ма: 
да се и раније знало да неке врсте халуцинација, као 
што су, на пример, рефлексне или тзв. негативне ха: 
луцинације, не морају бити увек знак тешког душев- 
ног обољења, тек у новије и најновије време почело је 
да се пише о неуротичним халуцинацијама, тј, халу- 
цинацијама које се јављају у неуротичних особа, али 
и код мале деце. За појављивање оваквих халуцина- 
ција потребан је увек неки конфликтни догађај, али 
сама халуцинација не мора увек да буде застрашују- 
ћег карактера, већ напротив, некада је и пријатна, 
Тако се, на пример, некоме појављују виле, патуљци, 
лепи предели итл., као што је могућно појављивање 
равнодушних садржаја (Зиолко). 

Нас ће овде мање занимати даље разликовање 
халуцинација код неуротичних и психотичних особа, 
нећемо се чак задржавати на познатом феномену 
појављивања халуцинација код усамљених особа, као 
и оних које су дуго постиле или биле исцрпљене при- 
нудном глађу или жеђи. Ако је и тачно да су дуга 
усамљеност и исцрпљујући пост могли да створе у 
Петру Коришком предуслове за појављивање халуци- 
нација, ако чак са приличном сигурношћу прихватимо 
да су се овакве халуцинације акустичке природе са 
непријатним садржајима самооптуживања у вези са 
поступцима са сестром појављивале и биле тако израз 
пролазног психотичног стања једног аскете и будућег 
свеца, сусрет са Михаилом не може да се прими и ра- 
зуме на исти начин, јер садржи неке друге елементе 
које раније нисмо срели у Петровом душевном зби- 
вању. 

Релативна краткотрајност појаве, њен окрепљу- 
јуһи и битно позитивни карактер, управљен према 
будућности, а не прошлости, недостатак било каквих 
знакова који би указивали на сужење или помрачење 
свести, без других пропратних знакова патолошке при- 
роде, упућују нас да појаву Михаила схватимо не као 
психотичну халуцинацију, већ као визију која је по- 
следица раније поменутог оштрог супротстављања 
супротних полова архетипске природе. 

Мада званична психијатрија и психопатологија 
нису још биле у стању да до данас направе довољно 
јасну и прецизну разлику између халуцинација и ви- 
зија, ово је учинио још пре неколико деценија Карл 
Густав Јунг у својој дефиницији слике. Неопходно је 
да се на овоме месту упознамо са овим Јунговим ци- 
татом. 

„Кад говорим о слици, онда не мислим на психич- 
ко одсликавање спољашњег објекта, него много више 
мислим на слику фантазије. Ова слика више почива на 
несвесној активности фантазије и као њен продукат 
она се свести приказује више или мање страна, отпри- 
лике у виду какве визије или халүцинације, али без 
испољавања патолошког карактера. Слика носи 
психолошки карактер какве представе у фанта- 
зији, а некада диам реални карактер халуци- 
нације. Чак јој ло правилу недостаје свака пројекција 
у простор, иако у изузетним случајевима (подвукао 
В. 7.) може чак у неку руку и споља да се појави. 
Овај начин појављивања означујемо архаичним. Ја 
називам слику исконском онда када она носи архаич- 
ни карактер. О архаичном карактеру говорим онда кад 
слика показује уочљиво слагање са познатим митолош- 
ким мотивима. У овом случају она изражава, с једне 
стране претежно колективно-несвесне материјале, а с 
друге стране указује на то да се моментано стање 
свести мање находи под личним утицајем, а више под 
колективним. На примитивном ступњу, тј. у ментали- 

тету примитивнога, унутарња слика лако се премешта 
у простор као визија или као халуцинација чула слу- 
ха, а да није патолошка. 1 

Иако слици по правилу не припада никакав ка- 
рактер стварности, ипак према приликама могу да 

јој припишем утолико већи значај за душевно дожив, 
љавање, тј. велику психолошку вредност која пред: 
ставља унутрашњу „стварност“, која у датом случају 
превазилази психолошки значај „спољашње“ стварно- 
сти. У том случају јединка се не оријентише према 
прилагођавању на стварност, него према прилагоБа- 
вању на унутарње захтеве.“ 

Овај Јунгов цитат требало је да поткрепи наше 
уверење да се у сусрету Петра са Михаилом није ра- 
дило о патолошкој халуцинацији, већ визији архетип- 
ског карактера са проспективном тежњом према бу- 
дућности. Ако Петар и буде још у будућности излаган 
новим искушењима, његова снага отпора овом визијом 
битно је ојачана, њему је сада отворен пут према 
последњем остварљивом достигнућу Једног мистичара 
на земљи — озареном екстатичном спајању са бо- 
жанством. 


Победа и смрш 

Искушења заиста још нису била престала, јер су 
кушања имала да „увеличају трпљење“ божијег угод- 
ника, пошто је сам Бог, како написа Петров биограф 
Теодосије, допуштао да беси на њега навале. Тако је 
Петар Коришки у Србији, на почетку 13. века, поновио 
страшну и славну победу старозаветног Јова. Њихова 
сличност није толико изражена у спољашњем току 
догађања, колико у унутрашњем збивању при чему су 
у оба случаја стављени у покрет неки прастари меха- 
низми психичког дешавања који су покренули и тако 
суштинска и практично нерешива питања божјег ди- 
јалога са Баволом, коришћења услуга овога да би 
се искушао и на крају прославио још један божији 
миљеник и угодник. Од Јова, преко Фауста до Петра 
српског, сусрећемо се са најтежим проблемом, како 
свеколике теодицеје, тако онтолошке метафизике и 
етичког става у односу на лем зла. У каквом од- 
носу стоје, наиме, силе добра и зла, колико је ова 
подела само релативна и људска, а колико је она, како 
би Бердјајев рекао, космичка драма. 5 

Није овај проблем покушао ни Теодосије да реши, 
пишући биографију Петрову; довољно нам је ипак да 
је био свестан ове драме и да је у два маха, када су се 

демони понова охрабрили и силовито у групи на 
Петра навалили да та убију, написао у своме тексту — 
ваљда и сам потресен и дирнут овом неравноправном 
и на смрт вођеном борбом једног мученика за веру 
—: „По божијем допуштењу“. Да ли му је било лакше 
или теже пошто је ове речи написао, ми можемо само 
да претпостављамо, као што можемо да наслутимо 
како је било самом Петру када је још једном морао 
да издржи „гавранова велики облак“ и мноштво де- 
монских војника са шлемовима „у облику глава див- 
љих вепрова и с ликом медведа и осталих звери на 
тлави и тако страшан призор твораху како би машта- 
ријама уплашили светога“. 

Без обзира што је Петар поседовао менталитет чо- 
века ХИ и ХШ века, без обзира на његову велику 
способност имагинације и претварања унутрашње 
стварности доживљавања у калеидоскоп разних слика, 
од обичних илузија, преко псеудохалуцинација, правих 
халуцинација, до визија (у овом менталитету и овој 
необичној способности видимо сличности Петра Ко- 
ришког са једним другим визионарем, мистичарем и 
вероватно повремено чудним човеком који се звао 
Хијеронимус Бош) ми смело износимо мишљење, у ко- 
ме имамо извесне подршке и од Теодосија, да је и 
сам Петар био свестан, ако не стално, оно сигурно у 
одлучним моментима своје борбе, да се. главна битка 
са демонима води на унутрашњем плану његове душе. 
Овакво мишљење не искључује, наравно, веру Петра 
Коришког, као уосталом и свих осталих ранохришћан- 
ских и средњовековних пустињака, у реално постојање 
демонских бића. Негирање постојања сила зла, при 
истовременом убеђењу у постојање Бога, довело би ове 
људе у неразрешиве конфликте које нису успели да 
реше, када су овако нешто и претпостављали, ни нај- 
већи црквени оци, религиозни мислиоци или филозофи 
старог и новог доба. Е 

Човекова драма кроз историју, Аигога Сопѕигвепѕ, 
његов процес освешћивања, пролазио је до сада кроз 
три своје значајне и дуготрајне фазе. У првој фази 
борба сила добра и зла одигравала се ван: човека. 
Човек није могао много више да уради него да при- 
хвати или не прихвати одлуку богиње судбине Моире 

која је, као у нашој народној причи о Усулу, додељи- 
вала разне врсте новчића као трајан белег животу не- 
ког човека. У другој фази, негде на почетку хришћан- 
ске ере, небеска драма борбе анђела са Луцифером и 
његовом војском, коју је тако узбудљиво приказао 
Његош у Лучи; сишла је на земљу и први пут не при- 
казана у искушењима Христовим у току његовог бо- 
равка у пустињи. Од тада ова драма је постала дво- 
струка. Снаге добра и зла воде битку за човека и ван 
њега и у'њему. Најзад, у трећој фази, која је настала 
на почетку новог века, али тек данас је на путу свог 
пуног остварења, све драме које су некада замишљане 
да су се водиле ван човека и то за њега, биле су само 
пројициране драме "његовог сопственог унутрашњег 
бића. Пошто је човеково Ја било још сувише слабо и 
несазрело да би могло одолети жестоким сукобима 
које је имало да поднесе, с једне стране од сурове 
реалности са којом је човек имао непрестано да води 
рат, с друге стране од још увек пространог и нагон- 
ским захтевима испуњеног и императивног несвесног 
живота своје психе, човек је преместио своју сопстве- 
ну борбу у спољашњи невидљиви свет, насељен оним 
истим анђелима и демонима које је сам у себи носио, 
чекајући да наступи време када ће бити у стању да 
буде довољно јак и тако понесе бар један део терета 
ове тешке борбе, на својим рођеним плећима. 

У доба када је живео Петар Коришки човекова 
душа већ је постала поприште које је и само позор- 
ница борбе анђела и демона, или како би се то модер- 
ним психолошким језиком рекло, борба човековог Ја 
за свој интегритет и слободу између сила нагона, своје 
савести и реалности. У биографији Петра Коришког 
више не присуствујемо, или само за кратко, спољаш- 
њој борби бесова са анђелима за спас човекове душе, 
као што је то још био случај у неким ранохришћан- 
ским и прехришћанским биографијама и аутобиогра- 
фијама. Чак и онда када се појављује и сам арханђео 
Михаило, овај не води битку са змијом сам, већ му 
у томе помаже, ако само 'и бедном мочугом, и човек, 
Петар. 

Дивна мисао Ангелуса. Силезиуса да човек не мо- 
же без Бога, али ни Бог без човека, надахнуте мисли 

неких филозофа да је човек незаменљив сарадник и 
помоћник Бога „У остваривању космичких планова 
Његових, могла је да продре и да почне да се оства- 
рује тек онда када је човеково Ја довољно ојачало да 
добар део терета космичке драме пренесе и на свој 
унутрашњи терен и тамо покрене исте оне силе за које 
је знао да су њима настањени невидљиви светови, али 
за које није знао да их је испуњена и сва позната. му 
(свесни део) и непозната (несвесни део који је одувек 
био већи и просторнији) унутрашњост његовог бића. 

Када, дакле, Теодосије четири пута помиње бесе и 
маштарије у заједничком споју, онда то треба тако 
разумети да су и Петар и његов биограф већ били у 
стању да схвате да ако је немогуће негирати реалност 
духовних бића ван човека, ова иста бића, подједнако 
она добра, као и она зла, стављају у покрет и служе 
се својом истоврсном, а млађом браћом у дубинама 
душе сваког човека. Некадашња борба на небу, из- 
гледа не сасвим окончана, спустила је своје невидљиве 
чете на земљу и наставила, једном у еонској прадав- 
нини започету битку, на унутрашњем терену човека 
служећи се свим расположивим догађајима из строго 
индивидуалног развоја сваког човека набијеним енер- 
тетском снагом, почевши од његовог раног детињства 
до тренутка када је ова борба његовог носиоца отпо- 
чела на свесном плану, 

Петар је према томе морао бити често, ако не 
увек, у шта би тешко било до краја поверовати, при- 
лично свестан да много тога што види и чује (разни 
гласови који су та оптуживали због суровог поступа- 
ња са сестром, разне оптичке илузије и халуцинације 
у којима су му се причињавале опаке звери и птице) 
само су „маштарије“ његове рођене душе које су, 
дакако, беси покренули на акцију. Зар је могуће да 
Петар овога није био свестан! Зар му његова сопстве- 
на савест, како би психоаналитичари рекли, његово 
Над-ја, није толико пута пребацила зашто је оставио 
сестру саму у пустињи да умре, и зар му његов страх, 
усамљеног и испошћеног човека, толико људски страх 
сваког од нас, чак и када иза једног таквог страха 
стоји сам архистратиг Михаило као заштитник, није 
довео све могуће гнусне приказе које су имале да га 

последњи пут опомену да ако се не остави свога 
неприродног и немогућег пута, биће разнет у парчиће! 
Зар није овај страх и све оно што очи у страху виде 
био покушај овоземаљског, природног и телесног Пе- 
тра да га врати са његовог излета небо, да га остави 
да поживи мало дүже него што би као „небески“ на 
земљи поживео, макар и са мало мање поста и моли- 
тава, макар и са понеким сељанином из околине у 
угодном разговору о времену и жетви! 

Да, сигурно је да је свега овога Петар Коришки 
био свестан и баш зато што је био овога свестан, он се 
није ни разболео од неке земаљске болести (а колико 
је било прилика за ово према начину како је живео) 
нити постао коначно луд (ако је повремено и привре- 
мено пролазио кроз неке психотичне фазе), нити напу- 
стио у страху свој дотадашњи пут. Јер тада, Петар не 
би постао светац, не би се служба за њега у цркви 
написала и до данас одржала, нити би Теодосије имао 
прилике да напише једну надахнуту биографију. За 
Петра се може рећи оно што је Кјеркегор написао за 
Аврама. 

„Највећи је постао онај који је немогуће очеки- 
вао. Аврам је био већи од свих — велики својом 
немоћи, велики својом мудрошћу чија је тајна глу- 
пост, велики својом надом чији је облик лудило, ве- 
лики својом љубављу која значи мржњу према самом 
себи.“ 

И Петар Коришки очекивао је немогуће и — до. 
чекао га. Знао је да је за ово постигнуће потребно да 
ратује до последњег атома снаге у себи, против себе, 
да замахује својом и физичком и духовном мочугом на 
завидљиве бесе и у себи и ван себе (зар ово дељење не 
постаје у једном тренутку сувишно и зар није у ос- 
нови свеједно шта је унутра, а шта споља, када су и 
противници и савезници тако оштро, сигурно и заувек 
препознати и изабрани!), али је знао исто тако добро, 
и у томе је управо величина правог хришћанина и 
можда једино овога, да када му понестане снаге и 
храбрости, када клоне и умори се, не преда битку 
непријатељу, не повуче се са бојног поља, већ повиче 
из свег преосталог гласа, искрено и предано да се 
заиста до неба чује, заједно са Псалмопевцем: „Госпо- 

де, помози ми! Смилуј ми се, Господе, немоћан сам, и 
душа моја веома се збунила!“ 

И ми смо потресени овим вапајем Петровим и он 
заиста нимало не би понизио гордог човека данаш- 
њице, чак и када се овај успне на Месец и спусти на 
дно океана, јер је и он тако често, окружен звекетом 
шлемова „дивљих вепрова и лика медведа“, уплаше- 
ног погледа у небо на коме не види ништа друго до 
„облак великих гавранова“, у ситуацији да изусти 
сличан вапај. Он га ипак не изговара! 

Проигравши све своје наде да ће Петра телесно 
скршити, бацити га у болест, самоубиство или лудило, 
демони се повлаче са позорнице кушања и уступају 
место „главном међу бесовима“ који ће још једном, 
последњи пут, говорећи му на ухо, или водећи уну- 
трашњи дијалог са њиме, што је у основи опет све- 
једно, покушати да га скрене са пута и обори са 
стене (Петрова стена!). Ово последње кушанье, до- 
стојно понова интелектуалне дубине, проницљивости 
и духовности Јовових искушитеља, вреди опширније 
цитирати, 

„Што се, исмејани од људи, пропасти својој ра- 
дујеш и тако против нас галамиш... Али зашто се ми 
уопште и боримо с тобом? Какво бисмо веће зло или 
теже страдање од оног што сада имаш могли нава- 
лити на тебе? Шта, бедниче, зар није од сваке беде 
горе и тегобније твоје живљење? Како не закључиш 
да је смрт од живота твојега пријатније2 Јер шта је 
твој живот којим се без памети хвалиш: Зар се ниси 
сам гризући биље у пустињи као звер, глађу үбио?... 
И толико страдања без ума трпећи своје изнураваш 
живљење? Како бисмо те боље од овог повредили или 
проклели!“ 

Петров одговор овоме подмуклом и перфидном 
ласкању достојан је одговора једног хришћанског 
Я или црквеног оца прожетог до дна хриш- 
ћанским учењем о бићу човека и бићу Бога. У овоме 
одговору Петар је извојевао своју последњу победу. 
Пошто се одбранио од свих искушења чула, дакле 
материје свога тела, последња битка води се између 


духа и Духа. 





(83) 


За људе снажног духа, који су живот посветили 
осветљавању његових понора, последња искушења и 
у најдубљој старости, не могу бити ни природе ерот- 
ске, ни природе поседовања, већ је ово искушење 
дошло и долази од врхунског међу демонима, палог 
Луцифера, који извлачи последњу своју карту. Управо 
ону због које је и сам пао. Гордост. 

Засити се једнога дана и најумнији човек и мате- 
ријалног блага и знања и титула, али не и онога 
чиме је све ово постигао: своје снаге, своје воље, 
својих напора, свога моћног Ја. Не засићује се слав- 
љења и хваљења, јер је гордост била одувек та која 
га је покретала на сваку акцију. Чак и ону да угоди 
Богу. Није било кроз историју Европе мање горде- 
љиваца међу царевима и краљевима него међу па- 
пама, патријарсима и другим црквеним великодостој- 
ницима и значајним мислиоцима. Сви су се они 
оклизнули на „оштрици бријача“ која се звала — 
гордост, Али човек мора да буде уопште у стању да 
постане горд да би схватио сву опасност која од ње 
долази. Вероватно је само због тога Достојевски мо- 
гао онако искрено да закука: „Смири се горди чо- 
вече“, опомињући овако не само горду Европу, него 
и своје гордељивце, па и себе. 

Није могућно да ни страстан, супротностима раз- 
дирани Петар није никада осетио гордост у себи. Онда 
још када је као мали одбијао да буде као остали, 
када се супротстављао родитељима, друговима и рођа- 
цима, када је почео да пости и моли се, када је напу- 
стио кућу, касније и сестру, када је одбијао понуде 
и још даље се повлачио од људи који су му доса- 
Бивали, када је изазвао читаве војске злих духова 
против себе, и најзад, када се појавио и сам арханђел. 

Али ни у овоме одлучном тренутку када је посто- 
јала претња да сви до сада уложени напори и све 
драгоцене победе изгубе сав значај, Петар не само да 
није попустио, него је грандиозни индивидуациони 
процес, у његовом случају управљен према једном 
одређеном циљу, сједињавање са Богом, још овде 
на земљи, привео тријумфалном крају посведочава- 
јући себи и свима осталима оправданост свога пута и 
остварљивост својих циљева. Вредно је чути Петров 

одговор, прожет најчистијом хришћанском патро- 
логијом и најбољим традицијама старозаветних јев- 
рејских пророка. 

Ево како Петар одговара врхунском демону: „Није 
ми непозната ваша лукава подвала, којом лукаво 
хвалећи ме наваљујете, и да узнесете ум мој хоћете 
гордошћу, којом ви отпадосте. Али је нечист пред 
Богом сваки који се поноси у срцу, јер се без ума 
такав надима; и ако је што добро у току многих го- 
дина чинио, у једном часу упропастити може, у своју 
снагу без помоћи божије надајући се. А ја, од свих 
људи грешнији, признајем: Ја сам прах и пепео (1 
Мојс. 18, 27) пред Господом мојим и ништа сам по 
себи како треба без помоћи његове учинити не ми- 
слим.“ 

Признање људске немоћи и потпуна преданост 
некоме ко је већи неизбројиво пүта од човека, тако 
је искрено и потпуно, оно нас тако потреса и данас, 
да после овог признања не можемо очекивати више 
никакву другу правду, него најнеобичнију врсту на- 
граде, достојну онога са којим се рвао целог живота. 

Аостигнуће мистичке екстазе коме су тежили и 
тако је ретко остваривали сви мистичари света, све- 
једно којој религији припадали, крај индивидуацио- 
ног процеса у коме се, по Јунгу, рођењем Јаства 
одиграва преображај личности у правом смислу речи, 
при чему се индивидуално Ја доживљава као објекат 
једног надређеног субјекта, описано је познатим ре- 
чима из биографија готово свих мистичара. 

„После тога светлост велика у неизрецивом виБе- 
њу у пештери заблиста и сан од њега оде по дану и 
по ноћи и мишљаше као да је на небесима а не на 
земљи у радости и весељу божанственом и насићи. 
ваше се неисказаним виђењима многодневно.“ 

Ова визија достојна описа у апостола Павла, нити 
је била само тренутна појава, као што је то била 
ранија визија арханђела Михаила, још мање пато- 
лошка халуцинација суманутог субјекта. Ми заправо 
не знамо шта је била, јер нам за ово знање недо- 
стаје како субјективно искуство, тако и било које 
проверено и објективирано научно знање, о сличним 
душевним стањима и виђењима код других особа. 

Највише што можемо да кажемо јесте да су нам 
оваква стања позната једино из литературе мистичара 
свих времена и да се она не поклапају ни са једним 
познатим патолошким стањем из психијатријске прак- 
се и литературе. Овакви тренуци мистичког обасјавања 
у којима се доживљава сасвим нова врста радости и 
среће, познати су додуше у неких епилептичних аура 
уочи самог драматичног и увек опасног епилептичног 
напада (овакву врсту ауре изгледа да је доживљавао 
Достојевски) и на почетку неких схизофрених обо- 
љења младалачког доба, после којих, по правилу, 
наступа тешка и дуготрајна схизофрена психоза пра- 
ћена сасвим другом врстом „чувења“ и „виђења“, 
скоро увек претеће и врло непријатне природе, уз 
неизбежну сумануту интерпретацију халуцинација. 

Визије Петра Коришког, међутим, као и оне 
католичког Јована од Крста, православног Серафима 
од Сарова, индијског Рамакришне, носе сасвим други 
квалитет. Радосно и обасјавајуће осећање све-присут- 
ности које субјект доживљава, при чему долази до 
идентификације са Богом, микрокосмоса са макро- 
космосом, ако је у своме врхунском интензитету ре- 
лативно краткотрајно, не губи од свога основног свет- 
лосног квалитета (светлосног не само у физичком, 
већ много више у духовном смислу) ни касније. Из 
Теодосијеве биографије, наиме, сазнајемо врло знача- 
јан податак да Петар „са захваљивањем Богу, у спо- 
коју и весељу многе преостале године проведе", што 
нас непобитно уверава не само да је борба једне 
богате личности са бројним и противречним садржа- 
јима у себи успешно окончана, већ да је ова борба 
прешла у стање трајног мира, хармоније и радости, 
што човек на земљи постиже сигурно крајње ретко 
и не без великих претходних жртава. 

Још један податак који нам пружа Петров био- 
траф драгоцен је у процењивању праве вредности 
постигнутог мира и остварене унутрашње озарености. 
Сећамо се још увек живо колико је Петар упорно 
бежао од људи, своје сестре, људских насеља уопште, 
како би што више био сам. Самоћа му је била неоп- 
ходна јер је само у њој могао да се бескомпромисно 

сусретне и сукоби са свим подсвесним и несвесним 
лицима своје многоструке личности. 

Нема остварења нити на једном животном пољу 
без самоће. Ова је потребна научнику подједнако јако 
као и уметнику, генијалном човеку исто толико коли- 
ко и сваком правом мистичару. Душевни болесник 
је истина такође тражи, али не да би себе остварио 
и тако оствареног вратио људима, већ да би се још 
више изоловао и коначно закопао и за себе и за свет. 
Отуда је самоћа велика проба и посебно искушење 
за све који су јој наклоњени или који је жељно 
траже. За сваког који јој се посвети самоћа ће бити 
четрдесет дана у пустињи у току којих су необични 
сусрети неизбежни. Не излазе из ње сви препорођени. 
Многи је напусте и побегну пре истека времена, многи 
остану дуже него што је потребно, мало их остане 
управо онолико колико им је стварно било неопходно. 
Некоме је потребно четрдесет дана, некоме четрдесет 
месеци, а Петру је можда било потребно четрдесет 
година. Мање је значајно колико је дуг овај период, 
много више какав се човек враћа у свет. Да ли са 
звездом на челу или Каиновим знаком. То се одмах 
препознаје. И онај обични човек који никада у своме 
животу није видео ни свеца, нити убицу, у стању 
је одмах да препозна и једног и другог. Душевни 
болесник се не показује свету, чак када је и привидно 
задовољан својом болешћу. Или, када се појави, свет 
та неопозиво препознаје, на исти начин, потпуно из 
истих разлога као што препозна свеца, генија или 
убицу. Откуд та способност препознавања2 Зар не, из 
дубина њега самог! Па и он је тај који носи на дну 
срца свога и Авеља и Каина, и Христа и Јуду. Када 
је прави човек пред њим немогуће је да га не пре- 
позна. 

Сви се ови, међутим, показују свету, јер оно до 
чега су дошли или оно што им је откривено, не при- 
пада више само њима. Као што је бременитој жени 
жељној рађања и плода немогуће да не роди, тако 
је немогуће генију да не огласи себе, нити свецу да 
посвети и друге. Тако и Петар. 

Дошло је најзад време када Петар више не од- 
бија људе од себе. Али сада и други људи долазе 

к њему. Док су у прво време његовог пустињског 
живота наваљивали радозналци, завидљивци и просте 
душе који су носили храну како то жене чине на 
задушницама, сада су то „богољубиви иноци“, при- 
вучени унутрашњим гласом и пошли на право место, 
да од њега уче испосничком животу и њима, гле, 
„не хтеде одрећи“. Прими их за ученике и одреди им 
станиште испод стене, баш преко пута његове. Па 
управо као велики руски светац Серафим Саровски, 
који је много година провео сам у шуми, мучећи се 
и борећи са својим бесима (а зар то нису увек исти, 
наши беси!) све док их не победи и не доживе слично 
признање и награђивање као и наш Петар, и овај 
учаше братију како ће да се од бесова бране и како 
да их се не плаше, па им тако исприча све о животу 
своме. Најзад га је и смрт затекла „у доброј старо 
сти“, светачким ореолом додирнутог. 


Закључак 


Тако је живео и умро значајни српски светац 
Петар Коришки. Његов животни пут, за нас данас 
крајње необичан и готово несхватљив, није био нео- 
бичан за време у коме је живео, а постаје тек данас 
стварно схватљив пошто смо се упознали са текови- 
нама дубинске психологије која се први пут у исто- 
рији научне мисли пр! а разумевању и тако 
сложених и вековима несхваћених душевних збивања. 
карактеристичних за уметника који ствара, мисти- 
чара који тражи сједињење са својим Јаством или 
душевног болесника заплетеног у мрежу своје сума- 
нутости. Помињемо их све заједно јер су и геније и 
мистичар и душевни болесник, када су то стварно, у 
поседу или су поседовани најдубљим слојевима чове- 
ковог душевног живота до кога је још научни психо- 
лошки метод могао да допре, до архетипова колек- 
тивно несвесног. 

Десетинама и десетинама хиљада година тало- 
жени слојеви човековог доживљавања свога јединства 
са природом, сједињавања са непознатим космосом, 

усхићене жртве и молитве упућиване том истом Непо- 
знатом у видљивој и невидљивој природи микро и 
макро света, али у исто време и човеков ужас, страх 
и стрепња пред том истом природом и тим Непозна- 
тим кога је тек требало, најпре преко врача, а онда 
инспирисаних пророка упознавати, остали су заувек 
уписани на дну свачије душе од памтивека до данас. 
Све док су границе свести према непрегледном мору 
несвесног живота биле још покретљиве и несигурне, 
веза са овим дубљим слојевима није била ни толико 
тешка, ни толико ретка. Сигурно да је и наш прасвет 
имао својих мистичара, уметника и лудака много 
више него што их ми имамо данас. Да ли је било 
критерија за њихово разликовање и какви су они 
били остаће можда заувек тајна, Оно што знамо, то 
је да је приступ овим слојевима, које смо доста давно 
већ уобичајили да називамо архајским, од скора и 
архетипским, постојао, са проширивањем свести на 
рачун несвесног, све тежи и све опаснији. Утолико 
је наша фасцинација људима и њиховим делима, када 
су они успевали да сиђу на дно, захвате оданде пре- 
тршт необичних белутака и донесу нам их на светлост 
дана, била огромна. Индивидуално несвесно сваког 
од нас постајало је све већом препреком за спуштање 
у слојеве колективно несвесног. Управо су уметници, 
мистичари и лудаци једини ово покушавали. Све 
остале хватао је паничан страх већ од садржаја свог 
рођеног несвесног. Требало је збацити са лица душе 
Персону и схватити да је она наше лажно лице које 
нам је истина потребно у свакодневном животу, али 
за које морамо знати да то нисмо ми. Требало је 
упознати „тамног брата“, своју Сенку, како би се 
ослободили непотребних, а опасних замки пројек- 
ција, интројекција и идентификација. Сазнати да сва- 
ки од нас носи не само у своме телу, већ и души 
свога Адама и Еву, односно Анимуса и Аниму, пре- 
познати тај други пол у нама и све оно чиме он боји 
наше представе, осећања, мисли и одлуке. Када се 
од свих ових сусрета у себи нисмо уплашили, успешно 
их окончали, на најбољем смо путу да сублимирамо 
своје нагоне и да енергију коју смо добили од ове 

сублимације усмеримо према последњем циљу — 
достигнућу Јаства. 

Не треба при томе замишљати да је овај пути 
ово достигнуће неки деш5 ех тасһіпа који када се 
једном стави у покрет наставља даље кретање сам од 
себе, попут неког навијеног аутомата са већ готовим 
и за сваког од нас унапред спремљеним плочама 
који ће одавати звуке од оперете до Баха. Све ста- 
нице назначене на човековом животном путу (Сенка, 
Персона, Анимус и Анима, Јаство) стварно су при- 
сутне, али да ли ће на њих човек уопште свесно да 
наиђе, када и којим редом, да ли ће можда успети 
неке да прескочи, а неке нове да открије, остављено 
је потпуно мистериозном сплету детерминираних и 
индетерминираних догађања у којима понекад пре 
судну одлуку доносе и сасвим непредвиђени моменти 
у току човековог живота. 

У случају да је живео у неком другом времену 
Петар Коришки је могао постати велики сликар, 
песник, композитор. Али и душевни болесник. Без 
мача и штита хришћанског учења у које је веровао, 
како је само највећим доступно да верују, могао је 
лако постати плен — Петар би рекао — Сатане, ми 
бисмо данас рекли — Хаоса, још неуобличене и нео- 
духовљене праматерије, космичких маглина ү којима 
још није дошло до додиривања Божијег прста са 
Адамовим, као што је то Микеланђело сигурно знао 
да је остварено на Земљи. Јер, на дну наше душе 
не лежи спреман на откривање само Космос, већ и 
Хаос. Фројд је видео само једну страну те душе, 

о се и побегао — у песимизам и меланхолију. 
Јунг је видео обадве стране и на тај начин — могућ- 
ности и шансе људске слободе. 

Сваки прилаз космосу и хаосу у нама, прилаз је 
најпре непознатим и због тога увек опасним дуби- 
нама. Ни у васиону, ни под земљу човек не сме да 
иде неопремљен. Трагичним и за науку још увек 
мистериозним начином, овако неопремљен, силази на 
дно једино душевни болесник, враћајући се оданде 
ужасно ожежен, често до краја живота у својој 
сржи спаљен. Геније и мистичар опремљени су, боље 

или горе, више или мање, никад без вере да ће по- 
стићи циљ. Ипак га не остварују сви који поБу. 

Људски живот нам се чини као железничка ком- 
позиција са много различитих вагона и локомоти- 
вом којом врло дуго управља неки нама непознати 
машиновођа. Различите, унапред дате конструкције 
вагона, испуњава садржајем сваки човек сам. Ње- 
тово место, на почетку живота, у последњем је ва- 
гону. У другој половини живота, или сасвим на 
крају, неком успе оно најтеже — да достигне локо- 
мотиву и открије машиновођу. Ово је успело и Пе- 
тру Коришком. За њега је онај који је управљао ње- 
товим возом био хришћански Бог, за неког другог 
била је то природа, Ништа или Тао, за неког опет 
само Човек. Али за сваког од њих било је најваж- 
није једно и свима њима заједничко; сви су 
неодољив импулс за кретање напред, сви су се про- 
бијали кроз вагоне, често посрћући и као сомнамбуле, 
али су се кретали само зато што су императивно и 
неумољиво, обично доста рано, наслутили локомотиву 
и желели од тог првог наслућивања само једно: да 
доспеју до ње. 

Превод Теодосијеве биографије Петра Коришког, 
за који морамо бити још једном захвални Димитрију 
Богдановићу, који је знао да одабере и прикаже пра- 
вог човека и у право време, помогао нам је да успо- 
ставимо често прекидани, често и заборављени кон- 
тинуитет са прошлошћу. Како оном националном 
тако и оном општечовечанском. Национална историја 
једног народа, историја којом се поносе тенерације, 
није само у јунацима који својом неустрашивошћу 
и љубављу за домовином бране својим телима при- 
лазе граду. Она је и у оној другој врсти јунака, ду- 
ховним борцима за слободу који су оплемењивали 
земаљске хероје небеском храном. 

Петар Коришки је наш савременик, јер нам је 
својим животом и унутрашњом борбом коју је у 
томе животу водио, а која је по својој жестини, 
татству и лепоти превазилазила славне бојеве вели- 
ких војски, показао три вечита слоја човекове душе. 
Онај индивидуални, достојан описа једног Еврипида 

или Сервантеса, национални и архетипски, општечо- 
вечански, који нам је понова приближио тајну ге- 
ў мистичара. 

О Занета, трна је био велики у свету неће бити 
заборављен. Ко се са собом борио постао је велики 
јер је себе савладао, говорио је Кјеркегор. Но, ко 
се са Богом рвао постао је већи од свих. Аврам се 
са Богом рвао, Јаков такође. Ваљано је ово чинио 
и наш Петар Коришки. 


Владета Јеротић 


Теодосијево Житије Петра Коришког 


2 Одлазак Петра Коришког у монаштво, како га 
је у свом делу изложио Теодосије, исказује се нада- 
све као одлазак у један посебан и чудан простор. Тај 
простор није само књижевна конвенција, опште ме- 
сто средњовековне писмености, него и једна вредна 
уметничка замисао. Петар Коришки се пробија ка 
једном простору који је друкчији од свакодневног, 
на прагу његовог појма о узвишености божанства 
и оног метафизичког времена које се иначе назива 
вечност. Читаво житије, које у себи нема никакве 
земаљске историје, прича о успостављању светачког 
простора међу небом и земљом. 

Одлазак у нову међуобласт обавља Петар Ко- 
ришки у разделима. Он прво диже испосничку ко- 
либу више свога села, где се брине о једном стари- 
јем испоснику. Затим, заједно са сестром, попут Ан- 
тонија Великог, одлази у други крај, опет у близину 
једне цркве. Међутим, посетиоци их и ту узнемира- 
вају, они крену ка једној „високој гори“. Тражећи 
„распукли камен“ да се у њега склони, испосник 
напушта и своју сестру, која у међувремену усни, 
и отисне се у Гору коју називају „Света“ и „нађе 
долину опкољену великим стенама, а у њима пештере 
многе. На једну високу стену се попе, прихватајући 
се прстима... И тако као на стуб са муком узашав, 
обрете високо на овој стени једну пештеру...“ 

Описује се призор сурове лепоте који познајемо 
са монашких икона, нарочито грчких. То је оквир 
велике душевне борбе и духовног успона: „према ве- 
тру и у очи сунцу“, као египатске сфинге које увек 
гледају у правцу излазећег сунца, наставља испос- 
ник свој подвиг, стајањем, мољењем, постом, сузби- 
јањем страхова од звери и од привиђења. 

Време као да се мери низањем искушења и по- 
следицама унутарњих борби. Лукови искушења се 
више пута пропињу, но најлепше је оно са великом 
змијом која узнемирава испосника долазећи из једне 
пештере испод његове. То постаје прави, непоштедни, 

дуготрајни рат. У њега се меша и небески надвој- 
вода Михаило. Кад се „архистратиг“, сав у сјају и 
с мачем, појављује Петру да заједно пођу на зми: 
ју на коју је испосник већ кренуо са мочугом у руци 
сав ужежен од страхова и мољења, то постаје вели- 
чанствена слика сусрета трију светова. У њену тамну 
позадину уткива се нежност анђеоске подршке стра- 
далном човеку, слична Муриљовом платну у Севиљи, 
у капели старе болнице (Зап Јиап де Ріоѕ Џеуапао 
ип епјетто а! Нозрна!,, Нозрна! Запа Сапдад). Са 
великим литерарним осећањем и дубљим разумева- 
њем митских условности, Теодосије неће да прича 
како анђео и светац заједнички раскомадавају зми- 
ју. Њихова победа је друкчија: змија „не подноси“ 
њихов напад „него с врха пештере низ провалију 
побеже и незнано куд... отиде“. Змија је ту моћна 
као једна од основних природних сила, али уме и да 
стукне и да уступи простор и своју пештеру — по- 
бедницима. Природни оквир овог подвига Петар Ко- 
ришки претвара у позорје своје победе, затим и у 
позорницу постепеног посвећења. 

Искушења се настаљају, напади на отшелника 
су све грознији за гледање, али после победе над 
змијом читалац који прати ову повест не осећа више 
неизвесност. Духовна снага светога и помоћ одозго 
која му се већ јавила, чини да су његове победе све 
светлије, и он се приказује као немилосрдни борац 
против немани и лукавштина. После последње борбе 
с бесовима његов простор се и даље преображава, 
а његов карактер да буде „између“, као да се мења: 
он се у целини помера према виђењу блаженства 
„... светлост велика у неизрецивом виђењу у пеште- 
ри заблиста, и сан од њега оде по дану и по ноћи, 
и мишљаше као да је на небесима, а не на земљи 
у радости и весељу божанственом, и насићиваше се 
неисказаним виђењима многодневно. ..“ 

Сад је Коришки испосник способан и да има 
своје ученике који се окупљају око њега, а он им 
прича о свом животу. Дивљењу инока придружује се 
и сам писац Теодосије, те на том месту, пошто по 
налогу учитеља иноци усецају у стену његов будући 
гроб, аутор саставља своју похвалу. После хваљења 





(94) 


и поучавања својих ученика, старац остаје сам: Ме- 
Бупростор у којем је ивао испосник још јед- 
ном испољава своју преображеност: види се „велика 
светлост“, но сад се чују „многих појаца гласи“. Нај- 
зад нађу и пештеру „пуну благоуханих мириса“. У 
усеченом гробу лежи Петар Коришки умотан у вла- 
сеницу, „лицем веома светло сјајући“. Испосник је 
умро пошто је преобразио сав меБупростор у којем 
је свој живот претворио у канонски хришћански под- 
виг. За разлику од многих других испосника Петар 
Коришки остаје до краја у простору свог духовног 
подвига, у својој пештери. Осим поучавања ученика, 
за њега није било повратка у свет свакодневља и 
земаљских делатности. 

На крају поглавља о борби и победи над змијом 
има још једно посебно, чудно место којим Теодосије 
превазилази оквире библијског предања и, чини се, 
несвесно или не хотећи стиже до једне древне мито- 
логеме. Неочекивано је место кад Петар Коришки 
после победе над змијом улази у њену пештеру, зах- 
ваљује Богу, „и са многим сузама змијино легало 
обливаше“, И даље „пештеру змијину стаде штовати 
као божју цркву и свето место...“. Не може се без 
извесне језе замишљати човек који одмиче на путу 
светости како облива сузама змијско легло и како 
после борбе са њом поштује њену пештеру као црк- 
ву. Он заправо на змијском месту заснива цркву у 
којој се моли. 

Једноставно би било тумачити да се тиме про- 
славља сопствена победа над највећим искушењем, 
или помоћ „архистратига“ Михаила. Сећање на ту 
победу би се могло славити на други начин и на 
другом месту. Могло би више бити везано за време 
и за речи, него за ову просторну конкретност, за 
змију која је у хришћанско-библијској традицији 
једносмеран симбол демонства и лукавости. Змија 
је у хришћанству главни противник човека, његов 
искушител, заступник пакла и разлог првог изгнан- 
ства човековог. Да је ово место у Житију, а веро- 
ватно и у усменом предању о Петру Коришком, 
одакле га је Теодосије по свој прилици непосредно 
преузео, могло да звучи чудно, сведочи по мом миш- 

љењу и то што се одмах додаје и библијска пара- 
лела. Библијска паралела и јеванђеоски цитати су 
у овој врсти литературе присутни или да нешто по- 
јачају, или да неку двосмисленост отклоне. 

Да објасни успостављање новог светилишта Тео- 
досије прави алузију на поглавље о Аврамовој жрт- 
ви: пошто је Аврам прво пристао да жртвује сина по 
налогу Јахвеа, а затим му је било допуштено да сина 
замени овном, он то место назива „Божјим прови- 
Бењем“, или у преводу Димитрија Богдановића (у 
чијем преводу су и сви наводи из овог Житија) гласи: 
на месту овом Господ виде — у чему преводилац 
с разлогом преузима верзију из Теодосијевог текста. 
Треба закључити да је то место на којем је Бог ви- 
део, увидео безграничну оданост Аврамову, односно 
Петрову. Међутим, веза није дословна. Ако је Аврам 
пристао да жртвује рођеног сина, испосник, следећи 
изричити ток причања, није био у сличној прилици, 
Ипак се због навода из Прве књиге Мојсијеве, овде 
успоставља мутна веза између сина Аврамовог и зми- 
је са којом се борио испосник. Као да се змија, чим 
је била побеђена и отишла, претворила у неки не- 
свесни, позитивни симбол. 

Змија чуварка куће, змија коју не ваља убити 
јер то доноси несрећу, добро је позната у нашем на- 
роду. Змија сатворитељица света постоји у египат- 
ској митологији. У иранској митологији она је део 
основног светског дрвета, и као таква била је змај 
што се са бадњаком уноси у кућу код нас, на бад- 
ње вече. Од светског дрвета она се одваја тек кас- 
није и са тог дрвета Адам види како му она нуди 
фатална, и једва опозива, искушења. Иначе, она је 
заштитница фараона, епоним божанске силе, симбол 
усправљања човека у телу и духу. 

Мако побеђује змију, испосник је не убија. У 
доњој пећини на њеном дојакошњем леглу, он поди- 
же цркву, као што се и у ведској Индији могло по- 

светилиште богу Варуни само на местима где 
је било много змија. Слави се победа над искуше- 
њима, али се после те победе и змија види у друк- 
чијем значењу. Прва иницијација духовног хероиз- 
ма значи успешно одупирање свему земном, „змиј- 

ском“, материнском што се крије у „распуклој сте- 
ни“. Током дугог борења, које је налик страдању, 
испосник успева да ову победу извојује. Али свет- 
лост и светост долазе тек са другом победом, са кас- 
ном иницијацијом: земља се укључује у култ, ис- 
посник је завршио своје ратовање против ње. И са- 
храњује се у пештери-пећини по старом обичају по- 
знатом не само из времена праоца Аврама, него и 
из тек недавно откривених погребних места на Бли- 
ском Истоку, старих 8—10 000 година. Повратак мрт- 
вог тела у земљу-пећину подразумева наду у васкр- 
сење. Енергија за васкрсење, односно поновно рође- 
ње, доћи ће из свеопште мајке земље. Као да св. 
Борђе одлаже своје копље којим уништава искуши- 
теља. Нестало је и демонске персонификације: земља 
се више не оличава у змији, и то је део, знак, друге 
иницијације испосника. Он сада општи са земљом 
без симболичног посредника, и снага земље помаже 
преосталом времену његовог духовног подвига, не 
претећи више никаквом заблудом. 


јануар 1981—октобар 1985. 
Миодраг Павловић 


7 Теодосије (1) 





Житија 


Житие Светог Саве 








Житије и подвизи у пустињи са оцем, и засебно 
путовања, а делимично и приповедање о чудесима 
светога оца нашега Саве, првога архиепископа и 
учитеља српскога, што је испричао преподобни 
Доментијан, јеромонах манастира званога 
Хиландар, а написао Теодосије, монах истога 
манастира 


У сиромаштву свога знања, из убогог дома ума 
мојега немајући ништа да изнесем на трпезу доличну 
вашег достојанства, пуну речи анђелске хране, вас, 
праве слуге богатог Владике и Бога, о оци, подстичем 
да се молите, реч што знањем тече и језик јасан из 
неоскудних његових ризница да ми да, а пре свега 
зраку светлости, којом бисмо, мрак душе и ума очи- 
стивши у себи, могли бодро исказати добродетељи жи- 
вота свеблаженог Саве, који је сада поново засијао 
у нашем роду. Не као да њега иштемо похвалити, јер 
је похвала праведнику од Господа, нити да сами какву 
корист од њега стекнемо, — не; него је и старима 
било потребно да пишу житија изванредних људи и 
да их читају ради користи што је људи имају од њих. 
А нашем последњем, лењивом роду, у који свршетак 
векова достиже, у коме је мало оних што се спаса- 
вају, не само да је потребно него је и веома пожељ- 
но да се сад ова житија пишу и да се с више разу- 
мевања читају, и да се на њих гледа као на живе 

што стоје високо, да бисмо видели себе — 
како и колико заостајемо за њима, и да бисмо са 
вешћу себе осудили г лености у нама, и да бисмо 
себе подстакли подбодени њима као останом, и да 
бисмо се макар мало потрудили за добродетељ. Једва 
да ће и многе и велике повести подстаћи срце наше 
на исправљање живота. 

Због тога и ја, вашој заповести отачаској пови- 
нујући се, сада излажем у повести, вама који слу- 
шате, житије хваљенога свеблаженог Саве, који је у 
Светој Гори Атонској живео као испосник, а после 

је био први архиепископ и учитељ српски. А ово ни- 
сам примио само слушањем, него од његових часних 
ученика, његових сапосника и у туђиновању сапут- 
ника и на путовању сатрудника што као пребогату 
ризницу или наследство отачаско стаду његову за 
собом писмено оставише. Предлажемо реч о мужу, 
не пишући о њему оно што није, ни да га многим 
похвалама више укоримо него похвалимо; већ, ако 
и оно што јесте једва могнемо изјаснити — бићемо 
блажени. Јер не оскудева у небеским похвалама, бо- 
жаственим и анђелским уједно, које ум наш, стра- 
стан и нечист, не може ни изговорити. Него молит- 
вама његовим призивајући у помоћ Бога, присиљени 
смо да почнемо повест, а почињемо тражећи одакле 
треба, а треба тражити изданак од корена, па ћемо 
наћи и узбрати грозд — не са трња него са лозе. 


Овај беше син великог жупана Немање, владара 
српског, који самодржавно владаше свим српским 
земљама што се зову: Диоклитија, Далматија, Траву- 
нија, на истоку се Илирији приближавајући, а на 
западу на Римску област наслоњени, Тај споменути 
муж, благочастив и богобојажљив, ништељубив, хра- 
брошћу и војном вештином сјајан као нико други, и 
свима добрима на земљи у срећи веома изобилан, а 
уз то врлином, безлобношћу и правдом, милошћу и 
кротошћу украшен, — узе, по закону, себи жену по 
имену Ану. А и ова није ни по чему заостајала у вр- 
линама за мужем својим. Родише им се синови и 
кћери, које просветлише божаственим крштењем, и 
научивши их светим књигама и врлинама весељаху 
се у Господу. 

Пошто је прошло много времена откако је пре- 
стала да рађа поменута благочастива Ана, јер је Бог 
закључа као у старини Лију Јаковљеву, да она која 
је пре рађала не роди више на време, због чега ју 
је вређао и корео муж њен, обоје у скрби и жало- 
сти због овога, јер им је душа веома жудела да до- 
бију још једно чедо, ноћу ставши на молитву свемо- 
тућем Богу, за се, са сузама говораху: 

„Владико Господе Боже Сведржитељу, 
који си негда послушао Авраама и Сару 
и остале праведнике који су молили за чедо". 
услиши данас и нас 

грешне слуге своје што ти се моле. 

Дај нам, по твојој доброти, 

да добијемо још једно мушко чедо, 

које ће бити утеха души нашој 

и тобом наследник наше државе 

и жезал старости наше, 

на кога ћемо положити руке и починути. 
И дајемо ти заједничке обете: 

Од зачећа детета 

од природне законите љубави 

и од постеље одлучићемо се, 

и свако за себе у чистоти тела 

све до краја живота сачуваћемо се.“ 


А Господ, који је близу ових што га призивају ва- 
истину и слуша њихову молитву“, послуша и њихова 
мољења као и осталих праведника. И ово је био по- 
четак неисказаних Божјих судова, да као после жи- 
вотом, тако најпре у рођењу буде чудесно дете, јер 
то није ни било само дело људске природе, него и за- 
повест свесилнога Бога, који побеђује закон природе 
како хоће. И плод молитве по природи се родивши, 
од Бога дан, Богу се и намени, што и би. 

Када је затруднела супружница и када се при- 
ближише дани роди мушко чедо по прошењу молит- 
веном. Обрадоваше се душом веома и прославише 
Бога, који није презрео мољења њихова. После мало 
времена породише га водом и Духом, просветливши 
та божастевним крштењем, и дадоше му име Растко, 
и у Господу веома добро Богу узрасте, А када је дете 
ојачало, дадоше га да се учи светим књигама. Роди- 
тељи, пак, његови, осећајући натприродну, безмерну 
љубав према њему, неситом душом увек на њега гле- 
даху, а и велможе њихове са њима говораху да ће 
он бити најбољи међу браћом својом. Бејаше и дете 

разно и весело душом, и напредоваше у уче- 
њу, и изазиваше дивљење својим разумом у детињем 
узрасту, тако да су сви говорили: 





(104) 


— Ово ће дете бити неко ново знамење! 

А када узрасте до петнаест година, оделише му 
родитељи један крај државе своје, како би одлазио 
од оца и матере на забаву с велможама, и да се с 
благородним младићима весели. А младић, окусивши 
од знања божаствених светих књига, још чешће их 
прочитаваше и из њих почетак премудрости — Божји 
страх црпљаше* и прихваташе се божаствене љубави 
из дана у дан, огањ огњу додајући жељом неситом. 
Расуђиваше да су царство и богатство, слава и сјај, 
и свака срећа пуни метежа и нестални; сматраше вид- 
љиву лепоту и обиље овога света као сенку, и разу- 
мевши да је много јело и весеље и све што је људско 
на земљи сујетно и нестварно, деснога пута се дохва- 
ти па се бављаше проучавањем књига, и није се ле- 
нио да у цркви на свима службама стоји. Љубио је 
пост, избегавајући сујетно празнославље и неуместан 
смех, срамотне и штетне песме младићких пожуда, 
што слабе душу, сасвим мрзећи. Добар, кротак, свима 
љубазан, ништељубив као мало ко други, монашки 
чин исувише поштоваше, тако да су и сами родитељи 
његови зазирали и стидели се, такву брижљивост и 
закон врлине видевши у младом узрасту. И сматраху 
као да није од њих рођен, већ да је заиста од Бога 
дан. 


Када је дошао до седамнаесте године узраста сво- 
та, родитељи његови стадоше размишљати да га по 
закону ожене. А богодани божаствени младић увек 
је у молитви тражио како и на који начин да побег- 
не од света и од свега да се ослободи ради Бога. Јер 
беше слушао о Светој Гори Атонској и о испосни- 
цима у њој, и о осталим местима пустињачким. Јер 
долажаху ка оцу његову одасвуд да приме што им 
је потребно, а други пут и сам шиљаше у света ме- 
ста да се разда онима који преподобно живе, јер 
беше добар човек који дели милостињу и даје много. 
А Бог, готов да услиша молитву и жељу слугу сво- 

јих, и његову жељу испуни и подстаче га да дође к 
родитељима из краја данога му. 

И када га примише с великом љубављу заједно 
с благороднима његовим који су дошли с њим, и када 
безмерна радост и весеље и велико пировање беху 
учињени због доласка вазљубљенога сина к родите- 
љима, и када су се веселили много дана, — гле, као 
Богом покренути, дођоше к његовим родитељима неки 
иноци из Свете Горе Атона, да приме потребну помоћ 
свом сиромаштву. А деси се да је један од њих био 
родом Рус. Божаствени младић сакривши овога наса- 
мо, испитиваше га о Светој Гори, пошто га је најпре 
утврдио заветом да неће ником открити његову тајну. 
А овај му исприча све по поретку пустињачком, какав 
је заједнички живот у манастирима, и засебан дво- 
јице или тројице једнодушно, и самотан, усамљенич- 
ки живот оних који живе испоснички у ћутању, све 
му потанко исприча. Јер ни тај монах не беше прост, 
него искусан ү оном што је говорио; рекао бих, од 
Бога послан бејаше. А младићу, док слушаше о иноч- 
ком животу и усрдности за Бога и њиховим добрим 
занимањима, извори суза изливаху се као река из 
очију његових. Потом, одахнувши мало, рече старцу: 

— Видим, оче, да Бог, који унапред зна све" и 
који је видео болезан срца мога", посла твоју светост 
да утеши мене грешнога. Сада се утеши срце моје и 
душа се моја развесели радошћу неисказаном. Сада 
разумедох за чиме сам непрестано жудео. Блажени су 
и трипут блажени они који су се таква безбрижна и 
неметежна живота удостојили. Шта ја да учиним, оче, 
да бих могао побећи од многометежног живота овога 
света, па да се таква анђелскога живота үдостојим? 
Ако ме кад родитељи усхтедну оженити, задржан љу- 
бављу према телу нећу достићи таква живота. Ни је- 
дан дан не бих хтео после овога овде остати, да ме се 
како сластољубље овога света не би коснуло, и да 
против моје воље не одвуче душу моју од такве љу- 
бави према анђелском животу, као што учиш, оче. 
Хтео бих бежати, а пута не знам. Ако бих како да- 
леко залутао, стигао би ме отац мој, пошто му је 
могуће, и вратио би ме, па бих и оца бацио у жалост 

и себе у стид велик, а после тога не бих ни постигао 
оно што желим. 

А старац, узевши реч, рече му: 

— Жудна је љубав родитељска, јуначе, и веза 
природе нераскидна, и мило јединство с браћом и за- 
једничко живљење. Али Владика заповеда да се и ово 
лако презре, и крст узме на раме, и да се за њим 
усрдно иде’, и све лако поднесе, на страдање његово 
за нас угледајући се. Заповеда да не благујемо у ме- 
ком, да не тражимо телесни покој, него да више при- 
онемо за наготу и глад, бдење и молитву, и да се об- 
рати пажња на умиљење и плач са уздисањем и скру- 
шеношћу срца. Јер ово се предлаже богољубивим ду. 
шама као неки пут који лако води у добродетељ, и 
ово доноси славу истиниту и част поуздану. 

А младић, слушајући ово и као доброплодна зем- 
ља семе примајући у срце своје речи старца“, ридање 
к ридању додаваше, 

А старац се дивљаше врелој љубави његовој пре- 
ма Богу и огњу божаственом који је тако распламтео 
душу његову, слушаше његове речи пуне целомудре- 
ности и умиљења, и рече му: 

— Видим, о чедо, да ти је душа зашла у дубину 
Божје љубави, Него пожури да извршиш своју добру 
жељу, да не би како сејач зла посејао кукољ у срце 
твоје", и оснаживши се угушио пшеницу твоју, добру 
мисао", те да не одустанеш од такве тежње, и да за- 
држан љубављу према телу и сласти, као што кажем, 
ништа не успеш; подлећи ћеш и срамоти и укору ко- 
јим у јеванђељу осуђујемо оне што су се због купо- 
вине њиве и пара волова и узимања невесте одрекли 
слатке вечере и бесмртне хране, па су недостојнима 
изабранога звања и весеља небеског цара Христа с 
правом названи." А ја ћу ти бити слуга у таквом 
делу и у Господу провешћу те до Свете Горе, камо 
желиш стићи, само нека буде коња да ме носи, да 
бисмо могли побећи од оца твојега. 

Када је ово чуо од старца, вољи се његовој брзо 
покори и рече: 

— Благодарим те, Господе, јер си уверио срце 
моје преко странца овога! 

А старцу: " 

— Да си благословен од Бога, оче, што си укре- 
пио душу моју! 

Испунивши се великом радошћу због овога, и 
нимало не одлажући, уђе к родитељима, украде от- 
пуштење и замоли по обичају молитву и благослов, 
товорећи: 

— Господари моји, рекоше ми да у оној гори — 
и поменуо јој име — има много звери; ако нађем 
милост, ви ћете ме благословити и пустити да идем 
у лов. Ако закаснимо, немојте се љутити, јер сам 
чуо да тамо има много јелена. 

А отац његов, угађајући му, рече: 

— Нека је Господ с тобом, чедо, нека те благо- 
слови и исправи пут твој. 

И мати, као свака мати, загрли га и целива с љу- 
бављу, па га отпустише с миром, али му заповедише 
да се брзо врати. Јер не знађаху да неће тражити је- 
лене, већ извор живота, Христа, да њиме напоји ује- 
лењену душу своју, распаљену огњем од чежње љу- 
бави његове. 

Да би уверио родитеље, посла у гору ловце, и сам 
опремљен да гони звери, рекавши; 

— Чекам вас под гором до ујутро, 

А када наста ноћ, и благородни што се с њим 
весељаху поспаше, са мало својих људи који су чу- 
вали тајну његову, за водича Бога са иноком има- 
јући, бегом бежећи побеже. 


Када је свануо дан, благородни стадоше тражити 
господина својега, и гле, нигде га нису могли видети 
ни наћи. Рекоше: 

— Да се не шали с нама и да се није ка оцу 
вратио? ч 

А потражише и монаха који је био с њим и оста- 
ле његове слуге; и ни њих не нашавши, говораху: 

— Какав нас је ужас снашао? 

— Камо се деде господин наш? 

И у недоумици због бриге оставише лов, па се 

брзо вратише к његову опу самодршцу, и обавестише 
та о нестанку сина његова. 

А родитељи, чувши ову изненадну и непријатну 
вест о сину своме, од жалости умало не свиснуше. 

‚ Дошавши к себи, разумедоше да га нико други 
није одвео него онај Рус монах, говораху, у Свету 
Гору, јер су још отпре знали за његову жудњу да 
тамо оде. Одмах се сакупише благородни, слеже се 
мноштво народа: 

— Да чујемо — рекоше — шта је то сада заде- 
сило господина нашег! 

И сви плакаху и ридаху много и неутешно; роди- 
тељи сина, браћа брата, слуге господара са криком 
дозиваху ради утехе у жалости, падајући све више 
у очајање, јер их до безумља довођаше страдање њи- 
хова господара и красота младога узраста. 

Набрзо самодржац отац са пратњом заповеди да 
сви престану плакати, и благодаривши веома Бога, 
рече присутнима и матери детета: 

— Будите храбри, нећемо се жалостити због ово- 
та! Неће пропасти син мој. Бог, који ми га је мимо 
наде дао, удостојиће ме да га видим и да се наситим 
љубави његове. 

И одмах дозвавши једнога од својих војвода, ре- 
че му: 


— Знаш колики је бол од љубави према деци и 
огањ што вазда гори и никад се не може угасити. За- 
то, љубазни, ако си икад примио какво добро од нас 
— сада је време да љубав покажеш. Ако се пожуриш 
те ститнеш и вратиш сина мојега, и тиме утешиш 
срце моје и матери душу од смрти ослободиш, заслу- 

еш многа добра, више од првих, и ја ћу ти их 
дати, друже. 

Дозвавши и много благородних младића, и слич- 
ним надама и њих охрабривши, посади их на силне 
(и брзе) коње, и посла их са војводом. Заповеди им 
да га гоне и до унутар Свете Горе. А написа и посла- 
ницу ипарху солунске области, да га отргне и из саме 
Свете Горе, и да га њему врати. 

„И ако овим, мили мој, утешиш срце моје, многе 
почасти од нас даром и љубављу примићеш; ако ли 
презреш нашу молбу, знај да ћемо ти место љубави 
бити противници.“ 

А војвода узе писмо и са благороднима отпуст 
измоли, па на силне коње уседоше, што је више мо- 
гуће дан и ноћ гонише, и ништа не успевши стигоше у 
славни град Солун, у коме војвода би примљен са 
чашћу. Предаде писмо ипарху и исприча жалост го- 
сподина свога. 

Када је ипарх прочитао писмо, веома се ожало- 
сти због тога, јер је велику љубав гајио према њему. 
И пошто је војводу с благороднима љубазно почастио, 
одмах написа писмо проту Свете Горе, говорећи: 

„Пошто ствар није обична када се ово тражи, 
просим и топло молим твоју преподобност, немој 
презрети ове молбе. Ако је тамо негде дошао син ве- 
ликога жупана, владара српскога, са сваком журбом 
нека се врати оцу својему, да не би како отац ње- 
гов, због жалости за њим, љубав према нама променио 
у мржњу, па ћеш све нас и многе ожалостити. 

И тако отпусти војводу. А посла с њима људе 
који ће их уз почаст провести до Свете Горе, давши 
им написано писмо. 

Када су ушли у Свету Гору, распитиваху се о 
оном кога су тражили, да ли је овде дошао, описујући 
узраст младости и лепоту лика, А неки им рекоше: 

— Такав кога тражите ушао је мало пре вас у 
руски манастир, и још је ту. 

А они чувши ово брзо потераше путем да не би 
како чувши за њих побегао, и оставивши пут ка проту 
у руски манастир убоше. 

И видеше га у манастиру где хода с непостриже- 
ним власима и с меким хаљинама, јер су га стигли 
брзо гонећи, а није ни страховао да ће га хтети го- 
нити до унутар Свете Горе; али бол родитеља, а 
уједно и моћ, и ово могаде. 

Нашавши га, обрадоваше се радошћу неисказа- 
ном. И ушавши сви у цркву светог Пантелејмона по- 
клонише се, и грлећи га љубазно га са сузама цели- 
ваху, тако да су од радости заборавили толику удаље- 
ност места и толиких дана и ноћи трудна путовања, 

јер добише што су желели. А и надаху се да ће од 
његових родитеља примити велике дарове и многе по- 
части зато што су им угодили. Помишљаху да га вежу, 
али га се бојаху као господара својега. Поставивши 
стражу чуваху га што је могуће , да би, пошто 
коњи и они сами отпочину од напора, са њиме пошли 
на пут. 

А младић се дивљаше оцу својему што толику ви- 
сост војводе потруди с младим благороднима, и сти- 
Баше се да у лице мужа погледа, јер се због њега 
много потрудио да дође у туђу земљу. Одведе га на- 
само и запита: 

— Како толики пут превалисте тако брзо и не 
уленисте се пред толиком даљином места и тако на- 
порним путем? 

А овај му исприча велики бол срца његових ро- 
дитеља и плач непрестани. Исприча му и о писму 
од оца његова, донесеном ка ипарху због њега, и о 
писму ипарха светогорском протү, па рече: 

— Послани су и људи да те предаду нама и да те 
вратимо твоме господину оцу. 

А младић разумевши чврстину одлуке овога му 
жа, рече к њему: 

— Ако хоћеш, љубазни мој, ти би ме могао оста- 
вити на миру, и знам, како си моћан, да можеш стићи 
и умирити господина оца мојега. А ја Бу га, напи- 
савши му, одвратити од такве помисли, само ако ми 
учиниш братску љубав и оставиш мене у ономе 
ради чега сам дошао. 

А он: 

— Не, господару мој, не почињи такве молбе ка 
мени, твоме рабу, што ми није лако учинити. Јер 
владар мој, твој отац, сматрајући ме за верна по- 
слао ме је ради овога. Уз то, да смо нашли мо- 
нашком образу тебе, господара мога, какво бисмо 
извињење имали због тога? А пошто је Бог хтео да 
се догоди онако како желе родитељи твоји и вел- 
може ваше и браћа твоја, ко сам ја да тако нешто 
и помислим! Боље би ми било да се и не вратим 
оцу твоме. Зато те молим, господару мој, све такво 
из главе избацивши пођи с нама, твојим слугама, 
веселећи се, да угасиш пламен родитеља твојих, чија 

си срца запалио својим одласком ү туБину, а уједно 
и браће твоје и свих благородних. Ти сам знаш да си 
ти родитељима и свима нама нада са Богом и утеха. 
Ако ли што противно помишљаш, и нећеш да поБеш 
с нама, присилићеш ме да те вежемо. Тешко мени, 
то ми није згодно ни рећи, али се бојим оца твојега, 
па ћу те повести силом. Такву сам заповест и примио. 

А младић, видевши неумољивост војводе и неса- 
ломљиву верност према својему господару, и разу- 
мевши да ће га силом одвести, и да нема ко ће га 
избавити из беде, због бојазни од оца његова, јер је 
писао ипарху, — рече: 

— Воља Господња нека буде! 

И развеселивши се загрли војводу, уверавајући га 
да ће са њиме поћи. А призиваше Бога тајним узда- 
сима за помоћника у напасти, и смишљаше и он 
дело побожно а уједно и преварно, јер беше окован 
срцем у мудрости, као што каже Давид, и запреку 
коју су му учинили они премудри разумом доброга 
духа да сруши довијаше се. 

А шта то? 

Замоли игумана, и заповеди да се спреми сјајна 
трпеза, да се са војводом и са оним благороднима 
почасти, а ујутру да пођу кући. Своју замисао рече 
игуману и замоли га да се с вечери почну јутарње 
песме и да се начини велики пир да игуман почасти 
војводу с благороднима, а младић је ове и сам сво- 
јим рукама служио и веселио. 

Пошто су се на вечери дуго задржали, заповеди 
игуман да се удари у било, јер бејаше дан недеље. 
Ұстаде игуман и с њиме младић, и одоше у цркву на 
молитву. А устаде и војвода са благороднима, да сто- 
је у цркви, јер га нису смели пустити са својих очију. 
А како се појање продужило, и опет по заповести 
дуго читање прочитавало, сви они који су заједно 
седели и они момци који су га чували с војводом, 
због умора од пута и свечаног пира тврдо заспаше. 

И када је осетио да су заспали, божаствени мла- 
дић, будно око, уставши од њих поклони се пред 
светим олтарем и даде своје обете Господу, пошто га 
благослови игуман, и узе једнога старца, одликована 
свештеничким чином, те узиђе на велики пирг у ма- 

Астру; Затворивши га за собом, рече благодаривши 
га: 

„Узнећу, те Господе. 

јер си ме подигао!“ 

А јереј очита молитву и постриже власи главе 
његове и у ризу га обуче анђелскога образа, и про- 
мени му име Растко у Сава. 

А он многим сузама окропи земљу и упућиваше 
благородне и похвалне речи ка Богу, говорећи: 

„Испунио си жељу срца мојега“ 15 
тако да се и старац застиде од многога његовог плача. 

И пошто се ово тако свршило, кад се читање до- 
вршило, и када су сви устали, потражише чувари го 
сподара својега, и гле, нигде га нису могли видети 
Свуда по цркви и у манастиру тражећи га и узбунив- 
ши се, и не нашавши га, стадоше грдити игумана и 
бити монахе. 

А војвода заустави узбуну и рече игуману и мо- 
насима: 

— Каква је ово неправда и бешчашће према на- 
ма од вас, о оци2! Ми, дакле, стидећи се образа који 
носите, преко вашега зла пребосмо и кротки и човеко- 
љубиви према вама бејасмо. Зар — рече — није прво 
овај варалица што смрт заслужује — и показа на јед: 
нога — од вас дошао да моли милостињу, и милости 
њу као ништа презревши, и од оца сина уграбивиг. 
побегао, а оца и матер у самртни плач и нас у велики 
труд бацисте? Сад опет, када смо дошли, од наших 
руку сакристе нашега господара, и једнако се пона- 
шате својевољно, Шта вам сад паде на памет: да нам 
се наругате? Или мислите да се ми узалуд потрудисмо 
тражећи ваздуха, а не нашег господара2 Сад ће вам 
главе полетети! Реците где сакристе господара нашег! 

А када ово чуше војводини момци, на свирепост 
готови, почеше, још љуће, монахе бити немилостиво. 

И када је ово чуо онај кога су тражили, због 
кога се начинио толики метеж, побоја се да се ово 
зло како не сврши убиством, и нагнувши се с куле 
позва их по мраку. И када чуше његов глас, испуни- 
ше се великом радошћу и сви ка кули притрчавши у 
висину гледаху, као да би се тама могла уклонити, да 
би се, видевши га, утешили. 

И узевши реч, рече војводи: 

— Толико си мудар, а изводиш детињарије. Има- 
јући са собом пук људи у крајевима туђим, високо 
мудрујеш. 

А к благородним (момцима) рече: 

— Монашког се образа не постидесте, како се 
Бога не убојастег Зар вам доликује да у цркви са 
оружјем нападате на такве људе? Какво су вам они 
зло учинили2 Ако ли мене тражите, ево ме где сам. 
Сада сам заузет, ујутру ћете ме видети, а ове оставите! 

Када они ово чуше, страхом и стидом обузети не 
знађаху шта да одговоре. И тако ућутавши опколише 
кулу, чувајући стражу. 

Када је дан стао да свиће, он опет нагнувши се 
с куле позва војводу и благородне (момке), и јави се 
свима анђелским иночким образом украшен. А када 
та они тако угледаше у таквом образу, не знађаху 
шта себи да учине, него плачем и ридањем обузети 
на земљу падаху. А овај видевши их у таквој крајњој 
горчини срца, утеши срца њихова многим речима, 
товорећи: 

— Ово што се догодило са мном, Богу се тако о 
мени свидело, који ме је од оца мојега довде провео 
а да ме ви нисте ухватили, па ме он и сада од ваших 
руку избави. Јер ви сте хтели да ме са добра и же 
љена пута спречите и да се са мном похвалите, уго- 
дивши своме господару. Али Бог мој, на кога се уздах 
и изиђох, био ми је помоћник“, као што видите, а 
он ће и убудуће водити мој живот по својој вољи. А 
вас, љубазне моје, молим да не тужите због овога, 
нити да сте скрушени, него боље са мном похвалите 
Бога, који ме је удостојио овога образа, за којим сам 
одувек жудео. Узевши моју познату ризу и власи 
главе моје, вратите се у миру кући и ове знаке пре- 
дајте родитељима и браћи мојој да вам поверују 
да сте ме жива нашли, и то Божјом благодаћу као 
инока: Сава је име моје. 

А ово рекавши сврже са куле ризу своју и мла- 
дићке чисте власи главе своје, а уз то написа и писмо 
родитељима, да их утеши, молећи: 

„Немојте ништа тужити за мном, нити ме опла- 
кивати као погинула, рече, него боље да Бога молите, 

молим, не бих ли како молитвама вашим добро свр- 
шио трку моју на коју изиБох.17 А ви, колико је мо- 
гуће, водите бригу о својој души, нити опет предузи- 
мајте да ме тамо у вашем животу видите. Ако Бог 
усхте, овде у Светој Гори дочекаћу и видећу госпо- 
дина оца мојега, и свете и часне старости његове 
насл: у се, и слатке и безмерне љубави његове 
наситићу се.“ 

Поменувши им многе јеванбелске речи о правди 
и милости, о истини и суду, и што нама није угодно 
да не чинимо ни дрүгима!®, додаде и ово: 

„Ако ко остави дом и браћу, жену и децу, богат- 
ст 
Е но и и остало, наследиће на векове царство 

А војвода са оним благороднима примивши одоз- 
го бачену ризу и чистотне власи са писмом, и поло- 
живши их пред себе, оплакиваху живога као мртвога, 
товорећи: 

— 0, невоље од тебе, господару, шта ово учини 
нама, јер грчи си нам сад после наласка него кад 
пре тога од нас побеже! 

О, наласка горег од губљења! 

О, ризо, жељенога, жељнима запаљење! Како да 
те понесемо2 Како да те попут копља или оштра мача 
предамо родитељима и браби? 

О, власи љубљене главе, срцу и очима привијане 
на уу родитеља, како да вас попут омче овима 
дамо 

О, дара што га носимо, пуна не радости већ пла- 
ча, не весеља већ ридања, како да те однесемо? Које 
ли ћемо уздарје примити? ли светлим одеж- 
дама нас да обуку када су сами у жалосним и мрач- 
ним одеждама2 

0, пира ноћи ове, пуна весеља а уједно и преваре, 
макар се и каже: „И одобри лукавство, превару“ 
којом Јаков превари Исава, узевши његов благослов! 

О, чаше твоје, господару, коју си нам служио, 
пуне меда љубави, што нам је горче од жучи спре- 
мала! 

О, ноћи у коју заспасмо, по Јову буди тамна, и 
да се не убројиш у ноћи обасјане месечином!*1 

О, ми, од немудрих безумнији! Како онога кога 
с толиким трудом кроз многе дане гонисмо, и у руке 
ухвативши ү једном часу испустисмо? 

Како смо били безумни! 

Који нас сан грехова наших задржа, и тако усну. 
смо? 

Како га не везасмо узама, као што нам је и за- 
повеђено, па бисмо се ослободили ове смртне жа- 
лости? 

Шта сада да учинимо? 

Како да се јавимо господару нашем? 

Који Бе камен, која железна природа понети те- 
жинү такве вести којү ми носимо родитељима и 
браћи?! 

Овако и много слично плачу изговорише, и још 
дуго плакаху, онај горе на кули, а ови доле на земљи, 
да би се и неосетљиви камен ражалио. После у неко 
време одахнувши, горе ка њему уздижући поглед и 
клањајући се, даваху му опроштајни поздрав, и мило- 
стиво са сузама корећи га и пребацујући му, гово- 
раху: 

— Здраво, о господару, здраво! Рашири се сам 
без нас, насити се, ти каменосрдни, немилостиви! А 
хоће ли те примити Господ? Ти што си преварио оца, 
преварио си и нас, а мислиш ли да ти се ваља Бога 
бојати? 

Ово и много друго од горчине срца њему изгово- 
ривши, молитву и благослов од њега измоливши, и 
узевши тужне хаљине, одлажаху кући. И идући, на- 
траг ка кули обране 65 с плачем и ридањем, застај- 
кујући, док га је могуће било догледати. 

И тако отидоше кући. 

А овај са куле сишавши благодари Бога и покло- 
ни се игуману и свој братији. И сви га целоваше као 
новоукрашена анђелским образом. А овај грлећи зло- 
стављане због њега, поче све молити од срца за оне 
који су их увредили да у миру и без пакости кући 
стигну, говорећи: 

— Бог нам је, рече, уточиште и сила, и постаде 
помоћник нашавши нас у великој жалости“ Јер се 
непријатељ надао да ће жудним тражењем родитеља 
мојих омести стопе моје усмерене ка Господу и да 

Бе ме од вашега у Господу сродства отргнути, али се 
показа посрамљен и несвршена посла, вашим ка Го- 
споду молитвама а уједно и телесном борбом за мене. 

А ови чувши смиреномудру и покорну реч његову, 
како је пуна сваке премудрости, заборавише на те- 
лесне ране које им момци нанеше, и као да су запле- 
нили неко благо весељаху се због њега. 


И прође глас по целој пустињи, манастирима и 
пустињацима и свима самотницима, да је син оног 
самодршца, владара српског, оставио оца владајућа. 
И говораху: 

— Заволевши да живи с нама, дошао је! 

И сви су желели да га виде. 

А кад је дошао празник Благовештење пресвете 
Богородице, први манастир у Светој Гори, који се 
звао Ватопед, имао је цркву посвећену овом празнику, 
те предстатељ и братија часно позваше часнога ради 
наслађења празничним славословљем и радосном 
похвалом пречисте Богоматере; уједно су хтели и да 
та приме у свој дом, да би тиме угодили оцу његову. 

Када је овај дошао, љубазно примљен од свију, 
наслади се празником, и сагледавши манастир како је 
изврстан, по заповести прота и по наговору игумана 
и братије пристаде да буде с њима, према речи Да- 
вида: „Красно је живети братији заједно“ И жив- 
љаше повинујући се игуману и свој братији. 

Одморивши се мало времена с њима, замоли од 
игумана благослов да га пусти како би се поклонио и 
видео манастире, и из ових да се попне на врх Атона, 
и да види како живе самотници и да га благослове. 
Игуман одобри молбу његову, пославши с њим бра- 
тију искусну у овом његовом тражењу. Са њима по- 
клонивши се у свима манастирима и по свој пустињи 
прошавши био је од свију љубазно и са чашћу 
приман. 

А уђе и у Лавру светог Атанасија, изванредно 
предусретан и примљен од свих, где, поклонивши се 
и од свију благослов примивши, босим ногама даде 
покоја од путног напора, љубазно угошћен са онима 

који су били с њим. Одавде се попе на давно мү же- 
љени Атон, где принесе Богу коленоклањање и ноћно 
стојање и многе молитве из дубине срца, и радосним 
и топлим сузама довољно тај свети врх одаждивши, 
која ли благодарења не говораше Богу, који га је 
удостојио да се попне на њега. 

И обишавши свуда тај свети врх, и сагледавши 
на падинама горе и у њезину подножју многе испос- 
нике, сишавши са горе испитао је њихов најсуровији 
живот, и видевши њихово пустињачко и безметежно 
живљење чуђаше се и весељаше се и у души узра- 
сташе што се удостоји видети такве Божје људе. И 
говораше да многи, поред све жеље, не могу лако 
постићи да их виде. 

Јер они добри оци, ако због тела и није згодно 
да се зову анђели, уистину бејаху Божји људи; од 
свега се ослободише ради Бога. Нису имали земље- 
делства, не занимаху се куповином за живот, нису 
обрађивали винограде и њиве, него је сва њихова 
брита — молитве, и сузе, и да умом вазда приањају 
к Богу. Ови, дакле, у високим горама настањени с је- 
ленима, небо као цркву, а Христа у души изображена 
гледајући, колибе тесне травом украшене имађаху, 
у којима трпљаху, шумом дрвећа и птичијим цврку- 
том поучавани, а уз то од њих и позивани да хвале 
Бога. Чистим и мирисним ваздухом напајани, без- 
брижношћу увек увесељавани, рекао бих, жудњом 
за Богом уздизани високо са земље, много богатијим 
од богатих сматрали су се. Једни становаху у расе- 
линама стена и у пећинама земље, и на морској стени 
као птице савивши гнездо сеђаху, кишом и ветрима 
шибани, сунцем и врућином паљени, зимом и мра- 
зом мрзли, убоги беху и ништи, без икакве удоб- 
ности и пушења дима, немајући ништа што би крал- 
љивци могли украсти осим потребног власеног рубља, 
а и овога нису имали довољно за покој тела, већ ко- 
лико треба за покривање наготе чији стид сазнасмо 
непослушношћу праоца.“ Храна је њихова била по 
могућству, како чија, једни мало хлеба и ретко узи- 
маху, а други плодовима дрвећа и растињем биља див- 
љега потребу задовољаваху. А пиће њихово бејаше из 

камена планинскога слатка текућа. вода што гаси 
жеђ. И не бејаху порабаћени многом спавању. 

Видевши да су сви ови једном засвагда оставили 
свет и оно што је у свету, нити се више брину за свет- 
ско, и живот њихов беспорочан и безметежан, беспло- 
тан и бестелесан, скоро анђелски, задиви се, и насли- 
кавши у души својој њихове напоре и бриге и њи- 
хову блажену обузетост Богом, и написавши на хар- 
тији срца, дубоко уздахнувши, и јадајући се због сво- 
јег закашњења, заплака, и к ногама преподобних 
падаше. 

Примивши од њих многе и корисне поуке, мо- 
литву и благослов, и стрелу ревности у срцу носећи, 
врати се у свој манастир Ватопед. Поклони се и 
поздрави игумана и сву братију, равно до земље 
клањајући се свима. А сви та примаху љубазно и рас- 
питиваху се о путовању кроз Свету Гору, и видевши 
га уморна и како се променио у младом лицу, миш- 
љаху да је то због његовога босоногог многог путо- 
вања по камену, што му је шкодило, јер није био 
навикао. И отпусти га итуман да се одмори, јер не 
знађаху за чежњу душе његове према оним пустиња- 
цима, која је изједала тело његово. 

А овај одморивши се, дође ка игуману, и исповеди 
болезан срца, не тајећи узрок своје измене, припаде а 
замоли да га благослови, да га отпусти да са оним 
пустињацима самотни живот проводи. 

И не доби то никако, јер се игуман зачуди ње- 
говој неумесној молби, и рече му: 

— Не, чедо, не! Не приличи да се онај који није 
утврдио ноге послушношћу на корену првога степена 
општежића дотиче врха ћутања и усамљеништва, и 
да пре времена живи по својој вољи. Ни по времену 
ни по узрасту теби не приличи да нешто такво сада 
иштеш, јер све треба у своје време. О теби се, уоста- 
лом, прочуо глас међу многима — чији си син; твој 
долазак нама није непознат онима који сада царују. 
Па ако се теби догоди штогод ненадано од општег 
непријатеља људи или од крвника у пустињи, сви ће 
нам пребацивати што смо се покорили твојој вољи. 

И тако му забрани, а ово није било без Бога, нето 
штавише извољење његове доброте и милосрђа, да се 





(119) 


светлост зашавши у гору не покрије као под мери- 
цом? и да се многи, просвећени после од њега, не 
лише светлости спасења. 

А он се покори игуману, рекавши: 

— Воља Господња нека буде кроз тебе на нама, 
часни оче! 

И могли су га видети где вредно жури да послу- 
ша братију, и свима помаже у потребним работама и 
да се с њима много труди. г великог смирења сви 
су га волели и дивили су му се. Дању је служио бра- 
тији у телесним потребама, а ноћу, по сву ноћ, много 
је стојао на молитви, да је изгледало као да нема 
тела или га има од бронзе, а живо. 

Ко да искаже метанија и многе поклоне којима 
је умртвљавао тело? Хлеба и воде оскудно кушајући, 
младосни изнураваше цвет. Уз то је мрзнуо од зиме 
и задовољавао се само худом власеницом. Увек је 
ишао бос и стекао тврду кожу да се није бојао пов- 
реде од камена. Овако чинећи, био је као неки неми- 
лостив и гневан непријатељ својему телу, да су се 
игуман и сви дивили таквој ревности његовој и доброј 
промени, да је онај који је одрастао добро и од оних 
који су добро живели и у свакој срећи тако брзо 
заволео да усрдно иде суровим путем, што се међу 
многима ретко налази. А био је младошћу крепак и 
не много измучен. Оволико, дакле, о младићу. 


А сада опет да се вратимо к родитељима блаже- 
нога. Добра ми је реч и о њима, и веома мила, јер су 
се и они, пошто су били добри, удостојили да буду 
родитељи таква детета. 

Онај војвода раније помињани и благородни мом- 
ци који у Свету Гору гонећи достигоше светога, а’по- 
што су били надмудрени, као што рекосмо, и ништа 
не успевши, вратише се к родитељима блаженога. 
Испричаше им све што се догодило са сином њихо- 
вим, принесоше лепу хаљину и чистотне светле зла- 
тозарне власи младићеве. А дадоше и писмо оцу, 
синовљевом руком написано. 

Када родитељи и браћа видеше ово, благородни 
и сви скупа, мач пробадаше душе њихове, и када ра- 
зумеше што о њему прочиташе, шта нису радили и 
шта нису хтели себи учинити! Не стидим се да ка- 
жем, јер ћу Давидове речи казати, рикаху с плачем 
од бола срца:,, и са уздисањем, и као лавови чупа- 
јући ноктима из средине утробе дозиваху љубљенога, 
узимаху власи, подизаху ризу као неко благо и раз- 
грабљиваху као плен, и кропећи их сузама целиваху, 
као исцељење очима прилагаху, и још више се узбу- 
Биваху, плач силан и ридање много јаче од првога 
са свима блатороднима саставивши. Као што је свет- 
ским људима обичај, туговањем оплакаше младића, 
и сви који су под влашћу њихове државе носећи цр- 
нину саосећаху са својим владарем. И да плачем не 
дужим повест, сви знате да мати, отац и браћа такве 
до смрти жале. 

После тога смиривши се и страх Божји још више 
у срцу осетивши, говораху себи: 

— Види душе младих које предњаче и што је 
корисно за себе траже! 

И речи Јова: 

— Господ даде, Господ како је благоизволео тако 
и учини, буди име Господње благословено!" 

И одмах му послаше многобројно злато на по- 
требу царскоме сину, говорећи: 

— Да се свачим удовољи син наш и да ни у как- 
воме добру не оскудева! 

А ово послаше и да разда онима који живе пре: 
подобно и који долазе к њему. 

А отписаше му са страхом и бојажљиво, стидећи 
се да га назову сином, називајући га оцем и учите- 
љем, молитвеником, заступником пред Богом. Молили 
су га да се моли за њих: 

„Дом наш је у твојим рукама, душе наше и ми 
сви смо“, кажу, „у твојој вољи.“ 

Јер његове добродетељи и родитеље задивљују, и 
много га мољаху и говораху да ће велики пламен бола 
у њима угасити ако се удостоје његова доласка, обе- 
ћавајући да ће се опет вратити у пустињу. 

Богомудри Сава, примивши писмо написано од 
родитеља, читајући кропљаше га многим сузама и 

много је са благодарношћу молио Бога за њих. При- 
мивши и множину злата донесену му, за своју по- 
требу узео је хлеб и воду, а осталима у Светој Гори 
био је као Тома Индијцима. Ходећи бос, по мана- 
стирима и по пустињи раздаваше, зидајући палату, 
која се не види али верује, цару оцу, на небесима, 
где се сада заједно с њим настањује. 

Вративши се у свој манастир Ватопед, по пре- 
Башњој служби држаше се. 


Једном спремивши топле хлебове и натоваривши 
мазге манастирске, и узевши уз њих слуге као сапут- 
нике, дубоко у ноћ пође на пут, а сам иђаше бос пред 
њима, желећи да насити оне што по пустињи самотно 
живе, који су постили по три и пет дана, и недељу 
дана, и сваки је по својим могућностима држао пост, 
јер беху свети велики пости четрдесетнице, а дан су- 
ботњи настајаше, па је журио да их насити топлим 
хлебовима, јер жељаше да прими њихове топле мо- 
литве. 

Када је стигао у место звано Милопотам, нападо- 
ше на њ разбојници и ухватише њега и оне који су 
били с њим. А праведни се због овога ожалости, не 
зато што су га ухватили, нето због тога што су му 
прекинули пут те неће доспети к старцима пустиња- 
цима за време обеда. 

Запиташе га: 

— Ко си и из кога си манастира2 

А он одговори: 

— Ученик сам оца Макарија, од кога сам по по- 
треби био послан у манастир Свимен, а настојатељ 
манастира и братија задржаше ме, да по мени по- 
шаљу хлебове старцима који у пустињи посте и ради 
Христа страдају. Јер такав је отачки обичај. 

Ово говорећи, бездну милости дубином срца при- 
зва и у молитви вером уздајући се у свете одмах би 
ослобођен, пошто су непријатељи омекшали, и још га 
Богом поучавани отпустише са свима. И на време у 
које је желео донесе хлебове преподобнима, и при- 
чајући им говораше: 

— Вашим молитвама избави нас Бог из руку не- 
пријатеља наших.?8 

А ови са сузама помоливши се, благодарише Бога, 
и љубазно грлећи благосиљаху га. 

А разбојници они после, дошавши к себи, гово- 
раху: 

— Шта нам то би да занети испустисмо овога 
младића и оне с њим2 Него, или бејаше чаробник или 
је заиста био човек Божји, те га Бог сачува да му 
ништа не напакостисмо. Отићи ћемо, дакле, и виде- 
ћемо да ли је заиста, као што рече, ученик оца Ма- 
карија. 

Јер беше старац чувен по делима и свима познат. 

И када су се попели к старцу, видеше и божа- 
ственога младића где седи с њим, и када су од стар- 
ца измолили молитву и благослов, заповеди им ста- 
рац да седну и све што је свети старац имао у ћелији 
— пустињско воће варено, и са њим маслине и хлеба 
предложивши, љубазно их угости, а душе њихове на- 
сити многим добрим речима. 

А када ови видеше како се старац са љубављу за 
њих брине, срцима својима умилише се, па мишљаху 
да ће их огањ са неба појести или да ће их земља 
живе прогутати ако помисле што лукаво према њима. 
И да би се уверили, говораху к старцу: 

— Христа ради, оче, реци нам, да ли је овај 
младић доиста твој ученик, јер данас неко преславно 
знамење на њему видесмог 

А старац, чувши за чудо са божаственим млади- 
ћем, и омивши своје преподобно лице многим сузама, 
говораше: 

— Овај је младић, децо, Божји ученик, а образом 
монаштва је један наш брат, а син је благочастивога 
цара српског. Оставивши оца да царује, и земаљску 
славу и све красоте презревши као непостојеће, сиро- 
маштво Христа ради и да живи заједно с нама за- 
воле, и ево, како видите, Богом послан обилази пу- 
стињу и посећујући теши оне који Христа ради стра- 
дају у горама и пропастима и у пећинама. 

А када ови чуше ово од старца, од суза његових 
ужасаваху се, и на младића често погледајући чуђаху 


(123) 


се великој смерности његовој с толике висине Бога 
ради, а посматраху и худост власене ризе и босе ноге 
његове по оштром камену, и веома се дивљаху. Пад- 
нувши на земљу мољаху од обојице благослов, обе- 
ћавајући да више неће чинити разбојништва. 

А када их је старац благословио, сваки од њих 
загрливши божаственог младића целиваше. А овај, 
клањајући се к њима равно до земље, свакога отпу- 
шташе. И тако одлажаху у миру кући, и благослов 
од светих као неки плен запленивши радошћу се ве- 
сељаху. 

А преподобни младић примивши благослов од 
светих врати се у свој манастир. И од тада се, осме- 
ливши се, није бојао разбојника. 


Зажеле да опет иде у Лавру светог Атанасија, и 
узе благослов од игумана. А игуман, жалећи га да пе- 
шице путује због босоте, јер на коња не седаше до 
доласка очева, посла с њиме братију, и укрцавши се 
у лађицу по мору путоваху. 

А када су се приближавали Лаври, гле, изненада 
из залива морског нападоше на њих разбојници и 
ухватише их. А ови рекоше да су Лаврани, и један 
од оних који су били са њима, избегавши, дође у 
Лавру и исприча шта им се догодило. 

Игуман и братија се безмерно забринуше за бо- 
жаственог младића, бојећи се да разбојници како не 
сазнају чији је син. 

А свети тајним уздасима призиваше у помоћ 
Вишњега, говорећи: 


„Избави ме, Боже, од непријатеља мојих, 
и спаси ме крвника, ша 
јер ево, уловише душу моју.“ 


Одмах игуман због њега посла к непријатељима 
старца преподобнога и доброразумна, да утоли суро- 
вост њихову. Овај дошавши донесе им поздрав од 
игумана и од братије, и замоли их да узиђу у Лавру 
и да се одморе, и говораше, узмите од манастира све 

што вам је потребно. А они, свирепи, послушаше стар- 
ца, поставши весели и мирни. 

Старац одмах погледавши на светог младића, и 
као с великим гневом стаде га грдити, говорећи: 

— Зар те није игуман послао онамо, а ти своје- 
вољно чиниш твоје ствари2 

Ово говорећи скочи на њега, као да ће га уда- 
рити. А овај обузет великим страхом, побеже од њега, 
и 'искочивши из лађе у Лавру бежаше, а они против- 
ници, Богом заборавивши, у тај час ништа не рекоше 
старцу. 

А бегунац уђе у Лавру и исприча све што се до- 
годило с њим. Игуман пак и братија, хвалећи Бога, 
чуБаху се чудесу чудноме које Бог учини с њим, и 
сви га грљаху говорећи: 


„Мрежа се поцепа 
и ми се избависмо, 
помоћ је наша у имену Господњем,“ 


А они варвари ућоше са старцем у манастир, и 
пошто су били љубазно угошћени и примљени од игу- 
мана и братије, и узели од манастира што им је по- 
требно, пустише преостале заробљенике, који су били 
са светим. А сазнавши после о светом младићу, и чи- 
ји је син, пуцаху од жалости, тако да су и Лавранима 
претили да ће им се због њега осветити. 

А свети одморивши се у Лаври, примивши са игу- 
маном духовну и телесну утеху, целивавши свету цр- 
кву и гробу светог Атанасија поклонивши се, врати 
се кући са онима који су били с њим. 


И опет родитељи светога написаше њему писмо, 
молећи и наговарајући га да дође и да их види, гово- 
рећи да ће се опет моћи вратити своме манастиру. 
Послаше му и злата, више него први пут, а прило- 
жише засебно и манастиру Ватопеду, где је син њи- 
хов одлучио да живи, злато много, а цркви свете 
сасуде, златне и сребрне, и часне завесе, златом из- 
везене. Доведоше и коње изабране и много друго 

што је манастиру потребно, тако да су сви који су 
то видели завидели Ватопеду, па чак и сам прот. 

Када је свети примио писмо написано од роди» 
теља, радошћу великом због живота њихова испуни 
се, а уједно и сузама многим, благодаривши Бога, и 
молитве за њих изливаше. Примивши донесено му 
злато, један део одели ништима, а осталим поче зи- 
дати ћелије двоспратне и троспратне, и ту на граду 
Зигу иза велике цркве поче зидати цркву посвећену 
Рођењу пресвете Богородице, и другу цркву посве- 
ћену светом Јовану Златоустоме, а трећу цркву по- 
диже на великом пиргу, Преображења Господњег. И 
са велике цркве скиде камене плоче и њу покри оло- 
вом, као што се види и до данас. 

Свршивши све ово у унутрашњости манастира 
Ватопеда, рече: 

— Ако Бог који гледа на ме погледа и да ми да 
видим овде господина оца мојега, уселићу се с њим 
у своје ћелије. 

И много друго у манастиру учини што није мо- 
губе набројити, због чега га зваху другим ктитором. 

Када је све ово тако свршио, написа писмо ро- 
дитељима и браћи овако: 

„Вашим милосрдним писмом, због жалости за 
мном, душу моју из мене вадите, јер и мене то дира, 
и ја због тога болујем. Али не користи некога више 
љубити него Бога, јер рече: Који љуби оца или матер 
више него мене, није мене достојан => Због овога ја 
сада забрањујем себи долазак к вама, а уз то припа- 
дајући молим и умиљавам се, говорећи господину мо- 
јему светом оцу: 


У земаљском царству апостолски подвизавши се 
земље народа својег православљем просветио јеси, 
и прогнавши вукове јереси 

и храмове бесовске порушив 

цркве Богу подигао јеси, 

и равна Оцу Сина и Духа сапрестолна 

штовати научио јеси, 

љубав према странима и ништих исхрану 

и све добро од Бога оца 

љубављу од почетка сачувао јеси. 

Још једно треба ти да извршиш, реч у јеванђељу 
Сина његова: „Ако ко хоће за мном да иде, свега нека 
се одрекне и узевши крст свој, смирењем за мном 
нека иде 

Прими овај мој савет као добар. 

Царство земаљско и богатство као нестално и као 
нестварно презревши, свет и красоту света и лепоту 
видљивог као сујетно и маловремено оставивши, при- 
премљени ти пут смерности од мене крстоносно узев- 
ши, пођи за мном, и туђиновање и стан у пустињи 
са мном изабравши живећи, где ћеш свега ослободив 
се молитвом и постом чистије Бога схватити, о чему 
је он преко Давида унапред рекао: ‚Ослободите се 
и разумејте да сам ја Бог 

И као што си се у животу земаљског царства апо- 
столских дарова удостојио, и у пустињи украсићеш 
се испосничким венцима смернога монашког живота. 
Моју пак душу од жалости због растанка с тобом 
својом авы и виђењем утешићеш, као и ја твоју, 
о господине! 

А добра госпођа и мати моја на исти начин ради 
Бога код куће од свега да се ослободи. 

Молим те, господине мој, нека те због славе цар- 
ства и због многога богатства не ожалосте моје речи, 
као у јеванђељу младића речи мојега Исуса којима 
га је о савршенству учиом“ Као сигурно ми говорим 
ти, и веруј ми уместо земаљског царства, за које — 
ако мене слушајући оставиш и к нама добеш — не- 
бескога вечнога царства бићу ти посредник. Ако ли 
пак презреш моје речи, никако се не надај да ћеш 
ме за живота твојега тамо видети. 

Божји мир и љубав светих отаца пустињака, ре- 
као бих — и молитва мене грешнога, у Христу Исусу 
нека је са свима вама, амин.“ 

И одмах савивши писмо, даде га за оца послани- 
ма од оца. 

А када је писмо донесено, самодржац отац устаде 
са престола, и клањајући се љубави сина као светима, 
и примивши ово целова га, и развивши писмо прочи- 
тати га не могаде, јер огњене сузе љубави зраке очију 
његових покриваху. Тек после, укротивши сузе, мо- 

таде га прочитати. Дивио се саставу и сили речи, и 
разумевши укор о младићу који се због богатства 
ожалостио и за Христом није пошао, прослављаше 
због тога сина и учитеља. 


О поласку Свейоїа Симеона у Свейу Гору 


И одмах се написаше његове заповести те изи- 
Боше по целој области његове државе сазивајући ипа- 
те и војводе, тисућнике и сатнике и остале благород- 
не, а уједно и мале са великима, одредивши нарочити 
дан за сабор, заповедајући да нико не може изостати, 
јер велики савет хоће да одржи. 

А овај, док су посланице обилазиле, богатство сво- 
је добро распореди, убогима и немоћнима, хромима 
и слепима, сиротама и удовицама, прокаженима и 
свима ништима раздаваше. 

И када се приближавао одређени дан, пристизаху 
и благородни купећи се са свих страна. И када су се 
у одређени дан сви скупили као на неки безмерно 
велики збор, ставши посред свију, заповеди да се про- 
чита писмо његова сина да сви чују. 

А сви чувши, умилише се срцем и душом. 

Узевши реч, самодржац рече свима благород- 
нима: 

— Другови и браћо и децо, послушајте моју реч 
вама! Ви знате мој живот од почетка, како сам с 
вама живео, како сам свакога од вас као сина отхра- 
нио и као брата љубио и као друга примао. А и ви 
сте били према мени добропокорни и верношћу до- 
бропослушни. Ја то сведочим. И сви у Господу снаб- 
десмо живот наш, и нашу земљу нерасуту од против- 
ничких нападаја сачувасмо. Спасли смо се, уздајући 
се не на лук или мишицу», велим, него вером у Оца 
и Сина и Светога Духа утврђивани, и силом крста 
укрепљивани, непријатеље наше обарасмо. И сада 
свакога од вас молим и сведочим вам: веру у свету 
и једносушну и нераздељиву Тројицу, којом се у 
крштењу просветисмо, да сачувате непомешану с је- 

ресима, које од нас изагнасмо. Ономе кога ћемо вам 
место себе поставити да Богом и вашом љубављу 
влада, молим да будете добропокорни и верни, као 
што мени самом бисте, и Божјим црквама сваку част 
и онима који служе у њима уздајте, и све оно, дакле, 
што од мене видесте и навикосте — то чините. 

Сви су се чудили, не разумевајући речи само- 
дрища. 

— И опет упућујем реч к вама — рече — љуб- 
љени мој и Богом даровани зборе! Као што сте сада 
чули у писму, мој син се мене одриче ако не побем 
за њим, да ме за живота неће видети. Нека ми буде 
доста весеља и радости с вама, земаљске владавине 
а уједно и војевања, јела и насладе богатства и трпе 
за и сваких светских красота малолепних уживања. 
Молим, дакле, да ме ваша љубав отпусти, да крсто- 
носно за сином пошавши стигнем у пустињу, где ћу, 
одрекавши се свега, тачно испитати своја зла дела 
и о њима се бринути. 

А када су ово сви чули, грому подобан плач од 
свију подиже се, тако да су мислили да се покреће 
место на коме сабрани стојаху. Синови његови и си- 
нови синова, и сви благородни у Господу и по телу 
сродници, плакали су и жалили и раздирали ризе, и 
шта нису чинили и какве умиљене речи не изгова- 
раху којима би га могли зауставити. Говораху: 

— Не остави нас, господине, оче и учитељу, ина- 
че и ми ћемо с тобом отићи! Јер ако хоћеш да уз- 
меш крст Христов, онда те молимо да седиш у сво- 
јему манастиру, да нас присуство твога часнога лика 
теши. Јер каква ти је похвала да као један од туби- 
наца у туђини живот свој скончаш, и то у пустињи? 

А он рече њима: 

— Шта радите плачући те ми слабите душуг 
Чули сте данас писмо сина мојега где ме се одриче 
ако не пођем за њим, да ме неће видети за живота. 
Молим, дакле, свакога ко ми је драг, умирите моје 
срце и не спречавајте ме да идем, јер не могу више 
да трпим без сина мојега. 

А када ово рече (држали су да то бива по вишем 
наређењу), и сви њему рекоше: 

— Нека буде воља Господња! 

И одмах дозва својега сина Стефана. Овога Сте- 
фана добродетељи и војничку храброст и богосазнање 
сада није могуће испричати. Овога узевши отац само- 
држац, са свеосвећеним Калиником епископом и са 
свима благороднима, уђе у цркву светих и првопре- 
столних апостола Петра и Павла. За време службе 
и молитве, самодржац отац и свети епископ часним 
крстом и полагањем руку обојице на главу благосло- 
више Стефана за великог жупана, владара и само- 
дршца све српске земље. 

И сви се благородни поклонише, и од Бога живот 
му молећи рекоше: 

— Многолетно да буде, и биће! 

А када су изишли из цркве, пошто су постављене 
сјајне и богате трпезе, самодржац отац рече свима 
благороднима: 

— Приђите, другови и браћо, и чеда вазљуб- 
љена, приђите са мном, да се последњим пиром са 
вама развеселимо те да се растанем од трпезе с ме- 
сом, јер ме оваква сјајна и многомесна трпеза неће 
више сакупити са вама, никада! 

Отац пак узе сина сапрестолника, имајући као 
сатрпезника и светога епископа јер веома љубљаху 
и светитељски чин. И док је трајао велики пир и ве- 
лико весеље, изнесени су сјајни дарови. И свакога 
од благородних према узрасту, према верности и пре- 
ма части дароваше самодршци, с једне стране зато 
што је један остављао власт, а с друге стране што 
је други примао. Све су наслађивали, веселили и го- 
стили. И тако је ово било. 

Када су сутрадан изашли, стигоше у манастир 
свесвете Богородице, који је од тога самога Немање 
подитнут на месту званом Студеница. Ту, пред светим 
дверима светога олтара, поклонивши се, предаде Го- 
споду своје обете. За време службе и молитве, био је 
руком истога епископа Калиника крстоносно украшен 
анђелским образом, у ком је био назван Симеон мо- 
нах. Такође и жена његова, благочастива Ана, од исто- 
та епископа светога Калиника примивши анђелски и 
иночки образ, назва се место Ане Анастасија мона- 
хиња, која сабравши лик црноризица провобаше вре- 

ме у постовима и молитвама Богу. Вишеспоменути 
отац Симеон монах, оставши у манастиру Свете Бо- 
тородице у Студеници, са иноцима који су од раније 
ту били посни канон свршаваше. 


После краткога времена узевши велики товар зла- 
та и сасуде златне и сребрне, ради дељења манасти- 
рима и пустињацима, побе одмах на пут. 

А син његов самодржац Стефан и високи благо- 
родници чак до границе грчкога предела испратише 
та, па се, изљубивши се с великим плачем и уједно 
последњи пут, вратише својој кући. 

А многи од благородних, оставивши своје куће, 
ишли су са преподобним путем смерности, и стигавши 
у Свету Гору Атон уђоше у манастир звани Ватопед. 
Предусретљиво дочекани и часно примљени од игу- 
мана и братије, убоше у свету цркву, и када је била 
молитва и благодарење Богу грљаху светог старца и 
у Господу целив му даваху. 

А када је син пришао оцу да га целује, и када се 
удостојише давнашње жеље да један другога виде — 
о, неисказане њихове радости, што је не умем опи- 
сати! — Ниједан од њих није могао пустити ни гласа, 
ни речи; и да отац није био прихваћен, наједном 
хтеде пасти. А када је дошао старац к себи, многим 
сузама обливаше жељену свету главу љубљенога сина, 
грлећи је, ы и и на срце притискајући. А божа- 
ствени мл п, каква ли благодарења Богу због овога 
није говорио што је овим призором тако узвеселио 
душу његову! По Давиду говорим, у ширину се ши- 
рио“, видећи оца како је извршио заповести Божје 
и како су се обојица отуБили од свих својих и у туђим 
крајевима заједно странствују ради Бога. 

Преподобни и благородни који су с њим дошли, 
одморивши се, одмах принесоше манастиру свете 
сасуде, златне и сребрне, и завесе скупоцене, а дове- 
доше и коње изабране и мазге за рад, и два кабла сре- 
бра насувши дадоше, а игумана и сву братију од 
првога до последњега дароваше добри оци. 





(131) 


И када су благородни, који су допратили светога, 
већ одлазили кући, многи од њих остадоше у мана- 
стиру и против воље преподобнога, који није хтео да 
ожалости сина самодршца, а они к њему говораху: 

— Код тебе, у земаљској војсци, прво смо кроз 

засијали, и поставши благонарочити, били смо 
светодршци, а сада с тобом и ми војујемо у војсци не- 
беског цара, и ништа нас од тебе неће разлучити. 

И сви постадоше искусни иноци, тако да су се 
они који су с њима били дивили и говорили; 

— Ходите и видите ове новоблагочастиве, како у 
љубави према Богу ватреније предњаче старијима! 


Прође глас по целој пустињи о доласку светога 
у Свету Гору, и сви, задивљени великом смерношћу, 
прослављаху Бога. Игумани од манастира и преподоб- 
ни људи из пустиње са богоносним оцем протом, сви 
долажаху да виде преподобнога, јер им је од почетка 
са сином својим у многим потребама. послужио, и до- 
бре оце сви су благосиљали, и нападали их души ко 
рисним речима. А ови богати дароваоци неоскудном 
руком све милосрдно обасуше милосрђем, и к њима 
припадаху да се за њих Богу моле. 

Пошто су многи долазили да виде преподобне, и 
како је ово досађивање манастиру и њима неугодно 
падало, рекоше: 

— Да не буде невоља братији због нас! — И опет 
дадоше у манастир много злато, и купише од мана- 
стира осам адрфата, да се сваког дана док су живи 
даје, да они који к њима долазе, и страни и ништи 
који долазе, купљени хлеб једу и вино пију. 

Преподобни Симеон захте да прође Свету Гору 
и да се поклони у свима манастирима, и да види све- 
та места за којима је жудео. Измоливши благослов 
од игумана, Саву са собом као жезал старости узе. 

А овај, по обичају, босим ногама хоћаше да иде 
пред оцем, а милостиви отац, не могући трпети, за- 
брани му то. А овај са плачем мољаше да добије ми- 
лост и да тако иде докле може, и никако није хтео 
престати. А отац га је молио и говорио му: 

о 

— Смилуј се на мене, чедо: камењем о које уда- 
раш своје ноге бијеш срце моје! 

А он поклонивши се оцу, не хтеде да га жало- 
сти па се одмах обу и узјаха коња. 

А дошавши у Меси, то јест у средиште Свете 
Горе, у место звано Кареја, ушавши у цркву пречи- 
сте и свенепорочне Богоматере, поклонише се и мно- 
тим сузама како треба целиваше ову, проту и свима 
који су ту били дадоше целовање у Господу, и од 
свију примише доброхвалне и души корисне речи, а 
уједно и телесна угошћења. Свете сасуде златне и сре- 
брне, и скупоцене завесе принесоше, а са овима да- 
доше цркви и велику сребрну зделу пуну сребра, и 
уписаше себе у поменик са благочастивим царевима, 
са овима и самодршца Стефана. Часни оци засебно, 
великодушно и богатом руком дариваху прота и цр- 
ковнике, и све који су ту били страни и ништи и не- 
моћни, и узевши од свију молитву, побоше даље на 
пут. На исти начин учинише добра дела и у Ивер- 
ском и у осталим манастирима, записујући себе у 
књиге живота. 

А стигавши у Лавру у подножје Свете Горе Ато- 
на, и узишавши на њу срцем, вером и љубављу, и ста- 
рац сагледавши је поклони се, јер ногама није могао 
узићи, пошто му од старости беху изнемогла колена. 

Када су улазили у манастир, били су од свију 
лепо предусретани, и ушавши у цркву достојно се 
поклонише, и целиваху гроб светог Атанасија, а игу- 
ману и свима дадоше целовање у Господу. Ту при- 
несоше Божјој светој цркви велике дарове и по- 
части, више него у другим манастирима, а игумана 
и братију обдаривши и много злато давши, записани 
бише са светим ктиторима. 

А долажаху и многи из пустиње да виде препо- 
добне. Свети старац биваше од свију по душу ко- 
рисно усавршаван и поучаван, и сви милосрђем ње- 
говим обасути одлажаху кући. 

А преподобни, љубазно примљени и угошћени од 
игумана и братије, одморише се и вратише се у свој 
манастир Ватопед. 

И отац се настани у ћелијама што их је син по- 
дигао, и обојица постадоше добар пар под једним 

кровом, заједно станујући, једно мислећи и једно да 
виде надајући се, кроз труд и молитве и пост Бога 
тражећи. Син поучаваше трудом оца, али се старац 
изнемогао од старости није могао подвизавати баш 
као младић. Зато је младић допуњавао недостатак 
старца, и не престајаше да се труди и пости за себе 
и за оца. А и старац се некако чудан показивао, јер 
као што је у свету прво правдом и вером, милости- 
њом и милосрБем према ништима грабио царство без 
труда, тако се показа и у вршењу подвига као лих- 
вар. Не могући делити, лежећи је дохватао плод, то 
јест — скрушеношћу срца и смерношћу душе изли- 
ваше многе сузе, а уз то је додавао уздахе и имао 
многа умиљења. 

Труђаше се младић, саосећаше старац, јер поду- 
зимаше срцем многа клањања, НИ удовима сина 
свога, душом састрадаше у свенобном распећу ње- 
тову. Удвостручаваше младић трудове и постове за 
себе и за старца, а и старац удвостручаваше сузе и 
уздахе за себе и за младића. Јер оплакиваше младост 
сина мучену подвизима, а оплакиваше и своје задоц- 
њење и лишавање подвига, и пошто није могао за- 
једно страдати са сином, био је веома утучен и неве- 
сео, и седео је машући главом и корећи себе. 

А опет младић је оца тешио као старац, и го- 
ворио: 

— Не малаксавај ми, господине и оче, ја сам 
твоје пошћење и стојање и клањање, ја сам твој 
подвиг и по души труд, на мени је грех твој ако га 
има, ја за тебе одговарам, јер ме послушао јеси, од 
мене душу твоју Господ нека тражи! 

А старац слушајући ово, многим сузама натоп- 
љен биваше, али га због велике смерности и покор- 
ности према њему није смео називати сином, него 
трлећи га и љубећи његову свету главу говораше; 

— Да, господару мој, да, срце моје, и ја сам ради 
овога све оставио и прионуо за те јединога. Шта ћу 
ти дати што си ме отргао од сујетнога света, и тако 
за душу моју болујеш и трудиш се? Нека си од Бога 

вен, ти и дан у који си се родио, не моје 
чедо, већ Божје чедо! 

И тако се старац радовао у Господу, видећи сина 
као некаква борца или и а војводу, где се за 
њега подвизава, и сматрају! синовљево за своје, 
имађаше добру наду због овога. 

И тако се добрих отаца подвизи, и тако се у Богу 
и к Богу љубав и сугуба молитва спајаху уједно, и 
тако се у Господу весељаху и у души изграБиваху, 
градећи у манастиру Ватопеду све разорено и насе- 
љавајући опустело. 


На улазу у Свету Гору, у месту званом Прос- 
фори, био је раније манастир који је имао цркву 
Светога Симеона Богопримца, који је био разорен на- 
јездом гусара, и црква је крајње на пала. Ово 
споменуше преподобнима игуман и братија Ватопеда. 
А ови су у овом великодушни били, дадоше злато 
много, јер им много приношаху од самодршца Сте- 
фана, и одмах подигоше цркву и украсише сваком 
лепотом, и саздаше велики пирг који стоји и до сада, 
и градом оградише, и предадоше у Ватопеду пречи- 
стој Богоматери. Унутра у манастиру сазидаше многе 
палате двоспратне и троспратне, једне у име оца, а 
друге у име сина. Насадише многе винограде, и тр- 
пезарију раширише и осликаше, и метохије измоли- 
ше од цара Алексија, који је тада управљао скиптром 
трчким, и приложише Ватопеду. И цар испуњаваше 
молбу богоносних отаца, не само као због својте му, 
него више што се дивио њиховој смерности и стран- 
ствовању у туђини, и са љубављу испуњаваше молбу 
њихову. И даље је за живота приносио за потребе 
манастирске, тако да је и сам игуман требало да 
пође к цару ради неке молбе. 

‚А игуман, стидећи се ако узмоли да не буде од- 
бијен, јер је молба била велика, намисли са братијом 
да место себе пошаље добромисленога Саву. 

И када је Сава дошао у царствујући град, цар 
пријатељ прими га с великом чашћу, јер је од мла- 
дости био као анђео. Цар га запита о здрављу и о 
животу светога старца оца његова. А он, пошто је 
све знао о својему оцу, све исприча цару, да је цар, 

због свега задивљен, хвалио Господа и светога стар- 
ца, и сматрао га блаженим што је избегао многе бри- 
те, и још бољи део изабрао, који се, каже, не може 
отети.38 

Богомудри Сава био је много дана приман од 
цара као мио гост, и када је све рекао цару о мана- 
стиру ради чега је послан, цар му је сву молбу испу- 
нио и обећао да ће му дати ако што још буде хтео 
молити. 

А богомудри опет изнесе цару другу молбу: 

— Има један опустели манастир, који се зове 
Хиландар, па ако хоће твоје Царство да учини добро 
мени и моме оцу, дај нам овај манастир, а ми ћемо 
га опет као од нас дати Ватопеду, и милошћу Цар- 
ства ти нашим предањем назваће се. 

А цар видевши та како се снебива када што моли, 
охрабри га да смело чини, и рече; 

— Све што хоћеш да молиш, унапред сам рекао, 
усрдно даћу вашој светости. 

И даде им Хиландар са целим насељем, утврдив- 
ши царским писмом и својим златним печатом. 

А богомудрога Саву многим почастима обдарив- 
ши, цар га тако отпусти и много злата на потребу 
преподобноме Симеону оцу његову цар посла с њим, 
и царско писмо, мноте му похвале због одрицања од 
света плетући и молећи га да се моли за њега. И тако 
заврши писмо. 

А богоносни Сава, стигавши у Свету Гору и ушав- 
ши у манастир Ватопед, каза игуману и свој братији 
да је цар испунио њихову молбу, и сви благодарив- 
ши Бога величаху спасење цара, и светога што се 
трудио благосиљаху. 

Затим оде ка својему преподобноме оцу, који 
седећи у ћутању из ћелије не излажаше. А овај је 
сматрао долазак синовљев као зрак светлости, тако 
се просветлио душом и свима чулима, и благодарећи 
подиже своје преподобне руке к Богу и њима загр- 
ливши га, са сузама у љубави целиваше га. А он из- 
вести оца о цареву поздраву и даде му писмо, а с 
њим донесе и злато дано му од цара, и рече да им 
је цар даровао Хиландар са сваким наследством и 

утврђењем царским. Преподобни благодаривши Бога 
за све и пречисту његову матер, утеши се и одмори 
се са сином. 

Сутрадан преподобни Симеон дозва игумана и 
братију и предаде им заповест цареву, и манастир 
Хиландар приложише Ватопеду, и од цара даровано 
злато предадоше игуману и братији на службу ма- 
настиру. 

Такву су наду и љубав имали према манастиру 
Ватопеду да су ту хтели и живот свој у Господу да 
сврше. Зато га веома и сувише обасипаху богатством. 


Бог, који је чудом негда Јакова с прекрасним Јо- 
сифом после доласка у тућђину умножио и телесно 
распространио у Египту, он је и садашњега оца Си- 
меона, новог Израиља, и са по души прекрасним Са- 
вом хтео да доласком у туђину умножи и распро- 
страни не телесном него духовном децом у пустињи, 
па наговори некога старца богобојажљива у Светој 
Тори да дође к блаженом Сави и да му каже: 

— Гостољубље твоје и храњење ништих са оцем, 
и љубав што је у Господу имате према светим ма- 
настирима, и нарочито према Ватопеду, добро тво- 
рите, јер добро је и пријатно пред Богом свако 
дело у Богу. Али пошто само себе за време живота 
вашег спасавате, прими мој савет благоразумно као 
добар, који ће ти од Бога добра испосредовати: Све 
вам је сада у могуће; ү својој сте земљи само- 
дршци, и сродници сте по телу онима који сада ца- 
рују, и ако што молити благоизволите — молбе ваше 
неће бити узалудне. Пожурите се да место или за- 
пустели манастир измолите, и овај обновивши сво- 
]ему отачаству утврдите да се српски манастир зове, 
да би они од вас који љубе Бога и од светског жи- 
вота беже пристаниште спасења после вас налазили 
и због многих који ће се спасавати примићете од 
Бога веће почасти. 

А блажени Сава расудивши да овај савет није од 
змије“ него од Бога и анђелски, примивши га добро 

к срцу, Бога похвали, а старцу се као анбелу Божјем 
поклони, и овога љубазно угостивши отпусти кући. 

Одмах уђе к преподобноме својем оцу и рече му 
све што је старац рекао. А преподобни као пробу- 
дивши се иза сна, и са слабим коленима од старости, 
до крајности изнемогао од поста и прихваћен од сина 
једва се подиже, и њиме као жезлом подупиран стаде 
на молитву; и преподобне своје руке подитавши са 
сузама, због таква савета Бога похвали, и љубљеном 
сину рече: 

— Веруј ми, господине мој, чедо Божје, Бог који 
хоће наше спасење такву мисао до сада сакри од нас, 
да бисмо и ми по доласку своме живели под нечијом 
управом и да се не бисмо странствујући у туђини по 
својој вољи понашали, него да стекнемо смерност под 
влашћу других. Мислим да је овај старац анђео, или 
од анђела, или, још боље, од Бога послан. Пожуримо 
се да Богом послани савет у дело спроведемо! 

Блажени Сава, ушавши са оцем својим ка игү- 
ману, рече мисао. А игуман се посаветова са многи- 
ма, и рекоше да је мисао противна и да није од Бога, 
и тако им не допустише да такво дело почну, јер су 
хтели да их имају код себе, јер многа добра од по- 
четка њихова пребивања манастиру дадоше. 

А богомудри Сава отишавши у Кареју све своје 
мисли са оцем рече проту. 

А прот рече: 

— Пошто је дело у Богу, а ви сте могућни, ваша 
мисао је добра. Који год срушени манастир у Светој 
Гори хоћеш, тај подигните вашем отачаству, било 
Хиландар, јер вам је први од цара дан, било други, 
тде год хоћете. 

Дошавши ка своме преподобном оцу рече му за 
протову љубав, и да се њихова молба може испунити. 

А свети отац, крепљен топлотом, хтеде сагледати 
место где су уз Божју помоћ хтели да подигну мана- 
стир. Али као што смо рекли, од старости и поста 
беше изнемогао, тако да није могао ни на коњу се- 
дети. А богоносни Сава подиже га као на носила из- 
међу два коња, и тако ношен около сагледаше, али 
му се нигде не свиде, само Хиландар. И одмах се вра- 
тише у Ватопед. 


(138) 


Игуман са братијом осетивши шта се догађа, на- 
чинише заједничко веће, и међу собом говораху: 

— Од много година колика нам добра знамо од 
ових за њихова пребивања, и до сада су нам били са 
Богом хранитељи, и сада, зар да са гневом од нас 
оду? Ако хоћемо да их имамо према нама као при- 
јатеље, манастир Хиландар, који они испросивши од 
цара нама дадоше, ми ћемо опет њима дати и тако 
ће због овога са нама љубав задржати. 

Дозвавши светога Саву, тако им са пуном љу- 
бављу дадоше Хиландар, који се светом старцу и 
свидео, положивши завет да ће Ватопед и Хиландар 
љубављу бити један манастир. 

А написаше писмо самодршцу Стефану, казујући 
му да хоће да подитну манастир њему у почаст, гово- 
рећи — „и после тебе синовима синова твојих“. А 
овај благочастиви и христољубиви веома се обрадова 
због овога, посла к њима велику множину злата и 
мазге на послужење им, као што му јавише, молећи 
их да шаљу и узимају што им је од потребе, одајући 
им благодарност за сва добра која ишту за његову 
душу. 

‚А ови богоносци принесоше усрдну молбу Богу, 
који је земљу основао на ничему“, и призваше пре- 
чисту његову Матер, да помогну дело. 

А богомудри Сава узевши молитву од игумана и 
од преподобнога својега оца, скупи велику множину 
радника, јер је хтео за мало времена много да сврши. 

Дошавши у запустели Хиландар, осим цркве 
све разорено; одмах га озида градом и трпезарију 
подиже из основа, и ћелија довољно за братију са- 
зида, а цркву обнови и златом ослика, иконама и за- 
весама и сасудима светим довољно је украси, те уз 
Божју помоћ и богатом руком све успешно сврши. 

А журио га је и преподобни Симеон, говорећи: 

— Ако ме удостоји Бог да видим како се мана- 
стир зове наш, бићу срећан ако крај живота у њему 


Одмах би доведен преподобни из Ватопеда у свој 
манастир звани Хиландар, и цркву у њему посве- 
тише Входу Матере Христа Бога у светињу над све- 
тињама. 

Када се скупило братство у Господу, узаконише 
по обичају службу и устав пјенија, као што нави- 
коше од Ватопеда, и игумана поставише да се брине 
© црквеним стварима. 

А од прота измолише запустеле ћелије, маслиња- 
ке и винограде што беху око Хиландара, са овим и 
Светог Георгија Имологите и Светога Николу у Ми- 
лејама. А у Кареји купивши место од прота, многе 
двоспратне ћелије сазидаше ради почивања када 
дођу игуман и братија манастирска. И то је све мно- 
том куповином било дано Хиландару у наследство. 

Пошто су све ово добро имали, усхтедоше још 
боље утврдити и распространити манастир. 

Преподобни Симеон посла богоноснога Саву да 
све јави њихову пријатељу цару Алексију о утврђењу 
манастира, да га назове царским манастиром, те да 
њиме не влада ни прот нити ко други осим цара. 

Преподобни пак дошавши у царствујући град, 
био је с великом љубављу примљен од цара. И пре- 
текавши запита га цар: 

— Да ли је још жив свети старац, отац тво]? 

Одговори: 

— Још је жив молитвеник Царства ти, отац мој. 

Цар, дубоко уздахнувши, рече: 

— Благословен је тај човек Богу, јер примивши 
земаљско пожури се усрдно да доститне и небеско! 
И тако цар отпусти блаженога да се одмори. 

И дође у свој звани му манастир, у дом пречисте 
Богоматере Евергетиде, то јест Добротворке, јер је и 
ту са оцем био назван као ктитор. Јер од почетка 
много злата дадоше за подизање тога манастира, и 
купише многе метохе и насеља, и дозидаше обнове 
које су требали, и ови су их због тога сматрали као 
своје ктиторе, и са првим ктиторима били су написани 
да се помињу. И опет тада свети им много злато са 
собом беше донео. 

А сутрадан ушавши, све рече цару, како манастир 
са оцем у Светој Гори подигоше, и замоли за овај цар- 
ску потврду. А спомену и запустели царски манастир, 
звани Зиг, да да и њега овоме са сваким достојан- 
ством што га је имао испрва, уводећи овим добијањем 
у заједницу са и цара као ктитора. 

А цар се овоме веома обрадова и рече: 

— Пошто ћу и ја с вама бити заједничар у спо- 
мињању када и ви у светим службама Богу, испунићу 
благовољењем вашу молбу. 

Одмах дарова вишеречени манастир Зиг, с мето- 
сима и са свима насељима у област манастиру Хилан- 
дару, назвавши овај царским манастиром, и да њиме 
не влада ни прот нити ко други, царским писмом и 
својим златним печатом утврдивши, и даде му цар 
својом руком жезал, и заповеди да се овај чува у 
цркви, и када братија поставља игумана да овај имају 
посред себе уместо цара, и да се сматра да се игуман 
поставља као од цара, и као из царевих руку да узима 
штап власти, 

И тако пева аи све свршивши с царем, обдарен 
многим частима био је отпуштен. 

А преподобном оцу његову, ради сећања љубави, 
опет даде много злато, говорећи: 

— Све твоје прозбе испунио сам, оче свети. Мо- 
лимо твоју преподобност да се моли за нас Господу 
молитвама својим. 

А дошавши преподобни од цара ұ манастир пре- 
чисте Богородице Евергетиде, злато које је цар дао 
да однесе оцу — све раздаде ништима. 

Јер све што је очево и његово бејаше, а што је 
његово и очевим називаше се. И ништа отац није го- 
ворио да је његово, него да је све синовље, осим је- 
дине душе, па чак и ову у Богу и с Богом њему пре- 
дао беше, јер таква је била покорност и послушност 
преподобнога старца љубљеном и богодарованом сину 
његову, тако да није мислио да је човек него анђео. 
И када је син као оцу хтео да послужи његовој ста- 
рости, стибаше се отац и одрицаше се, толика је била 
смерност његова према сину. Овај пак са синовљом 
љубављу у свакој потреби светога старца као раб слу- 
жбу свршаваше, и никога осим себе не удостојаваше 
да послужи оцу. А свети старац гледајући како га син 
служи и негује као анђео, потоцима топлих суза ра- 
досном душом због њега к Богу обливаше се, и тако 
се као штитом молитвама његовим окриљен од бесова 


сачува. 

Међу ништима који су долазили у вишеречени 
манастир и примали помоћ своме сиромаштву, гле, 
нека жена благообразна и побожна побожно присту- 
пивши рече му: 

— Свети Божји богољупче, Бог ми заповеди и 


манастира, на том и том месту, потражићеш и наћи 
ћеш два скровишта злата, која узевши све што ти је 
у Богу потребно устројићеш. 

А свети зачудивши се овој необичној вести, и дав- 
ши славу Богу, отпусти ову часну жену кући. 

И тако целовавши свете цркве, цара и патријарха 
одмах пође на пут. 

Ститавши у Свету Гору и нашавши свога препо- 
добнога оца у Господу жива, поклони му се и целива 
га, и обавести га о љубави и пријему цареву, и рече 
да је сва њихова молба у Господу испуњена. 

Свети старац благодари Бога и пречисту његову 
Матер за све, сву наду полажући на њега, и тако 
добри оци све добро свршише што се тицало мана- 
стира. 

Тада је владао српским земљама благочастиви са- 
модржац Стефан, зет благочастивог Алексија, цара 
р Њему предадоше манастир да влада и да се 

рине за њега као за своје отачаство. А овај христо- 
љубац веома се обрадовао због тога, и од своје зем- 
ље даде многа и најбоља села, која се и до сада 
чувају неизмењено под влашћу манастира званога Хи- 
ландар, обогативши га људима и приплодним коњима 
и свакаквом стоком, као што су му и били заповедили 


преподобни. 


После овога мало поживевши преподобни отац 
наш Симеон у манастиру своме који се зове Хиландар, 
достигавши меру савршенства коју желе сви који 
Бога љубе, Симеон дивни, Симеон слатки, и делом 
Симеон, Симеон изврсни, Симеон богоносни и богому- 
дри, који се нађе добар у свему, јер диван се показа 
храброшћу у земаљском војевању, правдом и вером 

украшаван, милостињом и дарежљивошћу ништих 
улешшаван, међу царевима апостол, јер је апостолски 
народ свој научио и вером просветио; храмове бесова 
обори и цркве Богу подиже, јереси прогна и све- 
штенике уведе, трње злочашћа истрже и лозу благо- 
чашћа засади, царство и красоте света као трице 
презре, крстоносно и неповратно за Христом пође, 
посл у према Богу стран својима и дошљак 
у туђој земљи постаде, ученик и послушник сина и 
ү пустињи сапосник, — молитвама и уздасима у ћута- 
њу и плачу заврши живот, и остави добру успомену 
онима који хоће живот. 

Колико је похвала по свакој добродетељи овога 
мужа сада ми није могуће говорити, јер би се проду- 
жило време повести. Много, дакле, минувши, као 
апостолу рећи ћу апостолске речи: „Подвигом добрим 
подвиза се, поста трчање саврши, веру сачувавши, и 
време његова одласка к Богу настаде, да пређе на 
бесконачни и блажени живот, и да прими за њега 
чувани венац правде за своје трудове, и за оне које 
је он спасавао, што спреми и што ће дати Господ 
праведни судија у дан онај, њему и свима који воле 
дан јављања његова, “'> 

И одмах дозва љубљенога сина својега, и рече му: 

— Приближи се време да будем позван, чедо. Ко- 
лико си се потрудио за мене, за добро душе моје, 
сада је још више време да ми помогнеш. Јер знам, 
што молиш у Бога даће ти се. 

Овај пришавши са сузама обисну се о врат ње- 
гов, и рече: 

— Пре се ја, теби припадајући, молим, господи- 
не оче, да као што сам се за живота твога, окриљен 
топлим ти ка Христу молитвама, од свију зала са- 
чувао, и сада опет када Христу одлазиш, измолићеш 
од њега својим молитвама, њему угодним, до краја 
покров животу мојему од зла, и нећеш оставити у 
светим својим молитвама ка Господу све нас: децу 
твоју у Господу и по телу рођену ти, земљу нашу и 
цркву, за које си се трудио. 

А преподобни старац, изливше многе сузе, рече: 

— Ја о себи ништа не знам док не видим Бога, 
и ако добијем слободу нећу вас оставити. 

И положивши преподобне руке своје на љубље- 
ног сина, благослови га, и умноживши к Богу молитву 
за њега, загрли га са сузама и последње целовање да- 
де му. И заповедивши му да сврши за српске цркве 
многе недовршене ствари, и за свете своје мошти за- 
моли, говорећи: 

— Када Бог после извесног времена благоизволи, 
скупивши јадног тела грешне моје кости, пренећеш 
их у земљу народа мојега, и положићеш у цркви од 
мене сазданој, која је у месту званом Студеница, у 
манастиру Пресвете Богородице. 

Богомудри Сава исповеди да ће извршити све што 
је отац заповедио. 

Преподобни пак призва сабор монаха, братију и 
чеда у Господу, и свакога од њих по имену целова и 
благослови, и све весело наговараше да се за њега 
моле, предајући их Богу и пречистој његовој Бого- 
матери, а уз њихову помоћ и сину своме богомудром 
Сави. И тако отпусти свакога од њих у ћелију, запо- 
ведивши да му до ујутру нико не долази, јер је већ 
била ноћ. 

И одмах у последњој старости изненада младићки 
са одра устаде, и као да је чекао да дођу неки благо- 
родни и љубљени и светли и високи од цара, веселом 
душом, светлим и светим анђелским образом украсив- 
ши се, и тако се светим и пречистим и бесмртним и 
животворним и страшним и ужасним тајнама приче- 
сти, рекавши; 

— Слава Богу за све! 

Мало после тога био је као човек обузет огњем 
природне смрти. А љубљени син његов усрдно се под- 
визивао у последњој служби за оца, многим изливањем 
суза, за целу ноћ цео псалтир над њим изговоривши, 
и никога није пуштао да уђе к њима него га насамо 
поучаваше и опомињаше да говори благодарне мо 
литве Богу. 

Када је дан почео да свиће, унесе га у црквени 
притвор. И могао се видети дирљиви призор крајње 
смерности: онај који је некада био висок и лежао у 
златној и мекој постељи, лежаше само на рогозини 
као један од последњих и убогих људи, дишући по- 
следњим дахом. Братија га опколише и оплакиваху 

губитак оца, а преподобни, федва могавши, подиже ру- 
ку и махну да буде тишина. 

И разведри му се лице, и весело гледаше ка пре- 
чистој икони Христовој и пречистој његовој Матери. 
Изгледало је као да поје са некима другима, а није 
нико могао разумети. Дошавши до краја псалма, рече 
јасно ово: 

„Свако диханије да хвали Господа“!“ 

И тако су сви разумели да је преподобни и на 
крају живота са анђелима појао анђелску песму, и да 
више, после оне анђелске песме, не треба друге појати. 

Ведро гледајући на икону Христову, изгледаше 
као да душу предлаже у руке његове. М гле, као 
неким е И ныт ароматима ваздух се та- 
ко да су се сви који су тү стојали дивили необичном 
и неисказаном таквом благоухању. 

И тако слатко у Господу усну свети старац, пре- 
давши дүшү своју Христу Богу, кога изнад свега за- 
воле. 

А љубљени син припаде на свечасно лице очево, 
и место топлом водом врућим сузама ово үми, а тако 
исто и преподобне му руке уми многим сузама. На 
главу их своју и очи полажући целиваше, и уподобив- 
ши их крстообразно, на прса његова положи. 

И тако са свом братијом ужеже многе свеће са 
часним кандилима, и одаде почаст часном и светом 
телу преподобнога оца са подобним надгробним пес- 
мама у довољним сузама. Имајући унутра ү цркви 
пресвете Богородице гроб украшен мраморјем, поло- 
жише га у манастиру који се зове Хиландар, 

Оца и Сина и Светога Духа за покој блаженога и све- 
тога оца. 


А богомудри Сава, раставши се са оцем, осећаше 
уједно и жалост и радост. Жалост — што је изгубио 
пријатеља, друга и саподвижника, и покров пред Бо- 
гом у молитвама. Радост — што се удостоји да види 
оца, како је до краја подвиг свршио и украсио се сва- 
ким добродетељима, и што га је послао напред као 
топла предстатеља у молитвама Христу. Одслуживши 

дане његове свете успомене, милостињом и мило. 
срдном штедрошћу ниште веома обогати и почасти, 
тако да није ништа оставио код себе него све раздаде 
мноштву које је долазило. 

Паде му пак на ум реч оне побожне жене, о ко- 
јој напред рекосмо како му је у Цариграду говорила 
да у Светој Гори, у области хиландарској, потражи 
два скровишта. И одмах помоливши се Христу Богу 
рече: 

— Слушам Давида који каже: „Ако вам богат- 
ство допадне, нека за њега не прионе срце"4; колико 
више је достојан прекора и укора онај који копа 
земљу и тражи оно што није оставио, журећи се да 
узме2 Због тога не дај, Господе, молитвама пречисте 
ти Матере, да ми се због жеље за пропадљивим наруга 
непријатељ мој! И ако није искушење противника не- 
го ми је по теби Богу моме речено, по твојој вољи, 
Господе, нека се појави сакривено! Иначе, нека се 
опет и од нас, слугу твојих, сакрије као и од првих! 

И када је дошао са учеником својим на означено 
место, мало копнувши, и гле као да земља рукама 
издаваше оно што је чувала, и нису нимало прома- 
шили отвор јаме у којој скровишта беху положена. 
Мислим да је то била сама та пресвета Богородица 
Добротворка, која је то говорећи казала светоме, али 
свети из смерности овако измени виђење. 

И одмах приведоше многе који су тајну чували, 
узеше велику количину злата и пренесоше кући. И 
догоди се како је Господ говорио преко пророка: „Мо- 
је је злато и моје је сребро, и коме хоћу даћу га“.46 
Али и ово богодаровано сребро и злато није свети за- 
држао као лихвар, него један део даде у Константи: 
нов град манастиру пресвете Богородице Евергетиде; 
други, већи део, раздели манастирима у Светој Гори; 
трећи по пустињи ћелијама и свима што самотно жи- 
ве; четврти својему манастиру Хиландару и свима 
ништима. Јер ради тога му се и јавила као оном који 
добро дели, јер у свему беше извршилац јеванбелских 
речи, и нарочито се ових веома срамио, када Бог кори 
нашу неситост и говори: „Када у туђем не бисте вер- 
ни, ко ће вам дати ваше?““7 Зато много што му је па- 
дало сматраше као блато, и даваше не као своје већ 


10 Теодосије (1) 


(146) 


као туђе, јер све што не можемо однети туђим се 
назва. Штавише, овим што је туђе заповеђено нам је 
да тражимо своје, трајно и небеско, јер нам је живот 
на небесима, рече апостол“ 


У почетку рекосмо колику љубав, колику жељу 
имађаше свети да се од свега ослободи и да у самоћи 
живи у ћутању, али му игуман (у ствари Бог) забрани 
то због ране младости, Затим га задржа очев долазак, 
служење његовој старости и поучавање на подвиге по 
могућностима, а уз то путовања к цару и бриге за по- 
дизање манастира. Али, средивши у Богу лепо све ма- 
настирске ствари, и поставивши игумана да се брине 
за спасење братије, и видевши како је отац лепо стигао 
к Богу и испративши га, и ослободивши се свега, нађе 
изванредно место у месту званом Кареја, са добрим 
водама и плодоносним дрвећем украшено, и ово ку- 
пивши од прота ћелију за ћутање себи подиже, и црк- 
ву светога и преподобнога оца Саве Јерусалимскога 
сазида. 

И одрече се многога, а задовољи се трима ствари- 
ма оних који црквени устав хоће да извршавају. А 
сам у ћелији проводећи у ћутању, појањем псалама и 
молитвама од свега се ка Богу ослобабаше и понавља- 
ше подвиге младости, и подухвати се оскудног живота 
и суровијег од ранијег, постом и бдењем, клањањем 
и ноћним стојањем још виши биваше. 

Ако бисмо по достојанству и по суштини описали 
све оно пређашње што је заборавио у метанисању, 
умиљења и тајне и јавне уздахе, и суза његових источ- 
нике, изгледало би неискуснима и ленима немогуће. 
Јер са таквом ватреношћу после смрти преподобнога 
свога оца у месту томе поживе, сав помишљу ка Хри- 
сту плењен, да сваки дан сећањем на смрт умираше, 
а од многог и непрестаног поста усахну му утроба, и 
оболи му са изнутрицом слезина његова, и изгуби сву 
маст, и тако неисцељиво оболи. Па да је и хтео олак- 
шањем да послужи утроби, болест би га и против ње- 
гове воље спречавала. И тако сав живот његов беше 
пост. А болест ову као богодану помоћ поздрављаше, 

судивши да је боља смрт за Бога него ли живот, поу- 
чавајући се апостолским речима: „Уколико спољаш- 
њи наш човек пропада“, и „када сам немоћан, тада 
ми још више расте снага у Богу“. 


Пошто се он тако подвизавао, навукао је многе 
завиднике против и ревнитеље на добро, а уз то 
се молио Богу са великом жељом да се удостоји ви- 
дети које извешће о своме оцу. 

И једне од тих ноћи јави му се преподобни Симе- 
он чудесно, ходећи са некима светлим, преславно ук- 
рашен неисказаним лепотама, и са пресветлим венцем 
светлијим од сунца, и њега као од унинија подижући 
и веселећи га рече: 

— Више не тугуј и не жалости се због мене, сине 
вазљубљени, него се радуј и весели, јер ево по молби 
твојој јавио ти је Бог о мени, родитељу твоме. И овом 
славом коју на мени пресветлу видиш обогати ме све- 
добри пребогати Бог. И сада се радујем надом да ћу 
примити вечна добра и истинско и неотуђиво са Хри- 
стом царство, и оно о чему си ми за живота говорио. 
И незамисливих лепота гледањем наслађујем се, док 
све то у поновном рођењу у правом смислу не будемо 
примили. Благословен си ти од Бога, јер ми постаде 
посредник вечнога блаженства и бесконачнога овога 
живота. А и твој труд за мене, подвизавање и молитве 
твоје и милостиње, узибоше на памет пред Богат, и 
зато те очекују спремљена ти добра са мном. Али ћеш 
се прво апостолском благодаћу и влашћу од Бога на 
земљи обогатити, да везујеш и разрешујеш кривице 
људских сагрешења“, и своје отачаство светитељством 
напасавши, просветливши и научивши, вером и прав- 
дом и покајањем ка Христу привешћеш људе своје, и 
светим местима која телом походи Господ Исус Хри- 
стос поклонићеш се, где се сва страдања његова за 
нас вољно догодише, која ћеш на срцу своме написати, 
и многима ћеш се образац добродетељи јавити, и сва 
законоположења Христова која су на здању апосто- 
ла? у отачаству ти испунивши доћи ћеш к нама, и та- 
да ћеш се због мене, и због многих, још већих дарова 
удостојити. Украшен двоструким венцима испосни- 
штва и учитељства, и удостојивши се заједно бесмрт- 
нога блаженства, наслађујући се још јасније и још чи- 

стије правим гледањем пресветле и једносушне и не- 
раздељиве Тројице, и зборујући са свима светима, би- 
ћемо у бесконачни век векова! 

Када је свети дошао к себи од виђења, нађе срце 
своје сваким весељем и радошћу стишано, па му се 
чињаше да је на небу, а не на земљи, Небески је и 
товорио ово са њим у облику очеве појаве. Одмах са 
рогозине устаде и светло к Вишњему високо руке по- 
диже, и громким плачем и даждом суза земљу напа- 
јаше. 

Која ли благодарења за то не изрече Богу, клања- 
јући се и величајући, хвалећи и благодарећи онога 
који чини велика и неиспитана, славна и чудна дела, 
којима нема броја! 

Гледајући ка преподобноме своме оцу, као да је 
жив, рече: 

„Блажена је, благи, твоја неизменљива љубав пре- 
ма деци, оче свети! Као за живота, тако се ни после 
смрти не растајеш од порода срца твога, и многопе- 
чалну ми душу и скј ми срце виђењем твога 
лика у анђелској појави насладивши, развеселио јеси. 

Ко сам ја, недостојни, да си ме светим твојим мо- 
литвама ка Богу удостојио да небески и свети његови 
анђели дођу к мени, и твојом појавом да овако ме- 
њи и да из унинија подигну и узвеселе душу 
моју 

Сада си ми жив, господине мој. Сада те видех и 
уверавам се у речено: ,Праведници ће живети на ве- 
кове, и од Господа им је награда и делање и сила од 
Вишњега 53 

Нека је слава и величије на висинама човекољу- 
бивоме Богу, који те је такве благодати удостојио! 

Слава и част и клањање благодати његовој, што 
је и мене грешнога удостојио светим својим анђелима 
да те видим међу њима! 

Сада се поуздано, душе, због тебе радујем и срцем 
се веселим, као да ја сам стварно примам оно чиме 
се ти сада, радујући се надањем, наслађујеш. 

Сада ћу положити почетак служења Богу мојему, 
да се бојим и да трептим од имена светога његова, и 
да заповести његове сачувам без уклањања“ 

Што је говорио то је и чинио: могло се видети 
да се све више и више добрим делима у души нази- 
дава, и степенице ка Богу оним виђењем у своме срцу 
полагаше, и са духовним људима разговараше, оби- 
лазећи и делећи милостињу онима који по пустињи 
тескобно живе, и ниште обасипајући милосрђем. И 
ако је ко стран или из пустиње био у недостатку неке 
потребе, или да чамац направи, или да кућу сазида, 
или сиромаштву покрова и помоћи, или му је што у 
нечему нужном требало, сви бацани валовима сиро- 
маштва прибегаваху к њему као пристаништу и спо- 
којство милости добиваху. Јер свима се сав налажаше. 
Јер никада не оскудеваше у њега ризница Христова, 
јер му и земља откриваше своја скровишта, као што 
испричасмо. 

А много и све више му доношаху од брата његова 
самодршца С: на, јер га веома љубљаше и као ан- 
Ђела Божијега бојаше га се и слушаше га. 


А уз то чујте велико милосрђе његово и богато 
давање са милошћу; 

У Светој Гори има манастир Светих Апостола, који 
се зове Каракал. Овај нападоше ноћу морски разбој- 
ници и опљачкаше, а игумана и братију свезавши у 
своје лађе одведоше, и све манастирско запленивши 
са собом однесоше. 

Пошто су мучени и нису имали ништа да даду 
за откуп, довезавши их у Лавру продаваху их као сто- 
ку за клање и питаху да ли ће ко кога од клања иску- 
пити, Како их је било много, нико их није могао све 
искупити, а разбојници говораху: или ће све заклати, 
или нека све откупе. ў 

И сви са игуманом утврдише да предаду манастир 
са свим имањем Лавранима, и да се од нечовечне смр- 
ти клања избаве. 

Лаврани, испрва неумољиви, на то због неситости 
све их искупише, и узевши манастир са свим насе- 
љем, покорише под свој манастир. 

А они изгнани са игүманом прибегавши ка све- 
томе као пристаништу свију, замолише да добију ми- 
лост. Испричаше све што се догодило с њима. 

А овај богољубац, не могући слушати што се до- 
годило с њима, многим сузама растужи се, јер тако 
беше од блага и безлобива срца свагда обузет и обли- 
вен сузама. 

Одмах, радосне душе, испуни њихове молбе. Мана- 
стир са сваким достојањем искупивши, усели у њега 
изгнане, игумана са братијом. И не само ово, него и 
потребно манастиру и разорено назидавши, обећа да 
ће се до краја живота бринути за њих. 

Има и други манастир Светих четрдесет мученика 
у месту које се зове Ксиропотам. Када је и овај од 
истих разбојника запустео и склонио се коначном па- 
ду, дође игуман с братијом и овога манастира ка све- 
томе, тражећи руку помоћи и милостиње, и говорећи 
да ће због сиромаштва отићи са тог места. 

А овај Богом богати даровалац учини и за њих 
милосрђе, даде помоћ сиромаштву и откупи заложена 
манастирска имања, и разорено утврдивши па и цркву 
осликавши и украсивши сваким благолепијем, назва 
се ктитором. 

Манастир који се зове Филотеј поче зидати неки 
богољубиви човек, а није могао довршити га због не- 
достатка средстава. И он као и сви дође ка светоме, 
и њега уводећи као ктитора замоли за помоћ да га 
доврши. 

А свети, смирујући се смерношћу, веселе душе и 
овоме богато даде потребно за ловршење. 


Приповедајући милостиње, реч одмиче те се задр- 
жасмо, али је и ово казивање добро милостивим и 60- 
тољубивим душама, а уз то је и брз и згодан пут који 
к Богу води, који свакоме од нас који хоће милостиње 
више вреди од телесне свеспаљенице, то јест поста, и 
више од сваке жртве и молитве. 

Добра је, дакле, чистота и молитва и пост, када 
се држе у милостињи и правди, и када сијају правдом 
као бисери на златној огрлици. 

Јер срамим се безумља лудих девојака, које са- 
чуваше бедније девичанство, а чистоти и молитви и 
посту не додадоше уља милостиње и због тога имају- 


а ита 

Би светилник сво] угашен немилосрБем праведно се не 
удостојише да с Христом жеником уђу на свадбу и у 
брачну ложницу, у радост и весеље, него још и дрско 
уздајући се у чистоту и пост зваху: „Господе, Господе, 
отвори нам!“ И гле посрамљења, достојна крајњега 
плача, да женик ради кога мишљаху да постом чувају 
своју чистоту и к њему дрско зваху да им отвори, он 
их се и одриче с клетвом, и говори: „Заиста вам ка- 
жем, не знам вас!“ 

Видите коликих се радости лишише због малог. 
Види и опет колико је милост драга: „Ходите“ рече, 
„Благословени Оца мојега, наследите спремљено вам 
царство!“% 

Колико изнад свих добрих дела може и хвали се, 
рече, милостиња на суду!? 

Колико ли они који су лењи за милостињу и који 
Богу преко сиромаха по могућности не уграђују треба 
да се боје стојања с леве стране и убрајања међу козе 
и речене претње: „Немилостив је сүд онима који нису 
учинили милости!“ 

И ови треба да разумеју најмилосрднијега и доб- 
рога судију Бога, да ни о једном греху није тако гнев- 
но говорио као о немилосрђу: „Идите од мене прокле- 
ти у огањ вечни, спремљен ђаволу и анђелима њего- 
вим: јер огладнех, и не дадосте ми да једем, наг бејах, 
и не оденусте ме!“® 

Остало свима заједничко слово о милости(њи) не- 
ка почека на ред, а ми ћемо се опет вратити ка све- 
томе. 





Видевши, дакле, свога преподобнога оца у таквој 
необичној и неизрецивој слави, као што раније каза- 
смо, разумеде да је велику благодат у Бога добио, и 
неситом душом због њега весељаше се, и још више 
се уздизаше добрим обичајима монаштва, постом и 
бдењем и молитвама. И ко би могао да искаже све 
оно чиме је усрдно желео да у пропадљиву телу по- 
стигне живот бестелесних сила2 А изнад свега укра- 
шаваше се милостињом, по Соломону: „Нека те не 
оставе милостиња и вера“. И због тога се још више 

подвизавао к Богу, и пошто га је Бог слушао јер га 
љубљаше, смело и без бојазни говораше: 

„Каква ми је корист, Господе, што сам ја тајно 
видео твоју благост ка мојему оцу, а видевши раду- 
јем се и због тога ја једини удивљен доброхвалим тво- 
ју милост — ако не покажеш јавно свима твоју до- 
броту према њемү? Знам, Господе, да је теби све могу- 
ће што год хоћеш, и да иза речи иде дело које се 
дахом уста твојих свршава. Услиши ме твоје- 
та и не презри мољења мојега, за што се теби, Богу 
своме, приљежно молим! 

Пошаљи пресветога твога Духа и обнови кости 
што ради тебе, који си нас ради странствовао с небеса 
на земљи, у туђини леже, и напој их росом благодати 
твоје, да се напоје од обиља дома милости твоје и да 
искипе миро благоухано, којим ће умастити душе и 
лица слугу твојих који се боје. Нека сви разумеју 
силу твоју и неизмерну милост, и колико си добар по- 
Зат онима који те се боје и који чувају заповести 
твоје, 

И као што си на небесима пред анђелима слузи 
твоме, оцу мојему, милост твоју подарио, прослави: 
Ћеш га чудесно, Господе, и на земљи пред људима, 
да и ја, недостојни слуга твој, добијем поузданију сме- 
лост, да си послушао молитву моју, па ћу ти убудуће 
у животу своме вредније угађати, и сви људи твоји 
који знају и славе име твоје. И опет те прослављамо 
са Оцем и Светим Духом, сада и увек и на векове ве- 
кова, амин!“ 

Пророштва дар на мужу видим, и његов дар од 
Бога хвалим, а смелост његова и вера у Бога задив- 
љава ме и ужасава. Знабаше да ће Бог извршити ње- 
тову молитву, као када би син што молио у оца и 
узда се да ће му дати. Чудесна је смелост и вера ње- 
това, као кад би неко држећи у рукама царев дар са- 
зивао другове и суседе, говорећи им: „Ходите и видите 
на мени цареву милост, и сматрајте ме блаженим као 
онога који је добио велике ствари“. 

Тако и овај, уздајући се и имајући Бога послушна 
и као у својој вољи, дозва прота са осталим игума- 
нима и старцима славним по делима, на дан успомене 
преподобнога својега оца. 

И када је дошла множина званих и незваних, та- 
ко да је манастир постао тесан, свети украси цркву 
свету сваким благолепијем и гроб преподобнога светло 
удеси. И када је дошло навечерје, отпојаше код гроба 
светога оца за спомен узакоњено од псалама. И по- 
што су се прихватили вечере и хтели да се одморе, 
свети узевши светог оца прота и увевши га у цркву, 
рече му: 

— Ја ћу дакле, оче, са својом братијом узићи да 
на пиргу на своме језику свршим јутарња славослов- 
ља, а ти, оче свети, са свима својима овде у великој 
цркви код гроба оца мојега отпојте јутарња пјенија 
прикладна спомену, и молим се да се молите за његов 
покој. И када Бог прослави слугу свога, ако ме ви по- 
зовете доћи ћу к вама. 

И затворивши свету цркву, даде проту кључеве и 
узевши молитву узиђе на пирг. 

А прот будући у недоумици о смислу онога што 
је свети говорио, рече: 

— Нека буде воља Господња! 

И предавши кључ ономе који га је служио, уђе 
у ћелију да се одмори. И док су се сви одмарали, бо- 
тоносни поче свеноћно бденије стојањем, и као што 
се први пут молио, паде на колена и поче молити ми- 
лост од свемогућег Бога, говорећи: 

„Сведржитељу, предобри Господе, услиши слугу 
твојега који ти се свагда и опет сада моли. Росу бла- 
годати светога ти Духа на измучене, постом сасушене 
кости тебе ради, на раба твојега, оца мојега, изливши, 
миром их обнови и учини да искипе. И као на небу, 
и на земљи ћеш прославити свога служитеља, и пошто 
ћеш прославити оца мојега — и ја ћу се с њим због 
њега у теби прославити и сви који су дошли данас 
твоју милост на нама видевши тебе ће прославити, и 
нас ће познати да смо и ми твоје верне слуге, који 
се уздамо у тебе и тебе љубимо, своје оставивши, и за 
тобом поБосмо.“ 

Када је дошло време јутарњег славословља, док 
су ово свршавали прот и сви који су били с њим у 
цркви, и док су појали установљено за спомен светога, 

молећи му од Бога олакшања и места покоја, најед- 
ном се црква благодаћу Светога Духа као неким бла- 
товоним ароматима испуни, насладивши све душом и 
срцем, и учини све веселима и тихима, и сви, задивив- 
ши се невидљивој благодати, говораху: 

— Откуда ово?! 

И гле, као да ветар шуми врењем од гроба све- 
тога, и они који су близу стојали и ишли да виде шта 
се догодило одмах видеше како се мраморни гроб све- 
тога, благодаћу Светога Духа, миром као водом на- 
воднио, и како одасвуд испуњаван као поток отиче 
и цркву обагрује и облагоухава, и чудом ужаснути од- 
скочише да јаве проту. 

А прот и сви с њим притекоше, и видевши како 
је гроб свуда испуњен врењем мира, и задивљени оби- 
љем источника који је текао на земљу, а уједно и 
ужаснути, оставивши јутарња пјенија, са страхом и 
сузама зваху: 

— Господе, смилуј се! 

Тада прот сетивши се речи које му рече свети: 
када Бог прослави својега угодника, ако ме зовете до- 
Ћи ћу и ја — одмах заповеди да га брзо позову. 

А свети дошавши с радошћу и видевши оно што 
му не беше непознато, одаде хвалу свеблагом Богу, 
и као самога оца загрливши свети и мироточећи гроб 
целова га и окропи га изливањем многих суза и топ- 
лом љубављу. Онда најпре прот светим и благоуханим 
миром, образом крста помазујући знаменова сва своја 
чула. Тако и светога помазујући знаменова. После 
овога прот је све који су ту били помазао светим ми- 
ром, и освештавани биваху као од оца, а који су трпе- 
ли од нечистих духова и који су боловали од сваке 
болести, додиром гроба и помазањем светим миром, 
исцељење и здравље сви изненада примаху, и с вели- 
ком благодарношћу Богу и преподобнога бехү про- 
слављали. 

А миро је текло не само из светих моштију него 
и из сухога камена и креча где беше на зиду насликан 
лик светога, јер је и њих Бог устројио да миро тече на 
веће удивљење, показујући свима колику љубав има 


(155) 


ка светима због њихове љубави к њему. Јер „просла- 
вићу“, рече, „оне који ме славе“. 

Видевши ово прот и сви с њим ужаснути чудом 
понављаху с њим плач, зовући: „Господе, смилуј се! 
— и исповедајући се и благодарећи говораху: 


„Велики си, Господе, у делима својим 

и диван у милосрђу, 

довољна је нама грешнима 

ова вест твоје милости, 

колику божаства љубав имаш према људима 
који чувају твоје заповести. © 

Ко је кадар да опише силе твоје, 

или ко ће стићи да искаже твоју милост? 
Слава твоме милосрђу, 

слава твојој доброти према нама, 

за све, добри Господе, слава ти!“ 


После овога свршивши јутарња славословља, а за- 
тим и божаствену свету службу, опет светога дозва 
прот са свима игуманима и старцима и са свима при- 
дошлима, и благословише та да остави за спомен пи- 
смено житије преподобнога, и да се празнује са све- 
тима. 

А он начини велико славље свима придошлим, љу- 
базно их угостивши, и милостивом душом и широком 
руком све, од првог до последњег обдари, а прота и 
његове пратиоце задржа гостећи три дана и обдаривши 
великим почастима отпусти свакога кући. 

А свети, ослободивши се оних који бејаху дошли, 
уђе у цркву и ову за собом затворивши паде на земљу 
и припаде к Богу прса бијући нештедно, изливајући 
вреле сузе и благодарећи и похваљујући к њему, рече: 


„Ко сам ја, Господе, 

и шта је дом оца мојега, 

да тако прослављаш твоју милост на нама“, 
и ниси презрео мољења мојега, 
недостојнога и грешнога ти З 

него си испунио моју прозбу к теби? 

Чиме ћу ти вратити за сва добра твоја 26° 
Изнеможе ми үм, 

твојом добротом задивљен. 

Да те достојно хвалим и певам не могу. 
Слава теби предобром, 

слава теби прештедром, 

слава теби благопослушном 

са вером молитеља ти, 

слава теби, сабеспочетни Оцу Сине, 
слава и беспочетноме ти Оцу 

заједно са Светим и једнодушним Духом. 
Владико Христе, царе бесмртни, 

осим тебе ја не знам другог Бога 

који владаш животом и смрћу. 

Јер видеше очи моје спасење твоје, 
којим си и после смрти прославио 
слугу твојега, оца мојега, 

пред лицем свију народа у овим крајевима, 
светлости на откровење наше, 

да тобом познају 

да смо и ми истинске твоје слуге 

и верни поклоници Тројице 

и на славу твојему отачаству 

народа твојега, новог Израиља. 

Ко да се не диви 

твоме великом милосрБу? 

Слава теби, Боже, 

слава теби!“ 


Пришавши светоме гробу свога преподобног оца, 
и грлећи га целиваше, и многе своје сузе са миром 
његовим раствараше, приносећи срце и усне и очи, а 
уједно и мажући сва своја чула освештаваше. И он, 
насамо му се као живу поклонивши, говораше и пред- 
лагаше га као молитвеника к Богу своје прошлости, а 
као заступника будућности. Јер варљив је, рече, овај 
живот, и склона је паду природа људска, и нико се 
неће удостојити да га страсти никада не дохвате и да 
нема учешћа у пороку — осим Бога јединог! 

Ово и много друго као у уши оцу на гробу ре- 
кавши, стакленицу часним миром од светих његових 
моштију нали, хотећи даровати самодршцу Стефану 
благослов од очеве благодати. 

И тако ка братији изишавши и угостивши их, и 
попразништвом оца и поукама духовним душе њихове 
наситивши и давши мир игуману и свима осталим, 
узађе ка ћелији ћутања у Кареји. 


Преподобни прот Дометије, звани Јерусалимац, 
који се удостојио да има благодат божаственог Духа, 
гледаше душу божаственог Саве плодну добродетељи- 
ма, и видевши на њему дар пророштва — када их је 
позвао на спомен оца својега, јер је унапред знао за 
чуда изливања мира од његових светих моштију која 
ће Бог учинити, те је рекао њему: „Када прослави Бог 
слугу својега, оца мојега, бићу позван од вас, и доћи 
ћу и ја“ — дивљаше се пророштву и вери и смелости 
мужа, и проричући будућу на њему обилну благодат, 
овако говораше: 

— Биће са многима водитељ ка богозвању, добро 
ће пасти душе заблуделих жезлом вере, и на пашу бла- 
гочашћа речју ће их позвати, а и свима жалоснима 
биће милостива утеха. 

Зато га и сувише љубљаше и поштоваше га, и 
због безмерне смерности његове и кротости једностав- 
не и љубави без лукавства био је од свију љубљен и 
поштован, и када су оци седели у сабору даваху му 
место са првима. 

И ко да не љуби онога кога Бог љубљаше! 

А прот много пута, хотећи се благословити од ње- 
та, присиљаваше га да прими свештенички чин. А 
он, бежећи од славе, називаше себе недостојним. 

А прот говораше: 

— Када бих ја био твојом недостојношћу обло- 
жен!... 

И опет призвавши многе себи у помоћ, једва га 
је могао убедити, тако да он рече проту: 

— Воља Господња, оче! Твоја заповест нека се 
изврши на нама! 

Када је дошао у свој манастир Хиландар, био је 
позван у Хиландар тадашњи епископ јериски Николај, 
и служећи свету службу са многим свештеницима по- 
свети светога за ђакона, а сутрадан га учини јерејем. 

После тога добивши велико угошћење са братијом 
и са многим ништима, и пошто су ништи обасути да- 
ровима, епископ и они који су с њим дошли, обдарени, 
отидоше кући. 

А свети као новопосвећени, благословивши игума- 
на и братију, и давши свима мир, опет стиже до ћелије 
ћутања у Кареји. 

Дошавши к проту, пошто је његову, управу Божју 
вољу извршио, хтеде да се благослови од њега, али га 
прот дочека и као сина љубазно прими, као од оца 
благослови се, и новоосвећену руку његову целивајући 
на главу је своју полагаше. Љубазно примљен од ње- 
та на заједничкој трпези и утешивши се речима, отиде 
у своју ћелију, где је живео испосничким животом. 


Због нужних манастирских потреба отиде отац 
у град солунски, И ушавши у свету цркву светога стра- 
стоносца Христова, великомученика Димитрија, и све- 
ти мироточиви гроб његов љубазно целивавши и све- 
тим његовим миром помазавши се, у свој манастир у 
Филокалији ушавши становаше, Јер и ту беше дао 
много злата за подизање тога манастира, и зато га 
његови житељи сматраху као ктитора. 

После тога оде ка светом оцу, митрополиту тада- 
шњем, Костандију, а овај га љубазно прими, јер од 
многих беше слушао за његове добродетељи те је же- 
лео да га види. 

Догоди се да је у то време дошао епископ Свете 
Торе, вишеречени Николај, и овај све поуздано испри- 
ча митрополиту о блаженом Сави и о његову оцу пре- 
подобном Симеону, говорећи како га у нашем нара- 
штају врењем мира од светих моштију његових про- 
слави и чудесним учини Бог. А митрополит, чувши 
ово, сматраше то за чудо, Богу одаде хвалу, и чешће 
призивајући светога љубављу се његовом наслаБиваше. 

И када су дошли благонарочити дани светога праз- 
ника и митрополит хоћаше служити свету службу, и 
с њим Николај епископ јериски, и Михаило епископ 
Касандрије, и Димитрије епископ адрамерски, умоли- 
ше светога да буде с њима служабник. И он, покорив- 

ши се заповести, био је с њима саслужабник бескрвне 
службе и причасник светих тајни. И тада би благосло- 
вен од митрополита и епископа и наречен за архи- 
мандрита. И благословише га да носи набедреницу 
када служи свету литургију. 

Када су изашли из цркве, као што су заједнички 
били учесници страшне и свете трпезе, тако су били 
учесници и телесне трпезе. И тако се свети љубазно 
растаде са митрополитом, и сврши потребно за ма- 
настир. Стакленицу пак мира од светих моштију пре- 
подобнога свога оца, коју ношаше, посла љубазноме 
своме брату самодршцу Стефану, и написавши на хар- 
тији све што Бог учини са преподобним, посла са све- 
тим миром. И тако се опет врати у Свету Гору. 

Када су посланици стигли у српску земљу, донев- 
ши стакленицу светога мира са писмом, дадоше само- 
дршцу Е А овај христољубац уставши с вели- 
ком радошћу, и клањајући се ово узе и целиваше, и 
прочитавши писмо све што се догодило Божјим мило- 
срБем са преподобним Симеоном оцем његовим разу- 
меде. Плачем радосним задуго беше обузет, и благо- 
ларивши Бога и хвалећи се великим удивљењем ње- 
гова милосрђа, призва светитеља својега и све благо- 
родне који су тада били тамо, и заповеди да се писмо 
прочита да га сви чују. 

И сви чувши о благодати Божјих чуда која се до- 
годише на преподобноме његову оцу, задивљени би- 
ваху и Бога хваљаху. 


Хоћу овде да испричам мржњу браће, а устежем 
се од стида. Али нећемо браћу осудити, него онога 
који је био посредник њиховој мржњи, онога који се 
испрва узнесе гордошћу, рекавши у себи: „Поставићу 
престо свој на облаку, и бићу подобан Вишњему“ и 
који је због тога био свргнут са небеса на земљу за- 
једно са силама које су одступиле с њим; који је отац 
зависти и мржње и лажи; који је од почетка човекоу- 
бица ђаво“; који позавидевши првом човеку Адаму 
на почасти и подигавши се мржњом на њега, вешто је 
удесио злолукави да и њега сруши истим оним висо- 

коумљем и равнобожјем којим је и сам пао. Њега као 
младоумна саветом змије и женом преваривши, и сла- 
тавши га да се нада да ће бити Бог, одмах учини да 
буде изгнан, бедник, од дрвета живота и од раја ује- 
дно, и од Бога због зла. Овај подиже и Каина на 
Авеља и учини прво убиство руком, због чега се на- 
зва човекоубица од исконал' Овај учини непријатељ- 
ство Исава против Јакова брата његова због очева 
благослова/' Овај и тада беше подигао мржњу међу 
браћом. 

И велики кнез Вукан беше непријатељ брата сво- 
јега самодршца Стефана због благослова очева. Јер 
преподобни Симеон, одлазећи у Свету Гору, узе сина 
својега Стефана, и место себе за владара и самодрш- 
ца све земље српске постави, и утврдивши га молит- 
вама и благословом, рече: 

— Који те благосиља нека је благословен, а који 
те проклињаше нека је проклет. И да ти се поклоне 
синови оца твојега, и нека руке твоје буду на плећима 
непријатеља твојих, и бићеш господар брату твојему.7° 

После очева одласка Вукан обузет непокорношћу 
и поставши роб зависти, рече у себи: 

— Приближиће се крају дани оца мојега, и тада 
Бу своју одмазду извршити. 

После престављења светога старца, дизаше се на 
све начине наносећи непријатељство и зло брату сво- 
јему Стефану самодршцу, и узимајући у помоћ многе 
иноплемене народе, подизаше се на њега много пута 
у намери да му нанесе зло и да га уништи, подбадан 
саветом злих. Али, иако је многе народе скупио и 
мада се свим средствима трудио вишеречени велики 
кнез Вукан — на град необориви што на молитви и 
на благослову очеву основан беше, на самодршца 
Стефана, у ствари, наваљујући — разбијаше се, и ни- 
шта од својих замисли остварити не могаде. Јер 
много бивши посрамљен од њега, и одбијен да- 
јући плећа заједно са иноплеменицима који бејаху с 
њим, са стидом се кући враћаху, и страхом обузети у 
теснацима путеве за собом од Стефана зазиђиваху. 

У таквом непријатељству и прегањању између 
браће била је српска земља у великој невољи, као у 
некој тескоби, опустевши од много плењења и проли- 

вања крви, пропадајући до краја од глади због не- 
орања, тако да су се многи разишли по туђој земљи. 
Такав је плод тада исконски сејач зла и мрзитељ до- 
бра, Баво, жњео. 

А христољубиви брат, тадашњи самодржац Сте- 
фан, написа писмо богоносноме и блаженоме Сави, 
молећи и говорећи: 3 

„О, многољубазни срцу и души мојој, господине 
и оче свети, услиши глас плача мојега и послушај уз 
дах мој, и не презри молбу ову! 

Учини с нама милост, узевши свете и мироточиве 
мошти светога и преподобнога оца нашега, и сам сми- 
ловавши се на нас, из туђе земље к нама их у своје 
отачаство принеси, да би се молитвама вашим светим 
отачаство ваше просветило, и сви ми да благословени 
будемо. 

Јер када сте ви отишли од нас земља се наша бе- 
закоњима нашим оскврни"*, и убијена постаде крвљу, 
и у плен иноплеменицима падосмо, и непријатељи на- 
ши исмејаше нас, и нашом мржњом постадосмо пре- 
зир и поруга онима који су око нас. 

Не би ли како вашим светим молитвама и вашим 
доласком свемилостиви Бог постао милосрдан према 
нама, и расејање наше сабрао уједно, и противнике 
наше уништио.“ 

Божји човек и равнатељ његова милосрђа ты 
ово паде душом у скрб због овога, и по речима брата 
пожури се, хотећи утешити његову жалосну душу не- 
поколебљивом вером у Христа, као што он рече уче- 
ницима: „Све што год молите верујући, биће вам“? 
Са овом вером се и он уздаше да ће му Бог дати све 
што буде молио, и као што је у Светој Гори чудотво- 
рењем и изливањем мира учинио чудесним преподоб- 
нога оца његова, тако се и у српској земљи пред си- 
новима и народом његовим смело надао да ће га Го- 
спод опет прославити и учинити чудесним. 

И на виђење чулесних чудеса, којима је диван 
Бог у светима својим", узе са собом преподобне му- 
жеве из Свете Горе, који тада боговрлим животом 
слично сунцу беху сијали. Са овима светима узевши 
свете и мироточиве мошти светога и преподобнога сво- 
та оца, пође на пут с њим у своје отачаство у српску 

земљу, да као што на истоку у Светој Гори постадоше 
очевици Божјих чудеса, којима Бог прослави свога 
угодника, да ово и западнима истинито објаве, и што 
опет угледају на западу у српској земљи када ове до- 
Ђу, и ова чудеса дошавши кући објавиће источнима, и 
Бог, слављен од свију једногласно у светим саветима 
својим, увек слављен славећи се. 

Он, дакле, јави самодршцу брату свој долазак к 
њему са светим очевим и мироточивим моштима, и 
рече да се достојно спреме у сретање ових. 

А када је ово чуо добри христољубиви Стефан, 
неисказане радости пун говораше: 


„Шта ћу вратити Господу 

за све што ми даде??? 

Где ме то постиже да се удостојим 
да угледам свете и мироточиве мошти 
светога и преподобнога 

господина и оца мојега 

из странствовања по туђини 

из Горе Свете, 

и са овима да видим онога 

кога желим од много година, 

кога носећи у срцу своме нисам виђао, 
тако рећи само душу моју, 
господина брата мојега, 

и да се свете, неизмерне 

љубави његове наситим? 

Слава ти за све, добри Господине, 
јер људе од нас одведе, 

анђелима да их учиниш, 

и опет си ове послао 

к нама по својој доброти. 

У недоумици сам, Христе мој, 
како да ти одам хвалу, 

јер сам земља и пепео“, 

дивећи се твојој милости!“ 


И одмах узевши светитеља својега са преподобним 
црнорисцима, и са свим клиром црквеним, и подигав- 
ши се са многим благороднима, дошавши на границу 
своје и грчке земље, и ту часно часни часне и свете са 
светима преподобнога својега оца мошти срете. Са 

кадионицама и благоуханим мирисима ваздух испуња- 
вајући, ове примаху, псалме и прикладне песме за спо- 
мен преподобнога оца појући, са сузама и радошћу 
клањајући се, са љубављу целиваху их, и хотећи очима 
и лицима осветити се дотицаху се ових, и на својим 
рукама уздижући их ношаху. 

А светога и богоноснога оца Саву са истим суза- 
ма сви љубазно грлећи целиваху, и оне свете мужеве 
који су са њим дошли из Свете Горе, и говораху да 
им не могу вратити благодат што су такво пребогато 
благо донели у њихову земљу. 

А опет сви се дивљаху великој љубави самодршца 
Стефана и његовој превеликој смерности, јер не ште- 
Баше царске багренице (што ја то причам о малолеп- 
ном!) него и ту саму часну своју главу у прах земаљ- 
ски подметаше пред ногама преподобних припадајући, 
молитве од свију и благослове да прими молећи. А ови 
по Давиду говораху: 

— Род правих благословиће се’, и буди благосло- 
вен од нас! 

И тако сви благодаривши Бога, утеху а уједно и 
починак добише. 

Диван беше видети од Бога људима, а мислим и 
анђелима, пренос светих моштију свога преподобнога 
оца нашега, дивнији од преноса старога Израиља, јер 
не беше из ропства египатског и са погребатељима, 
простом децом“, него беше ношен из Свете Горе и 
од светих мужева, преношен од сина анђела, а приман 
од сина благочастивог самодршца. 

И тако с великом чашћу станом стајући и уздижу“ 
ћи се, ношаху га као другога Јакова и новог патри- 
јарха Израиља оца нашега Симеона, синови и синови 
синова са свештеницима заједно и са свима благород- 
нима, и спроведоше га ка спремљеном гробу његову 
и часно у манастир у цркви пресвете Богородице, коју 
сам преподобни беше сазидао на месту званом Сту: 
деница, са псалмима и песмама часно часне и свете 
његове мошти и мраморни гроб положише, часнији од 
злата. 

И свету и божаствену службу за његов покој од- 
служивши, и са великим слављем спомен његов праз- 
новавши, и све ниште, којих је много дошло, самодр- 

жац довољно љубављу насити, и милостиво обасу да- 
ровима, и тако сви одоше кући. А свети са преподоб- 
нима који су с њим дошли из Свете Горе остаде у црк- 
ви Свете Богородице, у којој су биле положене свете 
мошти преподобног оца његова, чекајући време у ко- 
ји је дан спомена његова представљења, и овај праз- 
новавши вратише се кући у Свету Гору. 


Када се приближио дан у који је спомен престав- 
љења преподобнога оца, љубазни син велики жупан и 
самодржац Стефан са свима благороднима дође на 
извршење празника, и када се скупило велико мно- 
штво људи, богатих и сиромашних, пошто је било 
свршено вечерње славословље, чашћу се извеселише 
о спомену оца, и тако сви одоше на починак. А бо- 
тоносни Сава свеноћним стојањем не даде сна својим 
очима, молећи се за преподобнога оца својега, и као 
што се прво за живота његова бринуо за спасење, тако 
се и после његова успенија много више трудио да га 
Бог прослави и да сада сви угледају даровану му од 
Бога почаст благодати на небесима, изливањем мира 
на земљи из светих његових моштију. Подиже се к Бо- 
гу на молитву и призивајући пречисту његову Матер 
у помоћ, рече: 

„Многомилостиви и сведарежљиви Господе, који 
кажеш — „Све што год молите верујући, примићете"!, 
и ја недостојни, у ову се твоју реч уздајући, знам да 
је све могуће твојој доброти, са вером просим и молим 
велико и незлобиво твоје човекољубље. 

Боже, Спаситељу мој, послушај уздах мој и при: 
клони ухо твоје ка мољењу слуге твојега“, пошаљи 
твога пресветога Духа и обнови мошти раба твојега, 
оца мојега. 

Да као што си на истоку у Светој Гори у земљи 
туђој, тако и овде још више на западу у земљи отача: 
ства мојега прослави својега угодника. 

Да и овај твој народ на западу, видевши твоју ми- 
лост која је на нама, и задивљен твојим даровима, ис. 
тинскије теби, истинитом Христу, мисленом истоку, 
Богу и сунцу правде којег сад ми међу њима пропове 

дамо, поверује да ти, од искони јединородни Син и 
Слово Оца, сабеспочетан, безвремен и саприсносуштан, 
а сада под временом, његовим извољењем од свете Бо- 
городице и приснодеве Марије, од Светога Духа, не 
мењајући божаства, оваплоћен ради нас на земљи 
јавио си се и просвећујеш спасавајући оне који верују 
у тебе и који чувају твоје заповести. у 

Да и ови који су са мном дошли са истока познају 
да смо и ми на западу верне твоје слуге и истинити 
служитељи Тројице, да се и у нас поје име твоје свето. 

Да, Господе Боже мој, ка теби раним, и из дубине 
душе зовем: Услиши ме, слугу својега, који те моли, 
и не посрами ме у чекању мојем. Надајући се твојој 
доброти, сабрах ове источне и западне људе, и као што 
се у тебе уздах, Господе, да се не постидим!“8% 

Пришавши ка часноме гробу свога преподобног 
оца, у ноћи насамо рече му: к 

— Ево сви ми, народ твој и деца твоја коју ти је 
дао Бог, у твојој цркви сабрани чекамо твоје отачаске 
дарове. Немој сакрити за себе самога од Бога даровану 
ти милост. Јави нам по Божјој ти заповести богатство 
које имаш од њега на небесима. Изливањем мира 
увери д и народ свој на земљи, којим помазавши 
се и обогаћени обрадоваће се, а моју д! од жалости 
непосрамљену пред њима, оче, сачуваћеш! 

После овога заповеди да се удари у било. И пошто 
су се сви који су ту били сабрали, биле су свршене ју- 
тарње песме и славословља ка Богу празнично за спо- 
мен преподобнога. 

И када је свети у светињу над светињама сам ушао 
и када је свету божаствену службу за свога оца с ва- 
пајем крепко и са сузама принео, Бог, „богат у мило- 
сти и многи ү милосрђима““, готов да испуни молбе 
слугу својих који са вером моле у њега и који им на 
корист даје, услишао је и њега који се од смерности 
молио на светој литургији. Као неким необичним бла- 
гоухањем црква се испуни, тако да су се сви дивили и 
нису знали шта је то. 

И гле, опет, као и раније у Светој Гори би шум 
као кад ветар хуји. 

А благочастиви самодржац Стефан стојећи напред 
близу гроба преподобнога свога оца, хотећи да види 

шум који се чуо, одмах изненада угледа тај превелики 
мраморни гроб, од злата скупоценији, како је благода- 
Бу Духа Светога испуњен миром као многим водама, 
и како одасвуд шуми врењем мира. И устрашивши се, 
а уједно задививши се, тражио је од ужаса помоћ, ви- 
чући: 

— Господе, смилуј се! 

А благородни који су с њим дошли, чувши ово, а 
видевши са великом радошћу оно што се догађа по- 
средништвом светога, удивљени клицаху: 

— Велики си, Господе, и чудесан у делима тво- 
јим! Слава ти! 

И пошто је бивао велики метеж са плачем, немогу- 
ће је било и светоме да сврши свету службу. Јер 
великим узбуђењем унутар светог жртвеника и сам се 
стешњаваше, тако да од многих суза није могао да 
узгласи народу оно што треба. зае самодршцу 
брату и свима који су плакали да убуте. 

И гле, опет, слика на зиду, подобије часнога лика 
преподобнога, која је била ү цркви и у трапези насли- 
кана: Бог који је источник чуда, који је негда из су- 
ха камена ү пустињи непокорном народу источио во- 
дуг, на веће прослављење и почаст преподобнога, шта- 
више на удивљење и утеху благопокорним људима, де- 
ци његовој и народу његову, новом Израиљу, учини 
својом силом да и ова од сухога креча миром извире, 
јер су неисказани и неиспитани путеви његови." 

Видевши опет ово самодржац и благородни који 
су с њим дошли, чудо што чудеса превасходи, плачем 
плач подизаху. Бојећи се светога у олтару, без метежа, 
ћутећи, кропљаху земљу сузама. А часно и свето миро 
било је сабирано у часне златне и сребрне сасуде док 
је свети божаствену службу свршио. А када је изла- 
зио, изгледао је сав огњен. И пришавши ка светоме и 
мироточивоме гробу преподобнога свога оца, и овај, 
који је благоухао миром, помаза благоуханим арома- 
тима, и отпоја оно што је прикладно почасти за спо- 
мен преподобнога, и рекавши молитву, дуго је благо- 
дарио Бога. Часну раку преподобнога свога оца цели- 
вајући окропи многим сузама, и тако сва своја чувства 
миром помаза, освештавајући се. Тако и брата само- 
дршца Стефана, затим и оне који су с њим дошли из 

Свете Горе и сав иночки и свештенички чин, а онда 
благородне и све који су ту дошли помазујући, сам 
преподобни освештаваше, и не беше му доста труда ни 
стојања части ради очеве и утехе ради народа свога. 

А игуман и сва братија, узимајући свето миро, по- 
мазујући трапезу и све своје ћелије, освештаваху их, 
научени од светога. 

Благородни и сви остали црпући узимаху, хотећи 
осветити децу и домове своје, и сви болни који су 
имали многе и различите болести и који су мучени од 
нечистих духова благодаћу Божјом и молитвама пре- 
подобнога, дотицајем светога гроба и помазивањем 
светим миром исцеливаше се, здрави одлажаху сво- 
јим кућама. 

И благодат Божја беше на свима и весеље и неи- 
сказана радост. 


Узевши реч, преподобни рече брату самодршцу и 
благороднима и свима који су ту: 

„Гледајте сада што се збива пред вама, од Господа 
би ово и дивно је у очима нашима.* И ми ћемо слично 
пророку рећи: „Овај дан који створи Господ, обрадова- 
ћемо се и узвеселићемо се у њ'®% Јер ево, отац наш 
који је пре мало времена био с нама, и који је духом 
отишао ка Господу, опет је данас духовно дошао к на- 
ма и молитвама од нас не одступа. Јер га видимо, као 
што нас је и пре веселио у телесним стварима, где нас 
сада још изванредније теши духовним стварима. 

Јуче он, сабирајући трпезу страних и наших, 
предлагаше и примајући ч; е, а данас је прим- 
љен у Авраамове станове, и пошто је чинио што и он, 
с њим се и радује. 

Јуче нам он смерношћу главу преклањаше, а да- 
нас ми клањајући се целивамо свети његов гроб. 

Јуче нам је чашу с љубављу црпао, а данас ми- 
ром светих својих моштију помазујући освештава и 
чудима задивљује. 

Колико је добар Бог Израиљев правима срцем“, 
који смирене уздиже на висину и даје милост онима 
који га се боје сада и у дане века вековима! Зар се 

нећемо задивити овоме? Апостолски ћемо казати: Јер 
Бог није забораван да заборави труд и награду дела 
слугу својих, који учинише у његово име, послуживши 
светима и свима ништима’.%® 

Јер ево, молитве и милостиње и сва остала добра 
оца нашега узибоше сећање пред Бога“, и према 
добрима примио је добра од њега, као што видите ово 
данас како га пред свима вама прослави Бог и дивним 
учини чудесима дивним, не само да од светих моштију 
из гроба миро точи, или да болне исцељује и духове 
одгони, него још учини да и света слика на зиду, подо- 
бије његова часна лика, из сировог камена и из суха 
креча миро извире на његову главу. 

И као у Светој Гори најпре у туђим крајевима, 
тако сада и међу вама, децом његовом, у земљи на- 
рода својег, коме ће и од ове мале славе дати већу 
када приликом васкрсења буде давао награду, увера 
вајући нас тиме Бог да и ми, видевши од Бога почасти 
оца нашега, будемо равнатељи добрим делима њего- 
вим, којима Богу угоди и Бог га прослави. 

И штавише, Бог хотећи нас присвојити својој љу- 
бави, преко својих светих чудеса међу нама чини да 
разумемо да Бог познаје свачију љубав према њему, 
и ако ко њега ради што добро чини, од његових свеви- 
хада очију неће се сакрити и добрима је наградитељ 
добар. 

А светима, са земље узетима, земаљска пропадљи- 
ва слава није потребна, нити од људи почасти ишту, 
пошто и нису са људима. Јер славу и почаст, „коју око 
не виде нити ухо не чу", од Бога прославитеља своје- 
га, јер су га узљубили, примају на небесима, и земаљ- 
ску не желе, као што пророк од њих ка Богу говори: 
„Шта имам на небесима од тебе, шта хоћу на земљи?'9 

Сва ова чудеса врше се преко светих ради нашег 
спасења, да видевши прославимо Бога, говорећи: Ди- 
ван је Бог у светима својима" и ‚свете његове, у који- 
ма прослави Бог сву вољу своју, прославимо, да се 
достојно и према могућностима на свако добро дело 
њихово ради Бога угледамо. 

Зато и ја, скрушени, све вас по телу ми у Господу 
сроднике молим: угледајмо се на дела оца нашега, 
која видесте — веру истиниту, правду и суд, смерност 

и кротост, љубав према ближњима, милосрђе ка ниш- 

тима, милост ка једнокалним нам саздањима и једно- 

роднима по крштењу, који су вам под влашћу, велим, 

знајући да је и ваш и њихов Господ на небесима, и да 
ања на лице нема у Бога. 

Јер пред њим ће стати цар са војником, господар 
са слугом, син са оцем и отац са сином, када се пре- 
столи представе и Бог на суду седне, река ће огњена 
тећи са шумом тражећи да узме грешнике, и књиге 
дела наших отвориће се, где смо сви прстом Божјим 
записани, јер у књигама твојима, рече, све ће се напи- 
сати,“ 

И тада ће као горки тужиоци стати против нас 
греси наши, обличујући нас, и страшно ће се сваки на 
тој страшној расправи испитивати, где није могуће 
лажју сакрити истину или подмитити судију, јер њему 
не треба ништа, јер све држи. 

И тада ће свако видети своје и убојаће се, и нема 
се камо побећи. 

Све ово апостол знајући рече: Пошто ће Господ 
судити своме народу, „страшно је упасти у руке Бога 
живога"!97 Због тога и ја вама кажем: чувајте се свих 
зала, и све што видесте и чусте од оца вашега то чи- 
ните, да и молитвама његовим избегавши вишеречене 
страхоте заједно с њим добијемо вечна добра на бе- 
сконачне векове. 

А Бог мира и љубави молитвама светога оца на- 
шега нека буде са свима вама» и нама. Амин.“ 


Самодржац и сви благородни чувши ову страшну 
поуку, са сузама приклањаху вратове своје, тако да 
су од многог умиљења заборавили и хлеб да једу", јер 
се већ беше и дан преклонио. Чуђаше се старији брат 
сладости језика и сили речи благодати Божје, која 
излази из уста млађега, и рече у себи: 

— Откуда је овоме дана премудрост да овако 
говори?100 Јасно је, дакле, да Дух дише где хоће и на 
кога хоћело: 

И тако са свима павши ничице, поклони му се, 
говорећи: 

— Бог молитвама вашим удостојивши нас да бу- 
демо слушаоци ваших светих речи, удостојиће нас 
да будемо и извршиоци дела!19 

Тако свети отпусти сабор, и пошто су сви прим- 
љени били после овога за трпезе и двоструко празно- 
вали и двоструко се весеља насладили, то јест ду- 
шевно и телесно, уједно се обогатише небеским и 
земаљским даровима, јер од оба брата благородни 
беху обдарени, и сви ништи, који веома многи доБо- 
ше, биваху обасути милосрђем. Јер у великом весељу 
душе били су усрдни да све даду. И тако сви одла- 
жаху кући, и чудесима задивљени слављаху Бога 
због покоја и почасти светога свога оца Симеуна. 

А свети и они који су с њиме дошли споменуше 
самодршцу свој повратак у Свету Гору. 

А овај чувши ову реч, која је пролазила кроз ње- 
гово срце као копље, промени се, припаде, и сам 
с благороднима поче молити светога говорећи: 

— Не остави нас у овај час, о оче свети и не оду- 
зимај пре времена жалошћу душу моју од мене! И 
овде, дакле, умољен светим оцем нашим Симеоном, 
остани у од њега сазданој цркви Пресвете Богородице 
на челу братије, не као да ти је слава потребна, него 
те молим да с њима пребиваш, да узакониш што до- 
бро међу братијом и међу нама самима, и у целом 
народу отачаства својега. Јер зато те је и послао Бог, 
као што ја мислим, да ти испуниш оно што није 
раније довршио преподобни наш отац. А ја слуга твој 
у сваком добру ка Господу, што хоћеш и што кажеш, 
бићу благопослушан господину мојему. Јер ако би 
могао у Господу помоћи нам да нас приведеш ка Хри- 
сту, | због лености побегнеш од нас, одговараћеш 
за нас! 

Шта је, дакле, могла та милостива и велемудра и 
веома кротка душа, која никада никога није хтела 
оскрбити, и шта је хтела учинити када виде брата 
самодршца и све благородне где падају на земљу 
пред његовим ногама и оне преподобне који су с њим 
дошли како узимају учешћа у помоћи да остане, и 
ридањем срца кидају и не дају му да отиде2 Побоја 
се да брат његов што очајничко не предузме од жало- 

сти због растанка, и милосрђем побеђен одмах се 
повинова њиховој молби, говорећи: 

— Воља Господња са нама молбу ће вашу испу- 
нити! 

Божаствени тај муж, самодржац Стефан благо- 
частиви, када је ово чуо од светога, заједно са свима 
благороднима, радошћу божаственом испунише се 
душе њихове, и као да су стекли неко пребогато 
благо, и плен разделивши, сладости и весеља наси- 
тише се. 

И тако свети постављен би за игумана у великом 
манастиру који се зове Студеница, у цркви Пресвете 
Богородице, коју је преподобни отац његов без њега 
био саздао. Јер прво је син од оца пре многог вре- 
мена, као што смо казали, био дошао у Свету Гору, 
где посни подвиг извршавајући веома изнуриваше 
младићку бујност. И тако примивши тај манастир, 
заповеди да се зове „Лавра светога Симеона“, а старе- 
шина у њој заповеди да буде и да се зове архиман- 
дрит, јер је и сам пре тога у граду Солуну од митро- 
полита и епископа за архимандрита био постављен. 


Све ово премного човекољубно Божје старање за 
нас изводило је тако са њим промислом своје пре- 
мудрости. Јер тако му припремаше узлажења одоздо 
навише. Јер није хтео да се та велика светлост при- 
крива под одром у туђој страни, нити под мерицом 
у пустињи, него је хтео да се постави на велики свећ- 
њак да просветљује многе!%, и ради тога га промисао 
доведе у његово отачаство због тога разлога, и упути 
га да се покори мољењу брата. Јер његова многа пи- 
сма и сузе родитеља не могадоше га раније присилити 
да дође и да их види, а да с њима пребива — о томе 
се није могло ни говорити. Јер је неизменљиву и 
неослабљену жељу имао да бежи од својих, па је 
штавише био усрдан да у пустињи или у туђини као 
сиромах сврши свој живот. 

Али што би, би, и добро би, јер од Бога би. Јер 
примивши малу власт, велике ствари у њој ствараше, 

јер се трпезама не зароби, нити се многоме вину 
одаде, нити рашири црева као стока, нити на меки 
одар баци нахрањену утробу, него још више него када 
је живео у пустињи, већим трудом, постом и ноћним 
стојањем умртвљаваше тело, и не само да је био 
углед или законодавац иноцима него се и пре свети- 
тељства делом као апостол показиваше. Јер ходећи 
по целој земљи свога отачаства апостолски пропове- 
даше јеванђеље, Тројицу разумно свима казиваше, 
оваплоћењу Сина Божјега све поучаваше, и свима 
заповедаше да исповедају да је Син раван Оцу и 
сабеспочетан и савечан, и да је пре векова од њега 
рођен и једносуштан, и све учаше да Дух Свети од 
Оца исходи, и да је једносуштан и једнопрестолан 
Оцу и Сину, и да се слави и да му се клања. Пропо- 
ведаше крштење покајањем и за отпуштање грехова, 
јереси разараше, цркве уздизаше на здању и на те 
мељу апостола и пророка, а да је крајеугаони камен 
сам Исус Христос 

Предаваше обичаје народу по апостолском су- 
Бењу, и обичајем и законом христоименитих људи 
отачаство своје украшаваше, у црквама установља- 
ваше по чину сва предања у славословљу и пјенију 
која у Светој Гори навиче, а сам се као пример сви- 
ма иноцима показиваше, јер беху као новороБени 
благочашћем, уједно и иночаством. А онима који су 
били у власти забрањено беше да вређају народ, 
одасвуд се простираше вера благочашћа, сви ништи 
били су храњени, а љубав између браће утврБиваше 
се поукама његовим. Јер његова реч сладошћу меда 
све је наслађивала. 

Чудеса и силе светих не биваху обични. Него мо- 
литвама једнога, а помазивањем миром другога ду- 
хови изгањаху се, болести исцељиваху се, раслабљени 
подизаху се, и много друго о чему није време да се 
говори, тако да су се сви они који су ово видели 
дивили и запрепашћивали, и да су сви били послушни 
у вери блаточашћа, и сматраху га не као човека већ 
као пророка Божјег који је послан к њима, тако да 
се и сам самодржац дивио и говорио: 

— Благословен је Господ Бог Израиљев, јер посе- 
ти и избави народ свој и подиже рог спасења наше- 

га!9%, овога светога господина мојега и брата, у дому 
оца мојега Симеона раба својега, да даде познање спа- 
сења нама народу своме, на отпүштење грехова наших 
милосрђа ради и милости Бога нашега! 

Пошто су се доласком светога браћа сјединила у 
великој љубави, то јест самодржац Стефан и велики 
кнез Вукан, тако да је поуком светога Вукан кнез 
пребацивао себи и стидео се што је преступио запо- 
вести очеве, и говорио је да је узрок његове непокор- 
ности наговарање и подстрекавање од властеле, а не 
од своје воље. И сви противници, видећи братски 
живот у заједничкој љубави, приступаху к њима с 
љубављу. 

Пошто је српска земља тада била веома прост- 
рана, благочашће вере ширило се свуда по њој молит- 
вама светих отаца наших Симеона и Саве. 

Тада и велику цркву Господњег Вазнесења у 
Жичи, која се зове Архиепископија, почеше зидати, и 
многе друге цркве, мале и велике, свети сазида док 
остаде као архимандрит у Студеници, не само камене 
него и дрвене, да се на сваком месту своје владавине 
Бог слави. 


О подизању раслабљеноі 


Једном, када је дошао са самодршцем да види 
оне који зидају Архиепископију, јер многе раднике 
зидаре и веште мраморнике довео из грчке 
земље, и сам с њима пребивајући учаше их да украсе 
цркву по вољи његовој, тако да се и до данас ваи- 
стину види црква украшена у свему; једнога дана 
изишавши — нађе човека раслабљена рукама и ногама 
и свима удима својим, донесена да прими милостињу 
и остављена на путу да би му свети, кад буде прола- 
зио, нешто дао. А овај богољубац, појући псалме 
Давидове, излажаше из манастира, пешице идући са 
учеником својим, и видевши овога како не може 
никако да се исправи, испуни се сузама и плакаше, 
размишљајући о човечјој пропадљивости. 

И одмах, одбацивши висину благородства и част 
архимандрита, богоподобно као што је мој Христос 
нашавши од разбојника гресима рањенога донео у 
гостионицү!%, и овај положивши тога раслабљенога 
у мандију, донесе са учеником у цркву и постави пред 
иконом Христовом, који је лекар душа и тела. 

Када је пала ноћ, сам остаде у цркви са раслаб- 
љеним, и никоме не допусти да приђе к њима него се 
сам трудио да послужи болноме. И одмах припаде 
к Богу, и верујући као да је обујмио ноге његове 
прво се исповедао сам за себе и смерношћу привла- 
чио милост, и моливши се просио да буде услишен, 
и просио болесноме милост. 

Свеноћним стојањем и падањем на земљу у под- 
вигу великом све приљежније се мољаше и над тело 
раслабљенога натклањаше се. И као неким лекарским 
помазањем раслабљене му уде многим својим врелим 
сузама и молитвама растварајући помаза, и довољно 
их одаждив и умом као на да је, и увис 
преподобне своје руке подигавши, из дубине душе 
зовући, бездну милости призиваше, говорећи: 

„Владико сведржитељу, Господе Исусе Христе, 
Боже наш, Сине и Слове Бога живога, који се искони 
са Оцем и Духом сабеспочетан, једносуштан и вечан, 
бестелесан, невидљив, неопипљив, бестрасан, у послед- 
ња времена милосрђа ради и милости Бога и Оца 
благоизволе да се нас ради оваплотиш; 

који си страдања света часним својим телом 
поднео, и болове понео, да нас од страсти греха осло- 
бодиш и од болести смртне избавиш; 

који си допустио да будеш додирнут и виђен, а 
ниси се одвојио од небеса као Бог; 

који си по земљи као човек ходио, чудесима див- 
ним уверавајући нас да верујемо теби истинитом 
Богу, нас ради очовеченом; 

који си раслабљенога при Овчијој бањи видео, и 
овога исцеливши и од одра подигавши и одар да 
узме заповедивши као доказ дане му тобом снаге;17 

који си удовичина сина на погреб ношена, ула- 
зећи у град Наин, са одра васкрснуо; а 

који си четвородневног Лазара у Витанији свемоћ- 
ном ти речју аду из чељусти истргаоте, — 

ти сада, многомилостиви, премилосрдни Господе, 
и овога овде преда мном раслабљенога од болести 
што га држи ослободи, пошаљи Духа твога светога 
и обнови створење твоје, сабери разнесене уде његове 
и завежи жилама тела његова твојом неизрецивом 
влашћу и силом невидљивом! 

Подигни га цела, свега слободна од вреда теле- 
сног и душевног, да и овај нов народ твој вером у 
тебе, видевши твоје неизмерно милосрђе и бесконач- 
ну доброту која бива међу њима, научен од нас 
узашље славу теби човекољупцу, са Оцем и са Светим 
Духом, сада и увек и на векове векова!“ 


И свршивши молитву рече раслабљеноме: 

— У име Господа Исуса Христа, чедо, теби гово- 
рим, устани и ходи! са сваком снагом! 

О, ко да искаже силе твоје, Христе, или ко да 
изброји мноштво милосрђа твојих, којима си људима 
даровао власт да чине чудесна дела вером у име твоје! 

Јер одмах, са речју, болесни као да је здрав од 
много година, скочивши с мандије као са одра, хода- 
ше. И Бога који га подиже узношаше молитвом славу 
заједнички са оним који га је подигао. 

Многим корисним речима свети поучивши отрока 
да схвати и не заборави Божју милост која се дого- 
дила с њим, поучи га да се чува од зла, „да ти не 
буде горе“, рекавши, „последње од првога.“ И уме- 
сто награде за исцељење свети њега обдари, и отпу- 
сти да иде својима. 

А када глас прође о исцељењу раслабљенога, сви 
који су имали болеснике приношаху и пред ноге све- 
тога полагаху. А он на свакога од њих полажући руке, 
молитвом исцељиваше, а када се у манастиру нала- 
жаше, узимајући болне, уношаше их ка светоме гробу 
преподобнога свог оца, и миром светим од светих 
њетових моштију ове помазиваше, и молитвама све- 
тога Симеона сви исцељењем обогаћени здрави одла- 
жаху кући. 

И беше син диван оцем, и отац хваљен сином. 
Таквим светилима светљаше се тада српска земља, так- 

вим мужевима украшаваше се, да и остали владари, 
слушајући о дивним чудима која су свети чинили 
мољаху да буду у љубави са самодршцем Стефаном, 
и не усуђиваху се ништа против његове државе пре- 
дузимати. 


О найрасној смрши Стрезовој 


Поред многих других чуда, хоћу овде да испри- 
чам и о убиству које се догодило молитвом светога. 

Бојим се да ко не закључи да клеветам светога 
као убицу. Али, нити је свети за ово крив, нити сам 
ја што ово приповедам зазоран. Иначе Илија и Јели- 
сеј, и пре ових Мојсије, нису нам у овом за похвалу. 
Јер први, молитвом скинувши огањ са неба, два педе- 
сетника с људима сажеже, и три стотине срамних 
пророка као богопротивних сам ножем закла, и пре 
тога речју затвори небеса и многе глађу помори, рев- 
нујући Господу сведржитеъу.!!? А други, када му се 
ругаху деца јелинска, заповеди медведу да дође из 
пустиње и да их све удави, да би се устрашили њихо- 
ви родитељи кад ово виде, и да не буду противни 
његову благочастиву учењу о Богу!3 А први фараона 
морем потопи и Амалика пружањем руку победивши, 
молитвом погуби!" Да мимоиђемо многе свете у древ- 
ним и новим временима, који противнике молитвом 
убише, да се не бисмо задржали дужином повести о 
пређашњим стварима. 

Божје је, дакле, све ово што бива преко светих, 
без њега се ни дело ни реч не свршава, „јер без 
мене“, рече, „не можете ништа чинити“.115 И што од 
Бога бива преко светих, све је пред њим добро и угод- 
но, ако се некоме злонамерном и чини да је противно. 
Јер понекад Бог, приводећи нас к себи, и туђом нас 
раном застрашује, и оне који му се не приближавају 
као уздом чељусти срдаца наших страхом притеже к 
себи. А понекад бивамо кажњени за наша сагрешења, 
што се не кајемо за зло и не обраћамо Богу. „Јер многе 

су ране“, рече, „грешнику, а онога који се узда у 
Бога опколиће милост“.118 А други пут Бог свете своје 
свети као своје изабране угоднике, када им се когод 
руга или им чини пакост или се ко неправедно по- 
диже на њих и тражи да им учини зло, да бисмо 
се и ми видевши ово постидели, а уједно и убојали, 
и да се не противимо њихову учењу о Богу, и не 
презремо њихова добра савета, као што овај несми- 
слени о коме хоћу да говорим, који није хтео при- 
мити добар савет светога, сам на себи поцрпе чашу 
гнева Господњега. 

Неки, дакле, Стрез по имену, ако и злоуман, бе- 
јаше благородан, од стране царскога рода, 
рођак Калојана цара загорскога, кога, кажу, уби 
свети Димитрије. 

Јер тај Калојан цар загорски подиже се и многе 
градове грчке по целој Тракији и по свој Македо- 
нији разори, јер су Фрузи тада држали Цариград и 
нису жалили разорење осталих градова, не сматра- 
јући их својима. А он, налазећи их пусте и немоћне, 
разараше их. И све што се догађало од Бога биваше. 
И дође са многим силама, као негда Синахерим на 
Божји град!!", до на крај земље православљем слав- 
ног богочуваног великог града Солуна, на отачаство 
светога великомученика и страстоносца Димитрија, 
у коме и часне његове мошти мироточиве леже. И 
не постидевши се светости светога, не устукну нити 
од чуда која бивају од њега из свете његове раке 
мироточењем. Као и остале градове, помишљаше да 
разори и Солун, и коначно опустоши. Али топлим 
заступством светога код Бога, пропаде са својом 
празноумном замисли, јер не просу тулац стрела нити 
мач извуче, већ када је дошао до града, Божјим су- 
дом од невидљиве ране у срцу умре и напрасно 
сконча. И тако Бог молитвама светога заштити град 
неповређен. А војска која је дошла, ужасом обузета, 
бојећи се светога, науми бежати, а начелне војводе, 
не хотећи оставити цара свога на поругу грађанима 
или као храну зверима и птицама, будући му верни 
и последњу љубав показавши, понесоше мртва цара 
са собом. Бојећи се дугога пута, разрезаше утробу 

његову и сав дроб избацивши и тело његово пресо- 
ливши донесоше својој кући. 

Тај вишеречени Стрез после смрти цара Калојана 
беше гоњен од цара Борила, који беше преузео цар- 
ство, да као рођак царев буде убијен. Јер и тај Гот, 
по имену Стрез, беше веома славан због храбрости, 
па су му утолико више завидели и смрћу тражаху 
душу његову, јер се бојаху да се он не зацари и њих 
не убије. 

И тоњен од њих, и одагнан, и немајући где да се 
склони, прибеже ка благочастивоме великом жупану 
и самодршцу Стефану. А овај христољубац радосно 
са свима који су дошли с њим прими га, сваку љу- 
бав и благонаклоност своје кротости према њему 
показа, и не као избеглицу него као вазљубљена 
сина поштоваше га, и своје трпезе недостојнога удо- 
стоји, тако да су због велике љубави према њему 
начелници Стефанови роптали. 

А они који су царевали у Загори много су 
од самодршца Стефана тражили Стреза, не да би био 
спасен него да буде убијен. Једном су велике дарове 
слали и љубав нудили, други пут су ратом претили, 
али су стално тражили, тако да се Стрез, када је ово 
сазнао, бојао, и стрепео, и помишљао да бежи на 
другу страну, да не буде како предан у руке непри- 
јатеља својих. А благочастиви Стефан клетвама уве- 
раваше овога да се не боји. 

Ради већега доказа истините вере и љубави пре- 
ма њему, светим јеванђељем удостоји тога недостој- 
нога себи за брата, обогативши га многим коњима 
и људима и свачим потребним. А пре тога, пошто су 
се Готи осилили и пошто су многе грчке градове, као 
што рекосмо, нашли пусте и беспомоћне и заузевши 
држаху их, смештени и по градовима у околини Со- 
луна, и Охрид држећи, благочастиви Стефан придоби 
неку загорску властелу, што тада држаше оне гра- 
дове, за овог Стреза као сродника царева и свога 
брата, те са градовима к њему пређоше. И најпре та 
Стефан уведе у један тврди град, који се зове Про- 
сек, давши му војску своју у помоћ, и сам му по- 
може и утврди и угосподи га, удостојивши га да га 

има као друга и брата. И договоривши се да ће један 
другоме пружити сваку помоћ, и друге градове заузе 
и људима се умножи. Знађаху га загорски људи и к 
њему многи долажаху. 

Хоћу, пак, овде да испричам његово безумље, 
иако дужим повест. 

Обогати се много, тако да се о њему може згод- 
но казати: „Угоји се, одебља и рашири безумљем, и 
заборави Бога узвисивши се үмом“ 118 Показа се уби- 
ца, дакле, и немилостив, јаростан и некротак и веома 
бешчастив. Утврдивши себи дом на стени у вишере- 
ченом Просеку, а та стена је веома висока — око 
две стотине сежања и више, а испод ње, као да се 
прилепила, река велика тече, која се зове Вардар — 
на тој стени, дрветом поплочавши место, позорницу 
себи сатвори. И када се, бедник, веселио, председа- 
ваше УНИЈА се на томе мрском и самотном суди- 
шту, играјући и веселећи се. А весеље његово смрт 
беше човечја. За малу, дакле, кривицу преступника 
на смрт осуБиваше, и низ ону стену страшну виси- 
ном, са оне позорнице заповедаше да се баци. А када 
кога бацаху, он у весељу к њему клицаше: 

— Пази да не оквасиш кожух! 

Бачени, пак, није могао нигде пасти до у саму 
ону реку. И ако би неко од бачених имао кога од 
својих, или људи који се боје Бога, обилажаху ону 
реку, тражећи га да ли га је вода где избацила, да 
га ухвативши удостоје људскога погреба. А ако би 
се зауставио негде у дубини, постајао је храна ри- 
бама. 

Као што рекосмо, његово весеље смрт беше чо- 
вечја. Такав, овако је чинио, јер се у своју снагу и 
у тврђаву висока камена, каменоумни, уздао, а не 
у Бога. И у себи рече: 

— Ко је тај који ће ме одавде свргнути; — не 
сетивши се, бедник, да је таквоме речено: „Пошто 
си бешчастив веома и охолост срца твога узнесе те, 
уздижући дом свој на висини и у срцу своме гово- 
рећи — Ко ће ме свргнути? — ако се као орао уз 
несеш и посред звезде гнездо сатвориш себи, и отуда 
ћу те свргнути — каже Господ“ 


р" 

Слушајући ово о њему, благочастиви Стефан 
туговаше, и бојећи се Бога савешћу се осуБиваше 
што је таквога јунца свирепоумна од смрти спасао, 
усхранио и огосподио, а мрска му беше и помисао на 
братство с њим. Много пута поучавајући писаше к ње- 
му, молећи га да се таквих ствари окани, али као 
што Соломон каже, говорећи: „Обличавај мудрога, 
заволеће те, а безумнога — и омрзнуће те“::, — та- 
ко и овај заиста үмни омрзну на онога који га је 
љубио, заборавивши све што је Стефан раније према 
њему чинио, и за благодат постаде к њему неблаго- 
даран, и погазивши заповест Божју постаде престуљ 
ник заклетве, и повредивши побратимство на јеван- 
Беъу одбеже љубављу од њега, а одступи и од вере, 
Постаде слуга зависти и злобе, и упропасти душу своју 
одсуством страха Божјег, и за многа добра Стефано- 
ва — безбројна зла, празноумни, против њега намис- 
ли. Помири се са Грцима и својим Готима приклони 
се, и од оба народа сабравши велико безбројно мно- 
штво свакојаких народа, са великом гордошћу, као 
лав ричүћи!!, на отачаство његово подиже се, у на- 
мери да га озлоби и тако потпуно опустоши. 

А када је благочастиви Стефан чуо ово, много 
пута шиљаше своје благородне ка овом неваљалцу, 
да му говорећи помену ранију љубав, и мољаше да 
одустане од такве свирепе намере; а њему, камени- 
тих осећања, ове речи биле су као ветар што дува 
мимо камен, жестокога срца његова. 

А Стефан, видевши од безумља несавитљиви же- 
лезни врат његов и како доводи мноштво народа про- 
тив њега, недоумицом биваше одасвуд стешњен, на- 
пусти да тражи сваку људску помоћ, и к Богу при- 
беже, говорећи: 

„Боже, у помоћ мени притеци, 

Господе, да ми помогнеш пожури!“:2= 

Тосподе, не остави мене на радост непријатељу 
мојему, молитвама пречисте твоје Матере и присно- 
деве Марије, и светога оца нашега, твојега угодника 
Симеона, којим си нам показао да познамо тебе, исти- 
нити живот; молитвама његовим погледај на мене 

грешнога који се у тебе уздам, да судом твојим пра- 
ведним расудиш распру моју. Јер ево, вазложише на 
ме зло за добро и мржњу за ъубав.1?3 


„Онај који једе хлеб мој подигао је на ме пету 
своју, 

и да ми запне замку да паднем жури се’! 

„Помози ми, Господе Боже мој, 

и спаси ме по милости твојој 75 м 

да се јави неизмерно силна рука твоја 

и да запрети онима који се на ме подижу, 

да види непријатељ мој срамоту своју и да се 
постиди, 

и руку своју да положи на уста своја, 

да се ужасне и убоји, 

и од страха уши његове да оглухну. 


А ја, слуга твој, да се узрадујем и узвеселим због 
милости твоје, јер погледа на смерност моју и спасе 
од гонилаца душу моју.“ 

И одмах са својим богодарованим војскама и уз- 
дањем од молитве као неким оружјем обложивши се, 
усрдно се спремаше да изибе против непријатеља. 

А богомудри Сава архимандрит тада стојаше јавно 
пред Богом као Мојсије и други Самуилов, и у скрби 
брата срцем је саосећао. Састрадаше и душом за 
отачаство, и био је у скрби за народ свога племе- 
на, јер помишљаше како је у сукобу многога оруж- 
ја немогуће да прође без смрти многих, а нарочито 
оних који се с топлом вером и усрдно боре. Заустав- 
љаше самодршца и све његове главне војводе, гово- 
рећи: 

— Идем право ја ка противнику. Говорићу му, 
па ако ни мене који учим о богу, не послуша као 
многе, тада и ви предузмите што је људско. 

И одмах са давидском кротошћу и вером ка 
ономе Голијату изибе!?, и нађе га где је сабрао ве- 
лико мноштво разних народа и на отачаство њего- 
во иде. А посред њих њега самога, као оног што Да- 
вид каже: 

„Видех нечастивога где се 
и уздиже као кедри ливански,“128 


И када угледа светога, као што је према њему 

чинио када је био код самодршца Стефана, 

на земљу павши поклони се, а свети, љубазно га по- 
дигавши, целоваше. 

И када се састадоше, седоше и за трпезу, на ко- 
јој га свети пред многим верним поучи многим слат- 
ким Божјим речима, да престане од јарости 
својега да се врати к њиховој ранијој љубави, и да 
не буде крив за проливање крви и убиство многих, 
тако да су се сви који су га слушали дивили сладос- 
ти језика и сили речи светога, и премудро му го- 
ворили: 


„Добре су речи као медно саће, 
а сладост је њихова души исцељење.“ 


А он, горак душом, не сладак него се још и бри- 
дак показиваше, тако да су се сви чудили и светога 
молили, а против овога негодовали. 

А када је подигнута трпеза, опет му свети наса- 
мо говој , ублажавајући га и молећи да се са ве- 
ћом љубављу него раније ка њима врати, спомињући 
му пређашњи пријем са љубављу и његово спасење 
од смрти од оних што траже душу његову, и побра- 
тимство, а поучаваше га да не занемари страх Бож- 
ји нити да се мисли поиграти са Богом преступље- 
њем заклетве. Спомену му и летећи срп, који виде 
Захарија, чија је дужина двадесет, а ширина десет 
лаката, којим ће клетвопреступник нераскајан пре 
смрти за казну бити покошен. 

И није могућно све изговорити чиме га је бо- 
торечитим својим језиком поучавао, хотећи га при- 
вести познању истине и живот његов љубећи, из 
јаме смрти душу је његову вадио. 

А овај тешкосрди, глух непослушношћу, као ас- 
пида према обајнику зачепи уши своје да не чује 
глас речи светога, и све што му је преподобни слат- 
ко и дивно, страшно и ужасно као пророчким бо- 

торечитим устима изговорио, и низашто не држећи, 
ништа га није послушао. 

А свети видевши несвесну свест и несмерну во- 
љу и неосетљиву природу каменоумља његова, ре- 
че к њему; 

— Ми, дакле, хотећи добро и себи и теби, ово 
говорасмо. Пошто, уздајући се у оружје, не примаш 
мене који ти добро саветујем, сам ћеш себи зло 
поцрпсти. Али знај да се ни ми, уздајући се у Гос- 
пода, нећемо устрашити од вас нити се хтети ук- 
лонити пред вашим мноштвом. Коњ је тотов на 
борбу, од Господа је помоћ!!, а Бог нека види из- 
међу тебе и нас! : 

И тако раставши се са њим, изиђе од њега, јер 
беше већ вече. 

Дошавши у свој шатор, подигавши к Богу сво- 
је преподобне руке, из дубине душе молећи се и 
помоћ просећи, рече: ) 

„Помоћ нашу држи, Господе, јер осим тебе по- 
моћника ү скрбима немамо! ,Господе сила, који 
судиш праведна дела, који искушаваш срца и ут- 
робе“, ка теби открисмо оправдање наше. Ти знаш 
како ништа лукаво не учинисмо овоме. Да видим 
одмазду што долази од тебе на овога! на силу сво- 
ју уздајући се, неправедно на нас мач свој наоштри, 
али ће твојом силом ући у срце његово. „Господе 
сила, који судиш праведна дела“, на тебе се уздах, 
да се не постидим! “23 

Овако, са сузама помоћ просећи помоли се, у по- 
моћ призивајући пречисту Богородицу да буде усли- 
шан, и ка светоме своме оцу преподобном Симеону, 
гледајући на њега као на жива, рече: 

„ДоБоше народи на твоје насле; 35, оче. И 
немој ућутати за нас својим молитвама на Христу, 
не дај на поругу децу и слуге своје! 

И одмах уверивши се од Бога реченим од Ду 
ха Светога у души његовој: „Спас твој сам ја“, 
— брзо, још за ноћи, крете на пут. 

А онај који није примио добре савете светога, 
ноћу на починку спавајући наједанпут страшним 
стењањем стаде викати на одру, јер Господ који је 





(184) 


близу праведне молбе, да услиша молитву оних 
који га се боје” посла анђела љута да га убоде 
посред љутога срца његова. Сви око њега скочи- 
ше, и запиташе га за узрок страшнога крика његова. 
А он, јадник, једва дишући каза: 

— Неки страшни младић по заповести Савиној — 
рече — на спавању је на мене напао, и извадивши 
мач мој њиме прободе срце моје. 

Умиљено све мољаше да са великом брзином 
зову Саву. Трчећи потекоше, и не нађоше светога 
који је отишао, јер тако је и удесио Бог, да не на- 
Њу онога који ће га исцелити. И тако у страшном 
стењању задоби невидљиву срчану рану, и те ноћи 
напрасно испусти дух. 

А они ратници који су од њега били сабрани, 
видевши његову брзу погибију Ми светога, 

великим страхом, а уједно бојећи се напа- 
даја Стефанова, брзо се сервиса пи 

А неки од бољих, то јест слугу Стреза мучите- 
ља, волећи да служе у Стефановој војсци, успешно 
стигавши светога, испричаше му о напрасном и не- 
видљивом његову убиству. А свети са многим рида- 
њем оплака његово непокајање, и тако благодарив- 
ши Бога вратише се ка Стефану, мир и љубав испо- 
ведајући. 

Свети, пак, није хтео ништа похвалити се или 
говорити о ономе што се десило, него је смернош- 
ћу, штавише, био веома потиштен и утучен. А Сте- 
фан, сазнавши од оних који су били са светим за уз- 
рок његове потиштености, није га смео о том пи- 
тати, него све испитавши од војника који су дошли 
и сазнавши за страшну смрт противника, ужасом 
обузет чуђаше се и прослављаше свесилног Бога 
за оно што се догодило. А и он многе сузе проли 
за њега, јер га љубљаше као брата по јеванђељу, ко- 
га је за својом трпезом толико хранио. 

Богомудри пак Сава ка самодршцу брату све 
начелне војводе његове сазва, и њих од божастве- 
них речи много поучивши, рече: 

— Ево Господ молитвама пречисте његове Ма- 
тере и молитвама својега угодника, светога и пре- 

подобнога оца нашега Симеона поможе нам, и без 
коњске силе и снаге људске, и без икаквог оружја, 
као што ево видите, противника вашега уби. А ово 
му се догоди због несмерне воље и гордога врата 
његова, и због великог немилосрђа према људима, 
који су саздани исто као и он, и због непоштова- 
ња заклетве и страха Божјег занемаривања. Јер 
никакво лукавство не може побећи од суда Бож- 
јега и јарости, и одмазда Божја неће малаксати, 
тонећи оне који чине безакоње све дотле док их не 
стигне. А ако за време и одлаже свој гнев, Бог трпи 
такве покајање њихово очекујући, а ако они и опет 
остану непокајани и не обрате се к њему, још грчу 
муку себи спремају, као и овај о коме сад слуша- 
те, како Бог својим судом страшну смрт изврши на 
њему. 
Ви, дакле, не будите неразумни и без страха Бож- 
јег због овога, него штавише украшавајте живот стра- 
хом и трепетом, и немојте вршити војничку службу 
без правде, већ помишљајте да је Бог увек с нама; 
и ако творимо што добро или лукаво, све се наго 
и познато пред њим налази, јер се ништа од наших 
срамних и тајних дела од његових свевидећих очију 
неће сакрити. А ако уздајући се у њега чинимо оно 
што је њему угодно, наши непријатељи неће моћи 
учинити никакво зло против нас. „Јер Вишњега си“, 
рече, „положио као своје уточиште, неће прићи зло 
к теби, и неће рана приступити к телу твојему.“!9% 

Зато и ви у свему будите смерни и благодарите 
свесилнога Бога с Давидом, говорећи: 


„Јер у смерности нашој помену нас Господ, 
и избави нас од непријатеља наших,“ 

не на лук или мишицу своју уздајући сен 
него на Бога који чини велика и неиспитана, 
славна и чудна дела којима нема броја.“ 


Идите с миром кући, поможени од Бога и без 
рата, и здрави будите! 

А благочастиви самодржац Стефан и сви благо- 
родни, страшну поуку светога саслушавши, ужасом 

обузети због силе Божје без одговора стојаху. И сви 
благодарећи што их је Бог помогао, клањаху се; и 
због победе без рата чудом и уједно радошћу испу- 
њени, светости светога дивећи се и хвалећи Бога, 
сваки својој кући одлажаху. 


. _ Пошто је свети довољно година остао начелству- 
јући у Лаври светог Симеона, која се зове Студеница, 
многа исцељења полагањем руку његових на болне 
сатвори Бог, и многа изгнања духова молитвом, и 
друга многа чудеса, која због дужине речи није мо- 
гуће описати. И то не само њим самим него и име- 
ном њетовим, тако да и прости људи по кућама и 
они што по горама чувају стада када помузу млеко 
не требаху сиришта већ је било довољно само да 
кажу: „Савина те молитва ускисла!“ — па да се од- 
мах на ту реч сирење сирило, а млеко бивало кисело 
и веома добро. 

И уколико се множаху чудеса, све се више у 
вери православља сви утврБиваху. 

Свети се предавао и већим мучењима и подви- 
зима, коленоклањању и ноћном стојању, уздржању не- 
престаном, јер када и на трпези са самодршцем Сте- 
фаном сеђаше, само је изгледало да једе, док је уз- 
држањем смишљено спасење своје крао, тако да се 
и Стефан, који је ово разумео, дивио његову мучењу 
и много пута сузе ронио. 

Јер ту је из младости као анђео чистотом, и све- 
тошћу као апостол и чудотворац много од свију љуб- 
љен и обдариван, и сви су желели да га виде. Јер 
ако се ко и удостојио да товори с њим, он је од 
тога стицао не худу корист души, јер његова реч 
беше свагда тако рећи Духом Светим као сољу ра- 
створена!“ и због многе добродетељи примаше без- 
бројну и безмерну почаст од самодршца брата, од 
благородних и од свију осталих. 

А он од почетка као мрзост избегавајући хвале 
и славе и почасти људске, пошто му је то тешко 
падало, помишљаше да бежи. Јер товораше — да ми 
како ова мала и привремена почаст ону велику и 

вечну не одузме? Или да ми не рече Авраам, или 
још тачније — Бог Авраамов: „Добра си твоја у жи- 
воту твоме примио“. 14 Сећаше се и првога свога 
распетога живота у Светој Гори, ропскога служења 
са смерношћу, младићкога страдања, босоногога хо- 
Бења, прљавих власених рубина, неумивања, ноћнога 
стојања, поста друговањем непрекидана, молитве чисте 
калом богатства несмућиване, из света изласка умом 
и ка Богу узласка. Помишљајући на све то и видећи 
себе као да је то све оставио, скрбљаше, тужаше, 
јадним и погинулим себе називаше, и као што је, 
по Соломону, срце осетљиво као црв за кости!, тако 
је и њему жалост за оним стварима крв испијала 
и мозак успоменама изједала. 

Не трпећи да увек рањава срце своје љубављу пре- 
ма овом, добро уредивши све по чину у манастиру 
и правило црквенога устава и иночкога живота уза- 
конивши, и тако предавши да се држи, поставивши 
место себе братији игумана за кога је знао да је 
у могућности да се брине за њихове душе, цело" 
вавши цркву и часни и мироточиви гроб светога 
свога оца преподобнога Симеона, и штавише одаждив- 
ши га многим сузама, и помазавши се његовим све- 
тим миром, давши свима мир и благослов, изиђе. 

Дошавши ка самодршцу брату, хотећи му дати 
поздрав ради одласка, овај сматраше његов одлазак 
као излазак душе, и много плакавши и са свима 
благороднима моливши хтеде га задржати. Пошто 
никако не могаде, веома се ражалости. А свети ви- 
де душе њихове у крајњој тузи, и речју наде срца 
њихова утешивши рече: 

— Ако добри Бог изволи, опет ћу се вратити к 
вама! 

И тако се испусти из њихових руку. 

А самодржац Стефан даде му велико мноштво 
злата, њему на потребу и ради раздавања манасти- 
рима у Светој Гори, и онима који самотно живе и 
свима потребницима, и сам га испрати са благо- 
роднима до граница грчке земље. 

И тако, Духом Светим вођен, дође у Свету Гору. 

А када су сазнали за његов долазак сви који 

су га познавали, светло веселом душом Бога бла- 
тодарећи, на виђење с њим долажаху, јер га сви љу- 
бљаху, и због крајње смерности по првом обича- 
ју исти свима је сав био. 


Пошто је остао доста времена у првој ћелији 
за ћутање у Кареји, понављајући пређашње младосне 
трудове у посту, ы Стефан самодржац сматра- 
ше растанак са братом и учитељем и друж 
савојником молитвама Богу, као да се растао са 
душом својом. Јер тако је била безмерна љубав њи- 
хова, као да у два тела једну носе. Много пу- 
та шиљаше писма к њему, говорећи: 

„Одлазећи од нас, ти нас утеши надом да ћеш 
се вратити к нама а д временим закашњењем 
— болом и скрбљу ме облажеш. Не презри онога 
који те љуби, доласком твојим узвесели душу моју!“ 

А овај христољубац не хотећи се одвојити од 
анђелских сродника, Божјих угодника, преподобних 
отаца и сапосника, не е, судивши да је у так- 
вим стварима боље ражалостити брата него Бога. 

После овога, Божјим неиспитаним милосрБем 
и дубином неисказаних судова којима врши наше 
спасење, а ми не знамо како, свето миро које обично 
у Богу осењењем Светога Духа кипљаше од светих 
моштију преподобнога Симеона, престаде да исходи 
и заустави се. Да ли по гресима нашим, не знамо, 
или је Бог и овим хтео прославити своје свете угод- 
нике, и да свима објави колику љубав има према 
њима, а колику смелост и они према њему стеко- 
ше добрим делима. И ово се неће сакрити од мно- 
гих, и неком борбом чудеса, макар и малима, покре- 
нуће их ка добродетељи. Овако или онако, тек 
— задржа се и не потече. 

Пошто је самодржац Стефан био у скрби, и то 
врло великој, сматрајући то за гнев Божји, говораше 
да се од њих окренуо његов свети отац Симеон, и 
очекиваше неку казну са неба. Помишљаше на грех 
свој и испитиваше савест. Осуђиваше се, тужаше, из- 
немагаше, молбама и молитвама к Богу и ка своме 

светоме оцу узлажаше, милостињом према убогима и 
свима добрима и одвише подвизаваше се, да би оче- 
кивани од Бога гнев зауставио, и говораше да ће до- 
каз тога да је Бог примио његова добра дела бити 
то, ако миро потече. И пошто се свето миро у свима 
изворима затворило и не излажаше, није налазио 
утеху срцу. 

Посла ка светоме у Свету Гору, јављајући му све 
што се догодило. А узрок да због тога дошав 
утеши виђењем његовим многопечалну душу своју, и 
даде му небројено злато на раздавање где зна, уједно 
та молећи да дође и да се молитвама његовим излије 
миро. И пишући к њему братске и милостиве и жа- 
лосне речи, говораше; 

„Када је твоје преподобије, господине, од нас 
отишло, и свети отац наш Симеон, као што видимо, 
духом одврати лице своје од нас, јер миро свето које 
осењењем Светога Духа из светих његових моштију 
обилно изливаше нама на утеху и исцељење, исти- 
цати заустави се и друга многа чуда призивањем 
Духа Светога не догодише се међу нама као раније. 
Много се молисмо да овима буде опет милосрдан 
нама, и природну очинску милосрдну утробу затвори 
од нас неприродним немилосрБем као железом, и не 
послуша нас. Да ли нам се ово догоди због наших 
грехова, јер неугодно Богу поживесмо, или што ти 
ниси са нама да нас чистиш од греха? Због тога мо- 
лим и умиљавам се, излечи ми болест, сажали се на 
сузе моје, иако због многих грехова мојих не смем 
да се удостојим да будем твој брат, смилуј се на 
себе и на нас заједно рођене и из једне утробе ма- 
теринске. Дођи к нама, богољубљени, и преподобно- 
ме своме оцу више од свих рођених од њега, не би 
ли Владика Господ наш Исус Христос твојим до- 
ласком милостиво просветлио лице своје к нама и 
твојим молитвама заповедио преподобном оцу нашем 
Симеону да Духом Светим точи свето миро из својих 
светих моштију, и да нас као своје слуге утеши по 
пређашњем обичају.“ 

А свети, као што напред рекосмо, не могавши се 
отргнути од сладости пустињачког испосничког и Ћут- 

љивог живота, још више од људске славе бежећи, 
богољубљем и брата својега омрзну, и не смилова се 
да иде ка ономе који плаче. Него својом руком на- 
писа молбену посланицу светоме своме оцу као жи- 
воме, по смрти неумрломе, товорећи: 

„Као да ти је Бог заповедио, умољен од нас, пре- 
подобни оче, превиди ако и има који грех према Богу 
и која непослушност према теби од деце твоје, и учи- 

да твоја света рака осењивана Духом Светим 
точи миро сада као и раније, и њиме помазавши 
узвеселићеш децу и народ свој, да скрбљу не малак- 
шу. Као што си ми ћао, још за живота у телу, 
да ћеш ме у Богу послушати као и ја тебе, и као 
што си ми рекао да ме нећеш оставити молитвама, 
— сада, господине мој, дај да препознам твоју очин- 
ску љубав, да ме као пре телом, тако и сада још 
више духом послушаш, и пошто се с Богом чедо 
твоје уздах у тебе, да се не посрамим, да се не ли- 
шим наде. Моли се за нас Господу, оче, у својим 
светим молитвама!“ 

И брату Стефану засебно написавши братски 
утешно писмо, посла једнога од својих ученика, часна 
и преподобна старца Иларија монаха који је имао 
свештенички чин, да га однесе у српску земљ 
Свете Горе, заповедивши да посланицу преподобном 
Симеону никоме не преда и не прочита. Све запове- 
дивши како ће се молити Богу и преподобноме, озна- 
чи му и дан у који ће, одслуживши свету литургију, 
над гробом преподобнога посланицу прочитати. 

А послани ава Иларије јеромонах, дошавши до 
српске земље и пришавши ка благочастивоме Сте- 
фану, даде му писмо од светога, а исприча му да 
носи и посланицу преподобноме Симеону, али му је, 
говораше, заповеђено да је никоме не преда. 

Стефан прочита своје писмо, а очи му се сузама 
испуњаваху као језеро, али се чудио немилосрђу бра- 
та Бога ради, да га толиким плачем и мољењем није 
могао наговорити да дође к њему. Ипак и посланицу 
и посланика примивши радосно уместо онога који 
та је послао, веселом душом узвесели му се као про- 
року Божјем. 

А старац се по заповести пожури да дође до гро- 
ба преподобнога, и да молбама сврши све што му 
је свети заповедио. 

А христољубиви Стефан не отпусти овога, гово- 
Һи: 
бо — И ја идем с тобом! 

Дошавши заједно до часнога и светога манастира 
у коме је гроб преподобнога, Стефан се одлучи да 
са игуманом и са свима иноцима целу ноћ стоји у 
цркви. Зачуди се старац пустињак свеноћноме и не- 
дреманоме стојању, сузама и умиљењу самодршца 
световњака, а стидео се у савести и осуђивао себе, 
сматрајући себе јадним и погинулим: 

— Ја у пустињи — рече — постећи не стекох 
толико умиљење колико овај у свету ратујући! 

Јер он се познаваше и као обичан властелин и 
ка свету само Стефан, а још више ка Богу или љу- 
дима налажаше се у свему благопохваљен, у вој- 
ништву вешт и храброшћу славан. Јер када и за тр- 
пезом сеђаше, бубњевима и гуслама благородне ве- 
сељаше, као што је обичај самодржаца, а када је, 
опет, на молитви или у цркви стојао, многим уми- 
љењем и громогласним плачем земљу кропљаше. 
Правдом и истином светло украшен, љубављу према 
ништима богољубац изврстан, а беше и Светог писма 
велики испитивач и овог довољно мудар и учен ту- 
мач. 
Али сада није дозвољено похвалама венце плести 
Стефану. Да наставимо причање. 

Када су свеноћно стојање и молитве били свр- 
шени, ученик светога, послан из Свете Горе, часни 
и преподобни старац ава Иларије јеромонах, свету 
и божаствену литургију одслуживши, и тако у пуној 
одежди свештенства изиђе из светиње над светињама, 
држећи у рукама кадионицу ароматну од мириса и 
посланицу светога, и пришавши часноме гробу све- 
тога и преподобног оца Симеона, изговори пригодне 
песме у његову почаст. Самодржац син стојао је на- 
пред код очева гроба, не имајући мере сузама, а иту- 
ман са иноцима и благороднима и многи остали, сви 
су се тискали да виде и чују шта ће казати посла- 

ница, шта ће се јавити и шта Бе бити. А свештено- 
служитељ, покадивши гроб преподобнога Симеона, 
и са многим умиљењем поклонивши му се као живу, 
свечано прочита молбену посланицу светога да сви 
чују. 

И одмах са свршетком посланице, тај превелики 
гроб преподобнога наводни се благодаћу Светога 
Духа као морем, преливајући се врењем мира, и из- 
лажаше кроз све првашње изворе, тако да нису успе- 
ли да га сабирају у часне сасуде, него је и цркву 
напојило и облагоухало. Не само од гроба него и од 
светих слика преподобнога где беху насликане, Господ 
је учинио да натприродно истече миро, слично мо- 
штима, свете своје још већим знамењима и чудесима, 
као себи вазљубљене, прослављајући. 

Сви, видевши ово и чувши, и обузети ужасом и 
радошћу, са сузама зваху: 

— Господе, смилуј се! 

И сви од самодршца па до последњега биваху 
помазивани светим миром од реченога свештенослу- 
житеља, Илариона, и узимаху га да носе својим до- 
мовима, да их освете. 

После овога, да сви чују, Стефан самодржац узев- 
ши реч рече; 

— Дивити се треба ваистину дивноме Богу и све- 
тима његовим! 5, и са страхом га увек славити и хва- 
лити достојно, али и светима његовим чудити се и 
њих прослављати корисно, јер делима и добродете- 
љима, љубављу и вером стекоше толику несумњиву 
смелост према њему. Јер где се установи устав чо- 
вечје природе, да живи мртвима пишу, или да њима 
нешто говоре, или да мртви живе слушају, и запо- 
вести њихове врше2 Али све ово чини реч господа 
мојега Исуса Христа: „Ко верује у мене, дела која 
ја чиним и он ће учинити, и већа од ових ће учи- 
нити, “146 „Девојко, устани“ 7; „Лазаре, изиђи ван“148, 
— рече Господ, и реч извршаваше. Такође и многи 
од светих, по речи његовој, многа дела изнад при- 
роде човечјег устава у име његово учинише, 

Тако и кроз ове свете данас од Господа догодило 
се чудо пред очима нашим, велим — преко препо- 

добног оца нашег Симеона и господина брата мојега 
Саве. Јер знате колико се молисмо и плакасмо, и 
како нисмо били услишани да будемо обасути ми- 
лосрђем изливања мира. А сада само речју једнога 
ка другоме у Богу, послушање изнад природе разу- 
месте. Видесте да чак Бог слуша обојицу и да извр- 
шава њихову вољу. 

А ово све види се да Бог чини ради нашег спасе- 
ња, да бисмо разумели како Бог више љуби једнога 
праведника и слуша га више него многе грешнике 
света, и да познамо да наш живот није богоугодан, и 
да осудимо своју беду јер ни да ходимо по земљи 
нисмо достојни. Јер колико смо од сличних нам 
људи, то јест од светих гресима нашим удаљени (због 
чега њих достојно и прославимо, а према могућности- 
ма и подражавајмо делима), толико се непрестаном 
Божјем промислу за нас, дуготрпељивости и милости 
дивимо, по апостолу који каже: „О, дубино богат- 
ства и премудрости и знања Божјега, јер су неистра- 
жени судови његови и неиспитани путеви његови. 
Јер ко позва ум Господњи, или ко му саветник би, 
чиме све врши наше спасење, јер је из њега и у њега 
све, коме слава на векове векова. Амин!“ 1 

Диван је Стефан због овога, и од свију похваљен 
и частан био, не толико због багренице, колико због 
мудрих речи говора. И тако благодаривши Бога узеше 
учешћа у трпези. Христољубиви и милостиви Стефан 
тада много и богато милосрђем ниште обасу, и веселе 
душе благородне обдари, и после овога сви одлажаху 
кући, славећи Бога и дивећи се чудима која свети 
учинише. 

Часни старац ава Иларион јеромонах, ученик све- 
тога, који је дошао, похита да се врати светоме у 
Свету Гору. Благочастиви Стефан, не смејући га за- 
државати, отпусти га, и клањајући му се говораше: 

— Коликом благодаћу си ме, оче, задужио, што 
си се због господина брата за нас дуго трудио и ми- 
ром светога ми оца обогатио ме! 

А посла с њим много злата на потребу светоме 
своме брату, а даде му и стакленицу новоизливенога 
мира, говорећи: 

13 Теодосије (Т) 

— Твојим светим молитвама од оца нашега, и ви- 
ше — од Бога даровано нам, прими ово од нас као 
своје, и моли се за нас Господу! 

А послани дошавши у Свету Гору исприча свето- 
ме сва чуда која се догодише, што и њему самоме 
није било непознато. А свети са многим сузама благо- 
даривши Бога што није презрео мољења његова, и 
светим миром преподобнога свога оца помазавши се, 
с многим плачем његову љубав према њему и после 
смрти, и послушност у Богу, хваљаше. 


После овога хтео је свети због манастирских по- 
треба, или још боље — хтео је Бог због њега, а због 
познатог узрока, да иде у царствујући Константинов 
град, у коме је тада царевао Теодор Ласкар. А овај 
прими светога са великим очекивањем, јер беше слу- 
шао о њему чији је син и о добродетељном животу 
њетову у пустињи, а осим тога био му је и пријатељ, 
јер кћи цара Теодора Ласкара беше удата невеста 
Радослава, сина Стефанова, синовца светог Саве. Због 
тога цар га многољубазно прими са сугубом чашћу, 
јер је и желео да га види. 

Многовремено гошћен и љубљен од цара, и свр- 
шивши потребе манастирске, хтеде да пође од цара. 
Али примивши у срце богопослани савет, рече у себи 
и онима с њим: 

— Сада је време, уз Божју ми помоћ, да извршим 
жељу срца својега за земљу отачаства мога, а да ли 
ће после овота бити овако згодно време, и да ли ћу 
опет овамо доћи? Ко зна да ли ћемо бити живи! 

Положивши наду у Бога и приступивши к цару, 
рече: 

Ме Као свима, и нама Бог жели спасење: отац мој 
и ја из земље народа нашег јерес зловерја одагнасмо, 
и православна вера расте и множи се. Једино нам 
недостаје што немамо свога архиепископа, да у на- 
шо] земљи освећује и учи у Господу. Због тога још 
молим милосрђе ваше кротости, да нам у овом испу- 
ниш молбу, да светоме оцу васељенском патријарху 
Царство ти нареди да једнога од моје братије освети 

за архиепископа земљи нашој, ради освећења нашег и 
похвале вашег благочашћа. 

Цар одговори: 

— Са радошћу и веселом душом твоју молбу ис- 
пунити хоћу, и хоћу да видим брата о коме говориш, 
и да ли ће благоволети Бог у души мојој за њега, јер 
такав треба да је веома достојан. 

А свети рече: 

— Сви нека дођу. И за кога благоволи Бог и 
души твојој, анђео твој казаће ти. 

Пошто су била позвана братија преподобнога, 
рече цар: 

— Оци моји и братија твоја сви су часни и свети, 
али нисам у њих толико уверен да су достојни толике 
висине чина и апостолске столице, него тебе самога 
са Богом благоволи душа моја, јер се многима од нас 
не покори твој живот од младости. 

А свети се одрицаше, говорећи; 

— Ни ја не узрастох до тога степена нити се 
животом удостојих за живот на њему. 

Цар извести патријарха о молби светога, рекавши 
да другога неће удостојити да узиђе ка таквом чину, 
само њега самога који моли. 

Патријарх чувши за цареву вољу о светоме, веома 
се обрадова, јер га и он много љубљаше, и брзо дође 
до цара. Цар узе овога у помоћ, и рекоше светоме: 

— Не одричи се апостолскога избора преко нас, 
који нам Бог кроз Духа Светога јави у срце наше за 
тебе. Прими и наш савет као благоподобан. Сада, у 
почетку, твој народ треба доброга помоћника у Богу 
са таквим чином, а у теби је сада реч учења спрег- 
нута с влашћу, и све ће ти с Божјом помоћи бити 
лако. И веће је од спасавања самога себе ћутањем 
у пустињи ако у свету многе од заблуде речју обра- 
тиш к Богу, који ће те са већом љубављу присвојити 
себи. Јер чујмо и онога који говори: „Који од недо- 
стојнога у достојно изводе, као уста моја биће“ 

А свети, сећајући се многога говора у власти, по- 
која. и опуштеног живота, и недостатка да се моли- 
С 

твама одвоји ка Богу, бежаше од овога као од јаме 
или замки, а више љ; пустињачки постом стра- 
дални и ћутањем анђелски живот, и љубављу за овим 
цепаше душу своју. И опет се одрицаше цару и пат- 
ријарху, као да неће успети. 

Цару до]ади и рече: 

— Ко нема нешто, и са препирком тражи?! Тре- 
бало је да се ти повинујеш благоугодном савету мно- 
тих, а не да се тако својом непокорношћу противиш 
й остајеш при своме. И пошто остајеш у својој вољи, 
тражи ко ће те осветити, нас се то више не тиче! 

И тако цар уђе у тајну клет. 

Шта је, дакле, могла чинити она смерномудра и 
праведна душа, која је хвале и почасти као хуле 
бешчашћа мрзела, видећи цара како се не покорава 
молби ако се он први вољи цара не покори? Много 
нуђен од патријарха и свих високих царских лично- 
сти, учини по заповести царевој, говорећи: 

— По његовој вољи Бог нека изврши вашу свету 
заповест преко нас грешних! 

Цар се због овога веома обрадова и заповеди слу- 
житељима и цркви да се све по закону спреми из 
царске палате. 

И када је дошао благонарочити празник божа- 
ствени, руком пречаснога и свеосвећенога васељен- 
скога патријарха, архиепископа Константинова града, 
Новога Рима, Германа, освећен је свети архиепископ 
све српске земље, а напред је стојао цар са свима 
вишима и нижима, и говорио „достојан“. Бог је, ме- 
Бутим, још више јавио достојност њему. Јер неко од 
оних који су били достојни, видевши, исприча патри- 
јарху како се приликом његова постављења светлост 
небеска излила на њ, и облистала га, и учинила га 
свега као огњена и светлошћу обасјана. 

Када је божаствена служба била свршена, цар и 
сви цареви људи скупише се да их благослови рука 
новопосвећенога архиепископа. А благочастиви цар 
довољно обдари ниште златом приликом његова по 
стављења, патријарха и митрополите, епископе сг 
свима свештеницима, и многе благородне одведе \ 
царску палату са собом на обед, а преосвећени васе 

љенски патријарх узе архиепископа српскога себи за 
сапрестолника и сатрпезника. Цар веселећи се неиз- 
мерном радошћу због овога, учини свима велико 
славље, утеши великим даровима патријарха и митро- 
полите, епископе и све свештенике, свакота према 
његовој части, тако да су се сви дивили великој царе- 
вој љубави према светоме. 


Када је свети хтео поћи у од Бога одређени му 
удео, у земљу отачаства својега, Божји савет и разум 
у срце своје примивши, и расудивши трудна хођења 
дугога пута и даровне издатке многога злата када се 
долази у царски Константинов град да се тамо посве- 
ћује архиепископ, а уз то и размирице источних само- 
држаца са западнима, и будуће беде посред њихове 
неслоге, и удовиштво цркве када није могуће дола- 
зити у царствујући град на освећење, или опет због 
неке мржње да цар и патријарх држе цркву; расу- 
дивши о свима овим невољама и хотећи устројити 
нашу западну цркву слободном од свега овога и ү 
Богу самовласном и ничим неподложним источној 
цркви, призивавши у овоме молитвама преподобнога 
свога оца Симеона у помоћ и Бога, приступи к цару 
говорећи: 

— Ако си, Богом убеђен, благоволевши нам поми- 
слио да нам учиниш савршену и милостиву љубав, 
учини да по заповести твојега Царства примим од 
блаженога и свесветога оца васељенскога патријарха 
благослов и заповест устима и руком и писмено, да 
после овога наш архиепископ не долази овамо у Кон- 
стантинов град на посвећење, него да се тамо од сво- 
јих епископа посвећује. 

Цар чувши ово измени лице своје због крупне 
молбе, јер се ни патријарху никако ни свима благо- 
роднима не учини угодна. Јер су хтели посвећењем 
и влашћу црквеном да ове имају покорне себи, по- 
слушне и дароносне. Али због велике љубави коју 
цар имађаше према светоме, срамљаше га се да га 
неиспуњењем молбе отпусти жалосна, па утишавши 

силом оне кои су негодовали, испуни светоме молбу. 

А свети патријарх, умољен од цара, написа благо- 
слов да више не долазе из српске земље у Константи- 
нов град када треба да посвете себи архиепископа, не- 
го тај сам архиепископ са сабором својих епископа, 
или опет сами епископи пошто се саберу, нека посвете 
себи архиепископа. Патријарх и сви архиепископи, ми- 
трополити и епископи руком и устима светога благо- 
словише, и оне који ће бити после њега благословише, 
и заповести благословене потписавши сваки својом ру- 
ком, дадоше светоме. Патријарх примаше светога мно- 
то дана у дом цркве, и као новопосвећена учаше га 
свима црквеним правилима на његова питања. Обда- 
ривши га жезлом светитељства и свима својим часним 
и светим одеждама свештенства, написа му другу запо- 
вест, која гласи: 

„Терман, васељенски патријарх, архиепископ Кон- 
стантинова Града, Новога Рима, ү име Господа нашега 
Исуса Христа осветих Саву за архиепископа све српске 
земље, и дадох му од Бога власт да у целој области 
црквеној посвећује епископе и попове и Баконе, да 
решава и везује кривице људских сагрешења, и да све 
учи и крсти у име Оца и Сина и Светога Духа. И као 
и мене, и њега сви да слушате, у Христу православни 
хришћани!” 

И тако целовавши светога патријарха, сугубо и 
многочасно обдарен од њега божаственим почастима, 
изиђе, 

Дошавши к благочастивом цару, хотећи му дати 
опроштајни целов, цар га прими са љубављу и од њега 
мољаше благослов, товорећи: 

— Све молбе твоје, оче, испуних. Молим твоју све- 
тост да нам будеш молитвеник ка Господу у молитва- 
ма својим. Богом провођен срећно ћеш стићи својој 
кући, а и после овога јави нам о своме здрављу. 

И тако целовавши цара, из палате изиБе. Цар му 
даде што му је потребно за пут, а са овим и много 
злата, говорећи: 

— Прими ово да као новопостављен дајеш онима 
који од тебе моле. И моли се за нас! 

Овако се, дакле, удостоји свети отац наш божа- 
ствене власти учења, везивања и дрешења, апостолско- 

та достојанства. Не придоби престо безакоњем, не са- 
гради недостојношћу трудна заповедања, то јест на 
правила, не украде власти митом, ни разбојнички, не 
уграби је слично силницима, не гонећи част него ча- 
у гоњен и једва умољен, не примивши људску него 
божаствену од Бога благодат, тако да на столици све- 
титељства не губитељски него спасоносно седи и хвали 
Господа. А 
Тако се, дакле, ово од Бога догоди са’ светим у 
царствујућем Константинову Граду. 


Када је отуда опет стигао у Свету Гору, сви који 
у њој живе, чувши за њега да је архиепископ по бо- 
жаственој власти, од гора пустиње, од пештера и ра- 
селина камених долажаху к њему у манастир Хилан- 
дар, носећи радост заједно са жалошћу, хотећи да их 
он благослови, а уједно и да му даду у Господу целив 
на одласку од њих. Са радошћу хваљаху Бога за оно 
што је учинио на њему, и великом жалошћу беху обу- 
зимани, жалећи за својим добрим хранитељем у Богу, 
сапосником и подвижником, јер из детињства одрасте 
к њима у пустињи. А он као и раније, богати даро- 
валац у Богу, све милостиво речима утеши и потреб- 
ним обдари, и моливши да их има као помоћнике у 
молитви Богу, свакога отпушташе кући. 

А прот и сви игумани великих и малих манастира, 
чувши да је патријарх дао светоме власт освећивања 
по његовој области, сви редом призиваху светога у сво- 
је манастире, и свети служећи с њима свету службу 
освећиваше им попове и ђаконе и чаце. „И све беху 
заједно у цркви на молитви", као што се каже у Де- 
лима апостолским, „ломећи по домовима хлебове, и 
примаху храну у радости и пространству срца, хвалећи 
Бога за све, 15! 

Тако свети у свима манастирима светим црквама 
поклонивши се, проту и игуманима и свима који су 
тамо у Господу целовање учинивши, дође опет у свој 
манастир Хиландар, поучи насамо игумана да онима 
који су под њиме сам собом показује пример сваке до- 

бродетељи, а опет братију да игумана са страхом Бож- 
јим у свему слушају, свима мир и благослов и у Гос- 
поду целив давши, из манастира, узевши са со- 
бом оне за које је знао да су подобни да их постави за 
епископе. 

Често се осврћући, обазираше се на јаруге у пу- 
стињи Свете Горе и на оштре путеве камене по којима 
бос ходећи свете посећиваше, сећајући се блаженога 
живота тих пустињака далеко од сујетног света, и уз- 
вишавања умом од земаљског ка Богу непрестаном 
чежњом и молитвама. Размишљаше и о пређашњем 
свом животу и о многој помоћи ка Богу од поука ових 
преподобних и од гледања њихова живота, помишља- 
ше како неће ништа моћи успети у земљи свога наро- 
да, јер раније они нису имали архиепископа. 

Излазећи из Свете Горе као из некога раја божа- 
ственог или као да је много богатство изгубио, плачу- 
ћи говораше: 


„О, коликих се добара лиших, 

ја јадник! 

0, колико богатство — 

да се без бриге светске Богу молим 
— замених за ништавило славе људске! 
Тешко мени, тешко мени, 

ко да ме не оплакује, 

тде падох и шта добих! 

Господе Боже мој, на кога се уздах 
растављајући се од светих својих 

и излазећи из Свете Горе: 

ако је на мени воља твоја добра, 
молитвама пречисте своје Матере 

и твојега угодника Симеона, оца мојега, 
не остави ме да се због овога 

у скрби потапам и у неизвесности." 


И тако сетан цео дан тугујући иђаше. 

Када је дошла ноћ и када је легао да се одмори, 
тора мислена и света, гора Божија, гора зелена, гора 
натопљена Духом, гора небу слична, гора виша од не- 
беских гора, свима анБелским силама подобна, то јест 
свечиста Дева и Мати Бога мојега, од које се без се- 

мена, без људске руке, од њених девичанских спона 
као од горе велике, по чудесном Данилу! о", камен Хри- 
стос отрже и све идоле бесовске сатре, јављањем у сну 
подиже душу његову од унинија, говорећи: 

— Имајући мене као јемца код цара свију, Сина и 
Бога мојега, и због овога тужиш? Устани и журно иди 
на дело за које си од њета изабран, ништа не сумња- 
јући, јер све ће ти у њему успети на добро! 

Свети дошавши к себи од виђења, нађе срце своје 
утешено неисказаним весељем, и многим сузама благо- 
дари Бога; имајући пречисто уздање у њега, иђаше 
својим путем радујући се. 

А дошавши у велики град Солун, и поклонивши се 
светом великомученику и страстотрпцу Димитрију, 
давши митрополиту града целовање у Господу, наста- 
ни се у манастиру Филокали. И нимало не одложивши, 
дозва највештије живописце и замоли их да брзо на- 
сликају две иконе велике висине, стојећи; на једној 
заповеди да насликају превисоког и божаством нео- 
писанога цара Христа Бога, који божаством није од- 
ступио са небеских висина и који је сишао на земљу, 
на моју низину, мене ради оваплотивши се, да ме узди- 
тавши са собом узвиси на небеса и да ме, собом 
удостојивши, са собом посади и на престолу Бога Оца. 
А на другој — вишу од небеса, која му се јавила у 
сну, неизрециву Гору Божију, свечисту царицу, Деву и 
Матер тога самога Христа цара и Бога нашега. И тако, 
светло украсивши ове иконе златним крунама, каме- 
њем драгим и бисером, постави их у томе манастиру 
Филокали, које у част Бога и на спомен светога и 
до сада стоје на месту где беху и постављене. 

После овога свети сабра све достојно што је по- 
требно великој цркви, и узе са собом књиге законске, 
и светло испраћен од митрополита, ипарха и првака 
традских, оде у земљу народа свога. 


А свој долазак унапред писмено јави брату само- 
дршцу Стефану. 

Када благочастиви Стефан чу за одлазак брата 
давно жељена и љубљена, и то не просто него да му 

долази са божаственом влашћу првосвештенства, су- 
губом радошћу у Господу весељаше се. Али обузет ве- 
ликом болешћу и не могући му изићи у сусрет, место 
себе посла му синове своје у сретање, који младошћу 
као орлови златокрили и са многим роднима до 
грчке границе часно стигоше. И дочекиваху свога по 
телу стрица а у Бога владику и светога оца, и са сва- 
ком га почашћу ка самодршцу оцу привођаху. 

ЕЈ када свети дође над болеснички одар самодршца 
брата, овај му подигнут од других једва могаше дати 
целовање, уз велики плач обојице и свију благородних, 
јер беше јака болест самодршца и никако се не нада- 
ше животу. Али Бог, који је својим доласком утолио 
сузе Марти и Марији!%, и доласком светога архиепи- 
скопа жалост свију ових у радост измени. Крст свети и 
часни омивши, том освећеном водом и топлом молит- 
вом брата напоји, и свега га окропи, полажући руке 
своје свете на часну његову главу, и ову грлећи са 
сузама целоваше, много се молећи за њега тајно у 
срцу тајнозналцу и ономе који види сакривено. 

И молитвом светога спасе се болни, и наједанпут 
се исцели. 

Господе Боже мој, славим те и опевам име твоје, 
дивим се твоме великом човекољубљу и брзоме мило- 
срБу, јер си дивна дела са светима својима учинио и 
чиниш! Онај који је многовремено болешћу мучен и 
који се никако није могао исправити и за кога су и 
најбољи лекари мислили да је изгубљен за живот, из- 
ненада брзо са одра устаде. И бледило смртно одла- 
жаше и мрље румени на лицу се јављаху, јер све 
болести у име Бога мога полагањем руку светога 
архиепископа ишчезаваху. 

И одмах узе учешћа на трпези са светим архиепи- 
скопом и са благороднима. Двоструко се раловаху и 
весељахү благородни и сви остали: због одласка све- 
тога и због оздрављења самодршца, и хваљаху узроч- 
ника овога, Христа мојега, који је рекао: „Именом 
мојим изгониће бесове, на болесне положиће руке, и 
биће здрави" 15 

А свети гошћен много дана од брата самодршца, 
све му исприча свети тито му се у Богу догоди у Кон- 


> 





(203) 


стантинову Граду. А овај радосном душом због тога 
похвали Бога, а светоме клањајући се говораше: 

— Добро дошао, од Бога послани, да научиш и 
нас и цео народ свога отачаства, да узакониш зако- 
ном и обичајем хришћанских народа и да украсиш у 
свему како треба. Ја ћу у свему бити слуга послушан 
твојој заповести као своме господару. 

Договоривши се и са благороднима где и у којим 
крајевима треба поставити епископе, свети тако дође 
у Студеницу, Лавру светога Симеона. УБе у цркву све- 
ту и са многим сузама љубазно целива часни и мирото- 
чиви гроб преподобнога свога оца, игуману и братији 
даде у Господу целивање, мир и благослов, и тако се 
одмараше у манастиру. 

Тамо у све недеље и велике празнике, као што 
имађаше обичај од Свете Горе, у цркви састављаше 
свеноћна богослужења, и вршећи свету божаствену 
службу, попове и Баконе и подђаконе и чаце посве- 
ћиваше, а цео свој народ учаше покајањем правоверју, 
и говораше да се брижљивим животом ка 
Богу, чинећи у њему дела лостојна покајања. 

А Бог, који увек прославља свете своје које је себи 

, и ове своје угоднике тада као и увек прослав- 
љаше. Јер у које год време свети свршаваше свете 
службе у цркви где беше гроб преподобнога оца ње- 
гова светога Симеона, и када сам долажаше да та ока- 
ди, отац даваше сину својему првосветитељу награду 
почасти, јер миром богато точећи самога и цео нарол 
који је ту стојао облагоухаваше. И они који гледају 
шта се збива могли су ваистину тада видети чудесно, 
а мислим да је богољубивим душама које ово слушају 
и сада поучно до суза. Јер као по некој сагласности 
живи са мртвим договараху се, и овај као богословним 
језиком апостолски све поучаваше, а други, точећи 
миро из светих моштију својих помазиваше, и обоји- 
ца чудесни радошћу народ свој задивљаваху. 

А ово све беше заповест Бога мојега, који влада 
живима и мртвима, и који нама јавља колику смелост 
према њему свети стекоше, и прослављаше овим зна- 
мењима и чудесима оне који су се много пута двоуми- 
ли о православној вери, да буду покорни и послушни 

њихову учењу о Богу. Јер доброразумно рече божа- 
ствени апостол: „Знамења нису за верне него за невер- 
не”.155 А добро је да и ми сада са Давидом кажемо: 


„Преко светих који су на његовој земљи, и 
прослави Господ сву своју вољу на ъима."156 


и: 


„Диван је Бог у светима својим, 
Бог Израилев.”!57 


После овога подиже се свети и оде на од Бога му 
наречени престо првосветитељства, ка цркви Христа 
и Бога нашега у Жичи, Али црква беше велика, 
а још неосликана, и ову освети и светом трпезом и 
светим моштима светих украси и утврди, и у њој све- 
ноћне молбе чинећи и свету службу свршавајући, од 
својих ученика за које је знао да су достојни и подоб- 
ни за епископе освешћиваше, и свакога постављаше на 
његово место, називајући их апостолски учитељима. 

И свршивши све што је потребно божаственом 
влашћу свештенства, не престајаше дан и ноћ са су- 
зама приљежно да учи свакога, говорећи им: 

— Ево сада, послушавши ме, иако то нисте хтели, 
Божје благодати удостојисте се, 

Слушали сте једном божаственог апостола Павла 
како говори свом Тимотеју. Чујте, дакле, и мене сада 
који попут онога говорим вама, својима: 

Епископство је добра ствар, јер се брине о Богу 
и за Бога, и има велике почасти ол првога пастира, 
епископа душа наших, Христа Бога. Али епископ тре- 
ба да је без порока, муж једне у Господу законите 
жене, трезвен, целомудрен, побожан, странољубац, 
учитељан, не пијанац већ смотрен, не неозбиљан, не 
дволичан, не грамжљив, не лаком на добит, не сребро- 
љубив већ милостив — и остало знате.1 Од свих, 
дакле, и од свију других зала да се сачувате најпре 
ви сами треба да се бринете, и да ваш живот увек 
буде брижљив, да се утврдите као узор сваке добро- 
детељи у Богу онима који су под вама. А Бог мој Ду- 

хом Светим својим да вас сачува од свакога видљивог 
и невидљивог ловљења непријатељева, и по својој 
вољи да вас научи свему што ћете корисно говорити 
и творити. 

Давши им књиге законске, да по предању светих 
апостола и светих отаца уче народ како да се подижу 
у вери у Господа нашега Исуса Христа, и заповедивши 
им да га покајањем обраћају ка Богу, говораше им: 

— „Пазите на себе и на све стадо, у коме вас Дух 
Свети постави за надзорнике, то јест епископе, да па- 
сете цркву Господа Бога, коју стече својом крвљу", 
знајући да ћемо и за једну једину овцу од главнога па- 
стира Христа у онај велики последњи дан јављања ње- 
гова бити испитивани. 

И тако свима мир давши и благословивши, посла 
свакога у свој крај. 

А сам се бринуо за довршење цркве, јер беше до- 
вео са собом из Константинова Града мраморнике и 
живописце. 


Када је үскоро била свршена велика црква у 
Жичи са свима одговарајућим лепотама, заповеди 
свети архиепископ брату самодршцу Стефану да тамо 
дође са великашима и са свима благороднима. 

И одмах ова] посла заповести свима властима сво- 
је државе, сазивајући ипате и војводе, тисућнике и 
сатнике, и мале заједно с великима. А свети архиепи- 
скоп опет сазва све своје епископе, игумане и све 
црквене служитеље, и сви се сабираху у Жичу, у 
архиепископију, ка великој цркви. 

А када сабор би веома велик, свети се братом 
самодршцем на престо првосветитељства седе и све- 
чано исприча о узроку сабора и о себи, говорећи: 

— Знате, дакле, и чусте за моје најпре једно па 
друго бежање од вас у пустињу, и да не претпоставих 
ништа од красота овога света Божјој љубави, нити 
ишта од видљивих лепота на земљи сматрах блаже- 
ним до да прионем Богу у молитвама. Али вас ради, 
саплеменика ми, свету и слатку ми пустињу оставих, 
и не доБох да тражим ништа више, до ли душе ваше. 

Тако рећи, ради ваших душа и душу своју омрзнух, 
сећајући се старих светих, који су у болу срца за 
своје саплеменике Богу говорили: „Ако спасавајући 
спасеш народ овај, ако ли не, онда и мене испиши из 
књига које написа!“1%. И опет; „Желео бих сам да 
будем анатема од Христа, за браћу своју по телу, 
Израиљце“1 На њих се угледајући и саосећајући 
с вама, вашега ради спасења и своје спасење презрех. 
Али, ако ме послушате па што добро у Богу међу 
вама узаконимо, вашим спасењем и присвајањем Богу 
још више ћемо стећи и удвостручићемо, а нећемо 
изгубити наше спасење. Због тога молим вас да будете 
послушни у свему што год вам о Богу, на вашу ко- 
рист, будемо говорили, 

Ево вас је Господ Бог ваш молитвама свога угод- 
ника светога и преподобнога оца Симеона утврдио, 
умножио и распространио, и међу вама су многи на- 
челници и власти, ипати и војводе, многи мали и ве- 
лики жупани. Не приличи да онај који вама у Бога 
влада буде истоименог достојанства власти са вама 
и да се исто зове. Него као што сам ја ради вас 
влашћу свештенства и као глава цркве у Бога постав- 
љен, потребно је да се и онај који вама влада у Богу 
миром украси круном царства, а ово је и у вашу 
част и похвалу, славу и величанство. А када ово буде, 
говорићемо вам и друго, о Божјој доброј вери и о 
спасењу вашем. 

А сви чувши да је његова реч блага и са осећањем 
за њих, узбудивши се поклонише му се с радошћу 
и говораху: 

— Од Бога послана те к нама и казивача Божјих 
речи, у свему послуша]мо! 

Пошто ]е тада био празник Христа Спаса и Бога 
нашега, свети сврши у цркви свеноћно појање са сви- 
ма молитвама, служећи и божаствену литургију са 
свима епископима и игуманима и са многим свеште- 
ницима. И у време када треба да се освећује, узе 
к себи у свети олтар, у светињу над светињама, вен- 
цеименитога брата великог жупана Стефана, моли- 
твама и мољењем Богу благословивши га, багреницом 
и бисером опасавши га и украсивши, и венцем цар- 

ства часну главу његову венчавши, и миром га пома- 
завши, прогласи га за Богом самодржавна краља 
српског. 

А благородни и цео народ поклонише се и моли. 
ше му дуг век од Бога, говорећи: 

— Нека буде! Нека буде! 

Када су изишли из цркве, седоше сви за трпезу. 
Пошто су нови архиепископ и нови краљ приредили 
веома велики пир, благородни, епископи и цео народ 
бејаху увесељени, а ништи по заповести светога још 
и довольно, обдарени, и тако сви одлажаху на починак. 

Благочастиви крал Стефан радоваше се неиска- 
заном радошћу, хоћу рећи — не венцу царства ни 
многоценој багреници, јер је знао да и то са многим 
красотама света пропада и пролази, него што је толи- 
ко мноштво било сабрано са свију страна и што су 
видели цркву његову како је веома красна. Због 
тота се нарочито радоваше. Јер он беше ктитор те 
божаствене велике цркве, и беше је украсио многим 
својим безбројним даровима, иконама светим, свећ- 
њацима и завесама, и свима светим сасудима, и свима 
часним изванредним стварима, тако да је сваки који 
ју је видео мислио да је небо на земљи, и говорио: 
„Господе, вазљубих красоту дома твојега“', освети 
оне који те љубе и оне који овај лом украшавају 
благолепијем. Ти их прослави твојом божаственом 
силом. 

Али није сад време да описујемо сву красоту 
цркве. Да се вратимо на реч о скупу сабора. 


Сутрадан свети архиепископ сам украси свога 
љубљеног брата, благочастивог краља Стефана, багре- 
ницом и красним сјајем и сваким царским обележ- 
јем, и научивши га о свему шта ће у сабору говорити, 
заповеди да се опет сви сазову у цркву. 

Кад су се епископи и благородни и сав народ 
сабрали, свети архиепископ седе са самодршцем бра- 
том, и отворивши богоречита света своја уста ка 
свима, рече: 

— Браћо и другови, и чеда у Богу, саслушајте 
реч моју с пажњом достојном ваше љубави, на вашу 
корист! 

(Поука) 

Једнородни Син и Слово Божје, Господ наш Исус 
Христос, јављајући се ученицима после свога божа- 
ственог васкрсења из мртвих и са њима једући, учаше 
их о свему. И када је, оваплотивши се ради нас као 
човек, извршио на земљи сав промисао Бога Оца, и 
када је хтео да се у слави узнесе к њему на н 
као Бог, узе их, као што чусте, са собом на Гору 
Јелеонску, и рече им: „Идите и научите све народе, 
крстећи их у име Оца и Сина и Светога Духа, учећи 
их да чувају све што вам заповедих“.!6 И опет: „Про- 
поведајте јеванђеље сваком створењу. Ко узверује и 
крсти се, биће спасен, а ко пе узверује и не крсти се, 
биће осуђен“ 

Апостоли, дакле, по заповести изибоше у васе- 
љену, и проповелаху јеванђеље, научише и крстише 
у име Оца и Сина и Светога Духа, што и постигоше, 
и преставише се ка Господу, кога вазљубише. А бла- 
тодат Духа Светога и предану им свету заповест оста- 
ви Христос, Син Божји и Бог, и светима који ће доћи 
после њих, и до сада је не одузе. Јер улазећи на не- 
беса рече: „И ево ја сам с вама у све дане до скон- 
чања века“ 6 Апостоли у своје време починуше, а 
Христос је са својим вернима до скончања века као 
и са апостолима. Јер када мољаше Оца свога за 
апостоле, рече: „Не молим се само за ове нето и за 
оне који њиховим речима верују у мене, да сви једно 
буду, као ти, Оче, у мени и ја у теби, да и они у нама 
јелно буду" 18 

Јер не даде се блатодат Светога Духа једино апо- 
столима него и свакоме који живи по благолати. Јер 
апостол Павле каже: „Сваком по]единиу од нас даде 
се благолат по мери дара Христова“.187 И многи од 
светих после апостола блатодаћу Духа Светога пропо- 
ведаше јеванђеље као и апостоли, и исто тако чудеса, 
силе и знамења учинише, и беху укрепљени да многим 
мукама пострадају за Христа. 

А научише и крстише људе у име Опа и Сина и 
Светога Духај:б“, сваки у својој земљи, где је Богом 

био одређен, као што и на нас сада на крају векова 
дође ред, да по вољи Божјој дођем к вама, мојим љу- 
дима, да вам објавим истиниту веру, без које нико 
неће угледати Господа!“, коју ако примивши сачу- 
вате спашћете се, јер због вашег спасења приброја- 
ћемо се и ми реду старих светих. 

Због тога нећу да ћутим за вас, и ако ко од вас 
незнањем заблуди од истините вере не приличи ми 
да гледајући своје будем као најамник, а не прави па- 
стир. Хоћу, дакле, да исповедањем вере сви пока- 
жемо како верујемо. Знам да се сматрате вернима, и 
да сте пре нас од светога и преподобнога оца нашег 
Симеона правоверјем засађени, али іе Бог благоволео 
да и ми залијемо оно што је отац наш засадио, да 
кажем: „Павле засади, а Аполос зали, али Бог по- 
диже". Зато ни отац мој, који вас је засадио вером, 
ни ја који заливам учењем, нисмо ништа већ Бог 
који вас подиже. Отац мој који је засадио и ја који 
заливам једно смо!"!, служитељи Бога коме поверо- 
васте, а Бог нека вас прими својим милосрђем, како 
Павлово и Аполосово тако и наше вером засађење 
и учењем заливање, нека вас утврди и подигне у 
страху своме, да му служите преподобношћу и прав- 
дом.!? Амин. 

И о јересима слово да вам говорим наумих, јер 
многе све од почетка до сада ђаво намисли да посеје, 
и да многи кукољ зловерја преко безаконих јеретика 
који му служе у васељени расплоди. О овим јересима 
Павле велики васељенски учитељ Духом Светим пред- 
сказа: „Ја знам да ће после одласка мојега ући међу 
вас вуци љути, који не штеде стада, и од вас самих 
устаће људи који говоре развравено“.!** Вуцима љу- 
тим и људима који говоре развраћено назва јеретике, 
који од праве вере у јерес одводе. И ко мисли и узда 
се у себе да ће бити веран, ако њих послуша. Они су 
део порочни, мрачни на светлости, истином неупу- 
ћени, који говоре да је слатко горко и торко слатко. 
Тешко њима, јер не повероваше истини! 

Због тога се и ја бојим да међу вама не буде што 
од нечистога и кукољнога учења таквих. Хоћу да међу 
вама извршим обновљење свете, истините, божаствене 
вере у Оца и Сина и Светога Духа, јер и они који 


14 Теодосије (Т) 

су слободни од сваке јереси треба да се обнављају 
правоверним обрасцем свете вере, и свети богоносни 
оци заповедише да се овај говори сваки дан, и увече 
и ноћу, и да се чак и пред спавање њиме корисно 
поучавамо и да противне нам зле духове плашимо и 
учинимо да побегну од нас. Јер када зли дух који је 
давио Саула бежаше од Саула Давидовим свирањем 
у свиралу и ударањем у гүсле!?5, колико ће се више 
устрашити и бежати од страшне трубе која исповеда 
Тројицу Свету у једном божаству? 

И сада, дакле, сви који сте данас сабрани, ако је 
ко од вас обузет нечистим учењем јереси, нека испо- 
ведањем открије болест, а ми ћемо у Бога вером пра- 
вославља брзо тога исцелити. Јер није могуће не одлу- 
чивши се од зла научити се доброме, нити ономе који 
држи јерес да чисто исповеда божаство Свете Тројице, 
као што није лако на восак ставити друга писмена 
ако се прва не избришу. 

Због тога молим свакога од вас да не затаји у 
себи богомрску јерес којом ако је ко међу вама до 
сада у незнању био обузет, апостолски ћу казати: 
„Бог презревши године вашег незнања, ево сада вам 
запрећује преко мене, да се вером и покајањем обра- 
тите к њему, јер је поставио дан у који ће васељени 
судити правдом“! „Пред њиме је све наго и познато, 
и ништа наше неће се сакрити. Јер жива је реч Божја, 
и делује више од мача оштра са обе стране, и расуди- 
тељ је мислима и помислима срца“ 17 „И пошто Гос- 
под с та је" ј 
р и и , „страшно је упасти у руке 

И сви чувши ову страшну поуку упућену к њима, 
говораху: 

— Верујемо као што заповедаш и исповедамо као 
што нас ти, владико, научиш! 

Пошто је ово тако било, убрзо уђе свети са свима 
епископима и свештеницима у светињу над свети- 
њама да сврши свету и божаствену службу. После 
читања светог јеванђеља, сапрестолник апостолске 
столице, свети све сазва и јасно, да сви чују, поче 
прво сам говорити образац свете вере, то јест „Веру- 
јем у једнога Бога“, став по став, а самодржац Стефан, 
благородни и сви остали такође су говорили и бо- 

жаство Свете Тројице исповедали, а пеки су и јерес 
којом обузети беху обличавали. Сви сү трикратно 
исповедали образац божаствене вере, као што их је 
свети научио. 

А свети, опет, и сви за њим, говораху: 

— Примамо све свете саборе светих отаца скуп 
љених по временима и местима ради утврђења божа- 
ствене православне вере, и чега се они свети оци одре- 
коше, одричемо се и ми, и које они проклеше, про- 
клињемо их и ми. 

Клањамо се и целу]емо свечасну икону ради нас 
човечанскога оваплоћења Христа Слова Божја и 
Очева. 

Клањамо се и целивамо икону пречисте његове 
Матере, и исповедамо ову као приснодеву и праву 
Богородицу. 

Клањамо се светоме дрвету, часном крсту, и овај 
целивамо, јер се на њему прикова гвозденим клино- 
вима Христос, живот свију. 

Клањамо се божаственим и светим тајнама Христа 
Бога нашег, и причешћујући се њима са вером при- 
мамо и не помишљамо да је то прост хлеб или вино 
него само то тело Христа Бога нашега и сама та света 
и животворна крв његова, изливена за живот света. 

Клањамо се светим и божаственим црквама и ме- 
стима светим, поштујемо и свете сасуде, и клањамо 
се иконама свију светих Божјих угодника, и њих до- 
стојно поштујући целивамо. 

И следујући у свему апостолским предањима и 
саветима светих отаца, тако верујемо и тако испове- 
дамо, а све јеретике и сву њихову злу јерес прокли- 
њемо! 

Све дакле ово, и више од овога исповедаху са 
многим сузама, научени од светога. И могао се видети 
призор достојан Божјега милосрђа: сви стојаху ү 
цркви исповедајући божаство и изобличавајући јерес, 
као што су стари у Јордану исповедали грехе своје 
када моје очишћење Исус једнако са грешницима 
безгрешни крштавајући се очишћаваше грешнике. А 
свети, као други у Богу Претеча и Крститељ, стојаше 
посред народа, и свима вапијаше: 


и 

— Покајте се!» 

А Стефан краљ, као увек неуздржљив, када виде 
да брат чини оно што пре није било међу њима, див- 
љаше се и многим сузама земљу кропљаше. 

И пошто је ово тако било, и пошто је била свр- 
шена божаствена литургија, у радости и весељу вели- 
ком седоше за трпезу, јер и дан се већ преклонио. И 
тако одоше на починак. 


А сутрадан, опет, у трећи дан, свети позва све у 
Архиепископију и изговори им много од божаствених 
му дарова, и довољно их научи шта треба после веро- 
вања и после крштења чинити. Додаде овоме и апосто- 
лове речи, и рече: 

— Ни старање о животу без праве вере у Бога не 
може нам што успети, нити нас прво исповедање вере 
без добрих дела може представити Господу, него 
обоје заједно да бива!®!, „да Божји човек буде са- 
вршен“!8 и да ниједним недостатком не храмље. Јер 
вера спасава када чини у Богу љубављу добра делал 

Мир и благослов свима даде, и тако отпусти бла- 
точастивога краља Стефана и све благородне својим 
кућама. | 

А оне који су исповедали јерес задржа са собом 
код цркве и насамо их тачно испита, Некрштенима 
са претходним проклињањем јереси коју имађаху за- 
поведи да држе дане оглашене у чувању чистоте, и 
тако заповедаше им да се крсте. А крштене у латин- 
ској јереси, такође са претходним проклетством њи- 
хове зле јереси, пошто су исповедили образац вере, и 
пошто је прочитана молитва над светим миром, тим 
светим миром заповеди помазати их по свима чулима 
и да буду верни са нама. Свети је заповедио и свима 
епископима да тако чине над таквима који долазе 
к њему. 

А посла и многе егзархе да траже који су као и 
поганици узели жене без благослова и молитве, и за- 
поведи да их венчавају. А ако су у старости и ако 
такви и децу имају, нека узму ову под скуте матере и 
нека се са њима венчају. - 

А и сам свети пролажаше и обилажаше целу 
земљу својега народа, вером православља утврђујући 
и учећи, и предајући им врлине и добре обичаје, 
водећи све исповедањем ка покајању. У манастирима 
сабираше зборове инока и предаваше им да држе 
уставе законске и службе црквене. А благородне који 
су били у јересима које налажаше много је молио и 
учио да се врате саборној апостолској цркви, обећа- 
вајући им почасти и дарове велике, и који би га послу- 
шао био је приман од њега с љубављу великом, и 
примао био од самодршца краља, брата његова, многе 
дарове. А ко се, не повинујући се, утврБиваше ү 
богомрским јересима, овога проклевши а великим 
бешчашћем из целе своје земље изгоњаху, расудивши 
да није достојно да буду купине заједно са виновом 
лозом. 

И браћа су с Божјом помоћу све добро управ- 
љала, и све више напредоваху, јер живљаху у Богу 
и у великој радости и весељу беху душе њихове у 
Господу. 


Баво, који од почетка мрзи добро, успео је да 
подстакне завист према њима. Подиже на њих завист 
краља угарскога због краљевства, пошто пре међу 
њима није било краља, а сада се поставише и слични 
њему прогласише. Многим претњама у својој гор- 
дости хвалећи се Угрин, посла своје великаше благо- 
частивоме Стефану краљу, одбацујући мир и љубав, 
а објављујући мржњу и рат. 

А благочастиви Стефан са љубављу примивши 
људе који су дошли, њихове претње оллаташе Богу, 
који се противи гордима и који на њима врши од- 
мазду 184 = 

И олмах призвавши светог архиепископа. испоича 
му о свим Угриновим претњама ратом, и велеречиво 
хвалисање без страха Божјега, и замоли га да оде до 
Угрина са великашима који су од њега дошли. 

А свети, који није лен да помогне свакоме коме 
се чини неправда и невоља, а како тек да усрдно не 
саосећа за отачаство и за брата, помишљајући да 

с љубављу лако поднесе макар што ненадано и по- 
страдао! Послушавши брата, пође. Сматрам да га 
је Господ тако водио тамо, да се и тамо прослави 
и диван буде када преко свога угодника чудо учини. 

Када је дакле дошао 1м угарскоме, био је од 
њега примљен са великом чашћу. Јер овај беше уна- 
пред извештен од људи који су лошли ла је архиепи- 
скоп који долази брат краља српског. Када је угарски 
краљ велико мноштво Угра и Кумана сабрао у на- 
мери да пође на српску земљу, помишљајући да ову 
себи покори, свети се против њега за борбу спремаше 
праведним оружјем, то јест божаственим речима, да 
сруши његово гордо мишљење. Својим богоречитим 
језиком изговори му много о правди и истини и љу- 
бави и рече „што теби не годи, то ни другима не 
твори“ 185 

А Угрин се, гневан као рис, слично несавитљиву 
кипарису охоло үэносио према светоме, не обази- 
рући се нимало на његове добре речи и не слушајући 
га да се врати љубави. А свети, уздајући се у Бога, 
не побоја се гордога хвалисања Угринова, које у 
пад руши. 

Пошто је тада било лето и пошто је веома палила 
жестока врућина, хтео је свети да жеђ од поста угаси 
са мало вина и студеном водом, и јави краљу да му 
пошаље леда да се расхлади. А краљ са сваком ра- 
дошћу посла свога служитеља да да што тражи онај 
који је дошао од светога. А слуга изишавши потражи 
у свима леденицама и нимало не нађе, јер се од ве- 
лике супчане жеге беху све растопиле. Јави се краљу 
и на спасење његово јави се, да се није нимало нашло 
да му даду: 

— И не само — рече — архиепископу него ни 
твоме Краљевству немамо више шта да донесемо! 

Краљ се ражалости што није имао да да што је 
свети молио. 

А када свети чу, обрадова се веома због овога и 
заповеди свима који су са њим да изиђу из обитељи. 
Подигавши своје преподобне руке увис ка Богу, са 
сузама рече: 

„Господе Исусе Христе, Боже наш, уздање моје и 
уточиште, помоћниче мој и избавитељу, погледај сада 
оне који нас опкољавају насиљем, ове људе што 
против нас смишљају. „Не остави ме, Господе Боже 
мој'18%, молитвама пречисте своје Матере приснодеве 
Богородице и светога твојега угодника Симеона, оца 
нашега, 


учини сада са мном знамење на добро 
да виде они који ме мрзе 
и да се постиде""", 


Послушај ме, Господе, послушај, као што си некада 
пророка твога огњем!88, тако и сада мене, грешнога 
раба свога послушај градом небеским, да и ови разу- 
меју да сам ја твој слуга и да се ужасну и убоје, 
и да се они који траже да нас озлобе поврате и зади- 
ве и прославе име твоје, Оца и Сина и Светога Духа, 
сада и увек и на векове!“ у 

А Бог који чини вољу слугу својих на добро, још 
док је молитва била на устима светога, заповеди и 
бише ветрови, севања, муње и громови јаки и уједно 
сумрак, и страх велики на самом краљу и на свим 
војницима његовим, тако да су се сви устрашили и 
говорили: 

— Шта ће то бити? 

И гле, одмах, не другде него на оној страни где 
стојаше обитељ светога, ү великој ширини унаоколо, 
свесилни Бог прослављајући и чинећи чудесним раба 
својета, озго с небеса превеликим градом одажди, 
тако да је множина покрила земљу. А они који су 
били са светим, припавши к њему, говораху: 

— Помилуј нас! Гинемо од страха, и од наших 
коња ниједан неће остати, нити знамо камо се раз 
бежаше! 

А свети, још стојећи на молитви и благодарећи 
Бога на оном што се догодило, са сузама рече: 

` 


„Слава теби, Господе, 

слава теби, човекољупче, 
слава теби, премилосрдни, 
слава теби, благопослушљиви 

онима који те истином и вером призивају, 
слава твоме милосрђу 

што си и мене грешног послушао! 
Довољно је, Господе, твоје милости! 

коју си показао на мени рабу твоме, 
заповеди опет свемоћном речју твојом 

да се заустави град који пада!“ 


И одмах се с његовом речју заустави. А свети са 
великим весељем благодаривши Бога заврши молитву. 
Затим заповеди да донесу богоданога града, и сам 
прво окуси од њега као од освећена, и раздаде свима 
који су били са њим. Затим напунивши велику сре- 
брну зделу часнога грумења од града, даде краљу 
говорећи: 

— Пошто сам молио од Краљевства ти леда, и 
због времена не нађе се да ми се да, био сам при- 
сиљен да молим од творца времена и од свебогатога 
Бога, и даде ми из његових неоскудних ризница те 
дадох Краљевству ти као благослов. Пошаљи људе и 
колико им је потребно нека узму! 

А краљ чувши ово од оних који су дошли од све- 
тога, обузе та ужас због необичне вести, үзе прине. 
сену зделу са сјајним градом, и разумевши да му га 
је молитвом светога Бог дао, у страху се задиви чуду 
и целивајући грумење града рече: 

— Диван је Бог у својим светима! 

Затим метнувши га у вино, сам и сви који су 
с њиме благодарећи Бога испише га добро растворено 
и студено. А слуге краљеве и свију велможа, чувши 
да је пала множина града, сви трчаху да га узму и 
сви колико им беше потребно узимаху. А тај чудни 
и ваистину богодани град дуго остајаше неотопљен 
као умење, док га узимаху они којима је био 
пот 

А краљ, сетивши се својих охолих речи које рече 
светоме ү гордости, срамљаше се да га позове преда 
се. Договоривши се са свима својим великашима да 
испуни молбу његову и да живи у миру и љубави са 
краљем српским, и сви утврдише реч, заједно са кра- 
љем дођоше ка светоме и клањајући му се и хвалу 
му одајући говораху: 

— Пошто смо разумели да си ти Божји човек, 
буди нам присни гост, а брат твој, краљ српски, нека 
нам увек буде у љубави, још више него раније. А 
тебе, Божји човече, молимо, опрости нам што ти у 
препирци рекосмо и не сећај се против нас ка Богу 
због тога, да не пострадамо нешто, јер си ти, као што 
видимо, Божји слуга, и Бог те у свему слуша. 

И сви приклањаху главу под руку светога, хотећи 
се од њега благословити, а ка његовој власеној ман- 
тији прилагаху очи своје и лице, и ову целивајући 
одступаху. Јер добродетељ побожности зна да задив- 
љује не само саплеменике него и противнике, а наро- 
чито када се у Боту чудом јавља. 

А свети их прими, и као из божаствене ризнице 
срца својега износећи, нове и старе речи њима гово- 
рећи учаше их о Богу, чему беху веома удивљени, и 
клањајући му се одлажаху својој кући. 

краљ, примиривши се са светим, чешће га 
к себи призиваше и његовим речима о Богу наслађи- 
ваше се. Ганут, рече светоме: 

— Твоје речи, оче, уносе у душу моју неку неис- 
казану жељу да те волим. А хоћу, ако се не гнушаш 
мене, да те по Светоме Духу узмем за оца и учитеља, 
да ти исповедим живот мој у гресима и веру моју, 
па да добијем од Бога или да се саблазним! 

А свети га прихвати са весељем душе и срца 
радошћу, и краљ исприча све о себи. А свети се за- 
диви његову са топлом љубављу према Богу спремном 
исповедању грехова својих, о којима га свети архие- 
пископ научи да се покајањем добро исцељују. Потом 
рече к њему: 

— Одричеш ли се јереси? 

А он: 

— Одричем се, као што ћеш ме ти научити! 

По науку светога одрече се јереси и вере латинске 
коју држаше и свију јереси злих и срамних које 
света, саборна и апостолска црква одрече и свети и 
васељенски сабори проклеше, и он проклињаше и 
одрече се, а обећа да ће држати веру православља 
као што га свети научи. Свети образац божаствене 
свете вере, као што од њега чује, рече му да изговори 

три пута, и свети свршивши на њему и све остало 
што је узакоњено над таквима, и обновивши га свег 
вером православља, удостоји га да прими пресвето 
тело и часну крв Господа Бога и Спаса нашега Исуса 
Христа. После овога поучи га о правди и истини, о 
љубави и о милостињи према ништима, приводећи му 
као сведока Данила, који је рекао Навуходоносору: 
„Савет мој нека ти дође на време, о царе, грехе своје 
очистићеш милостињом према убогима и безакоња 
своја милосрђем према ништима“ 1%! И много дрүго 
што је корисно и достојно да се прими изрече њему, 
и свети архиепископ га довољно научи како ће Бога 
молити и благодарити и у њега веру држати, и много 
се за њега помоливши Богу и утврдивши га молитва- 
ма, благослови га. 

Затим архиепископ рече да креће својој кући. А 
краљ се пред њим поклони, и држећи га за руку рече: 

— Шта ћу, дакле, ја недостојни вратити твојој 
светости за сва добра, о оче, којима си ме извео из 
таме преваре и јереси и просветлио светлошћу право- 
славља, вером у Христа2 Да си свечасно благословен 
од Бога, ти и дан у који си дошао к нама, јер си ми 
укрепио душу! Иди Богом чуван и у миру својој 
кући, Брату твојему и мојему Стефану краљу српском 
јави нашу истиниту љубав, и не заборављај да се 
молиш за нас, да твоје учење остане у нама и да га 
Бог до краја делом сврши. Усрдно умоли оне који 
долазе к нама од брата мојега, краља српскога, да 
нас посете са твојим писмом, поучавајући да нас 
утеше. 

Љубазни у Господу целив један другоме дадоше, 
и краљ проли многе сузе због растанка са оцем. Затим 
посла са светим благочастивоме краљу Стефану коње 
изабране и своје лично борбено оружје, са многим 
другим светлим даровима, а засебно обдари светога 
премногим частима и оне који су лошли с њиме, и 
светло испративши, отпусти га својој кући. А посла и 
од слугу својих благородних да та са сваком почашћу 
проведу, док га не преведу и преко реке Саве. 

А свети дошавши кући, мир и велику љубав од 
угарскога краља и велможа његових брату својему 

краљу српскоме и свима благороднима својим испо- 
ручи, и сви благодаривши Бога примаху га радосном 
душом, и одајући му апостолима подобну хвалу што 
се добро трудио, говораху: 


— Колико су красне ноге 
оних који добро јављају мир, 
као оних који лобро јављају 
оно што је добро!“ 


А говоре и о томе угарском краљу да је добро 
сачувао веру православља по учењу светога, и да је 
поживео у правди и истинитој смерности и љубави, 
и да је нарочито милостињу давао ништима и био 
веома усрдан, и да је у свему изванредном Богу 
угодио, коме је отишао завршивши живот. А Бог није 
затајио његово брижљиво чување заповести према 
Богу, тако да га је и после смрти удостојио да чини 
чудеса, да се, дакле, и до сада Мгри њиме хвале и 
говоре: 4 

— Имамо света и чудотворна краља који лежи у 
гробу! 

Оваква, дакле, чуда учини свети Божјом помоћу 
у земљи угарској, и молитвама Богу и посредством 
светога архиепископа код непријатеља имађаше Сте- 
фан благочастиви велики мир, и хваљаху Бога којп 
им помаже да добро пребивају у великом миру. 


После овога благочастиви краљ Стефан, обузет 
болешћу, призва брата својега, сада хваљенога, и мно- 
то та мољаше да га удостоји светога и анБелскога и 
иночкога образа. А свети га у овом никако није по- 


— Када дође време за такву твоју молбу — рече 
— ја ћу ти сам послужити у овим стварима! 

Пошто се он исцелио од болести и свети архи- 
епископ оде кући, опет краљ Стефан оболи од теже 
болести и плачевно написа светоме, молећи та да дође 
и да га удостоји светога и анђелскога и иночкога 
образа. 

— У овом животу — рече — више ме небеш 
видети! 

Свети се подиже и док је брзо ишао свом брату, 
Стефан још брже изишавши из живота Господу оти- 
де, а нико није смео да га удостоји иночкога образа, 
чекајући светога. А ни краљевство не остави никоме 
од синова својих, рекавши: 

— Краљевство није моје него Божје, и онога који 
се трудио за њега, светога владике и брата мојега. И 
као што га прво даде мени молитвама и благословом, 
и сада ће га такође дати коме га Бог научи. 

Када су његови синови и сви мали и велики пла- 
кали и спремали погреб, послаше светоме у сретање, 
говорећи: 

— Владико свети, немој да паднеш у болест на- 
порном журбом, јер брат твој и без иночкога образа. 
Господу оде. 

А свети архиепископ, за престављење брата сво- 
јега чувши, оружје бола душу његову пробадаше, и 
брзо сишавши са коња који га је носио, многим рида- 
њем сузним благодаривши Бога рече: 

— Слава Богу за све! 

Ожалостивши се што се брат његов није удостојио 
да прими иночки образ много више него због његове 
смрти, рече: 

— Ја сам крив, бедник, због овога господину 
брату мојему. Али као увек, и сада још више, Господе, 
Господе, не остави ме да се због овога у животу мо- 
јему увек жалошћу потапам! 

И са плачем великим на земљу припаде, и опет 
устајући мољаше се, говорећи: 

„Владико Господе Исусе Христе, Боже наш, који 
си беспочетноме Богу и Оцу својему искони сабеспо- 
четан, савечан и једносуштан, Син јединородни, а на 
крају времена по вољи његовој нашега ради спасења 
у утроби пресвете и свенепорочне деве Марије без- 
мужно, од Светога Духа и пресвете њене крви неизре- 
циво оваплотивши се и родивши се сугубо на земљи 
— као Бог и као човек са нама поживео јеси; 

ти и по људској природи заплакавши над Лаза- 
ром, по природи божаства са влашћу аду из утробе 
овог истргавши и четвородневна подигавши из троба 

и представивши га жива, Марти и Марији, сестрама 
његовим, сүзе утолио јеси; 

молбе за сина сатникова ниси презрео; !" 

Хананејку која је молила за кћер која страда по- 
миловао јеси; 

Јаирову кћер из смрти као иза сна подигао јеси;!% 

удовичина сина, на погреб ношена, са одра по- 
дигао јеси" 

и ја ћу се грешни данас њима уподобити, припа- 
дајући молим се твојој доброти, као што си њих 
негда тако и мене сада услишивши помилуј! 

Јер ти си тада и сада и на векове исти. 

Све је теби могуће!", немогуће ти није ништа. У 
рукама су твојим душе и дисање свакога створења. 
Јер ти живот садржиш и смрћу владаш, и осим тебе 
нема који спасава. 

Свесилном речју твојом пресветломе твојему и до- 
броме анђелу заповеди да врати душу слуге твојега, 
брата мојега. Да буде опет жив данашњи дан до ноћи 
која долази, молим твоју доброту, у који ћу моћи 
украсити га анђелским и иночким образом који је 
желео. 

Буди милосрдан, дакле, сада и мени грешноме, 
као што ниси презрео ни оне раније, да и ја, слуга 
твој, памтим твоју милост према нама, и смелији и 
усрднији служићу остатак живота мојега теби угодно, 
Богу мојему.“ 

Са многом вером и смелошћу рече: 

— Анђеле Божји, у име Господа нашега Исуса 
Христа, товорим ти: Врати душу слуге својега, брата 
мојега, да га, дошавши к њему, опет нађем жива! 

И тако узјахавши на коња, још брже путем гоња- 
ше, говорећи: 

— На тебе се уздах, Господе, да се не постидим! 2% 

Дошавши над брата својега, оне који су плакали 
од њега отуриваше, и огњеним сузама часно његово 
лице довољно окропивши, тајним у срцу речима тај- 
новидцу и свевидцу сакривенога много се за њега 
мољаше. Пруживши своју свету десну руку на срце 
његово, у име Свете Тројице написа по нагу телу 
слику крста, и одмах осети у својим рукама да се 
покренуло, и опипавши по његовим прсима, и ова 

опет наБе топла и жива, и како се веома молио усли- 
шан би, и обрадова се, и реч Христову говараше 
синовима његовим који су ту стојали и свему народу: 

— Не плачите и не галамите, краљ није умро 
него спава, и душа његова је у њему! 

И буђаше овога као иза сна, говорећи: 

— Устани, господине мој, реци ми! 

Тада он, од смртног сна отворивши очи своје и 
светога познавши, ухвати га за руке и целоваше их, 
а свети га подухвати и одмах подигавши се седе. 

Ко твоје, Христе, да искаже силе? 

Ко милосрђа твојих да исповеди мноштво? 

Онај који је умро и без душе се укочио и сасу- 
шио, и који је за погреб спремљен, да се преда ма- 
тери земљи, молитвама светога опет добија душу и 
убрзо оживљује! 

Због овога обузе ужас и дивљење оне који су ту 
стојали, и сви сагласно једно повикаше: 

— Господе, смилуј се! 

После тога свети архиспископ га украси светим 
и анђелским и великим образом иночаства, назвавши 
та Симон монах, уместо Стефан. 

Тада приведе и најстаријега сина његова Радо- 
слава у његове руке, и свети заповеди да овоме да 
краљевство. А он рече: 

— Ја влашћу скиптра, а ти молитвама благослов! 

И тако примајући иночко одело у које беше но- 
вообучен, целиваше га, и више се овим последњим 
власеним радоваше него ранијим царским, бисерним. 

После овога свети архиепископ га удостоји да 
прими пресвете, страшне и животворне Христове тај- 
не од којих се ваља бојати, и све по уставу над њима 
свршивши, рече: 

„Благодарим те, Господе, што си услишио мо- 
литву моју, и као што сам желео, слугу твојега брата 
мојега видех. Прими, Господе, опет у миру душу ње- 
тову, да се како подигнућем тако и представљањем 
његовим опет прослави име твоје свето!“ 

И тако речени Симон монах, држан у рукама 
светог архиепископа, слатко веселећи се и Бога бла- 
тодарећи, у руке његове дух свој предаде. 

А сви који су ту стојали са удивљењем преста- 
лоше плакати, и славећи Бога и светога, светости ње- 
товој чуђаху се, што Бог међу њима молитвама ње- 
говим учини таква чудеса. 

А свети архиепископ са епископима и са свеште- 
ницима, са синовима његовим и са многим благород- 
нима подигоше га, и са њиме стигоше до велике 
лавре светога Симеона у Студеници, и тако, псалми- 
ма и песмама и милостињом према ништима као што 
је достојно и богоугодно одавши му почаст, поло- 
жише га ту у цркви Свете Богородице, близу светога 
Симеона, оца његова. 

Ова, дакле, чудеса тако учини Бог светим архи- 
спископом о подизању и о представљењу благочасти- 
вога Стефана и првога краља. И нико, који је слушао 
за чуда што се догодише раније међу старима и све- 
тима, да не прими с неверицом ова нова чудеса која 
се сада догодише. Јер ни овај није био хуБи од ста- 
рих и великих светих, а показао се да је многим 
добродетељима неке и превазишао. Зато се не коле- 
бајмо двоумним мислима у овоме, Павлом великим 
утврдимо се и верујмо, говорећи: „Исус Христос јуче 
и данас исти, и на векове“.?® У старини и у садаш- 
њици, онима који Бога љубе све иде на добро.“ Јер 
„све је могуће ономе који веру]е“*" — рече Господ. 


После представљења благочастивог Стефана и пр- 
вога краља, свети архиепископ венча краљевством 
најстаријег сина његова Радослава у великој цркви, 
у поменутој Жичи, утврдивши га молитвама и благо- 
словом, предаде му да самодржавно управља отача- 
ским и српским скиптром. 

Пошто је провео с њим мало времена, свети по- 
хита да стигне у свети град Јерусалим, камо је веома 
желео, и да се поклони спасном и животворном све- 
том гробу Христа Бога нашега, и свима тако светим 
местима, а уједно и да раздели милостињу у њима 
и свима ништима. Епископи и сви благородни, и сам 
краљ Радослав молили су га са многим сузама да не 
одлази од њих, али га нису могли задржати. Ипак, 

пошто је надом утешио срца њихова да ће се опет 
вратити к њима, био је од њих отпуштен. Краљ Ра- 
дослав даде му да са собом понесе велики товар 
злата и сребра, а дао би и сав дом свој да је свети 
хтео узети. 

Свети дарова свима мир и благослов и у Господу 
целив, и тако дође на западно море у Далмацију, и 
отуда лађом, са својом пратњом, поче морем пловити. 

Божјим управљањем- добивши прикладно време, 
убрзо стиже до светога и жељенога града Јерусалима, 
и ушавши у свету божаствену цркву Васкрсења, по- 
клони се. Проливши многе сузе, дотичући се очима 
и телом животворнога гроба Владике својега Христа, 
и рукама та грлећи, с љубављу целова. На светој и 
часној Голготи и у целој цркви са сузама целивавши 
и поклонивши се, благодари Бога што се удостојио 
да му се испуни његова добра жеља. 

Часни и свети патријарх Атанасије прими га сјај- 
но, даде му целив у Господу и тако га отпусти да се 
одмори. Сутрадан са светим патријархом и са њего- 
вим часним саслужабницима у светој и великој црк- 
ви Васкрсења свету и божаствену службу сврши. И 
као што су божаствени оци у цркви били учесници 
божаствене трпезе, тако су и у дому патријархову 
били заједно и за телесном трпезом. Свети обдари 
многим даровима и почастима цркву Божју и патри- 
јарха, и његове саслужабнике, а уједно и ниште, и 
узе благослов и заповест од светога патријарха да 
може по целој његовој области у Палестини свету 
службу свршавати. 

Тако се поклони у Витлејему и у Светом Сиону, 
и у Светињи над светињама, и у Гестиманији, и на 
Гори Јелеонској, и у Галилеји, у Витанији и у посни- 
ци Господњој, и у свима светим местима у околини 
светога града, и сврши у њима свету службу и раз 
даде у њима милостињу. После тога, одморивши се, 
дође и до реке светога Јордана, и са многим уми- 
љењем благодарећи Христу поклони се на месту где 
се Владика Христос Бог, не знајући греха, телом 
крсти од слуге Јована, хотећи омити наше грехе, где 
је виђен и Дух Свети како силази на њега у виду 

толубијем, а уједно и глас од Бога Оца, који га све- 
дочи: „Ово је син мој вазљубљени о коме благоиз- 
волех“ 295 

Прешавши Јордан, и у цркви Светога Јована Кр- 
ститеља поклони се, и у њој свету службу свршивши 
био је љубазно примљен од игумана и братије. И до- 
вољно давши благослов који ношаше, прими од свију 
молитву и целив у Господу, и од њих опет испраћен 
до Јордана иђаше својим путем радујући се. 

Ушавши у манастир Светог Герасима, и тамо исто 
свршивши, дође и у велику лавру Светога оца Саве, 
и свима божаственим и светим црквама у њој покло- 
нивши се, и на гроб светога и себи истоименога пре- 
подобнога оца дошавши, довољно га сузама ороси и 
целова. Пошто је био сјајно примљен од игумана и 
братије, отпочину. Сутрадан сврши у Лаври свету и 
божаствену службу, па је много дана био гошћен од 
игумана и братије. Испитавши пештеру светога оца 
Саве и сва места пребивања у пустињи где је усам- 
љено живео у посту, болу и страдању, и усрдно по- 
сетивши све преподобне који су око свете Лавре, и 
како то и треба — ка Содомском Мору и у долини 
самотно и ћутећи живе, и видевши оне што с људ- 
ском природом скоро бестелесно живе, дивљаше се 
и у души се умиљењем изграбиваше, Пошто је са 
споменутим преподобним мужевима много разговарао 
о духовним стварима, обдаривши све богато благо- 
душношћу, и обогативши се њиховим молитвама и 
благословом, весело се врати у Лавру. Свети даде 
у Лаври многе почасти за лепоту Божје цркве, а игу- 
ману и свој братији потребне ствари, више него оста- 
лим манастирима. Узевши од свију љубазни целив у 
Господу и молитву, хиташе на пут обиласка светих 
места. 

Дошавши у Лавру светога Евтимија, и у мана- 
стир Светога Никона, и манастир Светога и великога 
Теодосија Општежитеља, тако учини и у њима и у 
свима светим местима која су у околини Јерсалима. 

И дошавши у свети град Назарет, поклони се у 
цркви на светом месту где арханђел Гаврило, послан 
ол Бога свечистој и непорочној Деви Марији, дође к 


15 Теодосије (1) 





(226) 


њој и благовести јој да ће безмужно Духа Светога 
доласком и силом Вишњега осењењем, од пречисте 
своје крви девичанске родити телом Христа Бога 
нашега? Јер у том Назарету, вративши се од телес- 
нога бежања у Египат, у њему је телом био отхра- 
њен хранитељ свију, Бог мој Исус, зато се и назва 
Назореј.*%7 Свршивши свету и божаствену службу у 
светој цркви Благовештења Богородице и Бога, и они- 
ма који цркви служе давши што је носио, и још 
милосрдно обдаривши ниште, свети отиде. 

Одатле стиже и на свету гору Тавор, и у цркви 
место свето са сузама врелим и свесвете горе врх 
обилазећи целиваше, где Христос преобразивши се 
показа ученицима својим божаства својега славу, 
малу зраку — колико могаху поднети, одакле и глас 
Очев из облака светла, како му сведочи да је он 
његов син вазљубљени, 208 

Посетивши, дакле, све пустиње и манастире у 
Палестини, и у свима поклонивши се и милостињу 
раздавши, свети се врати у свети град Јерусалим. Био 
је опет радосно примљен од реченога светога патри- 
јарха, који се дивљаше његовој усрдности у обила- 
жењу светих места, и благохваљаше велики његов 
труд у Богу. Многовремено потом састајући се и о 
црквеним правилима разговарајући и учећи се, бо- 
жаствени оци се радоваху у Господу. Многе свете 
мошти по манастирима и у Јерусалиму и од патри- 
јарха затраживши и купивши, и свете службене 
одежде и часне сасуде, и по целој Палестини ако би 
налазио што свето и часно свети архиепископ купо- 
ваше, хотећи донети у своје отачаство. И опет свр- 
шивши свету и божаствену службу у светој и вели- 
кој цркви Васкрсења, и са сузама целиваше свети и 
животворни гроб Христов, и љубазно у Господу це- 
ловавши светога патријарха, тако се часно растадоше 
божаствени оци. 


Подигавши се из Јерусалима, свети дође ү град 
звани Акр, и ту остаде дотле док што часно и свето 
не нађе и не купи. И укрцавши се са својима и са 

стварима у лађу, повезе се у Азију, и Богом управ- 
љани убрзо дођоше у Азију, где беше цар. Јер цар- 
ствујући Константинов Град тада заузеше и држаху 
Фрузи, а царство се грчко надвоје расече, јер над 
целом Тесалијом и Илиријом, у Солуну, био је цар 
Теодор, који је после од Асена цара загорског у бици 
ухваћен и ослепљен био; а у целоме Понту, Галатији 
и Витинији у Азији царевао је благочастиви цар Ка- 
лојован Ватац. 

Допловивши к њему, свети му јави свој долазак. 
Цар се обрадова његову доласку и посла своје благо- 
усрдне слуге са својим коњима, да са сваком почаш- 
ћу доведу светога од мора. Са великом љубављу цар 
та прими и слатко га питаше за света места, која 
ради поклоњења беше обишао, и цар благохвално 
похвали његов труд Бога ради. 

Многовремено и са великом љубављу и по- 
частима свети биваше приман од цара и царице, 
докле год је ту био. И непрестано, тражећи свете 
мошти, куповаше и од цара мољаше. 

Потом свети објави цару свој полазак морем у 
Свету Гору, у Атон, а цар спреми једну од својих 
лађа и из свога дома даде светоме сва блага земаљ- 
ска која су на потребу, и обдари светога часним др- 
ветом крста и моштима светих, и свештеним одежда- 
ма и сасудима црквеним и многим разним почастима, 
а даде му и злато много, говорећи: | 

— Владико свети, у Свету Гору и до својега 
отачаства имаш дуго да путујеш, и пошто обично 
увек дајеш потребницима, узми, дакле, и ово и раз- 
дели како хоћеш, а моли се и за нас грешне. 

И тако благословивши цара, растадоше се љу- 
базно у Господу. к 

Дозва га опет и царица, хотећи да је он благо- 
слови, па му и она указа поштовање многим споме- 
нутим почастима, и тако свети изиђе из цареве па- 
лате радујући се. А цар посла у лађу и једнога од 
својих слугу са оружаним људима, да без бојазни и 
са сваком почашћу светога проведу. 

Божјим пројављењем пошли су морем, оставивши 
с десне стране Константинов Град, и ускоро стигав- 

ши у Свету Гору Атон уђоше у пристаниште и изне- 
соше терет из лађе. Сви који допловише са светим 
одморише се у манастиру угошћењем, и говораху да 
би пошли кући. Свети довољно обдари царева благо- 
роднога човека и оружане људе и све који су били 
с њим у лађи, и написа у писму благородну похвалу, 
молитву благослова за све благодати цареве, и даде 
га цареву човеку да однесе цару. И тако све угостив- 
ши и удовољивши потребама за пут и благословивши 
отпусти их с лађом к цару. 

Свети архиепископ поклони се и у светим мана- 
стирима у Светој Гори, царево и своје злато нештед- 
но у њима раздели, а преподобни прот и часни игу- 
мани и сви богобојазни људи љубазно га примише, 
као изданак Свете Горе, и поклонише му се. А многи 
из пустиње, које је раније, Богом упућен, хранио, 
долажаху да га виде и да их он благослови. А он их 
благодушно примаше и обогаћени од њега уједно 
благословом и потребама, одлажаху кући. 

Довољно времена одморивши се у Хиландару, у 
своме рукотвореном манастиру, свети добро поуча- 
ваше игумана и братију слатким духовним речима, 
на што и због чега изибоше из света да се подвиза- 
вају, и говораше да треба трпети што је за Бога, ма- 
кар и тешко било, и молећи утврђиваше, јер од 
Господа нашега Исуса Христа у јеванђељу његову 
добро изложене одлике широкога и теснога пута 
слушајте, рече, „и онај који се подвизава од свега 
ће се уздржати“ 2 

После овога свршивши свету и божаствену служ- 
бу, и причестивши се светим и страшним Христовим 
тајнама, и с љубављу целовавши мироточиви гроб 
преподобнога свога оца Симеона, и наситивши ду- 
ховним поукама игумана и све у Господу од њега 
сабрано словесно стадо као ливадом, угостивши их 
уједно и телесним, даде свима мир и благослов и по- 
следњи у Господу целив, и тако изибе од њих. 

Дошавши у град који се зове Солун, поклони се 
У цркви светога Христова мученика Димитрија, и са 
топлом вером и љубављу целова његов гроб, у коме 
свете мошти његове мироточиве леже. 

Прими га и цар Теодор, кога је после, као што 
рекосмо, ослепио цар Асен. И он му указа поштовање 
великом љубављу и угошћењем и даровањем. Цар и 
митрополит много изговорише светоме да благочасти- 
ви краљ Радослав у љубави и у миру са њима пре- 
бива, и тако га отпустише да пође својој кући, ре- 
кавши: 

— Пошто ниси далеко од нас, јављај нам о своме 
здрављу! 

Цар му даде заповест и писма да га примају са 

сваком почашћу и проводе све до границе грчке 
земље. 
Блаточастиви краљ Радослав, чувши за долазак 
светога у своје отачаство, заповеди епископима и игу- 
манима да са благороднима изиђу на границу српске 
државе да га дочека]у, а и сам, када се приближио, 
далеко му у сусрет . Као што приличи, учини 
му поклон лицем на земљу и радоваше се неизмер- 
ним весељем своме у Господу оцу. А свети архиепи- 
скоп, видевши самодршца и његове благородне, и сва 
чеда својега отачаства, похвали Бога и даде свима 
мир и благослов и целив у Господу, и тако после 
великог угошћења сви одоше на починак. 


А свети дође у Лавру свете Богородице Студе- 
ничке. У Божјој се поклони цркви и часни гроб пре- 
подобнога свог оца Симеона, у коме мироточиве 
свете мошти његове леже, с љубављу и са сузама 
целовавши, светим његовим миром помаза своја чула 
и осећаше да се веома обогатио. Одморивши се до- 
вољно времена у манастиру, поучаваше игумана и 
братију још бољим иночким подвизима, и све који 
му долажаху корисном и духовном поучаваше, јер 
и реч његова сладошћу — по апостолу сољу — беше 
растворена 21% 

Дозвавши еписхопе и игумана и све црквене и 
часне свештене личности, сврши са њима свету и 
божаствену службу о спомену брата својега прво- 
венчанога краља С: Откривши гроб у коме 
беше положен, нађе свете мошти његове целе и не- 

разрушиве, и сви су се веселили благоухању, а нису 
се нимало подавали жалости. Веома због овога по- 
хваливши Бога, обрадова се и са сваком достојном 
чашћу из Студенице ове подигавши у Божјој великој 
цркви од Стефана сазданој, у Архиепископији што 
се зове Жича, са псалмима и песмама и сваком чаш- 
Ву ове положи. И опет свету и божаствену службу 
о преносу светих његових моштију свршивши, и 
даривши ниште за његов спомен, и довољно угостив- 
зрно у Архиепископији, отпусти свакога својој 
кући. 
А многи долажаху да виде светога, и сви поу- 
чени и благословени од њега весело се враћаху сво- 
јој кући. 

После тога и сам пропутова по целој земљи на- 
рода свога, све утврБиваше учењем у вери, а у свима 
манастирима предаваше да се држе устави и обичаји 
иночкога живота као што беше видео у Светој Гори 
и у Палестини и у Азији. 

Велможама и свима богаташима у овом веку апо- 
столски прећаше да не мудрују високо нити да се 
уздају у богатство које ишчезава, него у Бога који 
та даје, а више да се богате добрим делима, и да 
буду дарежљиви према свима?", ни над ким да се 
не узносе нити да кога злостављају, већ да помиш- 
љају на Бога који је над свима и на неприступну 
висину истинитога царства. Овима говораше да буду 
тихи према свима и да човекољубиво владају послуш- 
нима, као себи равним слугама милостиво. 

— И ви сте — рече — од истога земнога праха 
од кога и они, јер и вама је потребно од Бога Вла- 
дике свију исто сокалу као и њима од вас. 

Војнике учаше да и: ју насиље и неправед- 
но грабљење, и њих саветоваше да буду задовољни 
платом својом, супругама и царским давањем.?1% 

Све људе у вери и у љубави према Богу и ближ- 
њему утврБиваше, и мољаше их да не враћају зло 
злим7 да ломе хлеб гладнима; да ниште бескућнике 
у дом уводе; наготу да покривају и да своје по крви 
не презиру, свему добро настављаше према писаном. 
Јер, говораше, ово су дела духовна која чине човека 

хришћанином, и овим приношењем плодова Бог се 
весели више него сваком жртвом.? Са сузама сва- 
кога мољаше да се бежећи клони разврата и пре 
љубе, елоштва и скотолоштва, и сваког блуда. 
Привод. све исповедањем к покајању, говораше: 

— Откријмо овде сами сада грехе своје, да на 
будућем суду, уставши као горки тужиоци против 
нас, не постану јачи од нас. Најпре ти реци грехе 
своје — рече — да се оправдаш. Од великих је мука 
лек исповедање грехова и бежање од њих, „Јер испо- 
ведићу“, рече, „против себе безакоње своје Господу, 
и он је опростио кривицу срца мо]ега“*!5, и ране 
које се откривају не могу се погоршати. 

Поучаваше да буду милостиви и да хране сироте 
и удовице и све ниште, да избављају оне којима се 
чини неправда, да искупом ослобађају из ропства. 
И веома опширан беше у овом. Поучаваше оне који 
су у супружанству да целомудрено и у девичанству 
чисто пребивају. Владарима, светитељима и велможа- 
ма, иноцима и световнима, старима и младима, сви- 
ма, дакле, беше закон добродетељи. 

Таквим се богосветлим светилником просвећива- 
ше тада српска земља, таквога представника код 
Бога имајући, и у миру молитвама његовим срећна 
радоваше се. 


А онај који од почетка мрзи добро, непријатељ 
људи ђаво, наоружавши непокорношћу млаБега брата 
против старијега, Владислава, велим, против благо- 
частивога Радослава краља подиже. Јер благочастиви 
Радослав краљ у свему најпре благопохвалан и из- 
ванредан, постаде покоран жени, од које и би повре- 
Ђен умом. Властела су негодовала због неурачунљи- 
вости ума његова и одступила од њега и приступила 
млађем брату његову Владиславу, те међу браћом 
настаде мржња и гоњење због торке славе краљев- 
ства. 
Свети их је много молио и претио им да буду у 
миру, и када није могао да их умири рече: 

— Ако је од Бога оно што ви чините, воља Го- 
сподња да буде! 

И одмах краљ Радослав изгнан би, и побеже у 
град Драч. Али му због лепоте жене његове стадоше 
завидети, и после кратког времена би лишен те зло- 
наравне и лукаве жене, јер беше друга Далида као 
прва Сампсону*!в, и ова се нађе крива своме красно- 
ме господину, јер по њеној вољи оте је од њега ве- 
лики Фруг који је владао градом и устреми се да га 
коначно убије. Поменути Радослав побегавши од смр- 
тоносног мача, изагнан из краљевства и лишен жене 
и одасвуд у недоумици о себи, одмах прибеже све- 
томе архиепископу као својему оцу, а свети га прими 
радосне душе и довољно га утеши слатким речима 
од скрби, која му се догоди од брата и од лукаве 
жене. А хотећи зауставити братовљево непријатељство 
против њега, украси га анђелским и иночким образом, 
назвавши га Јован монах уместо Радослав. У безлоб- 
ности и у простоти богоугодно поживевши, због свога 
неметежнога и немногопечалног иночког живота Бога 
хваљаше, говорећи: 

У Благословено да је војинство небескога цара, 
којим се земаљскога војинства и зависти, мржње и 
смрти ослободих! 

А свети архиспископ краљевством и молитвама 
венча свога синовца реченога Владислава, мада је 
незаконито и разбојнички уграбио власт, али је су- 
дио да је то по Божјој вољи. И доведе му невесту, 

цара загорскога званога Асена, и обоје благо- 
словом утврди. 

Краљ Владислав тада узе и благослов од светога 
архиепископа, и поче зидати манастир у месту које 
се зове Милешева, у име Вазнесења Господа нашега 
и Бога Исуса Христа. 

Благочастиви Владислав био је благопослушан 
светоме архиепископу у свему што се тиче светих 
цркава, и више од других, и остаде с њим у миру и 
љубави колико се изволи Господу. И све што је од 
тада свети чинио успеваше, јер је у Богу чинио. 

и пошто виде српску земљу својега отачаства 
како сија украшена краљем и архиепископом и епи- 

скопима и игуманима свештеним, и иноцима, ипатима 
и војводама, божаственим и саборним великим црк- 
вама, светим и часним манастирима и свима добрим 
законима и уставима православних и христоименитих 
народа, веома похвали Бога због овога, јер нису на- 
празно ни узалуд били многи његови трудови за њу, 
него изиђоше у богоугодно дело, и као од апостола, 
изнад свакога приноса, прими их једини који познаје 
срца 21? 


А свети увек, као што много пута рекосмо, од 
људске славе бежећи, помисли да остави власт 
првосветитељства и ако Бог изволи да изврши његову 
жељу, рече да ће у туђим крајевима и живот завр- 
шити. 

Насамо рече краљу Владиславу своју помисао. 

А краљ и благородни његови, хотећи га зауста- 
вити од такве намере, падајући на земљу, много га 
мољаху и никако га не могадоше задржати, јер је 
свети одлучио да крене на свој пут до Синајске Све- 
те Горе, и опет, ако Бог изволи, да им се врати и 
да се ван власти усами у ћутању и овим ослободи од 
њих. 

Признавши све своје епископе и учећи их много 
о црквеном устројству и о правилима законским, го- 
вораше: 

— Ви знате како сам са вама службу своју свр- 
шавао, како нисам пропустио ништа корисно да вам 
кажем, да вас научим, да најпре ви сами сачувате 
све о покајању пред Богом и о вери у Господа на- 
шега Исуса Христа, и да научите народ који је под 
вама. И сада опет свакога од вас мојих молим, све 
што вам предадох Богом, и све што од мене чусте 
и видесте и примисте и разуместе чему се научисте, 
сви ви да сачувате тврдо и неразрушно, да користив- 
ши се собом научите друге. Апостолски вам, дакле, 
у данашњи дан засведочујем „да сам ја чист од крви 
свију, јер нисам пропустио да вам кажем савет Бож- 
ји. Пазите, дакле, на себе и на све стадо у коме вас 

Дух Свети постави епископима да пасете цркву Го- 
спода Бога, коју стече својом крвьу“.?18 

Такође заповеди и свима игуманима да се при- 
државају оног што је по уставу законитом прописано 
у има. 

озвавши у велику Архиепископи]у, у помен 

Жичу, благочастивога Владислава, о Е => 
не његове великаше, заповеди им да чувају многе 
ствари које се односе на свете цркве. 
у Изабравши једнога од ученика својих, Арсенија 
јеромонаха, кога тачно познаваше да је више од дру- 
гих украшен безлобношћу и правдом, као мужа у 
свему преподобна, који се увек боји Бога и који 
заповести његове брижљиво чува, служећи са свима 
епископима свету и божаствену , свети по- 
свети овога и даде му сву власт коју је сам од Духа 
Светог примио, да везује и разрешује кривице људ- 
ских сагрешења. Посадивши га место као архи- 
епископа на својем богодарованом престолу, утврди 
га свети, довољно угостивши у Архиепископији са- 
модршца и великаше његове, новог архиепископа и 
епископе, и све који су дошли, и од свију молитвама 
измоливши себи отпуштење, а он опет свима мир и 
благослов и у Господу последњи целив давши, спреми 
се да пође на пут у страну земљу. Узевши много зла- 
та од краља Владислава и од Архиепископије, понесе 
та са собом на раздавање у светим местима. 

Дошавши опет на западно море у Диоклитију, и 
гле, као Богом спремљену нађе лађу која вози у град 
09. Укрца се на њу и пође на свој пут, управљан 

ГОМ. 


Многи су чули за путовање светога ү Јерусалим, 
и знајући да носи са собом много богатство, крвници 
звани гусари, үкрцаше се у брзе галије и у морским 
заливима у заседи чекајући, вребаху на њега, тра- 
жећи да га опљачкају. Али Бог који је велики у ми- 
лости и неизменљив у доброти, који познаје и чува 
оне који га увек љубе, и као што својим ученицима 
повика „Та сам са вама и нико против вас!“=• — био 

је и овоме помоћник на спасење и покровитељ од 
оних убица. Јер густом маглом зави морске заливе, 
у којима беху у заседи против светога, и учини га 
невидљивим, и неповређена проведе га. 

Када се речена магла подигла од очију оних бе- 
зумника, одмах угледаше лађу светога у пристаништу 
града званог Брендич, и промашивши наду, гневом 
својим сами у себи растрзаху се, јер се осујетише 
њихови умишљаји, којима се злу поучише. Добоше 
у град светоме, приказујући се као људи мира, и 
поклонише се и испричаше све што се догодило 
с њима, и говораху: 

— Колики труд поднесосмо у морским валима 
тебе вребајући! Али ваистину разумесмо да си ти 
угодник Божји, јер нам он не даде да те нимало ос- 
крбимо. Сада, дакле, доБосмо преда те да нас благо- 
словиш. Моли се за нас богоугодно, да се без пакости 
вратимо кући! 

А свети чувши ово од разбојника, чувственим 
устима и мисленим у срцу благим благодарењима 
хваљаше Христа Бога, који се брине за њега. А раз- 
бојнике оне веома љубазно и довољно угости због 
тога што су исповедили своју злобу и што се пока- 
јаше пред њим, и расудивши човекољубиво о многим 
трудовима њиховим које претрпеше на мору због 
њега, и не помињући злобу, покори се заповести „Љу- 
бите ваше непријатеље“? и даде им благослов од 
злата које ношаше. А они, задививши се милосрђу 
светога и поклонивши му се, отидоше кући. 


Свети проведе довољно времена у реченом граду, 
и опет лађом пође на свој пут у Јерусалим. Пошто 
су много пловљење прошли, имајући погодно време 
од Бога, једнога дана када су пловили пучином на- 
једанпут се подитоше бура с небеса и противни ве- 
трови, настаде сумрак и велики метеж на мору. Вали 
се около гибаху, тако да су покривали лађу, и је 
дрила су се савијала, и од силине ветра замало се 
нису сломила. Крмар је због многих ветрова употре- 

био сву вештину управљања, и нешто боље да учини 
није могао смислити. А лађарима, који изгубише 
наду да ће преживети, руке сасвим ослабише. И сви 
нашавши се у невољи од страха умираху. Јер сва 
нада на спасење остави их. 

И нека нико не помисли да је случајно и без 
Божје љубави оваква скрб близу смрти наишла на 
светога, јер и овим је Бог, како ја мислим, кушајући 
та напастима и још више присвајајући га својој љу- 
бави, хтео да га прослави. 

Пошто су сви у лађи плакали, очекујући смрт од 
потапања, дођоше светоме, говорећи: 

— Види, оче, да гинемо. Али се надамо да ћемо 
тобом избећи смрт! 

А свети ће њима: 

— Богу, чије смо саздање, са мном се молите, 
чеда, Ја сам човек грешан, и због мене, како ја ми- 
слим, снађе вас ово зло. 

А они опет вапијаху: 

— Смилуј се, оче, на живот очајника! — и при- 
павши к његовим ногама мољаху да његовим молит- 
вама приме помоћ од Бога. 

А свети не престајаше са сузама, и ћутећи се 
мољаше, као Мојсије негда за народ, умним речима 
у срцу за себе и за оне који су с њим у лађи. Али 
Бог чудеса и нада безнадежним, као што негда Мој- 
сију рече: „Што вапијеш к мени? Пружи на море 
руку своју!“ — мислим да је и овоме тако у духу 
рекао. И одмах свети подигавши се заповеди својим 
ученицма да га држе, јер не могаше од силних ва- 
лова у лађи стојати без држања. Заповедивши свима 
да одбаце страх и да зову „Господе, смилуј се“, и сам 
ан своје преподобне руке, мољаше се гово- 
рећи: 

„Као што си некада спасао своје ученике, који 
су се у лађи борили с валима, запретивши мору и 
ветровима???, спаси сада и нас који се потапамо од 
њих, Водитељу, јер гинемо, а и ми смо твоји христо- 
именити људи, другога Бога осим тебе не знамо, не 
презри дело руку својих, човекољупче. Твоје смо 
створење, помилуј нас! 

Немој да због мојих грехова потопиш и оне који 
су са мном, да један гроб, морска дубина, прогутав- 
ши прими данас све нас. 

Као раније ученике, и нас сада үслиши који смо 
у беди и смрти, јер ти исти тада, и сада си ти исти.??3 

Теби је све могуће, и није ти немогуће ништа? 
Јер твојом заповешћу држи се све што се управља 
и стоји, и твојим мигом претвара се и опет враћа у 
свој чин. 

Заповеди сада ветровима да уђу у своја скрови- 
шта, и водама морским да се у тишину саставе!“ 

Са вером и великом смелошћу ка Богу чинећи 
слику крста на противне ветрове и на морске вале 
који се високо уздизаху, пружаше руке и прећаше 
им, говорећи: 

— У име Господа Бога нашега Исуса Христа, 
који је све из несуштаства у суштаство и из небића 
у биће привео“, и ветрови и море, утишавши се 
станите! 

И одмах именом Господа Исуса Христа и њего- 
вим устима ветрови и море улегоше, а вали се у себи 
сложише, и сунце пресветло обасја, и настаде тиши- 
на велика. 

Сви који су били у лађи, видевши брзо укро- 
ћење мора и ветрова речју светога, ужаснуше се од 
чуда и слављаху Бога, који такву власт даде људима, и 
припавши ка светоме поклонише се, називајући га 
Божјим човеком и угодником његовим, јер молитвама 
његовим избегоше од водопокривена гроба, морске 
пучине, и говораху да су у Богу добили живот њега 
ради. А свети са многим сузама, благодарећи Бога 
због Божјих милосрђа, говораше њима: 

— Вас ради, чеда, овако и брзо Бог прслави ми- 
лост своју на нама. Јер ваша вера у мене грешнога 
и моје молитве Богу учинише да добијемо што смо 
молили. И сви заједнички, дакле, Бога похвалимо, и 
не заборавивши његова милосрђа која се сада дого- 
дише на нама, од сада к њему усправимо наш бого- 
угодан живот. 

И тако свима заповеди да узму јела и да се 
утеше. 

Добивши погодно време, Богом управъани доБо- 
ше у град Акр, где је лађа имала да истовари терет. 
Свети се попе у град ка цркви Светога Георгија, у 
метохију Лавре Светога Саве, коју свети на првом 
путу, од Латина поробљену, беше искупио и Лаври 
повратио. И ту се одмори. А они бродари који до- 
пловише са светим, испричаше начелницима града 
све што је било са њима и чудеса светога на мору, 
и сви, покорени дивљењем, добоше светоме, и кла- 
њајући се мољаху да приме од њега молитве, Ука- 
заше му као ваистину Божију човеку сваку почаст 
и угошћење, и свети се одмори код њих; а кад се 
укрца у другу лађу, пошто су га снабдели сваким 
добрима за пут, са љубављу га испратише. 

А свети дође у Велику Кесарију, и поклони се 
на месту где се Господ наш смилова на народ, и чи- 
нећи чудо, по јеванђелској повести, са пет хлебова 
нахрани пет тисућа људи, осим жена и деце.“ Одат- 
ле оде у Јопу, и тако опет по други пут дође у Божји 
жељени, у свети град, Јерусалим. 

. Уђе у сво] манастир, у дом Јована Богослова, 
који уз своје учешће, први пут дошавши, искупи од 
Сарацина. И тако ушавши са братијом и са игума- 
ном Лавре Светог Саве у цркву пресветлога Христова 
Васкрсења да се помоли, са врелим сузама, клања- 
јући се, целиваше животворни и пресвети гроб Хри- 
ста Бога нашега и свету Голготу, и сва света места, 
на којима Господ наш Исус Христос претрпе вољна 
страдања, и испунивши се великом радошћу Бога 
хвалаше. 

А часни патријарх јерусалимски Атанасије, по- 
знат светоме још од његова првог доласка, за дола- 
зак његов чувши, брзо притече у цркву ка Христову 
гробу да га види, и часни оци давши себи љубазно 
у Господу целовање Бога хваљаху. 

Патријарх узе светога у свој дом, питаше га о 
свему како је провео на путу и како га опет Бог 
доведе, и светога уједно примањем за трпезу и мно: 
том радошћу отпусти ка Светоме Богослову, где је 
имао становати. 

А сви ништи Града Светога чувши за долазак, 
навикнути брзо долажаху к њему као ка оцу сво- 
јему. А он нештедно сејаше благослов и са милошћу 
њима тихо даваше, и не само ништима него и у сви- 
ма светим местима, и у Лаври Светога Саве, и у оста- 
лим манастирима, као и на првом доласку, тако и 
опет дошавши, такође још више раздели у њима ми- 
лошћу у Богу. 

Примивши благослов од светога патријарха и 
узевши људе који ће га проводити до Александрије, 
и Богом чуван стиже у Александријски град. Био је у 
великој цркви светога апостола и јеванђелиста Марка, 
и са многим сузама, имајући их увек дароване од 
Бога, свети се поклони и њима се посведочаваше вре- 
лина срца и љубав душе његове према Господу, у коме 
штавише и многе трудове усрдно предузимаше и не 
штеђаше се да се подухвати тежих. 

Свети патријарх александријски часно предусрете 
светога, јер беше чуо из Јерусалима вест: „као стра- 
нац долази к вама архиепископ Далматије и Дио- 
клитије“. Целовавши се љубазно у Господу, отпусти 
светога у дом где ће се одморити. 

А ујутру свети патријарх дозва светога, и питаше 
га за њега, одакле је и о његовом путу. А свети опет 
истинито причаше патријарху о себи. А патријарх 
чувши да је свети син самодржавнога оца и за његов 
живот у Светој Гори Атонској од младости, и како је 
у Константинову Граду постављен за архиепископа 
својему отачаству, и како је опет узвишени престо 
вољно оставио и иде по туђини ради поклоњења у 
светим местима и Христа ради, дивљаше се расуђујући 
о његовим трудовима од дугога путовања, и примивши 
та у душу своју веома га заволе. Патријарх много- 
дневно призиваше светога и биваше с њим заједно за 
трпезом, наслађиваше се љубављу, а свети питајући 
научи се у патријарха у расуђивању многих духовних 
судова, и један другога питањем и беседама много 
окористивши, обдарише један другога разним и изван- 
редним почастима, и тако се часни и свети оци љу- 
базно растадоше. 

Свети захте да посети и живот светих који у око- 
лини Александрије у пустињама ћутљиво у посту 
живе. Јер нарочито желећи да види ове потруди се, 
мислећи да ће од њих више чути и видети, као од 
древних, јер говоре да је у старих све боље од нових. 
А патријарх, испуњавајући његову молбу, даде му 
ради овога искусне људе који познају пустињу, да га 
прате. А свети се поклони у цркви светих мученика 
и чудотвораца Кира и Јована, и у цркви светога и 
великога и дивнога мученика Мине, и обдаривши 
ниште изиђе из града Александријског. 

ДоБе ка светим и пустињским оцима који су у 
Мареоту. А ови дуж Ливије у анђелском ћутању и 
молитвама и посту провођаху мученички живот. Са 
свима равговараше о духовним стварима, и примивши 
велику корист од њих, као што и очекиваше, и све 
довољно милостиво обдаривши, благословом од њих 
и молитвама обогаћен, иђаше својим путем раду- 
јући се. 

А дође у Тиваиду, затим у Скит и Црну Гору, иу 
остала света места, у којима нађе најизванредније и 
богобојазне и преподобне људе где сијају доброде- 
тељним делима слично сунцу, од којих речју и живо- 
том велику корист примивши, дивећи се њихову трп- 
љењу у тесности, у души изграђиваше се. Све богато 
обдаривши од богатства које ношаше, а примивши од 
њих молитву и благослов, као да је велики плен задо- 
био хваљаше Бога, радујући се што достиже да види 
такве свете и што се удостоји да с њима говори и 
да га они благослове. 

Потом се врати у Свети град Јерусалим, и у ве- 
ликој љубави са часним Атанасијем патријархом 
одмори се. 

А хтео је ићи и у Велики Вавилон и у Египат, а 
из Египта, говораше, ако буде Божја воља да стигне и 
на Свету Синајску Гору. 

Минувши Јерихон и прешавши јорданске пустиње, 
дође у Каламонију и ту се у манастиру Пресвете 
Богородице одмори, где се одмори и сама пресвета 
Дева Богородица са заручником Јосифом када са 
Исусом бежаху од Ирода у Египат. Из Каламоније 

свети дође у град звани Корак. Одатле опет кроз много 
дана и бедним путовањем, с Божјом помоћу, стиже 
и у Велики Вавилон. Преко својих ученика посла вест 
султану који је тада владао Вавилоном да заповеди 
да му се да дом где ће становати. А султан, иако 
противник Христове вере, беше обузет као страхом и 
у свему покорен умиливши се, заповеди да се спреми 
пресветао дом где ће свети становати. А свети дошав- 
ши поклони се у цркви трију младића Ананија, Аза- 
рија и Мисаила, и би љубазно примљен од хришћан- 
скога митрополита, и заједно с њим оде султану. 
Султан прими светога са сваком почашћу, и питаше 
та о путу, и дивљаше се труду његову Бога ради. И 
тако га отпусти у спремљени дом да се одмори. Сул- 
тан заповеди да се из његова дома даје све што му је 
потребно, и запретивши рече да Божји човек не оску- 
дева ни у чему. 

А свети, одморивши се довољно, јави султану о 
своме путу у Египат. А султан му даде људе који ће 
та пратити и заповеди да га са сваким чувањем пре- 
даду египатском султану. 

Такође и овај султан, чувши за долазак светога, 
Богом поучаван прими га са сваком почашћу и запо- 
веди да се одмори у митрополији. Свети ушавши у 
митрополију, поклони се у цркви Пресвете Богоро- 
дице, где пребиваше само Богородица са Исусом и са 
заручником Јосифом, побегавши од Ирода у Египат, 
док се не вратише у Галилеју, у свој град Назарет. 
Задиви се свети неизмерном Божјом човекољубљу. 
Јер има ту у Египту чудотворна икона пресвете Бого- 
родице, како држи на рукама Христа Исуса. Ту 
икону преобрази Бог по својим неисказаним судбама 
у црни вид египатски, јер мислим да ово црнило на 
тој икони изволи примити због поцрнелог Адама у 
аду. А хтео је у пресветли вид обући и своју палу 
слику подићи, и у своју прву красоту насликати и 
украсивши поставити на престо славе своје. 

И ту се, дакле, са митрополитом у многој љубави 
одмараше, а султан заповеди да се удовољи свима 
потребним стварима из његова дома, докле год остане, 
тако да се митрополит дивио великој почасти од сул- 

тана, ко]у указиваше светоме, што се никада не 
догоди да је коме од хришћана учинио. 

А свети захте да оде и у пустињска пребивалишта 
светога оца Антонија Великог и светога Арсенија Ве- 
ликог, и измоливши од митрополита инока који ће га 
пратити, стиже на места, и ова обилажаше са топлом 
љубављу коју је имао према светима, и са многим 
сузама целиваше њихова пустињска света обиталишта. 
А које међу њима нађе да трпе Бога ради, обдари их 
са љубављу и примивши од њих молитву и благослов 
врати се у Египат. 

Јави египатском султану о своме путу у Свету 
Синајску Гору. А султан, спремивши људе који ће га 
пратити до Синајске Горе, снабде га довољно свима 
п стварима за пут, јер га веома заволе. Јер 
беше и разумео да је син оца самодршца и да је 
западни архиепископ, и даде му ү почаст балсамовог 
уља и велики трупац изабранога ксилалога, и благо- 
воне аромате индијске, сахара и финика да узме 
колико треба. А велможе аримаде, видећи велику 
љубав султанову према светоме, тискаху се, једни да 
се дотакну његових руку, а други да се дотакну ње- 
гове мандије, гово] : 

— Тако љубазан хришћанин пре овога не дође 
к нама, него је ваистину човек Божји, као што и 
слушасмо! 

И тако га с великом љубављу испратише. 

____А све ово биваше руковођењем Господа Бога мо- 
јега Исуса Христа, јер је не само људе него и звери 
и птице повиновао да служе његовим слугама и да 
им почасти чине. Природно је да се добродетељи диве 
не само благочастиви него и противници вере и по- 
ганици. 

А свети доБе и ү Свету Гору Синајску, и ушавши 
у манастир у цркву Пресвете Богородице поклони се 
на месту светом где купина огњем горећи не сагоре- 
ваше, него се и неопаљена остајући јави Мојсију, 
тде и сам Господ из купине, која је огњем горела, 
рече к Мојсију говорећи: „Ја сам Бог Авраамов и 
Бог Исааков и Бог Јаковљев. Изуј обућу са ногу сво- 
јих, јер место на коме стојиш земља је света“.??7 Зато, 

дакле, и до сада јереј са босим ногама свету и божа- 
ствену службу на светом месту том свршава. Био је 
и у цркви Светога пророка Илије, клањајући се са 
многим сузама целиваше место о коме Тоспод рече 
Мојсију: „Ево места код мене па стани на камен, а 
ја Бу те покрити руком мојом, и подићи ћу руку 
моју, и тада ћеш ме видети с леђа. А лице моје 
неће ти се јавити, јер не може човек, видевши лице 
моје, жив бити“? На томе камену и до сада се 
познаје положење моћне деснице Господње. Са мно- 
тим умиљењем хваљаше Бога, који га је удостојио 
да и на тај жељени и свети врх узиђе и да се поклони, 
и да таква страшна, чудна и света дела Божја на 
њему види, Испунивши се весељем духовним, и веома 
обогативши се, радосно у манастир сиђе. Провевши 
сву свету четрдесетницу у манастиру у посту с бра- 
тијом, сваке суботе усхобаше на свети врх и испу- 
њаваше тамо свеноћно стојање у недељу у песмама 
и молитвама, и свршивши свету и божаствену службу 
опет у манастир ка братији долазећи остајаше, заво- 
левши веома њихов добар живот у Богу. И даде много 
злата у манастир, записавши себе и своје родитеље 
и првога краља, брата својега Стефана, ради споми- 
њања у манастиру с братијом. И тако љубазно испра- 
ћен од епископа и све братије, опет дође у Свети град 
Јерусалим. 

Патријарх га прими радосне душе, и питаше га 
како га Господ на дугом путовању сачува без непри- 
лика. Благодаривши Богу, угошћењем одморише се. 
После овога свршивши свету и божаствену службу 
у цркви пресветлога Васкрсења и код живоноснога 
Христова Гроба, помоли се за цркву и за себе и за 
цареве и за све народе Господње тековине, које иску- 
пи часном својом крвљу. И тако са многим сузама 
целивавши Христов Гроб и Свету Голготу, и сва света 
места на којима је Христос ради нас вољно телом 
претрпео пречасна страдања, давши у Господу целив 
часноме и светоме оцу Атанасију патријарху и свима 
начелницима црквеним, и тако га с великом љубављу 
испратише. 

РА 

Изишавши из Светога града Јерусалима, свети 
дође у Велику Антиохију, и поклони се у светој и 
великој саборној цркви. Свети антиохијски патријарх 
та прими часно и љубазно, и многодневним гошћењем 
састајаху се и поучаваху се, говорећи између себе у 
питањима и одговорима, о духовним расуђивањима. 
Потом измоливши благослов од оветога патријарха, 
свети дође у манастир Светога Симеона са Дивне 
Горе; са многим сузама поклони се светој цркви и 
часноме гробу у коме преподобни лежи, и би сјајно 
примљен од игумана и братије. И давши у манастир од 
злата што га ношаше, изиђе из манастира и опет 
дође у Антиохију. Даде благослов патријарху и слу- 
житељима цркве, а патријарх обдари светога моштима 
светих и часним црквеним ти ‚ и тако се свети 
оци у Господу целиваше и љубазно растадоше. 

Одатле дође у Јерменску, да тражи мошти светих. 

Прошавши Јерменску и турске крајеве, дође по- 
ново на Сиријско Море. И нашавши лађу која вози 
у Константинов Град, укрцаше се у њу и пловљаху. 


Од многих напора обузе светога јака болест у 
лађи. И пошто су пловили по великој пучини и пошто 
свети није имао где да изиђе из лађе ради опоравка 
од болести, душа његова беше у великој беди и близу 
смрти, тако да његови ученици беху у недоумици шта 
да чине и плачући говораху к њему: 

— Знамо, владико свети, да ће те Бог као и свагда 
и сада послушати, а још више нас ради. Него моли 
се њему за твој живот, док смо у туђим странама до 
познате земље, или док нас, оче, не изведеш из ове 
пучине до верних народа. Јер када ти не будеш с на- 
ма, ови иноверци који нас возе продаће нас у ропство 
или ће нас заклати на овој пучини због богатства 
које носимо с нама, и предати нас морској дубини. 

А свети им рече: 

— Не скрбите због овога, чеда, нити малаксавајте. 
Јер уздам се у Бога да вас се неће коснути ниједно 
од ових зала које рекосте. 

А они ће њему: 

— Послушај нас, оче свети: мало што окусивши, 
развесели душе наше да ти се не би, због невоље од 
нејела кроз многе дане, пре времена смрт догодила. 
Сва, дакле, земаљска добра за која знаш у нас су 
твојим молитвама. Ако које од њих волиш, доне- 
ћемо ти! 

А свети ће њима: 

— Ниједно од онога што се сада у нас налази не 
желим, само када би се могла наћи свежа, сада улов- 
љена риба, од ње бих, мислим, окусио. 

А ученици припадоше господару лађе и мољаху, 
не би ли којом вештином могуће било испунити про- 
шење светога. А он их, као да су глупо говорили, уко- 
реваше, рекавши: 

— Нерасудно је ваше тражење. Видите море уз- 
буркано, и да лађа не стоји него је вали брзо носе, 
и на бескрајној пучини тражите да добијете свеже 
уловљену рибу, коју није лако и не знам на који на- 
чин наћи и дати вам! 

А они ућуташе на то, и свети им рече: 

— Не трудите се, чеда, нека буде воља Господња 
са мном! 

И док је још ова реч била на уснама светога, од- 
мах се од мора изнад лађе узвиси вал, држећи као 
рукама превелику рибу, и у руке светога, где лежаше 
у лађи, на прса је његова положи. И не окваси га вал, 
и опет се натраг врати. 

А свети видевши ту чудну рибу и са великим уми- 
љењем узимајући је хваљаше Бога, који је брзо уско- 
рио његову жељу да му принесе и да храну, и гово- 
раше својим ученицима: 

— Ево, Бог испуни нашу жељу, и спремивши по- 
стави нам храну без труда. Узевши, дакле, и како зна- 
те, варену или печену зготовивши, изнесите је нама 
и свима који су ту. 

А господар лађе видевши брзо посећење Божје ка 
светоме, да повинова море да муу болести послужи 
приношењем рибе на дар, ужасом би обузет, и припав- 
ши са свима својима над болеснога светога, мољаху 
да приме опроштај због укора када су тражили рибу, 
и благослов за помиловање говорећи: 

— Сада разумесмо да си Божји и да си му ти 
угодан слуга. Него нам опрости наше сагрешење, мо- 
лимо се, јер се уздамо да ћемо, твојим молитвама спа- 
савани, без пакости стићи својим домовима. 

Добивши опроштај, сви са светим прославише Бо- 
га, који „даје храну сваком телу", као што Давид ка- 
же", који због свога великог милосрђа води бригу 
не само о људима него и о малим животињама и пти- 
Бима враним, када га призивају“, а колико ће пре 
оне који га се боје и који чине вољу његову услишити, 
и дати добра онима који моле у њега!231 

Када је свети окусио од Богом послане му рибе, 
чуБаше се неисказаној сладости њеној, а то исто ре- 
коше и ученици и господар лађе, и сви који су ту, да 
такве рибе пре тога нису окусили. И доиста, јер је би- 
ла послана од доброга и предоброга и свеслаткога 
Господа Бога и цара Христа своме правом и љубљеном, 
добром и верном слузи на велику част, са многом љу- 
бављу. 

Када се свети најео од богопослане оне рибе за- 
једно са свима у лађи, одмах и болест која држаше 
светога оде од њега без трага. 

Богом управљани препловише велику пучину и 
стигоше у царски Константинов Град, у коме се свети 
поклони светим црквама, и у манастиру Пресвете Бо- 
городице који се зове Евергетида кроз много дана од- 
моривши се, даваше да му се набаве свакакве потреб- 
не ствари и часни црквени сасуди и увек тражећи све- 
те мошти куповаше. 


И тако, дакле, испричасмо ово о путовању све- 
тога. 

Јер сву Палестину, Сирију и Персију, Вавилон и 
Египат, Азију и Тракију и остале крајеве усрдно обиђе 
слично сунцу или птицама, јер много жељаше да се 
где поклони, било светоме, било светим местима. Ако 
би чуо где за строге монахе, због њих се нарочито тру- 
Баше, хотећи их видети и од њих тачно научити се 
духовним стварима и благословити се, и учинити им 
милост у братољубљу. 

И жеља његова у Богу испуни се, и нада његова 
није била празна. Јер дошавши до светих и до светих 
места, поклони се, и виде строге и изванредне монахе 
у телу као анђеле, и њиховим светим речима наслади 
се, благословом и молитвама њиховим веома се окори- 
сти. Обогати се много свима добрим души корисним 
стварима и моштима светих, и часним сасудима, и црк- 
веним потребама, хотећи све ово донети у своје ота- 
частво. 


Из Константинова Града опет се подиже лађом, и 
пође морем у Загорску земљу, хотећи видети својега 
пријатеља Асена, цара загорскога. Јер његова кћи бе- 
ше удата за краља Владислава. 

А дође у град Несебар, и пославши јави о свом 
доласку реченоме Асену. А цар посла своје благородне 
слуге и своје коње, да са сваком почашћу узму све- 
тога од мора са његовим потребама. 

Када је свети дошао у град Трнов, предусрете га 
цар и љубазно га прими, и велико славље због његова 
доласка спреми, заповеди да станује у његовим топлим 
палатама због тадашње студени. 

А када је дошао светли и велики празник божаст- 
венога Богојављења, цар и блажени Јоаким патријарх, 
одајући почаст светоме, заповедише му да на наве- 
черје Богојављења сврши свету службу, а ујутро ће 
опет патријарх такође службу свршити. А свети по- 
слушавши цара и патријарха, и свршавајући на наве- 
черје Богојављења свету службу, дође на свету купку 
то јест на крстионицу, и читаше над водом молитве 
освећења, и када је крстообразно благосиљао воду, 
раздељиваше се вода у купци и опет се састајаше. А 
цар и они који су с њиме били, видевши чудо, просла- 
више Бога због онога што се догоди међу њима. А 
свети освети и просветли просвећењем крштења Хри- 
стова и кропљењем свете воде цара и све који су ту 
били. 

И тако за истом трпезом заједно обедовавши са 
царем и патријархом, одморише се. 

Потом цар, хотећи ловити звери у Подгорј 
ћаше да изиђе из града. Бабаи: а ета а КЕ 
је молио да не оде брзо од њега, говорећи: 

— Због зимске невоље, владико свети, остани с на- 
ма као у својем дому, па чак и до Васкрсења Христо- 
ва, и после тога по повољном времену отићи ћеш сво- 
јој кући. 

Оставивши га ү својим топлим палатама, као што 
рекосмо, заповеди слугама да му из царева дома све 
довољно дају, а даде му цар и много злата да има на 
своју потребу, и да даје ништима који му долазе. И 
тако цар, примивши молитву и благослов од светога, 
изиБе у свој лов радујући се. 

После царева одласка обузе светога болест, и ра- 
зумеде да га Бог зове к и. И дозвавши ученике 
своје, и све свете и часне ствари које купујући беше 
сабрао у Палестини и у целој Сирији, у Египту и у 
Вавилону, у Азији и у Константинову Граду: часне све- 
штене одежде и свећњаке златоковане и драгим каме- 
њем и бисером украшене и остале црквене сасуде, мно- 
те свете мошти, све ово пописавши заповеди да се јед- 
не однесу у Архиепископи]у, а друге у Студеницу. У 
писму дарова мир и благослов Владиславу краљу и 
својега престола намеснику, блаженом Арсенију архи- 
епископу, и свој земљи народа свога, и тако отпусти 
сеу ученике у српску земљу, а сам остаде са мало 


А даде и у Патријаршију бугарску часне свештене 
одежде и књиге златоковане и свећњаке украшене дра- 
гим камењем и бисером и остале црквене сасуде што и 
до сада стоји сачувано на част Божјој цркви и за спо- 
мен светога. И ниште довољно обдаривши, тако да ни- 
шта није оставио код себе, него све раздаде, и спре- 
мивши се за лак одлазак од свега, хваљаше Бога што 
је испунио његову молбу, и што хоће да прими дух 
његов у туђим странама. 

А дође к њему блажени Јоаким патријарх, и ви- 
девши га близу смрти и да дише последњим дахом, 
рече к њему: 

— Ако заповедиш, да јавимо цару о твојој бо- 
лести? 

А свети је много молио, говорећи: 

— Не бацај ме овим, владико свети, у велику бри- 
гу; него боље, пошто си ми учинио милост, и сам оти- 
ди у своју ћелију и пусти ме да у тишини дух свој 
Тосподу предам. 

Молитву и последњи целив у Господу један дру- 
томе давши, патријарх оде у своју ћелију. 

А у поноћ када је свитао васкрсни дан недеље, 
свети причестивши се светим и животворним Христо- 
вим тајнама, као што и увек говораше; 


— Слава Богу за све! 

и одмах, као да су га посетили неки из давнине 
мили другови, био је весео духом, а овим весељем по- 
тврБиваше се долазак анђела Божјих к њему и показа 
се неисказано светао у лицу, чиме доказиваше чистоту 
душе своје. И тако, до краја својега. благодарећи Бо- 
та, у руке његове предаде душу своју. 


Блажени Јоаким патријарх, дошавши са епископи 
ма и са игуманима и са начелницима града да погре- 
бу свето тело његово, беху у недоумици где да га по- 
ложе, јер свети није ништа завештао о овом. Потребно 
је било да се јави цару, да заповеди где да положе све- 
тога. А цар чувши о престављењу светога много на 
патријарха негодова што је затајио од њега болест, и 
брзо пославши рече да се свети положи у манастиру 
који је он подигао, у цркви Светих и великих четрде- 
сет мученика, и заповеди да се довољно злата разда 
ништима на његову погребу. Јер цар веома љубљаше 
светога па ради тога и показиваше после његове смр- 
ти овакву љубав према њему. 

А часни и свети Јоаким патријарх, упаливши мно- 
те свеће са напред реченим светим и часним мужеви- 
ма, свршивши над светим све узакоњено у псалмима 
и песмама, положи га у црквеној припрати у цареву 
манастиру, славећи за покој његов Оца и Сина и Све- 
тог Духа, и по царевој заповести довољно обдари 
ниште. 

Потом и цар дође од пребивања у лову из гора у 
град, и пре свога дома дође у свој манастир, поклони 
се Божјој цркви, дошавши ка гробу светога, и раду- 
јући се због њега хваљаше Бога што се удостојио да га 

има у своме манастиру. И нимало не каснећи заповеди 
да се озида гроб његов, и положивши камен часни 
поврх гроба и царском багреницом покривши га, по- 
стави свећњак и златокована кандила над гробом у 
част светога, да осветљавају његов гроб. 

Овакву веру и љубав показа цар у животу и после 
смрти према светоме, тако да су се сви чудили и хва- 
лили Бога због цареве побожности. 


Пошто је прошла година како се тело светога чу- 
ва у граду Трнову у земљиним недрима, часни и све- 
блажени архиепископ Арсеније, намесник светога на 
престолу, осетивши бол за светим као за својим оцем 
и учитељем, и дошавши благочастивоме и државноме 
Владиславу краљу, рече: 

— Није лепо ни прилично ни пред Богом нити 
пред људима да оставимо оца нашега, равноапостолно- 
та од Христа нам дарована учитеља, који је многе под- 
вите и безројне напоре поднео за српску земљу, ук- 
расио је црквама и краљевством, архиепископом и епи- 
скопима и свима уставима и законима православља — 
да изван његова отачаства и престола његове цркве, у 
туђој земљи, леже свете мошти његове. Дакле, колико 
је могуће, побрини се да их донесеш из туђег краја 
у своје отачаство. 

‚ Краљ се због овога веома обрадова, и пославши 
најчаснијега од својих благородних људи к својему та- 
сту, цару Асену, јави цару своју молбу у погледу све- 
тога, па ако заповеди — да се испуни, 

А цар, чувши из писма и од посланога за такву 
молбу, и веома због овога ожалостивши се, рече к 
њему: 

— Када би свети и свето тело бешчасно и нечу- 
вано лежало, било би и право да молите, како бисте 
му пошту одавали. А пошто је свети код нас примио 
покој у Бога као што би и код вас самих, и у Божјој 
цркви с великом почашћу, као што видиш, свето тело 
његово лежи, зашто, дакле, и светоме и нама задајете 
труд тражећи га? 

И тако га отпусти несвршена посла. 

И опет краљ посла многе благороднике к цару, мо- 
лећи и говорећи: 

„Ако сам нашао благодат пред тобом, својим ро- 
дитељем, не затвори од мене отачаскога милосрђа, не 
остави ме да се жалошћу у животу потапам. Дај ми 
свете мошти светога господина мојега и оца, да га пре- 
несем у своје отачаство!“ 

А цар беше у недоумици шта да чини, јер миш- 
љаше као да ће се лишити царства ако се лиши све- 
тога, а уз то јер беше положен у његову манастиру. 
Призвавши патријарха и своје саветнике, питаше да 
ли да га преда. А они му рекоше да то никако не чини, 
јер, рече, велможе и цео град веома негодују због ово- 
та. А цар опет написа утешне речи своме зету, Влади- 
славу краљу, и ово додавши рече: 

„Ако је Бог изволео да свети прими покој међу 
нама вернима у Христу, ко сам ја да се противим во- 
љи Божјој или да се дрзнем да потресем гроб или све- 
те мошти светога, јер свети није баш ништа завештао 
о своме преношењу. Све, дакле, што волиш да мо- 
лиш од мене, није ти забрањено, сине мој, рекавши, 
а престани да ме присиљаваш да дам оно што ми није 
лако дати, јер ме и патријарх и велможе и сав град 
у томе спречавају.“ 

И тако обдаривши довољно посланике, отпусти их. 

А краљ Владислав, видећи да је цар неумољив, 
беше у недоумици шта да чини. Јер сматраше на себи 
укор и презир од народа и гнев од Бога, догод буде 
свети лежао у туђини и ван свога народа. Науми, зато, 
да сам оде до цара и добије своју прозбу. Узевши са 
собом мноштво својих благородних, епископе и игу- 
мане, посла пред собом веснике, јављајући цару свој 
долазак. А даде им да носе и много злато, да даду па- 
тријарху и царевима саветницима, да када цар дође 
нађе ове припремљене да његов захтев подрже. 

Када је Владислав краљ дошао, таст његов цар 
Асен срете овога далеко од града и дочека га са сва- 
ком почашћу и љубављу. А краљ Владислав, дошавши 
у град, замоли цара да прво иде у манастир где свети 
лежаше и да се поклони, хотећи видети и гроб светога 
и поклонити се. Дошавши са епископима својима и са 
свима благороднима, учинише достојно поклоњење као 

својему оцу и учитељу и угоднику Божјему. А краљ 
Владислав не имађаше мере сузама, главом бијући 
пред гробом светога, и ако му је што сагрешио као 
живу исповедајући се, проштење од њега мољаше го- 
ворећи: 

— Знам, оче, моје те сагрешење најпре учини бе- 
гунцем од мене и отера те да се ван свога ти отача- 
ства преставиш, и сада опет чини да царево срце буде 
тврдо и да нам те не да. Али смилуј се на мене, оп- 
рости ми ако и нисам због неподобних грехова мојих 
достојан да се наречем сином тво]им?': не одгурни ме 
као пород свога ти брата, предомисли се о злу мојему, 
јер ти се кајем, оче! Види моју скрб и труд за тебе, и 
погледај на веру моју. Не остави свога отачаства за 
које си поднео многе подвиге и безбројне напоре и бо- 
лове, нити ме у стид и презир обуци, у туђем крају 
пребивајући. Твојим молитвама Богу упутићеш цара 
да изврши моју молбу за тебе, да се не вратим празан 
и безнадежан, и да не будем поруган, тебе, оче, нема- 
јући са собом! 

Пошто је, дакле, краљ ово и остало са плачем над 
гробом изговорио, тако да се његово лице од многих 
суза надуло, призван цару умивши се уђе. Свечаност 
је била велика, и велику љубав и весеље цар због свог 
зета приреди. 

Те ноћи у сну, у лику светога, анђео Божји наго- 
вори цара да да светога и да буде однесен у земљу 
народа. својега. А цар, ужаснувши се веома због овога, 
дозва ујутру патријарха и своје саветнике и исприча 
им сновиђење. А они говораху да је то истинито ви- 
Бење и Божије посећење због светога. Много молише 
царе да д светога како би био однесен својима, да се 

и због тога, рекоше, нешто ненада: рств! 
догодило. : иск 


А цар дозва свога зета, краља Владислава. Краљ 
пре уласка на обед, епископи и његови благородни 
приступише к цару, и молбу за светога принеше, мо- 
лећи да им га да. А цар, иако веома ожалошћен тиме, 
због јављања светога, да што не пострада, бојаше се 
овога задржати. И показиваше се као да чини благо- 
дат зету својему Владиславу краљу, говорећи: 

— Ја сам хтео код себе имати светога, у својем 
манастиру, као даровани ми од Бога, и свети гроб ње- 
гов поштовах и украсих, као што си видео, и помиш- 
љах да свети никако не буде изнесен од нас. Али по- 
што си потрудио висост Краљевства ка мени оцу сво- 
јему, и сам си дошао, нећу да те, сина свога, отпустим 
скрбна. Прими, дакле, свога у Господу оца и однеси 
својој кући као што хоћеш. 

А краљ Владислав са епископима и са блогородни- 
ма својима, што помишљаху да ће тешко када прими- 
ти од цара, а сада изненада чуше да им се ово дарује, 
од неисказане радости падоше на земљу, поклонише се 
цару, и оправдано, јер се обогатише светим више него 
многим богатством царских ризница. И тако сви с ца- 
рем на светлој трпези у радости и у великом весељу 
утеху срца примаху. 

Потом краљ Владислав, спремивши царску багре- 
ницу и све што је потребно за подизање светога тела 
из земаљских недара, заповеди да се сврши служба 
светоме о спомену његову, а сам са својим епископима, 
док се служба свршавала, отвори гроб светога и виде- 
ше га ваистину света Духом, и телом свега цела и не- 
разрушена, и власи главе и браде све светле и целе 
да има, и као да лежи и спава. Благоухањем као ми- 
рисним миром развесели оне који су около стојали, и 
јави се тако без икакве жалости, и не само свето тело 
преподобнога него и дрво које ово облагаше и прах 
гроба обогати Бог благовоњем и исцељењем. 

А грађани чувши у множини се стицаху да виде 
светога, и дотицаху његових светих моштију исцеље- 
ње од многих болести добијаху, јер не биваху обичне 
силе преко светога од Бога у част светога. Јер мучени 
нечистим дусима слободни биваху, хромима хођење и 
грбавима исправљење и глухима слух дароваше. Пошто 
није могла множина народа да приступи к његовим 
светим моштима, узимаху благовони прах гроба и при- 
лагаху ка својим болним местима, призивајући светога, 
и сви у Богу молитвама његовим здравље добијаху, та- 
ко да су сви који су то видели славили Бога и дивили 
се светости светога. Благовони гробни прах као злато 
или бисер разграбивши, журили су се да овај однесу 

У сво]е домове као благослов, и на цара много него- 
доваху што је дао светога од њих. 

је ово још чуо краљ Владислав, побоја се да 
се цар како не би предомислио, и опет отврднувши за- 
држао светога, те заповеди да брзо дигну светога и по- 
несу својима. Потом цар позва краља Владислава на 
трпезу весеља и љубави, и цар га назва место сина — 
отимачем, говорећи: 

— Богом даровану ми ризницу — светога, дошав- 
ши запленио си и послао га својој кући. Насити се, 
дакле, јер си жељу срца својега постигао, а нека и ми 
његовим молитвама добијемо од Бога милост, јер смо 
ИЕ к њему за живота и после смрти љубав др- 
жали: 

А краљ обдари многим даровима, изабраним ко- 
њима и осталим почастима цара и патријарха, а и цар 
краља и све који су с њим дошли такође обогати, и та- 
ко се љубазним спровођењем самодршци растадоше. 

А грађани после овога и од спољашњих крајева 
опет ка гробу светога долажаху, и сви своје болне 
приношаху, и благоуханим прахом гроба светога као 
миром све помазујући, и молитвама његовим исцељења 
својим болестима примајући, радосни, Бога славећи, 
одлажаху својим кућама. 

Пошто су се, дакле, ова чуда тако догађала на 
гробу светога, благочастиви цар Асен се неситом ду- 
шом радоваше због овога и мишљаше као да је свети 
ту и да није однесен из његова манастира. Заповеди 
да се гробне даске које су држале тело светога у гро- 
бу, и благоухани чудотворни прах у гроб светога поло- 
же, и први камен положи врх гроба и покрије царском 
багреницом као и пре, и рече да се поставе ави 
и златокована кандила у част светога, да осветљавају 
свети гроб његов, као што и до сада у част светога 
гроб тај украшен стоји у манастиру цареву у цркви 
Светих четрдесет мученика. 


У томе манастиру цареву беше неки инок, који се 
звао Неофит. Од много година он беше грбав, и ни- 
мало се није могао подигнүти. А цар је заповедио да 
та чувају у његову манастиру. 

Свети, још за живота, када је дошао у тај мана- 
стир, многу је милост човекољубиво према њему по- 
казивао, јер на коленима и на штакама, рукама опи- 
рући се, по земљи пузећи, веома страдални живот про- 
вођаше. 

После престављења и пренесења моштију светога, 
дођоше неки странци у тај манастир и примише овога 
Неофита љубављу, Бога ради, за трпезу, и довољно су 
га угостили и напојили, тако да он није могао да до- 
пузи до своје рогозине и да се одмори. Када су стран- 
ци изишли и оставили овога Неофита у припрати црк- 
веној, он, вином оптерећен, и не знајући честито шта 
чини, леже на камен који беше врх гроба светога и 
на њему спавајући одмараше се, 

У поноћ, пробуђен као од некога светлога, и наје- 
данпут скочивши са гроба светога, одмах разумеде да 
прав стоји на својим ногама, и ужасом чуђаше се, го- 
ворећи у себи: 

— Јесам ли ја Неофит? И ако сам ја, како прав 
стојим и ходам? Нисам ли јуче по земљи пузио на ко- 
ленима и штакама, а сада прав и без сваке сметње 
ходам? Какав је ово ужас са мном? Не знам да ли сам 
то ја! 

И хотећи се уверити стварно да ли је он Неофит, 
потражи штаке на које опирући се рукама по земљи 
тмизаше, и нашавши их на гробу светога где беше 
лежао и опипавши се по коленима, и разумевши да су 
опшивена чојом и кожом, рече: 

— Ваистину, без сваког спора, ја сам Неофит. Јер 
ево, и трагови страдања мога по земљи потврђују да 
сам то ја! 

Весео и веома радостан због свога здравља, Бога 
хваљаше. Ка гробу светога главом бијући, узбуђен го- 
вораше: 

„С каквим ћу се благодетима дароносив јавити 
пред тобом, оче2 Којим ли ћу почастима чудотворни 
твој свети гроб моћи украсити? 

Хвалим те, добри оче Саво, што си ме за живота, 
страдајући по земљи човекољубно милостињом поми- 
ловао, а када си отишао Господу, смелошћу од њега 
подигао си ме од пужења по земљи да право ходим. 

Јер ја, страдалник, требало је да будем огњем са- 
жежен од Бога или предан бесима да ме муче или да 
ме земља по заповести његовој прогута, јер сам мно- 
тим пићем несвесно на свети твој гроб легао и спавао, 
а ти место казне одрешивши ме и од духа који ме је 
свезао, здрава ме начинио јеси, и за зло дао си ми 
добро, добри, и опет те прослављам, свече Божји, све 
док ме гроб не прими. 

Ваистину си ученик доброга и незлобивога исти- 
нитога Бога, и заповести његове чувајући учинио си 
ово са мном!" 

Док се речени Неофит бавио оваквим мислима и 
са сузама се молио код гроба светога, одмах уђе у црк- 
ву парамонар цркве Светих четрдесет мученика на ју- 
трење, да ужеже кандила. Видевши човека код гроба 
светога где стоји, побоја се веома и од страха смете 
се, јер мишљаше да је привиђење или да су крадљив- 
ци ушли у цркву. 

Дошавши к себи, рече: 

— Ко си ти? И откуда си ушао пре свију у цркву2 

А он, павши на земљу, поклони му се говорећи: 

— Ја сам Неофит, који се до јуче грбав и на ко- 
ленима ваљах! 

А парамонар, видевши га свег права и здрава где 
хода, још већим страхом обузет, помисли да је нека 
утвара и укрепивши се крсним знаком рече к њему: 

— Ако си ти грбави Неофит, као што кажеш, ка- 
ко си прав и како сада идеш са пуном снагом? 

А он рече: 

— Не знам, оче. Бог зна! Једино знам да су јуче 
дошли они странци и с љубављу ме довољно нахрани- 
ли и напојили, тако да нисам могао допузити до моје 
рогозине и одморити се. Склоних се ка гробу светога 
Саве Србина, и несвестан врх њега легох и заспах. Око 
поноћи нека светла прилика, обучена у светле свеште- 
не одежде са жезлом, дошавши нада ме заспала и гу- 
рајући ме, рече: „Зар на моме гробу спаваш? Устани 
и брзо сиђи!" А ја, од његове светлости побојавши се 
и по његовој речи скочих без икакве сметње од гроба. 
И када је сан са страхом од мене отишао, одмах се 
осетих да прав стојим код гроба светога. Много сам 

стојао плачући ка светоме, и молећи се за помилова- 
ње моје бедности, док и ти уђе, оче! 

А парамонар, чувши ово од њега, дивљењем чуду 
страх измени и рече к њему: 

— Ако је тако као што кажеш, хоћу да видим 
штаке на којима си страдао опирући се по земљи, и 
да се њима уверим. 

А он, указавши их где леже близу гроба светога и 
показавши своја колена, обвезана чојом и кожом, уве- 
ри га да му истину говори, 

А парамонар, задививши се веома због чуда и бла- 
годаривши Бога, узибе к архимандриту да узме од ње- 
га молитву за клепање, и исприча му све што Бог са 
Неофитом учини преко светога. 

А архимандрит и сви иноци с њим, дошавши у 
цркву и видевши Неофита права где хода, задивише 
се. Архимандрит исприча ово цару и патријарху, и сви 
благодарише Бога за сва чудесна дела која бивају 
од њега преко светога. И цар се веома радоваше због 
овога. 

Пошто су се множила чуда на гробу светога, мно- 
штво народа долазећи досађиваше манастиру. А да 
му забране, бојаху се цара. 

После овога, када је и благочастиви цар Асен за- 
вршио свој живот и Богу отишао, иноци који су били 
у манастиру његову, попустивши, хтедоше забранити 
народу да долази у манастир ка гробу светога. 

У то време престави се неки свети митрополит, ко- 
ји је ценом сребра измолио од њих да га сахране у 
гробу светога Саве. А они, хотећи сакрити чуда, са 
радошћу учинише ово, и тако полагањем његовим за- 
уставише народ да не долази ка гробу светога. 

Али ни тако нису могли сакрити, јер и до сада 
тај гроб светога даје исцељење онима који са вером 
долазе. 

Таква, дакле, чуда учини Бог преко светога у За- 
торју и у граду Трнову. 

Излагањем чуда од гроба и гробног праха били 
смо спречени да говоримо о самом светом, али се гро- 
ба и праха ослободивши враћамо опет светоме. 


17 Теодосије (1) 

Благочастиви Владислав краљ, подигавши светога 
цела и неразрушива из Земље загорске, заповеди да 
та понесу у своје отачаство, Земљу српску, а сам, као 
што рекосмо, позван од цара уђе на трпезу весеља. 
Цар обдари многим даровима и почастима њега и оне 
који беху с њим, и тако се у љубазном испраћају ра- 
стадоше самодршци. 

Владислав краљ брзо достиже светога у ношењу, 
и као некада Давид пред ћивотом?°* радоваше се, из- 
лазећи и предводећи његове свете мошти. Гласом про- 
рока Исаија велегласно говораше: 


„Нека се узрадује душа моја у Господу, 
јер ме обуче у ризу спасења 

и одећом весеља одену ме?2*, 

даровавши ми господина мога, 

светога ми оца и учитеља, 

заступника у молитвама мојему отачаству 
и почаст наследства мојега." 


И опет: 


„Узнећу те, Боже мој, 

јер си узвеличао на мени милост своју“, 
а сада сам блажен, 

сада се благоукрасих, 

више од земаљских царева узвеличах се, 
више од људи обогатих се. 

Колико је моћна мени 

милост твоја, Господине, 

колико си ме заволевши одликовао, 

Боже мој, милости моја! 

Нека је благословено име твоје 

на векове векова!" 


Оваквим благопохвалним речима Богу весељаше се 
и уз псалме и песме ношаше светога са епископима 
и благороднима. 

А када се приближио са светим моштима светога, 
блажени архиепископ Арсеније са епископима и игу- 
манима и са многим благородним изиђоше им у сре- 
тање, и достојно поклоњење светоме и светим њего- 
вим моштима целивање као Божијем угоднику сатво- 

рише. Сливаше се и народ са свију страна, да види и 
да се поклони, чувши за долазак светога. А Бог не- 
оскудно даваше благодат од моштију светога онима 
који их се са вером дотицаху. Јер многи молитвама 
светога добивши исцељење од болести које их држаху, 
весело одлажаху својој кући, славећи Бога. 

Краљ и архиепископ са епископима и игуманима 
и са благороднима многим, сви заједно, и мало и вели- 
ко, у радости великој са псалмима и песмама ношаху 
светога, и дошавши до манастира који сам тај краљ 
Владислав сазда, у место које се зове Милешева, по- 
ложише га славно и часно ту у великој цркви Вазне- 
сења Господња у светлом и часном гробу, који му Вла- 
дислав краљ беше спремио, псалмима и непрестаним 
песмама славећи Бога. р 

И велики празник у слављу благочастиви Влади- 
слав начини о спомену светога, на којем обдари архи- 
епископе и епископе и благородне, и ниште довољно 
обасу милосрђем, и тако сви од њих одлажаху кући. 

После не многог времена јави се свети доласком 
у сан једноме преподобноме богобојажљивом и побож- 
ном старцу у манастиру говорећи да његове свете мо- 
шти не треба да леже у земљи него ван гроба, у цркви. 
Ово и учинише, јер подигавши опет из гроба његово 
пресвето тело цело и неразрушено, у цркви га благо- 
ухано свима на виђење и поклоњење предложише. 


И после овога догодише се осењењем Духа Све- 
тога многа чудеса од светих моштију светога, и до 
сада дају многа исцељења болнима од многих болести, 
који са вером долазе, и отачаство своје обојица зајед- 
но — то јест Симеон преподобни и свеосвећени Са- 
ва — молитвама Богу српску земљу утврђују и од на- 
падаја противника бранећи је чувају. И нико се други 
од другога колена не огосподи мебу Србима, само од 
племена њихова, отац сину и син сину краљевство пре- 
дајући. Јављају се и пред пуковима српских скиптара, 
Божји анђели у виду лика њихова, молитвама њихо- 
вим од Бога послани на помоћ у биткама, тако да су 
многи од војника говорили: 


пе 

— Видесмо светог Симеона и светог Саву пред 
нама у пуку како језде на коњима, и то једнога у 
смерности иночког одејања, а другог украшена у 
светле светитељске одежде. 

Многе противнике који се на отачаство њихово, на 
српску земљу подигоше, молитвама Богу посрамљене 
одбише, а неке и сасвим срушише и убише. 

Свете мироточиве мошти преподобног Симеона ле- 
же у Великој Лаври, сазданој од њега, у цркви Пре- 
свете Богородице у месту које се зове Студеница. Син 
његов, свеосвећени Сава, равноапостолни први архи- 
епископ и учитељ српски, цео и неразрушен и благоу- 
хан лежи у великом манастиру у цркви Вазнесења Го- 
сподњег, коју је саздао благочастиви краљ Владислав, 
у месту које се зове Милешева. Обојица свети и чудо- 
творни, и до данас дају исцељења онима који са вером 
и љубављу долазе к њима, јер их таквим чудима за 
живота и после смрти Бог, диван у светима својим=, 
прослави. 

К њима и ми сада смерношћу и свагда припада]у- 
Ћи молимо се, и благоумилно узвисивши глас рецимо 
оно што им припада, за преподобне и свештене и све- 
часне главе, веома украшене делима добродетељи: 

О, двојице богоизбрана, свети и дивни, богоносни 
и свеблажени оци Симеоне и Саво, који сада заједно 
стојите пред Светом Тројицом, облиставани светло ње- 
ном светлошћу, и гледате од ње на нас одозго, не за- 
боравите добро се бринући за нас, народ свој. 

Не сећајте се зала којима Бога прогневисмо, не 
срамите се наших нечистота којима грешимо пред 
њим и због тога далеко стојимо од њега. Него као че- 
дољубиви оци, омивши нас покајањем од њих, усвојите 
нас чиста њему, и свагда нам дајте дарове добре измо- 
ливши од њега. 

Спасавајте нас молитвама од најезде поганика и 
сваког оскрбљења! 

Знамо да вас прљавштином безакоња наших дела 
много жалостимо и чинимо да сте малаксали. Али, не 
оставите, не одгурните, не одреците се нас као тубе- 
родних, јер смо наследство вашег удела и већ кроз вас 
добијамо судбу од Бога, и не тајимо ваш многи труд 
и зној за нас. 

Благопохваљујемо и проповедамо ваша добра де- 
ла за нас, православља веру, од јереси ослобођење, 
истинито крштење, цркава подизање, светитеља веле- 
лепоту, царско украшавање круном, народа узакоње- 
ње, ка покајању поучење, инока сабрање, ништих ис- 
храну, сирочади смиловање, за живота и после смрти 
чудеса дивна, заступство пред Богом молитвама и у 
биткама помоћ, отачаско милосрђе и свагдашњу ми- 
лост. 
Не заборависмо сва ваша добра за нас, која се 
догодише међу нама, нити ћемо их заборавити. 

Опет тражимо свагдашњу помоћ и благодат и за- 
ступство ваше, просимо да се молите за нас и да нас 
заступате, и припадајући молимо се: не престаните да 
се молите човекољупцу Богү за стадо ваше, које сте 
од душе заволели, за које се чак до смрти подвиза- 
васте, да се избавимо од таме грехова и страсти, од 
сваке обузетости злим бесима и крвника и преваре. 

Као што сте нас у маловременом и земном овом 
животу, док с нама бесте, водећи нас, чували у обојем, 
то јест у дүшевним и телесним стварима, још више 
се сада, будући код Христа, молите за нас њему, да 
у миру и тишини покајањем живот наш поживимо, и 
после смрти своје милостива га и помирљива нађемо, 
и да нам буде у страшни дан суда наплате милостив и 
дарежљив. 4 

Његово смо створење“, и за њега живимо и је- 
смог 38, и осим њега за другог Бога не знамо. 

Њему и припада свака слава, хвала и величје, част 
и поклоњење, заједно са Оцем и свесветим Духом, и 
сада и увек и на векове векова. Амин. 





Житие Светога Петра Коришког 





Житије и подвизи светога и преподобнога оца у 
нашег Петра у Коришкој гори испосника 


Благослови оче! 


1 


Добро и за добро умиљење, себи и слушатељима 
корисно поучење, Петра преподобнога споменом, жи- 
тије његово да за све саставим наговарао си ме, оче 
и брате Григорије. Као што зна твоје преподобије, 
много се устезах започети ово, не из лености него 
више због оскудне своје памети. Јер се преподобни, 
макар и у последње нараштаје али не горе од изван- 
редних древних отаца подвизавао, и као бестелесан 
пошћењем, молитвама и сузама, да тако кажем, 
анђелски у Коришкој пустињи достојно Бога пожи- 
вевши, јавио се. И како бих ја груби и педостојни, 
који у гресима препогано, и скврно, и нечисто своје 
живљење истроших, и који отуд стекох срце помра- 
чено и ум страстан, и лиших се мудрих мисли, могао 
да уприличим реч или украсим у похвалу? Али да 
не мислиш да не маримо за твоју љубав, и да се не 
прогневиш, расудисмо да је боље усрдно испунити 
твоју молбу колико се ништим умом постићи може, 
те молимо Бога, премудрости водитеља и благоумља 
податеља, да нам подари капљу благодатнога знања 
ү Духу светом, како бисмо према твом очекивању 
достојну реч уприличити могли. 


2 


Благоумно твоје разумевање за ово, и добро што 
молиш од нас, н божаствену љубав коју имаш за свете 
његове, веома похваљујем и много славим. Јер је 
добро то што души својој на овај начин прибављаш. 
Оставити последњим нараштајима житија светих и 
њихове изванредне и доброљубиве подвиге — добро 
је, и веома корисно и згодно: на добро надметање 

доброљубиве душе, када се о томе чита, ревношћу за 
добродетељ подстиче, исто као што и љубитељи ратова 
оно што се у незнабожачким списима нађе написано 
о мужаству неких јунака у древним ратовима, сада 
о томе радо читају, и оданде се уче да буду усрдни, 
искусни и неустрашиви у боју против непријатеља. 
Тако и спаситељи и слушатељи житија, и храбрих 
подвизавања, и против Бавола мужастава, и борења, 
и одољења светих људи, ако су за добро уопште 
способни, нађу се и нехотице погођени у срцу па се 
труде да против мислених противника и непријатеља 
душа наших искусни и противни постану. И у јед- 
ном и у другом случају житија служе на корист; 
слушатељима су већ сама по себи корисна, а списате- 
љима следује награда због користи слушатеља. Због 
тога се ми у Богу и твојој љубави повиновасмо, и 
почињемо, по твојој молби, приповедати житије пре- 
подобнога, не да бисмо покушали овога похвалити, 
нити пак желимо што сами корисно од њега добити; 
јер када преподобни на земљи, за живота, похвале 
људске није хтео, на небесима тек ову никако сада 
не жели, по Давидовим речима: У теби је похвала 
моја у цркви великой, то јест на небесима, и што 
имам на небесима мимо тебе, и што зажелех на 
земљи“. Он сада није лишен свих скупа небеских 
Па, божаствених, мислим, 5 анђелских, које ми 

у стању замислити нити ћемо икада бити спо- 
собни исказати их. Али, да дубинама заборава не буде 
прекривено доброга оца добро живљење и у пустињи 
трпљење, а да би и ми пажљиво гледајући у њега 
и као останом подстицани понављали подвиге његове 
и на добродетељ се покренули, почињемо повест, Бога 
У помоћ казивању повести молитвама имајући. 


3 


Овај свети бејаше из краја хвостанског у Дио- 
клитији, из неког села које се зове Уњемир, син 
благоверних и благочастивих родитеља хришћана 
који га по рођењу његовом светим крштењем про- 

светлише, а када ојача дадоше га да се учи светим 
књигама. Још из детињства веома кротак дечак, у 
свему тихо обличје и нарав имађаше, и једноставном 
и безболном душом и потоњу благодат божју на њему 
у младом узрасту испољаваше. Често, како то све- 
товни људи воле, вршњаци његови на игралишта и 
позоришта исхоБени покушаваху да и њега силом са 
собом поведу, али би се он од ових истргнуо гово- 
рећи да у тим стварима са њима неће друговати. И 
тамо не хтеде ићи. И често родитељи његови поводом 
тога бејаху нерасположени због њега, и говораху му: 
„Бруко породице и срамото, наша, зашто са дру- 
штвом радовати се не изађеш, него свагда ћутиш и 
безгласан као да си у жалости за киме ходиш? Шта 
се то с тобом на наше очи дешава, коју потајну ми- 
сао у срцу своме носиш и не говориш нам о томе?" 
А он као дете безлобно не одговараше и насмешив се 
ништа не рече, него још више на учење приону, и 
чешће у цркви постећи него код куће пребиваше, и 
не тражаше од родитеља ни јела ни одела нето му 
они сами на силу од овог даваху. 


4 


Доспевши до тога да се упозна са светим књигама, 
и о заповести јеванђеља размишљајући, и слушајући 
Господа како у овом говори: Ко љуби оца или матер 
више него мене, није мене достојан? и он помишљаше 
да остави родитеље. А уз то, ако куд оде и нађе кога 
тде служи Богу, да и он остане с њим да Богу служи. 
И о томе стално размишљаше. И одмах отац ка Го- 
споду отиде, а мати разумеде сина својега, осетивши 
да помишља отићи, и као свака мати обисну му се о 
врат и плачући говараше: „Не остављај матер своју, 
чедо, смилуј се на удовиштво моје, сажали се на 
сиротство сестре своје, још девојчице. Ти знаш да 
поред Бога још само тебе и њу за утеху души својој 
имам. Не остављај ме, молим те, да од плача смрт не 
окусим због тебе, па ћеш одговарати пред Богом што 
си ме убио. Не присиљавам те да месо једеш или да 

се ожениш. Остани и живи како хоћеш, само ме не 
остављај!“ А он, смиловавши се на раздирано срце 
материнско, и многим сузама њеним тада задржан 
би да не оде. И одмах по очевој смрти преузе бригу 
о кући, и у томе послушан матери својој радио је 
повинујући се у страху, али се још јачим постом 
покри; због тога су га са подсмехом звали „сухоједац“. 
Вретиште оштро уз тело ношаше, и о том не знаБаше 
нико осим матере. Због тога још више мати његова 
над њим плакаше, гледајући цвет његове младости 
како се у посту суши. Али бојећи се да не оде, остав- 
љаше га да живи како хоће. Потом се и мати његова 
престави, и кћер своју оставивши му ка Господу оде. 
А он, сузама и надгробним псалмима и поменом ма- 
тери достојну одавши, што нађе у кући раз- 
даде ништима, и добивши олакшање настојаше да оде 
тамо куда је прво био наумио. Али опет младошћу 
сестре своје, јер не имађаше коме да је остави, за- 
држан би. И када је он упита: „Хоћеш ли да се 
удаш, сестро моја?“ она, чистоту љубећи, и пошто 
јој ова реч тешко падс, одговори му: „Ако ти сам 
избегаваш брак, зашто друге на њега присиъаваш? 
Жив Господ и жива душа твоја, ја то учинити нећу, 
нити ћу те напустити. Бог твој, Бог мој, и тамо куд 
идеш да се населиш идем и ја с тобом“, и како у 
посту ти живиш, живећу и ја с тобом, само ме не 
остављај!“ А он, пошто ју је много молио и не мо. 
ама је убедити да се уда, рече „Воља господња нека 
үде! 


5 


По изласку из села и из дома очева, у цркви 
светог и над апостолима врховног апостола Петра, 
више тог села, од старца који ту већ живљаше као 
инок прими анђелски лик, и на томе истом месту 
подиже и колибу за становање. Близу и сестри својој 
сагради колибу, те као брат и сестра живљаху, и 
строги пост и молитве к Богу упражњаваху. Ближњи, 
и знанци, и по крви робаци дивљаху се чудесном из- 
ласку и животу њиховом у Богу, и долазећи к њима 

доношаху им потребне ствари. Преподобни због тога 
много негодоваше и бејаше му тежак толики долазак 
к њему, те рече својој сестри: „Веома би нам било 
корисно живети далеко од својих, и не гледати ни 
радост ни жалост њихову“. А она рече: „Како хоћеш, 
господару!“ И устадоше, те отидоше у други крај, 
који се зове Алтин, и тамо, опет близу једне цркве 
светога и врховног апостола Петра, у подвигу поста 
живљаху. Али се ни тамо делима добродетељним од 
посетилаца сакрити не могоше. 


6 


Преподобни, пак, слушајући житија древних отаца 
и од срца спреман да се окуша у већим подвизима, 
жељаше да се дохвати пустиње где би непознат био, 
али га спутаваше присна заједница са сестром. Много 
због тога тужаше, говорећи: „О, како ми се велика 
напаст, ова жена, догоди!“ И пошто му дојади, устав- 
ши једном побеже. А сестра његова, осетивши, колибу 
без ичега остави и за њим пође. И дошавши до једне 
горе високе што се налази крај града Призрена, више 
села по имену Кориша, на тој гори застадоше да се 
одморе од напорног пута, јер сестра његова изне- 
може и усну. А преподобни, да само распукнули ка- 
мен у гори нађе, размишљаше како би усрдно ушао 
у њи у њему, ако Бог хоће, и живот свој у самоћи 
скончао. И помишљаше како је бедно и незгодно са 
женом живети у пустињи, те речи у себи: „Боље 
да сестри претпоставим Бога, и корисније је да њу 
привремено ожалостим а Бога не прогневим занавек“. 


7 


Уставши на молитву и клањајући се говораше: 
„Господе, ти све знаш, и ти знаш срца мојега жудњу 
за тобом, да из љубави према теби и сада ову сестру 
моју саму у пустињи остављам, јер хоћу да ничим 
неспутан послужим теби, Богу мојему. Упути ме по 
твојој доброти тамо где бих почетак покајању поста- 

вио, да се о својим злим делима истински побринем. 
Ја вољу и завете дајем, а ти трпљење и до конца 
живљење у пустињи овој даруј ми. Молим се и за 
ову рабу твоју, сестру моју: твојом добротом благо- 
изволи, и анђелима твојим добрим одведи је тамо где 
ће у покајању теби угађајући живот свој завршити. 
Не заборави, Владико, у девичанству чистотом и по- 
стом труд њезин тебе ради. Заштити је покривачем 
силе своје од свих видљивих и невидљивих замки 
Бавољих, да се и ја, раб твој, због спаса њеног обра- 
дујем и узвеселим“. И одмах знамењем часнога крста 
часну главу њену осенивши, док је спавала остави 
је, проливајући реку суза због растанка. И ушав у 
пустињу, скри се од ње. А она, пробудивши се и не 
видевши га покрај себе, по имену га иштући призи- 
ваше, и како га ни после дугог тражења не нађе, 
схвати да је одбегао од ње као што је испрва мислио, 
И много по гори плачући, и вапајем великим срце 
своје раздирући говораше: „Тешко мени, где пропа- 
дох! Тешко мени, господине брате и водитељу спа- 
сења! Тешко мени, слатка моја светлости, како те се 
лиших? Где си се свио? Где си сад када си мене 
оставио? Мати ме је наша теби оставила, а ти си 
ме немилостиво у пустињи саму оставио и бегом 
одбегао јеси. Тешко мени, што за сан поднесох и шта 
добих; и зашто, када већ смртним сном бејах обу- 
зета, и одмах у њему крај живота не примих, те не 
бих у ову смртну беду запала! А сада, жива, сасвим 
и коначно зло погибох. Тешко мени, јадници, шта 
да радим, камо да се денем! Горо божија света, мо- 
лим да смрт у теби набем. Макар ми ти буди мило- 
стива, прими и мене овде, и гробом неисходну себе 
ми сатвори, јер у свет вратити се или у њему бити 
не волим, нити ми достоји да живим господина брата 
мојега не гледајући“. 


8 


Овако и много још плача достојно изговори. И 
тако плачући и ридајући отиде међу друге људе 
који је нису познавали, те у девичанству и цело- 


Сч 

мудрију, у посту и молитви, онако како је од брата 
научила, провоБаше живот. И пошто тако добро у 
преданости угоди Богу, ка њему престави се. А пре- 
подобни, примивши потом вест о престављењу њеном, 
захвали Богу и радоваше се, јер се и он стално молио 
Богу за њу да се спасе. То се дакле догоди са сестром 
преподобнога. 


9 


Преподобни, по одласку сестре своје, попе се на 
гору која се зове Света, и осмотри око ње тражећи 
место где би подигао себи колибу. И отуда сишавши 
нађе долину опкољену великим стенама, а у њима 
пештере многе. На једну високу стену се попе, при- 
хватајући се прстима. И тако као на стуб са муком, 
узашав, обрете високо на овој стени једну пештеру, 
као од Бога спремљену, и веома Богу захваливши 
узвесели се због ње. 


10 


Према ветру и у очи сунцу насели се да живи у 
њој. Мразом смрзаван и сунцем жежен, подвиге поста 
извршаваше. Стајања његова на молитви, поклоњења 
многа и бијења у прса, или сузе и үмиљења његова у 
свеноћним бдењима ако опишемо како треба, лењив- 
цима и небригама изгледаће нетачно. Јер потпуно убог 
и бездоман бејаше, и ништа у пештери не имађаше 
што би лопови могли покрасти осим поцрнела тела 
и на њему худих рубина власених, па и то ради при- 
кривања удова чији срам непослушношћу Праоца 
познасмо. Бесхлебан — мало речено — као да је 
бестелесан без икаквог јела и паљења дима преби- 
ваше, јер се задовољаваше као храном сабирући из- 
данке дивљега биља и горки букови жир, ако се и то 
храном назвати сме. е његово — из горе слатка 
текућа вода, која и жеђ гаси и не заробљава дугим 
спавањем. Ако ли би ко богољубив, знајући за њега, 
тек нешто мало хлеба донео, примао је с дубоким 
поклоном, али је много молио да му често не долазе 

или да му што не доносе, и забрањиваше да коме 
причају о њему, како не би, од многих упознат, и 
прогнан био. Сна мало, ослоњен на стену седећи узи- 
маше, наготу више од меких хаљина љубљаше, јер се 
радоваше умно посматрајући кринове у пољу, који 
и Соломонову славу, по речима Господа Бога мојега 
ме Христа у јеванђељу, красотом цвета надма- 
Ју. 


и 


Овако живећи, некако немилостив, незгодан и 
непоштедан непријатељ бејаше својему телу. Беше и 
телом крепак и неуморан, јер много у поменутим 
пештерама беси многи и звери дивље отпре наста- 
њени унутра бејаху. 


12 


У једној нижој пештери испод стене светога ве- 
лика змија пребиваше. Међутим, звери дивље по до- 
ласку светога у миру с њиме бејаху, и као суседу му 
никакво зло не причињаваху све док на крају и не 
одоше. Но беси лукави, који по природи својој мрзе 
људски род, као год што у почетку на првог човека 
Адама завишћу нападоше те га змијиним саветом 
преластише да ће бог постати, и због преступљења 
заповести и кушања дрвета учинише да и од раја и 
од Бога буде одагнан, тако и на преподобнога завист 
подигоше, и пошто се заједно са оном поквареном 
змијом договорише, напрегоше све снаге да га мно- 
гим нападима од стене и од пештере одагнају. Зми- 
ја се не усуБиваше да изађе пред очи преподобнога, 
него у својој пештери дан и ноћ непрестано јаросна 
шишташе, и шиштањем буку и страх велик изази- 
вајући узнемираваше преподобнога. А беси путем 
маштарија страховити клопот творећи и по ноћи 
вичући често нападаху на њ. Час долажаху као да 
вуку са собом ону змију, која разјапљиваше чељусти 
своје а они говораху да га прождере; час као да му 

сестра долази јављаху му се и у ноћи плачући гово- 
раху: „Брате, брате“, по имену га зовући, „изађи, 
господине брате, изађи и прими ме у пештеру, да 
ме звери не поједу. Тебе јединог уместо родитеља 
имађах, и с тобом, све напустивши, побох, а ти ме 
саму оставио јеси! Гле, колико времена по горама 
тражећи те лутам, од глади и плача изнемогла про 
падам, а ти живиш не бринући се за мене као да 
сам туђа. Ти, каменосрдни немилостивче, зар да се 
не смилујеш на сузе моје? Хоће ли те примити Гос- 
под што си ме оставио? ИзаБи бар сада те ме узми 
и к својима одведи, па ћеш се опет у испосничку 
своју пештеру вратити“. А преподобни, схвативши да 
је то лукавство бесова, појаше псалме Давидове и ни 
речи им не одговараше. А они, ни у чему не успевши, 
одлажаху: 


13 


И опет дођоше, и тресући пештеру и вичући на 
светога говораху: „Зашто ти причаш да се бојиш Бога, 
а сестру своју зверима за јело у пустињи оставио 
јеси2! И причаш да ћеш се спасти, а толико времена 
ниси ни покушао да је потражиш! Зар се не плашиш 
суда, јер ће од тебе душу њену Бог тражити? Којим 
ћеш, дакле, већим грехом од овог прогневити Бога, 
ако не изађеш и не нађеш кости њене те их у земљу 
не погребеш, и бар тим не умириш Бога према себи“. 
А свети, молитву, творећи, ништа им не одговараше. 
И пошто им преподобни ништа није одговарао, раз- 
дирани гневом одлажаху. 


14 


А змија, као што рекосмо, увек јаросна шишташе 
и узнемираваше преподобнога. И како не могаше 
чисте молитве творити од велике буке и шиштања 
змијина, дојади преподобноме, те са стене своје доле 
ка змији рече: „Од Господа мојега Исуса долина ова 
и стене ове и са пештерама мени су у део дати, и 
пештера у којој си се ти угњездила да живиш и 


18 Теодосије (1) 

пода мном сада покварена лукаво пребиваш, моја је. 
И мада сам те и хтео за суседа и ближњега имати, 
зато што на ме сикћеш и твојим многим шиштањем 
пакост ми правиш, није ми могућно да те као блиску 
имам. Па и Бог је још испрва непријатељство између 
тебе и нас положио. И ја бих сад с тобом мир да 
имам, али није добро друговање са тобом: Устани, 
изађи, јер си ми на саблазан!“ А змија, када чу прет- 
њу старчеву, још љуће на њега шиштањем сикташе, 
и из пештере не исхођаше. 


15 


Преподобни паде на колена и с плачем великим 
рече: „Ево, Господе, видиш невољу моју: из оног 
места у које ме приведе твоја доброта, из њега ме 
ова змија лукава гневом и шиштањем изгони. А ја, 
раб твој, као човек са гресима немоћан, које про- 
тивљење к њој без твоје силе смем да започнем, јер 
без мене, рече, ништа творити не можете“ л 


16 


И одмах, према древним оцима, четрдесетодневно 
и ноћно стајање ү посту и молитви саврши, и Бога 
у помоћ за прогнање покварене и лукаве ъуте змије 
апђела свога да пошље мољаше. И кад се завршише 
дани молитвенога стајања, гле, као неким оружјем, мо- 
литвом и постом, поуздањем и вером преподобни нао- 
ружан, узе мочугу своју и са стене сиђе, хотећи да се 
дохвати пештере у којој живљаше змија. И гле, као 
против Мадијамаца негда Исусу Навину, и овоме 
против љуте змије анђео господњи с мачем у рукама 
појави се и стаде пред њим. Старац од сјаја његова 
уплашен посрну да падне, али га он подиже и рече: 
„Не плаши се од мене. Ја сам Михаило, архистратиг 
сила господњи, и гле, пошто си молио У помоћ анђела 
од Бога, сада сам ја од њега послан и доБох да 
прогнам лукаву змију, која ти пакост чини. Сада ћеш 
видети славу Бога нашега!“ И кад се приближише 

а 7 Б ем 
‘лазу у пештеру, двоструки напад — анђела с мач 
ва с а — змија не поднесе, него са врха 
пештере низ провалију побеже и незнано куду бегу 
бежећи отиде. 


17 


стратиг рече старцу: „Мир теби, душо која 

Сарт: ДАЙ, Виде ан славу Бога гоча ри 
твоју Бог преко мене испуни, и поква! 

= вија ЕВ неће доћи. Пази на себе 
и јачај у Господу, јер ћеш многе нападе морати да 
поднесеш од бесова који ти овде завиде, али их се 
ти немој бојати и застрашивања се њихова не зе на 
него им се именом господњим противи и отићи ће 
посрамљени“. И одмах постаде невидљив. А старац, 
зачуђен сјајем божијег анђела и изненадним пр пи 
њем змије, у великој смерности у прси своје бијући 
се говораше: „Ко сам ја, у страстима поцрнели и у 
гресима трули и усмрдели, те си преславног и пре- 
светлог твојег главног анђела, Господе, у помоћ мени 
послао?!“ И ушавши у пештеру, захвали Богу и са 
многим сузама змијино легало обливаше, и доброга 
божјега анђела као свог саборца Михаила архистра- 
тига хваљаше радујући се. А пештеру змијину стаде 
штовати као божју пркву и свето место, рекавши, 
као Авраам, „на месту овом Господ виде“.® 

По изгнању змије, још већим постом, јачим мо- 
литвама и свеноћним стајањем подвизаваше се пре- 
подобни, а уз то сузама и умиљењем увек славећи 
Бога упражњаваше се, и меру чисте ка Богу љубави 
и ума чистоту достиже. Стога и много прелукави бес 
са својим умишљајима због њега тужаше и веома 
се гневом распаљиваше, и снагу његову од ћутања 
и молитве искаше разорити свакаквим варкама и за- 
страшујућим маштаријама. 

ж: 

Стараху се о томе како да га од стене и од пе 
штере одагнају. Једнога дана, тако, усред дана као 
велики облак гавранова и у обличју свакаквих звери 
сакупивши се дођоше на светога. Звери са риком и 
као да ће га прождрети јављаху се, а гавранови као 
да ће му ископати зенице очију његових у пештеру 
се залетаху. Преподобни брзо устаде и прекрстивши 
руке на прсима рече: Помоћниче мој и избавитељу 
мој, Господе, не оклевај“, јер гле, у лављем обличју 
дођоше непријатељи моји да ме нападну, похитај да 
ме истренеш?9, и не дај зверима душу славитеља ти", 
да се не порадују због мене непријатељи моји!?, нити 
да рекну: Прождрасмо газ, и одмах Исповедање свете 
вере поче изговарати, Верујем у једнога Бога, као не- 
када Давид певањем песама и свирањем у гусле, те 
зли дух што дављаше Саула од овог бежаше. Тако и 
они кад чуше како свети изговара Символ свете 
вере, побетоше од пештере и ишчезнуше. А свети, 
претећи им, говораше: „Телесна звер и клеврет ваш, 
покварена и вештаствена змија, именом Господа Бога 
мојега Исуса Христа одавде би прогнана, па ћу се 
и о вашим маштаријама уз помоћ и именом његовим 
побринути“. И паде ничице на земљу са многим су- 
зама хвалећи Бога говораше: Љубим те, Господе, снаго 
моја, и прибежиште моје, и тврћо“*, и стубе од лица 
непријатељског, и именом твојим све непријатеље 
наше што устају на нас низлажемо“. И опет подвига 
поста још више држаше се. 


20 


А Бог, као и древне моћне подвижнике, тако и 
овога својега роба кушајући хтеде да увенча трпље- 
њем многих напада бесова. Зато допушташе често да 
беси на њега навале, да га са оне високе стене гурну 
и о камен разбију, али он, божијом силом чуван, 
никакву повреду смртну не претрпе, и опет у пештеру 
улажаше с радосном душом. Сва злостављања и удар- 

це од бесова примаше, свестан да Бог, цар мој, бо- 
рење с непријатељима и страдање његово види. Нена- 
ситом љубављу усрдно улеташе у све веће борбе, тако 
да се и сами беси, гледајући његово трпљење у стра- 
дању и непобедиво усрђе у борби, срамљаху, мучећи 
се око тога како да га убију у све жешћој љутини. 

Испод те стене на којој преподобни стајаше, река 
с високих гора сходећи близу протиче. И једном, од 
снега и дажда великог беше набујала. Када то ви- 
деше, беси се стадоше радовати и окупивши се у го- 
мили на светог нападоше и са те стене, по божјем 
попуштењу, у онај поток мутни стадоше га вући, и 
по оштром камењу раздираху тело његово, сами себе 
подстичући и говорећи: „Пожурите, другови, пожу- 
рите! Ако смо раније и лењи били да губитеља на- 
шега овог убијемо, сада је време да будемо вредни 
и да покажемо усрђе, јер у овај дан колико год бу- 
демо у стању потрудимо се и утопимо непријатеља 
нашег!“ И до потока довукавши га, како нису имали 
власти да га у њ вргну, бијаху га много и говораху: 
„Иди од нас, бедниче! Теби се међу људима место 
не нађе, па си у наша пребивалишта дошао да нас 
протераш, и наше стене и пештере себи у део непра- 
ведно наследио јеси. Иди од нас без зла, иди, нико 
пре тебе не уђе овамо и не учини нам такво насиље! 
Престани да нас вређаш, иначе ћеш зло свршити!“ 
А преподобни им ни мало не одговараше. А они, не 
успевши ништа, посрамљени говораху у себи: „Да 
га оставимо сад жива, Ако не оде одавде, да дођемо 
да га усмртимо“. И тако, претећи, од њега одлажаху. 
А преподобни, покривен ранама, једва се до пештере 
на стени попе, прстима прихватајући се, и рече: „Ево 
ме опет! У име Господа мојега Исуса Христа, ја се 
вас не бојим!“ И опет као пре ћутање и пост држа- 
ше, молећи се и говорећи: „У те се, Господе, уздах, 
да се не постидим на веки, и да ми се не подсмехну 


непријатељи моји“. 25 

22 


Беси тад отишавши тобож за дуго оставише све- 
тога, али се одмах поново као велико мноштво вој- 
ника сабраше, и дођоше на светога. И напунили бе- 
јаху сву долину и по стенама под оружјем хоБаху, 
са шлемовима у облику глава дивљих вепрова и с 
ликом медведа и осталих звери на глави, и тако стра- 
шан призор твораху како би маштаријама уплашили 
светога. Дошавши до пештере стадоше пред светога 
и запретише му, говорећи: „Ето, већ приспе час да 
убијен будеш! И немој мислити да ћемо те, зато 
што смо ти често милостиви били, и сада, нападнута, 
у животу оставити. ДоБосмо да те коначно убијемо. 
Шта ћеш сад, лудаче? Опамети се бар, и послушај 
нас: Устани, иди, да мачем заклан зло не умреш. Ни 
сухо твоје тело људскоме погребу нећемо оставити; 
расећи ћемо намучене удове твоје и зверима за јело 
у пустињи разбацаћемо, да се и остали, кад виде 
како си ти убијен, не усуде да нас вређају и као ти 


боре“. 
23 


А преподобни, молитвом против њих наоружав- 
ши се, рече: „Боже, дођи ми у помоћ! Господе, по- 
хита] да ми помогнеш! Јер тле, изгонитељи моји 
поново се договорише и дођоше на ме непријатељи 
моји, тражећи на смрт душу моју, и хвалећи се го- 
воре: Гоните та, ухватите га, Бог га је оставио, и 
нема му избавитеља! Боже мој, не удаљи се од мене! 
Боже мој, дођи ми у помоћ! Нека буду постиБени 
и нека ишчезну клеветници душе моје, нека се оде- 
ну у стид и срам они који ми зло иштул7 Ја се увек 
у тебе уздам и свакој борби мојој прилажем похвалу 
за тебе". И бесима без страха рече: „Ако би и још 
веће мноштво пукова на ме навалило, неће се бојати 
срце моје. Ако ме нападнете, показаћу своју смелост 
против вас у име Бога мојега“. Беси са гневом вели- 
ким огорчише се на њ и јурнуше да га убију. А ста- 
рац на вратима пештере стаде испред њих и с мочу- 

том их спречаваше да уђу к њему. Они, пак, као пси 
трчаху унаоколо и са задње стране започеше проко- 
павати пештеру говорећи: „Храбро, не попуштајте у 
боју! Одовуд ћемо ући да га закољемо!“ А они који 
се налажаху пред вратима пештере, вичући и оруж- 
јем клепећући на њ наваљиваху, и скакаху да га коп- 
љем и мачем убију. И копљем гурнут, свесвети мој 
уназад посрну, и уплашен рече: „Господе, помози 
ми! Смилуј ми се, Господе, немоћан сам, и душа 
моја веома се збунила!“! И одмах уз помоћ божјег 
анђела одржан и ојачан не паде, и опет с мочугом 
не даде да се уђе у пештеру и супротстављаше се 
говорећи: „Чу Господ молитву моју, Господ мољење 
моје прими, нека се постиде и смету сви непријатељи 
моји, нека се врате и устиде веома брзо“. И тако 
божјом помоћу ојачан би старац, и беси постибени 


„бише и од пештере одступивши стадоше. 


24 


А старац испред пештере стаде и поново с мочу- 
том претећи војводама бесовским говораше: „Шта ви 
то умислисте против мене као да сам беспомоћан? 
Или, као да ме понизите мислећи, у гомили против 
мене лоБосте? Зар и поред тога што се тако често 
бористе са мном, не упознасте своју немоћ, или не 
искусисте силу и моћ Господа Бога мојега Исуса 
Христа, који ми би помоћник, и не надвладасте ме 
као ни сад2 Зар не видесте вашу несрећу и ваш 
неуспех, јер с војском на ме самога скупивши се 
доБосте, и обишавши као пчеле саће опколисте ме, 
и као огањ у трњу гневом на ме праштући да ме 
убијете разгоресте се. А ја именом господњим про- 
тивљах се и опет вам се противим! Па и данас, ма- 
кар и гурнут од вас посрнух да паднем, Господ ме 
подржа, снага моја и похвала моја Г. ‘оспода, и би ми 
на спасење. Десница господња сатвори силу, десница 
господња подиже ме и ојача ме против вас. Нећу ја 
од вас умрети, као што се узалуд хвалите преда мном, 
него ћу, напротив, жив бити у Богу“, спасу модему 

Исусу Христу. Макар и не престали да ме хиљадама 
нападате и изгоните, у име његово ја ћу и живот 
мој овде скончати, а ви ћете бити посрамљени и 
ишчезнућете“. 


25 


А главни међу бесовима ће к старцу: „Што се, 
исмејани од људи, пропасти својој радујеш и тако 
против нас галамиш, или жив од нас из ћи помиш- 
љаш? Причекај мало! Поново ћемо доћи, и брзо ћеш 
угледати своју смрт. Али зашто се ми уопште и бори- 
мо с тобом? Какво бисмо веће зло или теже страдање 
од оног што сада имаш могли навалити на тебе? Шта, 
бедниче, зар није од сваке беде горче и тегобније твоје 
живљење? Како не закључиш да је смрт од живота 
твојега пријатнија? Јер шта је тај твој живот којим се 
без памети хвалиш: зар се ниси сам, гризући биље у 
пустињи као звер, глађу убио2 Сунцем паљен, ветром 
и даждом мучен, у каменој пештери тело се твоје 
смрзава и труне, а због наготе кожа је твоја као зем- 
ља поцрнела, а у њој као у врећи кости твоје, као 
сено исушене, једва се држе. И толико страдајући без 
ума трпећи своје изнураваш живљење2 Како бисмо те 
боље од овог повредили или проклели!..“ 


26 


‚А преподобни у мислима рече: „Да дође милост 
твоја на ме, Господе, па ћу увредитељима својим 
одговорити реч, јер се уздах у речи твоје“, и тако 
гласно бесима рече: „Није ми непозната ваша лукава 
подвала, којом лукаво хвалећи ме наваљујте, и да 
узнесете ум мој хоћете гордошћу, којом ви отпадосте. 
Али је нечист пред Богом сваки који се поноси у срцу, 
јер се без ума такав надима; и ако је што добро у 
току многих година чинио, у једном часу упропастити 
може, у своју снагу без помоћи божје надајући се. А 
ја, од свих људи грешнији, признајем: Ја сам прах и 
пепео" пред Господом мојим, и ништа сам по себи 
како треба без помоћи његове учинити не мислим. 
Зато је и пост мој и трпљење моје овде у пустињи, јер 

је он Бог мој, и спаситељ мој, и заштитник мој, и на 
њ се уздам. Тело моје, ако је иструлело или трули, 
никаква зла ми не чини: ако и труљење поднесе, уста- 
ће у неутрулежности; ако је сада неугледно, устаће у 
слави; ако је сада немоћно и налотом поцрнело, уста- 
ће у сјају. Јер ово пропадљиво, рече, треба да се 
обуче у непропадљивост, и мртво ово да се обуче у 
бесмртност >> 


27 


„Каква је то корист, по вашем наговору зароби- 
ти се многим јелима, дебело тело и узаврелу крв 
имати, и душу многим страстима у гресима утапа- 
ти? Јер тело и крв царства божијег не могу на- 
следити, рече божаствени апостол" А страдање моје 
и тешко живљење што их овде носим за све време 
живота мојега, нису ни као један дан вечне муке која 
вас и оне што вас слушају очекује. Па ви и сами то 
знате и говорите: Пусти ти нас на миру! Пре време- 
на си дошао да нас мучиш!“ Стога се не само на 
оне који Богу служе већ и на нас саме, бедне и плача 
достојне, може како треба позивати, јер се зна од ко- 
лике части и радости, славе и светлости због тордости 
отпадосте“. А они, чувши од старца ово, за одговор 
ништа не налажаху, него их обузимаше јед и зубима 
својим гризући усне говораху: „О, невољо! О, ти, 
Петре, тврда стено! Одоле каменим трпљењем својим, 
одоле и победи! Одлазимо одавде, из пребивалишта 
нашег одлазимо. Али ако смо и ми понекад побеђени, 
боримо се увек и зато неке чак и велике на крају 
живота надвладамо. И о теби ћемо се, непреподобни, 
постарати“. И тако посрамљени у стиду отидоше. 


28 


А преподобни после оне страшне борбе и после по- 
беде и изборења, и после одласка бесова, уђе у пеште- 
ру и паде на земљу те с плачем великим у прси се 
своје бијући захваљиваше Богу као Давид, и рече: 
„Узвеличаћу те, Господе, јер си ме подржао и ниси 

узвеселио непријатеље моје мноме,?6 јер умало да 
се не оклизнуше ноге моје, умало да се не омако- 
ше стопала моја“ И да ми ти Господе, ниси помо- 
гао, још мало па би се у ад уселила душа моја. 
Милост твоја, Господе, поможе ми“ милости твоје, 
Господе, на веке успојаћу“ и уста моја објавиће 
хвалу твоју по сав дан спасење твоје“) И тако ү 
умиљењу многом молитве Богу много упражњаваше и 
исповедаше се. После тога светлост велика у неизре- 
цивом виђењу у пештери заблиста, и сан од њега 
оде по дану и по ноћи, и мишљаше као да је на небе- 
сима а не на земљи у радости и весељу божаственом, 
и насићиваше се неисказаним виБеьима многодневно, 
тако да је и худо биље и горки жир заборавио јести, 
и ни да га скупи изаћи потом није мислио, нити је 
желео још да живи на земљи. Љубављу према Го- 
споду своме устрељен, псаламске стихове говораше: 
„Жедна је душа моја Бога јакога и живога, Када ћу 
доћи и јавити се пред Богом?“ И тако дању и ноћу 
размишљајући, и умиљењем срца радосне сузе своје 
као хлеб сладак за јело и пиће себи нуђаше, Али је и 
горки жир и сирово биље ублажио Бог, и у ману пре- 
творио, и усладио боље него јела на трпезама богатих. 
Овим јачајући срце своје и душу своју веселећи, 
ничим од пропадљивих ствари у свету не беше узне- 
мирен. Није се, исто тако, бринуо ни о томе да обде- 
лава њиву или да кућу сагради, него се боготесаним 
пештерама и рупама као сјајним палатама весело ра- 
довао, и тако, са захваљивањем Богу, у спокоју и 
весељу многе преостале године проведе, ка Богу умом 
и љубављу од свега земаљског стално узношен, како и 
богоотац Давид о таквима рече: Богу се моћни са 
земље умом веома узнесоше. 





29 


И беси се више не усудише борити се с њим, нити 
се к њему приближити смедоше. Али хвалисање њи- 
хово, што му рекоше да на крају живота чак и неке 
велике надвладају, не заборављајући у срцу ношаше 
и као нож у души својој ово имајући бојаше се да и 

он како не буде један од тих. И увек у молитви гово- 
раше: „Не одгурни ме у доба старости, и кад изне- 
могне снага моја не остави мене? Не предај ме у 
руке непријтељима који ми завиде?, да се не пора- 
дују и да не кажу за мене: Одлично, одлично, про- 
зутасмо га“ И тако са страхом и трепетом своје 
спасење твораше, опомињући се оног што апостол у 
смернести рече: Христос дође у свет да спасе греш- 
нике, од којих први јесам јаз“ И опет: Који мисли 
да стоји, нека се пази да не падне 5% И Господа који 
у јеванђељу учи: Све што чините, реците: Ми смо 
као раби недостојни; што бесмо дужни учинити, учи- 
нисмо.“ Јер сваки који се узноси понизиће се, и који 
је понижен узнеће се.38 


30 


Све ово стално помињући, унижењем многим пред 
Господом себе смирујући осуђиваше. Тиме и до краја 
живота безбедна од бесова душу његову Бог хтеде да 
сачува, али и да објави у пустињи трпељиво и много- 
страдално му у посту живљење. 

Неки богољубиви иноци сазнадоше за њега те до- 
Ђоше и замолише га да их прими, како би се од њега 
испосничком научили живљењу. А он, предвиђајући 
свој скори ка Богу одлазак, не хтеде им одрећи. Прими 
их и одреди им да се настане у пештерама испод дру- 
те стене, прекопута његове. 


32 


Потом, из света одлазећи, нареди им да донесу се- 
киру и мотику, и на тој полвижничкој стени у каме- 
ној пештери у којој и до конца живота поживе пре- 
подобни, гроб да му усеку умоли их. Мало дана после 
припремања гроба поживевши, испосничком живљењу 

и у пустињи пребивању учаше братију, и крепљаше да 
се бесовских напада као немоћних не плаше. И испри- 
ча им све о животу своме. 


33 


После тога, грозницом обузет и по природи људ- 
ској мало поболевши, причести се божаственим и 
животворним светим Христовим тајнама, и рече: „Сла- 
ва Богу за све“. Много и с многим сузама о исходу 
душе своје пред братијом много мољаше се, говорећи: 
„Господе Исусе Христе, сине божји, прими у миру 
душу моју и удостоји ме да проБем кроз ваздух и ми- 
мо духове лукавства небурно и без препреке, без за- 
седа и пакости, уз садејство и одбрану светих анђела 
твојих, и вођен и провођен њима тамо где ћу се теби, 
Богу мојему поклонити, и примити благо од тебе по 
великој милости и без осуде за многа моја зла дела“. 
И тако мир, и благослов, и заштиту од непријатеља у 
молитви имајући, уз то и последњи у Господу целов 
братији даде, и навршив дане своје у доброј старости, 
и поста подвизавање скончав, показа се добрим у Бо- 
гу подвижником. 


34 


О, коликих подвига оца овог похвале мимоиђох и 
не поменух, избегавајући опширност речи! Нека му их 
искажу божји анђели, с којима и у телу као бестеле- 
сан поживе, и од њих нека буде похваљен, јер се са 
њима у истом збору сада и весели. Али ћемо и ми од 
многог бар нешто мало рећи. 


Похвала 


Петар часни и преподобни, именом тврд и жи- 
вотом. 


Петар истинит сиромах који осим себе ништа у 
пустињи не имађаше, те се ни видљивих лопова не 
ја, ни од мислених не оплени јника. 
и 





(285) 


Петар нови пустињак који изванредним трпљењем 
и зељним уздржањем, древнима подобан, многе и пре- 
вазиђе. 


Петар свети и богоносни који простотом и безлоб- 
ношћу Христа у души својој уселив лонесе. 


Петар благодушјем и кротошћу чедни голуб, зато 
и кротких земљу наследи. 


Петар свеблажени страшни за бесове, наоружан 
молитвама му и њихов прогонитељ. 


Петар што Врховног назив имаде и вером му по- 
добан би, јер као од за Христа с радошћу распет бити 
изволе, тако са истом усрдношћу свакодневно у пу- 
стињи пошћењем са Христом разапе се, и без мача 
самомучени до крви јави се мученик. 


38; 


Петар ү свемү изванредан, који у молитвама, 
бдењу и у пошћењу болезнима, у наготи и студени и 
сунцу на опаљење, непрестаном плачу, и уздисању, у 
умиљењу и сакрушењу срца кроза све године живље- 
ња својег у пустињи себе предаде, изнад страсти гре- 
ховних добрим подвигом јави се, и достиже до краја 
свега жељеног који сви богољубиви да стигну у жуд- 
њи труде се, то јест савршену љубав према Богу, која 
је прво и једино блаженство. 


36 


Крај маловременог и привидног живота на земљи 
остављајући, и позван у бесконачан ка Христу и бла- 
жен живот, хтеде да дух свој сам преда Господу. И 
одмах горепоменуту братију опусти у њихову пештеру 
да почину, заповедивши им да сутрадан опет дођу к 
њему. Братија и не хотећи, али наредби старчевој не 
смејући противити се, отидоше. 

37 


Те ноћи, кад устадоше за поноћну и јутарњу служ- 
бу, чуше неизрециве песме и гласове који сладошћу ум 
и срце у умиљење одводе. И брзо из пештере изабоше 
и тражаху да виде откуда ово слатко и за слух при- 
Јатно појање долази. и погледавши на стену старчеву 
и видевши пештеру његову као да је многим свећама 
осветљена, зачуђени тим, говораху: „Кад одосмо, стар- 
ца самога остависмо. Па ни огња раније у пештери 
његовој није било. И како светлост велику у њој сад 
видимо и многих појаца гласе откуда чујемо? Да није 
ко од познатих му пре нас дошао и с њим се радује2 
Али какво је то чудно њихово весеље, јер ни песама 
силу не успевамо схватити?“ И хтедоше доћи до пеш- 
тере и утврдити шта се у њој догађа, али их заповест 
старца задржаваше. Та ноћ им се као цела година 
учинила, говораху, паштећи се и чекајући јутро да до- 
Ђу до старца и виде шта се са њим десило. 


38 


Кад бише окончане те слатке и неизрециве песме, 
одмах по томе и дан освану, те братија журно стиго- 
ше у пештеру, и набоше је пуну благоуханих мириса 
и никога другог у њој не видеше осим преподобнога у 
усеченом гробу где лежи као да спава, у власено руб- 
ље умотан, и отишао ка Господу, лицем веома светло 
сјајећи и тиме чистоту ка Господу, лицем веома свет- 
ло сјајећи и тиме чистоту и сјај душе своје испољава- 
јући. Тада схватише да се нису из људских, калних, 
и лажљивих, и клеветом оскврњених, и нечистих усана 
него бестелесних и чистих светих анђела који стално 
Бога поју, кад појаху светога старца, гласови из пеш- 
тере чули. Дивећи се светости старца и похваливши 
Бога који га тако почаствова, негодоваху на старца и 
жалећи се говораху: „О, немилосрдни! О, равнодушно- 
сти твоје према нама, оче! Анђеле на свој погреб при- 
мити хотећи, нас као грешне одагнао јеси, иако добро 
знаш да си тиме много ражалостио оне који тебе ни 

мало нису ожалостили“. Али захвалише Богу што се 
благослова и молитве његове пре престављења његовог 
удосто]ише, 


39 


Многим изливањем суза и надгробним псалмима, 
ако и пре њих од анђела опојаноме оцу одадоше пош- 
ту, и часно и преподобно лице његово са страхом це- 
ливаше, и тако камењем камени покривши гроб пла- 
каху, називајући себе јаднима и изгубљенима због то- 
га што се лишише светога старца. И тако плачући у 
своју пештеру вратише се, 


40 


А Бог, не хотећи да утаји зној труда, који је њега 
ради проливен, и добро и чврсто у пустињи трпљење 
преподобнога, после не много времена исушене часне 
и свете мошти њихове као миром аромата благоухањем 
обогати и дарова им благодат да исцељењем чудеса 
творе. И до ушију многих допре глас о њему, и одмах 
људи из околине и из многих ближих и даљих крајева 
почеше долазити и притицати, па се светим његовим 
моштима клањају и до овога дана. И сви који с вером 
и љубављу долазе, кад одлазе, одлазе без туге и не без 
користи, јер од многих и различитих недуга оздравље- 
ње примају, и притиснути дусима нечистим ослобођени 
бивају, јер је примио од Бога власт за живота и после 
смрти да ове одгони. Тако Бог прославља славитеље 
своје. 


41 


А ја, кукавни Теодосије, чувши за чудеса која се 
показивањем светог Духа и исцељењем од светих мо- 
штију преподобнога догодише, чезнући много за њим, 
с љубављу и вером, и молитвама преподобнога од Бо- 
га удостојен, дођох из Свете Горе Атона, и светога 
оца светим и чудотворним моштима поклоних се. Уг- 
ледавши пустињу његову и стену на којој се подви- 
завао видех дивно од Бога за отшелнике устројено пре- 

бивалиште. Јер место је ван света и за сваки подвиг 
прикладно, на стално умиљење и плач за богољубиве 
поучно. Пештера, пак, преподобнога, у којој натчове- 
чански као анђео поживе, у цркву божју претворена 
би, а у њој гроб његов и светих моштију остаци чудо- 
творни леже. Главу његову свету са осталим удима, 
док испрва у пустињи лежаху, христољубиви људи са 
великом љубављу и вером, неки у Константинов град 
а други другамо разграбише и однесоше, и сваки у 
свом отачаству разделише на украс и лепоту црквама. 


42 


Све ово видевши и по том дознадох колико је ве- 
лики у посту и трпљењу преподобни и ваистину до- 
стојно од Бога прослављени, и распитах се код мешта- 
на и многих из околине за оно што из живота његова 
хтедох дознати, и што слушањем примише од оних 
инока који преподобнога погребоше и који с њима 
бејаху, па ми то о њему испричаше да и род роду по- 
сле њих ово пренесе као повест, те написах и сатворих 
да сваки може прочитати, да се добро житије препо- 
добнога не би приповедало као сан и гатка, и да тиме 
не бисмо били лишени користи и умиљења. 


43 


Нека и сви ми који читамо и слушамо, молитвама 
преподобнога, оставивши зла дела и на добро се по- 
кајавши, Богу побемо, и опроштај грехова овде дости- 
тнемо и обновљење вечних блага добијамо, у томе са- 
мом Христу Исусу Господу нашем, коме слава са 
Оцем, моћ, част и поклоњење заједно са светим духом, 
и сада и свагда и на веке векова, амин. 


Ц___--________--__________-------===< 
Пропратни текстови 


19 Теодосије (1) 


о 
Белешка о овом издању 


У овој књизи доносе се два значајна прозна дела 
Теодосија Хиландарца: Житије светог Саве и Житије 
светог Петра Коришког. Житије светог Саве са свим 
пратећим текстовима даје се према издању Српске 
књижевне задруге из 1984 (Коло ГХХУП, књига 510). 

Са српскословенског на савремени српски језик 
Житије је превео Лазар Мирковић, а темељну редак- 
цију превода извршио је Димитрије Богдановић. Исто 
тако је и све пратеће текстове уз Житије написао 
Димитрије Богдановић, — Житије светог Петра Ко- 
ришког доноси се у преводу и са краћим предгово- 
ром Димитрија Богдановића, према издању у лето- 
пису Матице српске 406 (1970), 69—90. Према истом 
издању доноси се и идентификација библијских ци- 
тата, која је прецизнија и шира од претходне (С. Ста- 
нојевић и Д. Глумац, Св. писмо у нашим старим спо- 
меницима, СКА, Посебна издања, 1ХХХ1Х, Друштве- 
ни и историјски списи, 39, Београд 1932, 275—285). 
Студија Владете Јеротића о Житију светог Петра Ко- 
ришког са жељом да специфично тумачење овога 
текста постане приступачно ширем кругу читалаца 
преузета је из Летописа Матице српске 407 (1971), 
383—422, а из истих разлога уноси се и Теодосијево 
Житије Петра Коришког Миодрага Павловића из 
књиге Говорно и обредно дело, Београд 1986. 

Тиме су у овој књизи обухваћена прозна књи- 
жевна дела Теодосија Хиландарца, изузев Похвале 
Симеону и Сави која се, поред служби, доноси у 
другој књизи његових сабраних списа. Јер, иако По- 
хвала припада прозној форми и у рукописној тради- 
цији најчешће долази уз Житије светог Саве, она се 
издваја наглашенијом мелодијском и ритамском 
структуром, посебно у појединим деловима. То не 
значи да у некој другој прилици не би могла бити 
прикључена Житију уз које се везује више садржа- 
јем а мање жанровски условљеном реториком. 

Књига значи излази у целини у редакцији Ди- 
митрија Богдановића, нашег најбољег познаваоца Тео- 


в" 

доси]ева дела, којег је изненадна и преурањена смрт 
омела да је до краја обликује. Несумњиво је, меБу- 
тим, да његов опсежан предговор, исцрпни, богати 
и зналачки коментари, проширена идентификација 
библијских места и графија студија, издања 
и преписа не само да задовољавају начела ове еди- 
ције него омогућују потпуније разумевање и сасвим 
ново читање најплоднијег писца српске средњовеков- 
не књижевности. 


Биљана Јовановић-Стипчевић 


Библиографија о Теодосију (Г) 


Библиографија о Теодосију Хиландарцу је веома обимна. 
Овде се хронолошким редом наводе само главни радови, у 
општим прегледима старе српске књижевности или као по- 
себна расправа у засебној књизи или часопису: Р. Ј. Ѕаѓагік, 
Оъегяс! дег хотгйвИсйяеп ѕсһғіјШісһеп Репктшет аџетет 
2ейеп ђе; йеп Зетђеп ипа апӣегеп Зй4Яамеп, = \\епег 
Јаћгђисћеп 53 (1831); исти, Сезсшеше дег зпазамлсћеп Тие- 
талит ПЛ. Сезсјистле Фет зейязсиеп 1апеташит І, Міеп 1865, 
115, 230—233; П, Срећковић, Творенија Доментијана и Тео- 
досија (писци ХИ века), Споменик СКА 33 (1898) 65—120; 
С. П. Розанов, Источник и время составления и личность 
составителя Феодосиевской редакции Жития Саввы Серб- 
ского, Известия Отделения Русского Языка и Словесности 
106 (1911); П. Поповић, Преглед српске књижевности, Бео- 
град 1919; Б. Сп. Радојичић, Старац Григорије, Богословије 
2 (1927); Ст. Станојевић, Када је Теодосије писао Живот Св. 
Саве, Јужнословенски филолог 7 (1928—1929); Н. Радојчић, 
Теодосијеви погледи на друштвено и државно уређење Ср- 
бије, Вагргаме (Љубљана), ІХ, 1931; П. Поповић (приказ), 
Прилози за књижевност, језик историју и фолклор 12 (1932), 
148—149; Д. Костић, Је ли Доментијан био ученик Савин и 
сапутник му по светим местима?, Гласник Југословенског про- 
фесорског друштва 13 (1933), св. 10—12; Б. Костић, Када је 
Теодосије писао Живот Св. Саве, Гласник Југословенског про- 
фесорског друштва 14 (1933—1934), 218—228; В. Петковић, 
Легенда св. Саве у старом живопису сриском, Глас СКА 159 
(1933), 1—76; исти, Св. Сава у старој уметности српској, Бра- 
ство 28 (1934), 68—75; М. Савковић, Југословенска књижев- 
ност 1, Београд 1938; В. Мошин, Повеља краља Милутина 
Карејској ћелији 1318 године, Гласник Скопског научног дру- 
штва 19 (1938); исти, Старац поп Теодосије и хиландарска 
„братија начелна“, Јужнословенски филолог 17 (1938—1939), 
189—200; исти, Акти братског сабора из Хиландара, Годиш- 
њак Скопског филозофског факултета Г\/4, 1939—1940 об}. 
1940); У. Моёіп — А. Зоуте, Ройаікі к в’ т ИзИпат НИан- 
Чака, Таађђапа 1948. 90—91; Б. Сп. Радојичић, О старом 
српском књижевнику Теодосију, Историски часопис 4 (1952— 
—1953, об]. 1954), 13—42; Н. Радојчић, Два Теодосија Хилан- 

дарца, Глас САН 218 (1956), 1—26; Р. $р. Кайојіќі, 5 је 
био розе 5 вооБтаййт Теодотот Статапкот, Рејо, 4 (1958), 
842—849; М. Динић, Доментиан и Теодосије, Прилози за књи- 
жевност, језик, историју и фолклор 25 (1959), 5—12; Б. Сп. 
Радојичић, Антологија старе српске књижевности, Београд 
1960; Д. Павловић, Старија југословенска књижевност, Бео- 
град 1971; С. Радојчић, Насловна застава хиландарског Ше- 
стоднева из 1263. године, Хиландарски зборник 2 (1971), 69— 
—91; С. МиегТапдаџ, Зшёенп тит $ дег ЅауаУйа Тео- 
405 ез, Мипсћеп 1972; Н. Вігпьашт, Вугапііпе 1та@ оп 1тапз- 
Тоттеа: Тһе о 4 зетгап Уйа, Аѕресіѕ ој (не Вакап5. Сопііпи- 
йу апа Сһапве, Реп Наар — Рагіѕ 1972, 243—284; М. Каша- 
нин, Српска књижевност у средњем веку, Београд 1975, 
178—209; С. Бирковић, Проблеми биографији светога Саве, 
Сава Немањић—Овети Сава, САНУ, Београд 1979, 7—13; Д. 
Богдановић, Историја старе српске књижевности, Београд, 
1980, 168—175. 

Издања појединих дела Теодосијевих, ү оригиналу и пре- 
воду, и посебне расправе о њима: 

Житије светог Саве. Једино издање текста при- 
редио је Б. Даничић, по рукопису Народне библиотеке у Бео- 
граду наводно из ХУ века (сада не постоји, јер је рукопис 
уништен 1941): Живот светога Саве. Написао Доментијан (по- 
трешна атрибуција, треба: Теодосиј), Београд 1860 (репринт 
приредио Б. Трифуновић, Београд 1973); упор. Даничићево из- 
дање Доментијана, Живот св. Симеуна и св. Саве, Београд 
1865. Критичко издање се припремало у Српској краљевској 
академији 1896—1898, на основу Теодуловог преписа из 1336. 
и Марковог из шездесетих година ХІУ века (Борђе Борђе- 
вић, у сарадњи са Драгутином Костићем), али је после Бор- 
Њевићеве смрти (1898) нестао Теодулов рукопис заједно са 
преписом који је био начинио Драгутин Костић, па је рад 
обустављен. О томе, са снимцима из Теодуловог рукописа 
који су се сачували у збирци Севастјанова (Москва, ГБЛ) 
вид: Б. Трифуновић, Теодулов препис Теодосијевог „Житија 
светог Саве“, Хиландарски зборник 4 (1978), 99—108 + слика. 
Последњих година ради се у Српској академији наука и 
уметности и на припреми критичког издања свих Теодоси- 
јевих дела (Д. Богдановић). Преглед рукописа са Житијем 
светог Саве дао је најпре С. Вуловић, Из старе српске књижевно- 
сти І. По нешто о биографијама српским ХІП века, Годишњица 
Николе Чупића 7 (1885), 130—134, а потом Павле Поповић, 

Старе српске биографије и њихова издања, Прилози за књи- 
жевност, језик, историју и фолклор 5 (1925), 226—233. У но- 
вије време је корисне податке о рукописној традицији саоп- 
штио Н. Радојчић, Два Теодосија Хиландарца, Глас САН 
218 (1956), 19—21, а Б. Сп. Радојичић у свом чланку О ста- 
ром срп. књиж. Теодосију, ИЧ 4 (1952—1953, об}. 1954), 13 ид. 
Превод на савремени српски језик објавио је М. Башић, 
Старе српске биографије, СКЗ, Београд 1924 (исправљено и 
нешто допуњено ү његовој књизи. Из старе српске књижев- 
ности, Београд 1931*; поново у Стара српска књижевност 1, 
прир. Д. Павловић, Нови Сад—Београд 1966; умерено реди- 
товано у нашем издању Старе српске биографије, Просвета, 
Београд 1968, 1975). Мање-више сва наведена литература о 
Теодосију расправља у ствари о Житију светог Саве. Ви- 
дети још: Н. Радојчић, Прво издање Теодосијева Житија 
Св. Саве, Српски књижевни гласник 30 (1930), 528—531; Д. 
Богдановић, Нека запажања о руској редакцији Теодосије- 
вог Житија светог Саве, Зборник Матице српске за књи- 
жевност и језик 23/2 (1975), 249—255. 

Житије Петра Коришког. Издање текста по јед- 
ном рукопису приредио Стојан Новаковић, Живот српског 
испосника Петра Коришког. Гласник Српског ученог друштва 
29 (1971), 320—346, са допуном у 5!аппата 16 (1884) 9 и д; 
ново издање текста према неколиким рукописима објавио 
Т. Јовановић. Теодосије Хиландарац, Житије Петра Кориш- 
ког (Приредио Томислав Јовановић); Књижевна историја, 
ХІІ, 48, Београд 1980, 635—681. Превод на савремени српски 
језик, са уводном студијом о Житију, Д. Богдановић у Лето- 
пису Матице српске 406 (1970), 69—87. Веома добра студија 
Б. Јеротића, Житије Петра Коришког у светлу дубинске 
психологије, Летопис Матице српске 407 (1971), 383—422. Про- 
блеми времена живота Петра Коришког одн. подизања Ко- 
ришке испоснице: В. Ј. Бурић, Најстарији живопис испос- 
нице пустиножитеља Петра Коришког, Зборник радова Ви- 
зантолошког института 5 (1958), 173—200; упор. исти, Визан- 
тијске фреске у Југославији, Београд 1975, 34 и 193 нап. 31. 





Скраћенице 


а) Библиографске скраћенице у Коментару 


Асіеѕ де 
Хегорогатоц І 


Ас!ез де Тауга І 
Асјез аи Ргогакоп 
Асіеѕ де СЬЙапааг І 


Баришић, Ф., 
Хронол. проблеми 


Живојиновић, М., 
Ктитор. делатност 


Живојиновић, М., 
Светогорске келије 
Јевтић, А., 
Богословље Св. Саве 


Мепае!а, 
Моипі Атог 


Мирковић, Л., 
Доментијан 


Мирковић, Л., 
Литургика П/2 


Мирковић, А., 
Хеортологија 


Павловић, Л., 
Култови 


Ас(еѕ де Хёгороѓатои І, ей. Ј. Вотра- 
іе, Рагіѕ 1964. 

Асіеѕ де Гауга І, ей. Р. Гетеге — А. 
СиШои — М. Ѕуогопоѕ, Рагіѕ 1970. 
Асјез ди Ргбгафоп, ей. О. Рарасһгуѕѕ- 
апіћои, Рагіѕ 1975. 

Асјез де СВИап4аг І. Асіеѕ вгесѕ, ей. 
Г. Реш, Атѕіегдат 1967. 

Ф. Баришић, Хронолошки проблеми око 
године Немањине смрти, Хиландарски 
зборник 2 (1971), 31—56. 

М. Живојиновић, Ктиторска делатност 
светога Саве, Сава Немањић — Свети 
Сава, САНУ, Београд 1979. 

М. Живојиновић, Светогорске келије и 
пиргови у средњем веку, Београд 1972. 
А. Јевтић, Из богословља Светога Саве. 
Жичка беседа Светога Саве о правој 
вери, Свети Сава. Споменица, Београд 
1977, 117—180. 

Е Атапа де Мепдіеќа, Мошт Атоз. 
Тһе Сагдеп ој те Рапавћіа, Вейт — 
Атпзгегдат 1972. 

Доментиан, Животи Светога Саве и 
Светога Симеона, прев. Л. Мирковић, 
СКЗ Београд 1938. 

А. Мирковић, Православна литургика 
11/2. Свете тајне и молитвословља, Бео- 
град 1967. 

А. Мирковић, Хеортологија, Београд 
1961. 

Л. Павловић, Култови лица код Срба и 
Македонаца, Смедерево 1965. 


Поповић, Ј., 
Житија 
Србљак 


Станојевић, С., 
Свети Сава 
Боровић В., 
Списи св. Саве 
Низзеу, Ј. М., 
Тһе Вуг. Етрие 

Јустин Поповић, Житија светих 1-—ХИ, 
Београд 1972—1977. 

Србљак 1—11, приредио Б. Трифуно- 
вић, превео Д. Богдановић, СКЗ, Бео- 
град 1970. 

С. Станојевић, Свети Сава, Београд 
1935. 

В. Боровић, Списи св. Саве, Београд — 
Сремски Карловци 1928. 

Тһе СатЬгійре Мейіеуа! Назоту 91. 1У. 
Тһе Вугапііпе Етріғе 1—11, ей. Ъу 7. 
М. Ниѕѕеу, СатЫгідре 1967. 


6) Библијске скраћенице 


Књига пророка Авдије 

Књига пророка Агеја 

Галатима посланица ап. Павла 
Дела апостолска 

Књига пророка Данила 
Ефесцима посланица ап. Павла 
Књига пророка Захарије 

Књига Изласка (2. Мојсијева) 
Књига пророка Исаије 
Посланица ап. Јакова 

Јеврејима посланица ап. Павла 
Књига пророка Јеремије 
Јеванђеље по Јовану 

Прва посланица ап. Јована. 
Књига о Јову 

Посланица ап. Јуде 

Колошанима посланица ап. Павла 
Прва Коринћанима посланица ап. 
Павла 

Друга Коринћанима посланица ап. 
Павла 

Књига Левитска (3. Мојсијева) 
Јеванђеље по Луки 

Аруга књига Макавеја 
Јеванђеље по Марку 
Јеванђеље по Матеју 


Књита Мудрости (Премудрости Соло- 
монове) 


Књига пророка Наума 

Књига пророка Осије 

Откривење Јована Богослова 

Књига Поновљених закона (5. Мојси- 
јева) 

Прва посланица ап. Петра 

Друга посланица ап. Петра 

Књига Постања (1. Мојсијева) 

Приче Соломонове 

Псалам (први број према Септуагинти 
в Библији, а други, у за- 
Ради, глтати. 

ун о и сриском пре- 
Римљанима посланица ап. Павла 
Друга Солуњанима посланица ап. Павла 
Књига о Рути 

Књига о судијама 

Прва Тимотеју посланица ап. Павла 
Друга Тимотеју посланица ап. Павла 
Титу посланица ап. Павла 

Књига о Товији 

Филибљанима посланица ап. Павла 
Прва књига Царства (Прва Самуилова) 
на књига Царства (Друга Самуи- 
Трећа књига Царства (Прва Царства) 


Четврта књига 
Е Царства (Друга Цар- 


Библијски цитати 


Жишије Свейоїа Саве 


1 Видети Пост. 29, 31—32. 


з Видети Пост. 16, 1—2; 17, 15—19; 18, 14; 21, 1—3; 1. Цар 
(1. Сам.) 1, 1—20; Ак. 1, 5—25. 


з Пс. 144, 18 (145, 18). 
4 Пс. 110, 10 (111, 10); Приче 1, 7. 


$1. Јн. 3, 20; упор. Пс. 138, 2—4 (139, 2—4); Дан, 13, 42. 


* Видети Пс. 12, 3 (13, 2). 


т Видети Мт. 10, 37—38; 16, 24; Мк. 8, 34; Лк. 9, 23; 14, 27. 


* Видети Мт. 13, 8; Мк. 4, 8; Лк. 8, 8. 15. 
» Видети Мт. 13, 24—30. 36—43. 

10 Видети Мт. 13, 7—22. 

и Видети Лк. 14, 16—24. 

12 Мт. 6, 10; 26, 42; Лк. 22, 42. 

зз Пе, 89, 12 (90, 12). 

м Пс. 29, 1 (30, 1). 

15 Пс. 36, 4 (37, 4). 

1 Видети Пс, 17, 3 (18, 2). 

11 Д. ап. 20, 24. 

пор. Мт. 7, 12; Лк. 6, 31. 

1» Мт. 19, 29; упор. Мт. 7, 12; Лк. 6. 31 и др 
= Видети Пост. 27. 

= Јов, 3, 6. 

2 Пе. 45, 1 (46, 1). 

= Пс. 132, 1 (133, 1). 

= Видети Пост. 3, 7. 

35 Мт. 5, 15. 

з Пс, 37, 9 (38, 8). 

27 Јов. 1, 21. 





= Пе. 30, 16 (31, 15); 105, 10 (106, 10); Ак. 1, 71. 74 


з» Јевр. 11, 38. 

зо Пс. 58, 2 (59, 2). 

з Пс. 123, 7—8 (124, 7—8). 

за Мт. 10, 37. 

зз Мт. 16, 24; Мк. 8, 34; Лк. 9, 23. 
з Пс. 45, 11 46, 10). 

35 Видети Мт. 19, 16—22. 

% Пс. 43, 7 (44, 6). 

37 Пс. 17, 20 (18, 19). 

№ Лк, 10, 42. 

# Видети Пост. 47, 27. 

4 1. Тим. 2, 3. 

“ Видети Пост, 3, 1—5. 

* Видети Пс. 103, 5 (104, 5); 135, 6 (136, 6) 
43 2. Тим. 4, 6—8. 

“Пе. 150, 6. 

# Пс. 61, 11 (62, 10). 

"ћу 2,6 

41 Дк. 16, 12. 

' Фаб. 3, 20. 

4 2, Кор. 4, 16; 12, 10. 

%0 Д. ап. 10, 4, 

8 Видети Мт. 16, 19; 18, 18. 
# Еф. 2, 20—22; Откр. 21, 14 
53 Мудр. 5, 16. 

м Видети Пс. 85, 11, 

5 Мт, 25, 1—13 (посебно ст. 11. 12). 
№ Мт, 25, 34, 

8 Јак. 2, 13, 

» Јак. 2, 13, 

№ Мт. 25, 41—43. 

Приче 3, 3. 

« Јов, 42, 2. 

= Пс, 32, 6 (33, 6). 

е 1, Цар. (1. Сам.) 2, 30. 

" 2. Цар. (2. Сам.) 7, 18. 
Пс. 115, 3 (116, 12). 

« Лк. 2, 30. 

' Ис. 14, 14. 

88 Јн. 8, 44. 

® Видети Пост. 3, 1—24 

то Видети Пост. 4, 1—8; Јн. 8, 44 
п Видети Пост. 27, 41. 

7 Пост. 27, 29; 49, 8. 

13 Пост. 27, 41. 

и Лев. 18, 27. 

15 Мт. 21, 22. 

1% Пс. 67, 36 (68, 35). 

п Пс. 115, 3 (116, 12). 

18 Пост. 18, 27. 


(301) 


з» Пе. Ш, 2 (112, 2). 
Видети Пост. 50, 7—14. 

м Мт. 21, 22. 

= Пс. 87, 3 (88, 2). 

= Пе. 62, 2 (63, 1); 129, 1 (130, 1—2); 118, 116 (119, 116); 24, 


1 (25, 1—2). 


м Бф. 2, 4. 
85 Пс. 77, 15—16 (78, 15—16); упор. Иза. 1—7. 
в Рим, 11, 33. 

#7 Пе. 117, 23 (118, 23). 

# Пс. 117, 24 (118, 24). 

# Пс. 72, 1 (73, 1). 

» Јевр. 6, 10. 

“Д. ап. 10, 31. 

% 1. Кор. 2, 9. 

83 Пс. 72, 25 (73, 25). 

м Пс, 67, 36 (68, 35). 

» Пс. 15, 3 (16, 3). 

% Пс. 138, 16 (139, 16). 

#' Јевр. 10, 30—31. 

% 2. Кор. 13, 11. 

# Пс. 101, 5 (102, 4). 

10 Мт. 13, 54. 

191 Јн, 3, 8. 

102 Јак, 1, 25. 

103 Мт. 5, 15—16; Мк. 4, 21; Лк. 8, 16; 11, 33, 
и Еф. 2, 20. 

195 Лк, 1, 68—69. 

зе Видети Лк. 10, 30—35. 

197 Јн. 5, 1—15. 

198 Дк, 7, 12—15. 

19 Јн, 11, 1—44. 

по Д. ап. 3, 6. 

зи Мт. 12, 45; Лк. 11, 26; 2. Петр. 2, 20. 

м Вид. 3. Цар. (1. Цар.) 18, 40; 4. Цар. (2. Цар.) 1 9—14 
"з Видети 4. Цар. (2. Цар.) 2, 23—24. 

из Видети Изл. 14, 26—28; 17, 11; 2, 11—12, 
зуди, 15,:5. 

пе Пс. 31, 10 (32, 10). 

ит Видети 4. Цар. (2. Цар.) 19, 35—37. 

118 П. зак. 32, 15 (Песма друга Мојсијева) 
пе Авд. 1, 2—4. 

19 Приче 9, 8. 








(302) 


зн 1. Петр. 5, 8. 

122 Пс, 69, 1 (70, 1). 

1з Пе. 108, 5 (109, 5). 

14. Пе. 40, 10 (41, 10); упор. Јн. 13, 18. 
15 Пс. 108, 26 (109, 26). 

18 Видети 1. Цар. (1. Сам.) 1—16. и 24. 
127 Видети 1. Цар. (1. Сам.) 17, 1—54. 
18 Пе, 36, 35 (37, 35). 

1 Приче 16, 24. 

10 Зах. 5, 2; упор. Откр. 14, 14—19. 
в! Пс. 120, 2 (121, 2). 

з Јер. 11, 20. 

из Јер. И, 20. 

зи Пс, 24, 1 (25, 2). 

19 Пс, 78, 1 (79, 1). 

1 Ис. 49, 26; 60, 16. 

17 По, 144, 18—19 (145, 18—19). 

зз Пе. 90, 9—10. 

зе. Пе. 135, 23—24 (136, 23—24). 

мо Пе. 43, 7 (44, 6). 


11 Видети Пс. 138, 14 (139, 14); 146, 5 (147, 5). 


из Кол. 4, 2. 
из Дк, 16, 25. 

за Приче 17, 22, 

ма Пе, 67, 36 (68, 35). 

ие Ји, 14, 12. 

ит Дк, 8, 54. 

ма Ји, 1, 43. 

мо Рим, 11, 33—36. 

мо Јер. 15, 19. 

зи Д. ап. 2, 46. 

из Дан. 2, 34—35. 44—45. 
з Ји, 11, 1—44. 

зи Мк, 16, 17—18. 

8 1, Кор. 14, 22. 

зе Пс. 15, 3 (16, 3). 

ит Пс. 67, 36 (68, 35). 

з 1, Тим 3, 1—3; упор. Тит. 1, 7. 
зә Д. ап. 20, 28. 

"ә Иза. 32, 32. 

1а Рим. 9, 3. 

ма Пе. 25, 8 (26, 8). 

из Мт. 28, 19—20. 

зи Мк. 16, 15—16. 

185 Мт. 28, 20. 

16 Јн. 17, 20—21. 

мг Еф, 4, 7. 

10 Мт, 28, 19. 

ме Јевр. 12, 14; упор. 1, 6. 
ме Видети Јн. 10, 12—13. 
зи 1. Кор. 3, 6—8. 

18 Ак, 1,75. 

из Д. ап. 20, 29—30. 


1% Видети 2. Петр. 2, 13—21; Јуд. 11—13; 2. Сол. 2, 12 


115 1. Цар. (1. Сам.) 16, 23. 

1% Д. ап. 17, 30—31; упор. Пс. 9, 9 (9, 8). 
17 Јевр, 4, 13. 12. 

18 Рим. 2, 16. 

1 Јевр. 10, 31. 

180 Видети Мт. 3, 1—2. 

181 Јак. 2, 17—18. 

1 2, Тим. 3, 17. 

182 Гал. 5, 6. 


1 Видети Приче 3, 34; Јак. 4, 6; Пс. 93, 1—2 (94, 1—2). 


185 Тов. 4, 16. 

10 Пе. 37, 22 (38, 21). 

107 Пе, 85, 17 (86, 17). 

188 Видети 3. Цар. (1. Цар.) 18, 36—38. 
зе Упор. 2. Кор. 12, 9. 

10 Пс, 67, 36 (68, 35). 

11 Дан. 4, 24 (4, 27). 

12 Рим. 10, 15; упор. Ис. 52, 7; Наум 1, 15. 
13 Видети Јн. 11, 35. 39—44. 

зи Мт. 8, 5—10. 

э Мт, 15, 22—28. 

з Мт. 9, 18—19, 23—26. 

197 Дк, 7, 11—15. 

18 Видети Јевр. 13, 8. 

ә Видети Мт. 19, 26; Мк. 10, 27. 

зю Пс, 24, 1—2 (25, 1—2). 

зи Мк. 5, 39; Лк. 8 53; Мт 9, 24; Д. ап 20, 10. 
== Јевр, 13, 8. 

3 Рим, 8, 28. 

зн Мк. 9, 23. 

МЕ Мг. 3, 17. 

зю Лк. 1, 26—38. 
"Мт. 2, 23. 

зе Мт, 17, 1—9. 

зө 1. Кор. 9, 25. 

20 Кол. 4, 6. 

зи 1. Тим. 6, 17—18. 
з Лк, 3, 14. 

аз Рим, 12, 17. 

зи Упор. Мк. 12, 33. 
#8 Пс. 31, 5 (32, 5). 
#0 Видети Суд. 16, 4—31. 
#17 Д, ап. 15, 8. 

=» Д. ап. 20, 27—28. 


з» Мт. 28, 20; Д. ап. 18, 10. Кондак Вазнесења глас 6. 


#0 Мт, 5, 44; Лк. 6, 27. 35. 

зи Изл. 14, 26. 

за Мт. 8, 26. 

а Упор, Јевр. 13, 8. 

н Видети Мт. 19, 26; Мк. 10, 27. 
#5 Видети 2. Мак. 7, 28; Рим. 4, 17. 
эм Видети Мк. 6, 34—44. 

зт Иза. 3, 6. 5. 

#8 Изл. 33, 20—23. изм. редослед. 
зә Пс. 135, 25 (136, 25). 

зә Мт. 10, 29; Лк. 12, 6. 

зи Мт. 7, 11. 

за Лк. 15, 18—19. 

# Видети 2. Цар. (2. Сам.) 6, 14—16. 
эм Ис. 61, 10. 

зз Пс. 144, 1 (145, 1); 85, 13 (86, 13). 
зм Пс. 67, 36 (68, 35). 

з7 Еф, 2, 10, 

» Д. ап. 17, 28. 


— 

Коментар 


Жишије Свешоіа Саве 


Поново засијао у нашем роду — У нашој 
генерацији, у време када Теодосије пише Житије. Ми- 
ливоје Башић примећује „као да се догодило неко 
ново велико чудо, везано за име Св. Саве, те је црк- 
вени сабор одлучио ову прераду үправо за веће попу- 
ларизовање дела Доментијанова“ (М. Башић 79, нап, 
1). Борђе Сп. Радојичић, опет, мисли да би то могла 
да буде алузија на догађаје 1290: тада су Кумани 
(Татари), после спаљивања Жиче, успешно одбијени 
од Пећи; успешно одбијање ове најезде могло се при- 
писати чудесном дејству св. Саве. О времену писања 
Житија вид: Б. Сп. Радојичић, О стором српском 
књижевнику Теодосију, Историски часопис 4 (1952— 
—1953), об]. 1954), 13—42; упор. Д. Павловић, Стара 
српска књижевност 1, Нови Сад—Београд 1966, 422. 
Мотив „поновног просијавања“ у хагиографији је 
опште место, којим се подсећа на неки стварни по. 
вод за писање житија или за настанак неке нове ре 
дакције старог текста. То је у сваком случају чу- 
десни догађај. Теодосијев увод је, међутим, преузет 
из Житија светог Саве Јерусалимског, од Кирила Ски- 
топољског, из МГ века, где се налазе и ове речи о 
„поновном просијавању“; тешко да се онда ово место 
може везати за одређене догађаје у историји Срба. 


Нашем последњем ... роду — Есхатолошки 
моменат је у житијној књижевности веома важан. 
Сваки нараштај доживљава своје време као „послед: 
ње“ (ёсузтос) као време коначног сусрета са Христом 
у његову другом доласку. Отуда житије актуализује 
прошлост: примери остварене светости служе спаса 
вању данашњег нараштаја. 


Владаше свим српским земљама — Нема- 
ња је између 1180. и 1190, проширио територију срп- 
ске државе припајајући Метохију (Патково Хвосно, 


20 Теодосије (1) 

Подримље, Кострц, Драшковина) с призренском об- 
лашћу, Косово поље (Лаб, Липљан, Ситница), Скопље 
и предео око горњег тока Вардара (Горњи и Доњи 
Полог), затим Горњи и Доњи Пилот — област између 
Скадарског језера и планина у залеђу; учињени су 
и значајни продори на исток, припајањем области 
око Буниса (Загрлата), Ниша и целе нишке области, 
Аубочице, жупа Врање и Морава (Биначка Морава), 
затим земаља које су лежале источно од Јужне Мо- 
раве и области Реке, па области између Западне и 
Велике Мораве (Левач, Белица, Лепеница); извршен 
је и продор у горњи ток Тимока, као и у долину 
Струме (сасвим на југу), а освојени су били и гра- 
дови Перник, Землин (Земен), Велбужда (Ћустендил), 
Житомиск и Стоб. Много од тога је задржано и 
после 1190, у сваком случају Косово и Лаб, Хвосно, 
Горњи и Доњи Пилот. О томе: Историја српског 
народа 1, Београд 1981, 258—260 (У. Калић). 


Породише га водом и Духом — Крштење се 
у хришћанској књижевности сматра другим, духов- 
ним рођењем. То је рођење „водом“ — пошто се при- 
ликом крштења употребљава вода као симбол спи- 
рања сваке нечистоте греха, а „Духом“ — зато што у 
тајни крштења, по учењу цркве, дејствује Дух Свети, 
дакле сам Бог (Мт. 3, 11; Мк, 1, 8; Лк. 3, 16; Д. ап. 1, 
5; И, 16; 1. Кор. 12, 13; упор. Јн. 4, 10—15; 7, 37—39; А. 
ап. 8, 36—38; 10, 47—49, али најважније Јн. 3, 5: „Ако 
се ко не роди водом и Духом, не може ући у царство 
Божије"). 

Оделише му родитељи један крај држа- 
ве своје — Данас се зна, према Немањиној повељи 
Сплићанима, да је Растко добио на управу један део 
Хумске области (данашња Херцеговина). Вид.: М. Ди- 
нић, Три повеље из списа Ивана Луцића, Зборник Фи- 
лозофског факултета 3 (Београд 1955); упор. Г. Ружи- 
чић, Три старе српске повеље, Зборник за филологију 
и лингвистику Матице српске 4—5 (1961—1962); Р. Но- 
ваковић, Поводом податка о Растковом боравку у За- 
хумљу, Свети Сава. Споменица, Београд 1977, 26—32. 
По Теодосију, Растко је провео у Хумској области од 
петнаесте до седамнаесте године свога живота (око 
1190—1192). 

Деснога пута се дохвати — Десно је у Библи- 
ји симбол праведности. Христос као страшни судија 
поставља праведнике (овце) на своју десну страну, а 
грешнике (козе) на леву страну (Мт. 25, 31—46). 
„Ударити десним путем“ значи кренути путем пра- 
веднога, богоугодног живљења који води у вечни 
живот. 


Онима који преподобно живе — Монасима 
пустињацима. 


По поретку пустињачком — Поменута су сва 
три начина монашког живота у Светој Гори, према 
узору древнога источног монаштва: општежиће, скит 
и потпуна усамљеност. Општежиће (киновија, хољб- 
Ву) почива на потпуној дисциплини заједничког жи- 
вота под руководством игумана и духовника. Скит 
је мања заједница, „двојице или тројице“, чиме се 
монах обезбеђује од духовних и психолошких опас- 
ности потпуне усамљености, али и од искушења ве- 
лике заједнице, Усамљенички испоснички живот „у 
ћутању“ (& 705 ) је само за најзрелије. Исихија 
је не само ћутање, мировање, тишина, него и један 
посебан вид аскезе, Још од ТУ и У века исихија 
значи живот у усамљености у највећој могућој ду- 
шевној и телесној издвојености из овог света, од 
осталих људи. То је врхунско монаштво, у коме се, 
уз пост, уобичајене молитве и физички рад, практи- 
кује тзв. „умна молитва“. Исихаст, наиме понавља у 
себи кратку молитву „Господе Исусе Христе, Сине 
Божји, помилуј ме грешнога!“ (упор. Лк. 18, 9—14), 
уз највећу могућу духовну усредсређеност, са сваким 
удисајем. Тиме постиже ослобођење од свих мисли 
које та вуку ка овоземаљским и грешним стварима, 
као и од својих нагона и страсти (тзв. бестрашће), и 
оспособљава се за доживљај виђења (уіѕіо) самога 
Бога одн. божанске светлости. У традицији источне 
аскетске књижевности, исихија се сматра управо оним 
ступњем на коме се монах поистовећује са бестеле- 
сним анђелима (вид. нпр. Св. Јован Лествичник, Ле- 
ствица, Београд 1963, 181—207). Касније, у ХГУ веку, 
поводом оваквог вида монашке аскезе у Светој Гори, 
долази у Византији до тзв. исихастичког спора, у коме 

се православна црква идентификовала са исихазмом 
(вид: Г. Острогорски, Историја Византије, Београд 
1959, 476—479). 


Безбрижани неметежан живот — Монашки 
живот, сам по себи, никада није био ни безбрижан 
ни неметежан. Удаљавајући се од света, монах само 
избегава бриге и метеж око „телесних“ ствари, али се 
излаже новим и већим искушењима. Он се зато, оп- 
редељујући се за монаштво, не одлучује на лак 
живот, нити је њему лакше нсго лаику. На једном 
другом месту, Теодосије назива монашки испоснички 
живот „најсуровијим животом“ (стр. 23), али је 
предност овога у томе што су се монаси од свега 
одвојили да би били са Богом, што, како он каже, 
„немају земље за обделавање, не смућују се телесним 
бригама, не баве се трговином за живот, нити мараху 
за винограде и имања, него је све њихово стварање 
било молитве и сузе и да умом увек Богу приањају“ 
(стр. 23). У оствареном, харизматичном узору, монаш- 
тво се побожној души свагда показивало као живот 
анђела, слободан од страсти, радостан. Теодосијев 
Растко је пример тренутног распаљивања велике и 
неодољиве жудње за духовним, благодатним савр- 
шенством. 


Огањ божаствени — Под тим се подразумева 
управо она енергија божанске благодати и љубави 
којом душа монаха жуди за Богом. Наглашава се 
да је тај огањ „божаствени“, а не људски, како би се 
указало на порекло тог одушевљења: у питању је 
благодатна инспирација самим Богом, а не само 
склоност која би се имала по природи. 


Јелен — Јелен је фигура из псаламског песништва 
и означава душу која жуди за Богом „као јелен што 
жуди за изворима воде“ (Пс. 41, 2), У Служби светом 
Сави, Теодосије развија ову фигуру: „О премудрог ли 
твога богоразума / којим извара оца својега ловом 
на јелене, /:Христу, оче, ујеленивши душу своју / и 
Христовом љубављу паљен, / ка источнику бесмрћа / 
њему притекао јеси“ (Други канон І, 3: Србљак І, 

267). У Канону заједничком Симеону и Сави, гласа 
четвртог: „Јелен, жудећи за Христом источником жи- 
вота, / нелажно, Саво, показао се јеси / и као ]ед- 
нолика ловина прескочив замке препреденог ловца, / 
у мрежи пресветог Духа / ловина благопријатна Богу 
нађе се“. (ТУ, 3: Србљак І, 371). 


Ипархусолунске области — Ипарх (6 бларуос) 
је заповедник, управник области у Византији. Треба 
имати на уму да се радило о византијској територији 
(„туђој земљи“), јужно од тадашње граничне линије. 
Призрен — Липљан — Јужна Морава. „Грчку међу“ 
спомиње Теодосије и касније. 


Света Гора је уживала административно-духовну са- 
мосталност и ү ХІТ веку, али под суверенитетом 


Царства. 


Проту Свете Горе — На челу светогорске управе 
налазио се у ХПИ веку, као и сада, протепистатос, 
протос (6 прбтос), отуда је правилније рећи „прот“, 
а не „прота“ (овај други израз се примењује на про- 
тојереја или, што је исто, протопрезвитера). Прот је 
биран из једног од најугледнијих манастира у сабору 
Свете Горс на одређено време; за све време своје уп- 
раве, он је становао у Кареји, средишту Свете Горе. 
О томе опширно: Асќеѕ ди Ргӧќаќоп. 


Руски манастир — То је тзв. Русик, Росажфу 
или „Стари Русик“, стари манастир Светог Пантелеј- 
мона, који се налази у брдима око 2—3 км северо- 
источно од данашњег Св. Пантелејмона, подигнутог 
тек после 1765. Стари Русик (Пантелејмон) основали 
су 1169. године монаси првога руског манастира у 
Светој Гори, Ксилурга (Св. Богородице), под руко- 
водством игумана Лаврентија, на развалинама нека- 
дашњега, старијег грчког манастира. То значи да је 
Руски Пантелејмон подигнут или обновљен двадесе- 
так година пре Растковог доласка (око 1192). Можда 
је и скупљање прилога руских монаха Светогораца 
по Србији било још увек у вези са потребама обнове. 
О историји Св. Пантелејмона вид. Мепфіеѓа, Моит 
Атпо 83. 

стр. 11 Игумана— Игуман (грч. 6 1.0) 206), старешина ма- 


настира. 


Да сес вечери почну јутарње песме — По 
манастирском типику одн. по светогорским литургиј- 
ским обичајима, уочи недеље, тј. у суботу увече, слу- 
жило се бденије — вечерња и јутрења заједно. Служ- 
ба је почињала касно увече око 10 ч. и трајала до 
зоре. У овом случају вероватно се само померио 
почетак бденија на што каснији сат у ноћи између 
суботе и недеље, како би гониоци, после дугога 
путовања и обилне вечере, били што уморнији и 
поспани]и. 


Било — Било или клепало (тӧ сйриутроу ) је једно 
ставна удараљка, инструмент којим се монаси пози- 
вају на дневна богослужења у манастиру. 


Даде своје обете — Обред примања монаштва 
зове се „постриг“, јер се том приликом, уз промену 
имена, врши ритуално подрезивање косе (и то четири 
прамена крстообразно — с потиљка, више чела, па 
десно и лево). Постриг је „симбол одлагања, удаља- 
вања од мудровања и мисли које вуку свету и к 
земљи“ (симбол одрицања) и завета (обета) који се 
тада полажу: завета девичанства, сиротовања и по 
слушности, Постриг врши монах („старац“ не мора 
да је стар човек!) који има и свештенички чин, да- 
кле свештеномонах. Риза анђелског образа 
(мантија) је тзв. одећа „мале схиме", првога степена 
монаштва. Схима (грч. тӧ суђих, лик, стсл. образ) 
назива се „анђелском“ зато што чедношћу и по- 
слушношву, и слободом од свега материјалног, мо- 
нах постаје сличан анђелима, чистим, послушним и 
слободним духовима који нису од овог света. Чин 
се по правилу сада врши на литургији, али је овде 
обављен посебно и.у два дела, због ванредне ситуа- 
ције. Пирг (грч. ё =0рүос) је утврђена вишеспратна 
кула са параклисом (капелом) на врху, понекад и 
на сваком спрату, што овом здању даје обележје 
молитвено-подвижничког места, а не само фортифика- 
цијског објекта. Молитва коју је над Растком про- 

читао јереј (заправо јеромонах) налази се и данас 
у требницима („Благословен Бог, хотјај“). О обреду 
монашења вид. Л. Мирковић, Литургика 11/2, 157—172. 


стр. 116 Благовештење — Празник Благовештења (Благо- 


вести), један од великих, Богородичних празника, ко 
ји се светкује 25. марта. 


Ватопед — Манастир Ватопед је и данас један од 
водећих, први у другој „тетради“ оди. друти по рангу 
— после Велике Лавре, а пре Ивирона, Хиландара и 
Дионисијата. Ватопед је основан мало пре 985, за 
живота св. Атанасија Атонског, оснивача првог ве- 
ликог манастира на Светој Гори, Велике Лавре (963). 
Отуда „први манастир“ овде, код Теодосија, значи 
уопште угледни, један од најугледнијих па и први 
после Велике Лавре. Вид: Мепаеја, Мошт! Атоз 33, 
62 нап. 1, 72. 


Врх Атона — Врх Атона или Атоса (грч. “Адов, 
на крајњем југоистоку Свете Горе, уздиже се до над 
морске висине од 2033 м. Његове падине, а нарочито 
у подножју и на окомитим стенама изнад самога 
мора, пуне су и данас монашких скитова и ћелија, 
испосница за усамљенички живот и подвиг. На врху 
Атоса је мала црква Преображења Христовог: Атос, 
а тиме и цела Света Гора, асоцира на Гору Тавор, 
тј. Гору Преображења Христовог, централног празни. 
ка православне мистике. Света Гора је иначе посве- 
ћена Пресветој Богородици, као њен „перивој“ или 
врт (тб пер В6№ тйс Паухуис). Опис живота атонских 
пустињака код Теодосија уопште није књижевно 
претеран и украшен, Атонски усамљеници тако живе 
и данас, у потпуној усамљености, оскудици, најстро- 
жем посту и сталној молитви, али и у смирујућем 
додиру са природом. 


Лавра светога Атанасија — Велика Лавра, 
први по старини и рангу манастир Свете Горе, који 
је св. Атанасије Атонски основао 963. године (Меп- 
діеіа, Моипё Аіһоѕ 63—73). Посета великој Лаври, са 
поклоњењем светим моштима Атанасија Атонског, 
сматрала се одувек највишом моралном обавезом 

светогорског монаха па и посетиоца лаика. Из Велике 
Лавре се полази на успон ка врху Атоса. 


Неумесној молби — Према искуствима и сазна- 
њима православне аскетике, неумесна је и опасна 
жудња почетника за крајњим ступњевима подвиз- 
ништва. Образложење игуманова одбијања засновано 
је у Теодосија на старој монашкој традицији, о 
чему више вид: Св. Јован Лествичник, Лествица, 
Београд 1963. 


Као Тома Индијцима — По старој традицији 
цркве, апостол Тома („Близанац“, један од Дванаесто- 
рице апостола Христових), проповедао је Јеванђеље 
у „Индији“ (а то је, по византијским схватањима, 
читава јужна и југозападна Азија), где је и умро као 
мученик. Његово житије се чита 6. октобра: Т. Попо- 
вић, Житија Х, 137—149. Апостол Тома се ту пред- 
ставља као неимар, који је од индијског цара Гун- 
дафора добио много злата за зидање царских палата, 
али је он то злато раздао просјацима и убогима, 
обраћајући многе ка вери, и зидајући тако цару 
Гундафору „палату на небесима“ (тамо, 144). Сава 
се пореди са Томом, пошто је и он злато, добијено 
од родитеља из Србије, раздавао по Светој Гори, 
„зидајући палату која се не види али верује цару 
оцу, на небесима ..:" 


Свети велики пости четрдесетнице — Ве- 
лики пост или Четрдесетница представља припрему 
за дочекивање Ускрса (Пасхе) и у том трајању познат 
је тек од У века. Уз 40 (тачније 42) дана долази 
још тзв. „Страсна седмица“ (Седмица Христовог 
страдања), непосредно пред Ускрс, тако да пост 
траје у ствари 48 дана. Хришћани су постили испрва 
по правилу само на хлебу и води, евентуално и воћу 
или вареном поврћу без уља (то се зове „сухојаде- 
није“), и то првих пет дана у седмици само један 
пут, увече, а суботом и недељом два пута, и то на 
вареној биљној храни са уљем и вином („утешени- 
је"). Топли хлеб се сматрао као посебно олакшање 
поста. О великом посту и начину пошћења вид. Л. 
Мирковић, Хеортологија 256—268. 

Милопотам — Река у Светој Гори, која протиче 
дубодолином испод манастира Филокала и улива се у 
море на северној страни Полуострва; отуда се и крај 
између Филотеја и Ивирона звао Милопотам. 
Свимен — Манастир Есфигмео, на северној обали 
Свете Горе, удаљен непун сат хода од Хиландара. 
Пуви пут се званично помиње у Другом типику Свете 
Горе, из 1046, али се тај помен односи на дар из 
1015 (Мепёеа, Мошти Атћоз 33, 63, 74). 


стр. 123 По мору путоваху — Од Ватопеда до Велике 
Лавре је око 22 наутичке миље (око 40 км). Мање сте- 
новите увале дуж целе обале Свете Горе биле су 
згодно скровиште за пиратске заседе. 


стр. 124 Искочивши из лађе у Лавру бежаше — 
Лавра је на тераси око 100 м изнад мора; до ње 
од манастирског пристаништа води стрм пут — око 
пола сата хода. 


стр. 125 ћелије двоспратне и троспратне — Кона: 
ке на два до три спрата (стамбена здања у комплексу 
манастира Ватопеда). Ниједна поменута црква у Ва, 
топеду, коју су подигли Симеон и Сава, није се 
сачувала. О овоме вид: М. Живојиновић, Ктитор. 
ска делатност 15. у 


стр. 127 Ипат — Грч. 6 блато, заповедник, управитељ. 


Велики савет — То је државни сабор, одржан 
25. марта 1196 (на Благовести). О томе датуму: Ф. 
Баришић, Хронол. проблеми 56. Сабор је био у 
Расу, што се види из процедурс увођења сина Нема 
њиног, Стефана, у престо у цркви Св. Петра (стр. 37). 
Та стара црква код Новог Пазара, вероватно још из 
Х века, сачувана је до данас, као један од најсве 
тијих и најважнијих историјских споменика српског 
народа. 


стр. 128 У својему манастиру — То је манастир Студе- 
ница, Свете Богородице Олигитрије, назван по реци 
Студеници крај које се налази. Подигнут је убрзо по- 
сле 1183, као Немањина задужбина. Удаљен је од 
Раса око 55 км, што значи да се налази ү самом 
средишту старе српске државе. 

По вишем наређењу — Држали су да је то по 
Божјој заповести и вољи, по наредби „одозго“. 


Светитељски чин — Чин архијереја, епископски 
чин. 

Крстоносно украшен анђелским обра- 
зом — Претпоставља се да је Немања 1196. године 
примио одмах велику схиму, други и најстрожи сту- 
пањ монаштва. Крстоносно је украшавање анђелским 
образом (ликом, схимом) отуда што велики схимник 
носи на плећима тзв. аналав, четвороугаоно платно 
украшено крстовима, који симболише ношење крста 
Христовог, учешће у Христовом страдању ради уче 
ствовања у Христовој вечној слави и победи над 
грехом, смрћу и ђаволом. 


Анастасија монахиња — Са групом жена које 
су приликом Немањине абдикације примиле монашки 
чин, монахиња Анастасија се, по другим подацима, 
настанила у манастиру Свете Богородице у Куршум- 
лији. О томе манастиру: Бурђе Бошковић, Брани- 
слав Вуловић, Царичин град—Куршумлија—Студени- 
ца, Старинар УП—УПП, Београд 1958, 173—180. Над- 
тробна плоча са именом монахиње Анастасије налази 
се у Студеници, у цркви Св. Николе. Како Студеница 
никада није била женски манастир, а задужбина је 
Стефана Немање да буде породична гробна црква, 
могућно је да је то управо гроб мајке св. Саве, камо 
је њено тело пренето из Куршумлије. 


Посни канон — Правила о посту, али можда и 
посебно — правило Великог поста, Четрдесетнице, 
која пада баш у то време (после Благовести). 

После кратког времена — Немања је остао 
у Студеници као монах Симеон од 25. марта 1196. до 
8. октобра 1197, односно, по св. Сави, „две године“ 
заокругљено. О хронологији Немањина живота вид.: 
Ф. Баришић, Хронол. проблеми 31—56; упор. Р. Но- 
ваковић, Четири хронолошка питања из Немањина 
живота, Хиландарски зборник 2 (1971), 19—30. „Крат- 

ко време“ не мора да се тумачи дословно; то је оп. 
шта, апстрактна хронолошка ознака 'за краткотрај- 
ност неког раздобља. 


ОтуБили — Туђиновање је један од основних мо- 
тива источног монаштва. Извор је овог мотива у 
представи о Сину Божјем који, поставши човек, из 
свога — тј. из своје апсолутне божанствености, иде у 
туђину — тј. у свет створени, смртни, у људски свет. 
Син Божји одлази у туБину, у овај свет, да би спасао 
свет. То је његово страдање. Спасење хришћанин 
постиже уживљавајући се у личност и судбу Исуса 
Христа, понављајући у себи његове муке. Теодосијеве 
речи, дакле, имају дубок теолошки смисао, О туБи- 
новању (% еле) као сотериолошком моделу право- 
славног монаштва пише, на пример, св. Јован Ле- 
ствичник, Лествица 27—31. 


Многи од њих остадоше у манастиру — 
Треба запазити да је та група „благородних“, дакле 
српске аристократијс, била оно језгро око кога се 
потом окупља хиландарска обитељ („И сви постадоше 
искусни иноци“). Ту је извор елитног карактера срп- 
ског светогорског монаштва у средњем веку па и 
високе културне улоге коју је после тога основао 
манастир Хиландар одиграо у животу српског наро- 
да у средњем веку. 


Светодршци — Грч. то ховџокрдхорес, они који вла- 
дају у овом свету, који поседују световну власт. 


Адрфат — Институт манастирског права у средњо- 
вековној Византији и Србији. Аделфат (трч. > 
Фбехрфтоу) је куповина издржавања, са давањем извес" 
не суме новца којом су се имали покрити трошкови 
за издржавање самог „аделфатара“ после његова по- 
влачења у манастир, или друге братије (48:40) која 
буду долазила у посету манастиру. 


Меси — Грч Мет = Средина, Средиште, Центар, То 
је у Светој Гори Кареја (Ка Ораховица), где је 
управа Свете Горе на челу са протом. Црква Бого- 
родице је данас тзв. Протатон, из прве половине х 

века (Успение Богородице). Старија је од свих ка- 
толикона (саборних храмова) у Светој Гори. 


Поменик — Поменик (Диптих) је књига у коју се 
уписују имена ради спомињања на светој литургији. 
Уписивање у поменик је са осталим ритуалним пра- 
вима главни део ктиторских права (вид, М. Живоји- 
новић, Ктиторска делатност. 16). 


Иверски манастир — Манастир Ивирон, на север- 
ној обали Светогорског полуострва, при дну дубодо- 
дине која се спушта од Кареје ка мору. Подигли су 
та грузијски монаси (Иверци: грч. тбу ЧВпобу) између 
979. и 985. Трећи по рангу. Вид: Мепёеа, Моште 
Атоз 72. 


Књига живота — Фигуративно, то је „матична 
књига“ царства небеског; „уписати се у књигу жи- 
вота“ значи обезбедити улазак у царство небеско, ући 
У царство Божје, у бесмртни живот, 


Гроб светог Атанасија — Мошти св. Атана- 
сија Атонског налазе се и данас у својој првобитној 
гробници, којој се поклонио св. Сава са св. Симео- 
ном, у католикону манастира Велике Лавре. 


Са светим ктиторима — Ктитори су оснива- 
чи, утемељитељи или велики добротвори манастира. 
Свети ктитор Велике Лавре је, пре свега, сам св. 
Атанасије Атонски, а потом су то византијски цареви 
који су даривали Лавру и чије су се даровнице — 
повеље са златним печатом (хрисовуље) сачувале у 
манастиру до данас, нпр. хрисовуља цара Нићифора 
Фоке из 964, Василија И и Константина УП из 978. 
итд. Вид.: Асіеѕ де Тауга І, 103—106 (Мо 5), 111—114 
(№ 7). 


Лихвар — Немања као монах, онемоћао од старо- 
сти и неспособан за веће и теже телесне подвите, жи- 
ви сада духовно од „камате“ добрих дела што их је 
раније, као владар, чинио. 

Ја за тебе одговарам. — По монашком учењу, 
потпуна послушност духовном оцу ослобађа монаха. 
послушника од одговорности за грех, јер је ту од 
говорност преузео на себе духовни отац. 


стр. 134 Просфора — грч. Просфорђ, место на граници Све- 


те Горе према Хиландару, али на јужној обали пре- 
копута острва Амуљани, где је данас насеље Урану- 
полис. Манастир са пиргом Св. Симеона Богопримца 
није се сачувао, Вид: М. Живојиновић, Светогорске 
келије 106. 


Једне у име оца, а друге у име сина — За. 
право, некима је ктитор био отац — Симеон Немања, 
а другима син — Сава. Односи се, дакле, на оца и 
сина у обичном смислу речи, а не на Оца и Сина 
Свете Тројице. 


Трпезарију осликаше — Симеон и Сава су, по 
Теодосију, дали да се ослика („испише“) манастирска 
трпезарија у Ватопеду. Тај живопис се, на жалост, 
није очувао. 


Метохије — Манастирска имања, ван Свете Горе. 
„Измолише“ од византијског цара Алексија ПТ Ан- 
Бела (1195—1203) зато што је он био суверен на тој 
територији, а метохије су се, као царско добро, нала- 
зиле на територији Византијског царства. На тај 
начин, ктитор је Цар (Василевс), али посредништвом 
Симеона и Саве. 


Цар пријатељ — Алексијева кћи Евдокија била је 
удата са Стефана, другога Немањиног сина и наслед- 
ника на престолу Србије. Стефан се после (око 1207— 
08) оженио Аном, унуком млетачког дужда Енрика 
Дандола. 


стр. 135 Хиландар — О историји Хиландара вид. моногра» 


фију: Д. Богдановић — В. Ј. Бурић — Д. Медаковић, 
Хиландар, Београд 1978. Хиландар се први пүт по- 
миње као грчки манастир 1076, али је био основан 
вероватно још ү Х веку: из 985. је помен неког Геор- 
гија Хеландариоса (Лађаревића); из 1169. је помен, у 
једном протатском акту, „хеландарског“ игумана Ге 

расима. Манастир је опустео 1169, да буде обновљен 
иницијативом и трудом Симеона и Саве 1198. Савина 
посета Цариграду била је почетком те године; ох 
цара Алексија ПІ он добија златопечатни сигилиј 
којим се опустели манастирић Хиландар (Хеландар) 
изузима из власти прота (под којом је био на ос- 
нову златопечатног писма Алексијевог проту од 1195— 
—97) и потчињава Ватопеду ради обнове. О томе, и о 
следећим документима у вези са постанком Хилан- 
дара вил. историјско-дипломатичку расправу Ф. Ба- 
ришића, Хронол, проблеми 31—56. 


Седећи у ћутању — Не значи само ћутати него 
проводити време у исихастичкој „умној молитви“ ( ёу 
105%) са интензивном контемплацијом. Симеон, дак- 
ле, није ћутао од старачке немоћи и ступора, него се, 
напротив, подвизавао ёу ђаода, на највишем ступњу 
умне делатности, не излазећи из своје ћелије, као 
што је и обичај великих схимника и тзв, „затвор- 
ника“, 


Игуман се посаветовао са многима — Игу- 
ман Ватопеда био је тада, према Доментијану (Л. 
Мирковић, Доментијан 61) Теостирикт. Тек је на 
интервенцију светогорског прота Ватопед пристао да 
уступи Србима Хиландар. Теодосије вели да је Вато- 
пед саборном одлуком дао Хиландар Симеону и Сави, 
али то није сасвим тачно, јер је Хиландар Србима дат 
опет непосредном царском одлуком. Са представком 
прота Герасима и целог светогорског сабора с про- 
лева 1198 (документ је сачуван у копији у Хиландару: 
Асіеѕ де СбЏапдаг Мо 3) одлази у Цариград цару 
Алексију монах Никон; он вероватно носи и молбу 
(лом) Симеона и Саве. Сава овом приликом није 
путовао у Цариград — како прича Теодосије. Хи- 
љландар је тако захваљујући светогорској интервен- 
цији код цара добио статус независног манастира по 
узору на грузијски Ивирон и италијански Амалфи- 
тански манастир. Алексије ИТ издаје „златопечатно 
слово“ (хрисовуљу) јуна. 1198. који се документ у 
оригиналу чува и данас; у Хиландару (Асіеѕ де Сһі- 
ћапдаг Мо 4). Према том документу, Хиландар је са 
свима светим местима у Милејама стављен под власт 

и управу Симеона и Саве као потпуно самоуправни 
манастир, „да буде Србима на поклон вечни“ (вид. Ф. 
Баришић, Хронол. проблеми 41 и А.). Завет да Вато- 
пед и Хиландар „љубављу буду један манастир“ чува 
се и данас. Симбол тога је обичај да игуман (одн. 
проигуман, први епитроп) пријатељског манастира 
преузима улогу старешине о слави другог манастира. 


стр. 138 Узевши молитву — „Узети молитву“ значи за- 


тражити и добити од игумана или духовника молит- 
вени благослов одн. дозволу, 


Входу Матере Христа Бога — Храмовна сла- 
ва Хиландара је празник Ваведење Пресвете Богоро- 
дице (увођење Богородице као мале девојчице у Све- 
тињу над светињама Јерусалимског храма), 21. но- 
вембра. 


стр. 139 Као што навикоше од Ватопеда — Није до- 


вољно запажена ни проучена улога Ватопеда, његове 
монашке праксе и типика у организовању монашког 
живота у Хиландару одн. у постанку Хиландарског 
типика св. Саве. Ватопед је, по Теодосију, био модел 


Хиландару. 


Од прота измолише — Према повељи (писму) 
Алексија ПТ од 1195—97, све ово се налазило под үп 
равом светогорског прота. 


Светог Георгија Имологите и Светога 
Николу у Милејама — Свети Георгије Омоло- 
тит (по Доментијану, просто, „Светих Исповедника“) 
у Милејама: то су два поља, а не један манастир. 
Милеје су општи назив за читав крај Свете Горе, на 
источним падинама Вигле, са Хиландаром у средишту. 
Свети Никола је такође у Милејама, али ми није 
познато где се тачно налази. Вид: М. Живојиновић, 
Светогорске келије 64 и нап. 178—179; иста, Мана- 
стири Хиландар и Милеје, Хиландарски зборник 4 
(1978) 7—16. 


А у Кареји ... многе двоспратне Вели- 
је — То су конаци или конак намењен привременом 

боравку Хиланлараца у управном средишту Свете 
Горе. То свакако није Карејска ћелија, о којој је реч 
касније. 


Посла богоноснога Саву — Сава је ишао у 
Цариград тек после Симеонове смрти (13. фебруара 
1199), у пролеће 1199. Тада је добио од Алексија Ш 
златопечатни сигилиј (јуна 1199) којим се. Хиландару 
даје опустели манастир Зиг са другим привилегијама 
(Асіеѕ де СћИапдаг Мо 5). Но, према Баришићу, мо- 
гуће је да прву повељу од јуна 1198. није однео на 
Свету Гору монах Никон, него ју је тек сада однео 
Сава заједно са другом (Ф. Баришић, Хронол. про- 
блеми 47, пап. 45). 


Царским манастиром — Назив одн. ранг „цар- 
ског“ (Вхобииду) манастира добио је Хиландар због 
тога што је основан царским документом као незави- 
сан манастир у Светој Гори, дакле по грчко-византиј- 
ском цару као сувереном ктитору, а не по српским 
царевима, који су му били такође ктитори али сто 
педесет година касније. 


Дом пречисте Богоматере Евергетиде — 
Цариградски манастир Богородице Евергетиде (До- 
бротворке) био је посебно угледан у Византији, али 
и драг св. Сави. О том манастиру вид: В. Јапіп, 
Свортарте ессіёѕіаѕіідие де " Етрте Ђугаште И. 
Тез Евііѕеѕ еі Іеѕ Мопаѕіёгеѕ йе Іа уШе де Сопзгап- 
торе, Рагіѕ 1953, 186—191. Приликом борављења у 
овом манастиру, св. Сава је организовао и надгледао 
превођење Евергетидског типика, припремајући на 
тај начин Хиландарски типик. 


Зиг — Светогорски манастир Зиг (7% 29799) спомиње 
се први пут 1009, а из царске хрисовуље од 1199. види 
се да је у међувремену опустео. Налази се на самој 
граници Свете Горе пема насељу Јерисос, на огран- 
цима Велике Вигле. Сада је у рушевинама, које се 
једва могу препознати. Вид. С. Ненадовић, Хилан- 
дарски метох Зиг и проблем камене пластике Нема- 
њићког доба, Хиландарски зборник 1 (1966) 163—170. 
Златопечатни сигилиј из јуна 1199. није само даров- 

ница којом се Зиг поклања Хиландару него и понов- 
мена ктиторска повеља Хиландару, потврда статуса 
Хиландара као царског манастира. 


Отачаство — Очевина, наслеђе од оца. 


(Стефан) даде многа и најбоља села — Тео. 
досије помиње Стефанову повељу Хиландару од 29. 
септембра 1199. или 1200, којом је Стефан даровао 
Хиландару 14 села у Србији, Не помиње претходну 
Немањину, Симеонову повељу са златним печатом 
(хрисовуљу) из друге половине 1198, којом је Хилан- 
дар и конституисан као српски манастир и ктиторско 
наслеђе породице Немањића. Том повељом Хилан- 
дар је добио првих девет села у околини Призрена, 
али из домена цара Алексија ПІ де Гасјо као његов 
дар. Немањина повеља је до 1896. била у Хиландару; 
поклоњена те године српском краљу Александру 
Обреновићу, доспела је, изгледа, у Народну библиоте- 
ку у Београду, да 1915. нестане приликом пљачке нај- 
драгоценијих рукописа из фонда Библиотеке у току 
евакуације, Њена даља судбина није позната, али је 
могућно да се — као и неки други рукописи из те 
трупе, пронађени после првог и после другог светског 
рата — налази читава негде у Немачкој или којој 
другој западноевропској земљи. Пљачку је извршио 
један официр највероватније о аустроугарске вој- 
ске; један од тих рукописа пронађен је у Дебрецину 
(Мађарска), два у Загребу (Хрватска), два у Даблину 
(Ирска) и десет у Дуисбургу (Западна Немачка). Текст 
Немањине повеље објавио је В. Боровић, Списи св. 
Саве 1—4, а Стефана Првовенчаног А. Соловјев, Хи- 
ландарска повеља великог жупана Стефана (Првовен- 
чаног) из тодине 1200—1202. Прилози за књижевност, 
језик, историју и фолклор 5 (1925) 62—89. 


Многе недовршене ствари — Помишља се 
на то да се „овде крије по свој прилици мисао о 
доцније задобијеној црквеној аутономији и српској 
архиепископији“ (М. Башић, 124 нап. 11). 


Моје кости — Само Теодосије истиче да је пото- 
њи пренос моштију св. Симеона из Хиландара у 
Студеницу извршен по његовој жељи и завештању. 


21 Теодосије (1) 

Ни Сава ни Стефан Првовенчани то не спомињу, али 
тиме и не противрече Теодосију. Немањино завешта- 
ње је код Теодосија условљено Божјом вољом у од- 
ређеном тренутку, а тај тренутак је наступио у окол- 
ностима сукоба између Стефана и Вукана и мирења 
браће (после 1204). 


Анђелским образом украсивши се — Све 
ти Симеон се пред смрт обукао у одежду велике 
схиме, а није тек тада примио тај чин. О тој одежди 
вида: Л. Мирковић, Литургика 11/2, 167—172. Тако оде- 
вен, св. Симеон се причестио, изговоривши потом 
предсмртне речи св. Јована Златоустог (вид.: Ј. По- 
повић, Житија ХТ, 371 — „Хвала Богу за све“). 


Последњој служби за оца — О службама 
приликом смрти, крај самртника и потом над умр- 
лим, вид: Л. Мирковић, Литургика 11/2, 173 и д. За 
монахе је посебан чин. Сава је прочитао у току 
ноћи крај самртног одра Симеоновог цео Псалтир. 


Црквени притвор — Припрата (грч. же), 
западни улазни део храма, предворје храма. По јеру- 
салимском типику, посмртни чинови (литија и по- 
мен мртвих) врше се у притвору, припрати: Л. Мир- 
ковић, Литургика 11/2 176, нап. 2, и 180. 


Икони Христовој — По св. Сави, то је била, ү 
ствари, икона Пресвете Богородице. По предању Хи- 
ландараца, то је мозаична патронална икона Бого- 
родице Одигитрије с краја ХІІ века, византијске 
израде, која се сада налази у манастирском музеју 
у Хиландару. (Репродукцију вид. у монографији 
Хиландар 59). 


Анђелску песму — Симеон је изговорио по- 
следњи стих из Псалтира (Пс. 150, 6). Тиме је, у 
ствари, он сам, појући са анђелима, завршио своје 
предсмртно „последовање“ (чин). 


Уподобивши их крстообразно — Прекрстив- 
ши му руке на прсима. 

Гроб — Мермерни ћивот (саркофаг) у коме су биле 
свете мошти Симеонове налази се у хиландарској 
саборној цркви (католикону) крај улаза у наос, уз 
јужни зид. 


Одслуживши дане његове свете успоме 
не — По типику, у трећи, девети и четрдесети дан 
после смрти: Л. Мирковић, Литургика 11/2, 179. 


стр. 146 Туђим се назва — Јеванђеље гледа на матери- 


2 


јална добра, у начелу, као на нешто што не може 
бити у својини људи. Све је на свету Божје; човек 
над стварима има само право коришћења и управ- 
љања, а не право својине. Човек је само „економ“. 
Својина се не признаје друкчије до као руковање 
Божјим средствима и општим, заједничким добром. 
Богатство једнога је само фонд из кога треба да 
живе они који не поседују ништа, сиротиња. Основни 
елементи овог схватања налазе се у причи и пово- 
дом приче о неправедном приставу (економу) у Лк. 
16, 1—13, и у илустрованој причи о богаташу и Ла- 
зару у Ак. 16, 19—31. 


Ћелију за ћутање — То је тзв. „мачалница“ (грч. 
3$ ћазужатђроу), зграда у којој је монах — сам или 
са још једним или двојицом — имао да проводи жи- 
вот у нарочито строгом режиму поста и молитве, 
то тзв. „скитском правилу“, о коме вид: Л. Мирко- 
вић, Скитски устави светог Саве, Братство 28 (1934) 
52—67. Карејска испосница је и данас на свом месту 
и у истој функцији. О њој: С. Ненадовић, Архитек- 
тура Хиландара. Цркве и параклиси, Хиландарски 
зборник 3 (1974), 174—178. У припрату ове цркве 
улази се са јужне стране, јер је западна страна 
цркве до саме стене. Између тог западног зида и 
стене је мали узан замрачен простор, за који се ве- 
рује да је био пребивалиште св. Саве док још 
није сазидао испосницу. Црква је посвећена св. Сави 
Јерусалимском, патрону св. Саве Српског; његово 
житије: Ј. Поповић, Житија ХИ, 129—170. За живот 
у испосници св. Сава је написао посебно правило, 
тзв. Карејски типик; последње издање овог доку- 
мента из 1199, који се чува у Хиландару са личним 

потписом (аутограмом) светог Саве, приредио Д. Бог- 
дановић: Карејски типик, Београд 1984 (факсимилно 
издање у колору, дипломатичко издање текста, нов 
превод на савремен језик и студија). 


Сваки дан сећање на смрт умираше — 
О сећању на смрт у том духу, као о „свакодневној 
смрти“, писао је св. Јован Лествичник у Лествици, 
делу које је у православном монаштву било једна 
од најчитанијих књига. Вид.: Лествица, Београд 1963, 
68—71. 


Поновном рођењу — То је „поновно рођење“ 
(грч. ў ладеуусууцои) ү васкрсењу из мртвих и у 
духовном бићу, а не палингенеза у циклусу реинкар- 
нације, поновног утеловљења у другом човеку или 
уопште у другом телесном бићу. 


Светитељством — Архијерејским чином и служ- 
бом. 


Законоположења Христова — Канони, про 
писи православне цркве, по њеном предању, засни- 
вају се на „здању“ апостола, т]. на традицији Хри- 
стовог учења примљеног преко апостола и њихових 
законитих наследника — епископа. Отуда су закони 
цркве, у крајњој линији, по њеном учењу, закони 
Христови. # уоџодва(а тоў Хр:ато5, 


стр. 148 Виђење — Натприродна, мистичка или, по пра- 


вославној богословској терминологији, благодатна 
категорија (ђ раіс, Й ӧлтхсіи). У овом случају, то је 
визија у којој се св. Симеон јавља Сави са посмрт- 
ном поруком. Теодосије је одлично упућен у тана- 
ности православне теологије: по једном теолошком 
мишљењу, у визији се заправо не јавља непосредно 
дух умрлога већ је то само његова ,појава(т® офуткаџх) 
иза које може бити Бог, али и Баво. Овде је у 
облику појаве Симеонове говорио са Савом сам Бог 
(„Небески“). Није јасно, да ли је то било снови- 
Бене или визија у будном стању, у екстази. Биће 
да је сновиђење: Сави се Симеон јавља „једне ноћи“, 
и Сава потом „долази к себи“ од виђења, али „уста- 
је са рогозине“, тј. са простирке на којој се спава. 

точном монаштву је од памтивека било својствено 
да негује духовни разговор подвижника у размени 
искуства и ради поуке. У свакој широј монашкој 
средини (египатски Скит, Синај, Палестина, Света 
Тора итд.) било је великих духовника које су други 
монаси посећивали да чују њихову богомудру реч. 
Православно монаштво, у својим крајњим усамље- 
ничким, пустињачким видовима, носи ипак обележје 
саборности; у молитвеном општењу са другим под- 
вижницима остварује се јеванђелски закон љубави и 
смерности. Треба запазити да је св. Сава, по Теодо- 
сију, и на тај начин уклопљен у динамичан духовни 
живот Свете Горе. С друге стране, Сава је овде и узор 
делатне љубави. Његов монашки подвиг није само 
у молитвеном тиховању него и у веома практичном 
раду за друге: „да чамац направи, или да кућу 
сазида...“ 


Каракал — Манастир Светих Апостола (Петра и Па- 
вла), који је основао неки Никола Каракал(ос) у 
ХІ веку, можда у време владавине Романа ТУ Дио- 
тена (1068—1071), када се помиње у неким докумен- 
тима: Мера, Моииё Атћоз 33, 62, 74. Манастир се 
налази на источној обали Полуострва, око 7 км. 
од Ивирона према Лаври. Сава је својим откупом 
и доживотним старањем постао „други ктитор“ Ка- 
ракала. О установи „другог ктитора“ вид. С. Троиц- 
ки, Ктиторско право у Византији и Немањићкој 
Србији, Глас СКА 167 (1935), 97 и д. 


стр. 150 Ксиропотам — Манастир Светих Четрдесет Муче- 


ника, на 250 м високом платоу изнад морске увале и 
пристаништа Дафни, на западној обали, на путу за 
Кареју. Један од најстаријих манастира на Атосу, 
свакако из Х века — чак старији од Велике Лавре. 
Испрва је посвећен св. Нибифору (Мепёеа, 
Мошти Аіһоѕ 62, 73). Назван је по грчком топониму 
Етропотаџос Сұва Река. Вероватно је основан за вла- 
де византијског цара Романа І Лакапена (920—944) 
на темељима једне још старије лавре; оснивач му 
је можда неки Павле, који је 959. имао једну од 

водећих позиција на Атосу, а умро крајем Х века, 
и који је основао још и „монидрион“ (мали манастир, 
манастирић) на месту данашњег Светог Павла (Меп- 
Че, Мошти Агһоѕ 60—61; упор. Асіеѕ де Хегоро- 
{атои Г, Зи д; први аутентични документ који се 
односи на Ксиропотам је из 956. године). По Теодо- 
сију, Сава је обновио Ксиропотам па је чак дао да се 
католикон овога манастира живопише. Сава је свакако 
обновитељ манастира (о томе говори и Доментијан). 
О кризи Ксиропотама сведочи и податак у једном 
ксиропотамском акту из 1200 („током дуго времена 
изложен сукцесивним невољама и тешкоћама...“, 
Асјев де Хёгоройатои Мо 8, 3—4). У документу из 
1270—74. помиње се већ као обновљен и то као ма- 
настир посвећен Светој Четрдесеторици Мученика — 
као што пишу Доментијан и Теодосије, Вид: М. Жи- 
војиновић, Ктиторска делатност 19. 


Филотеј — Манастир Филотеј налази се на пола 
пута између Ивирона и Каракала, мало повучен од 
обале на стеновитим падинама Атоса. Основао га је 
свакако пре 1015, а вероватно још у Х веку, неки 
пустињак Филотеј (Ф:л6деос Богољуб) о коме се 
иначе ништа не зна: Мепаега, Мои! Атћоз 33, 62, 75; 
упор. Ас!ез ди Ргӧѓаїоп 90. Први пут се 1015. године 
среће потпис „Георгија монаха и игумана манастира 
Господина Филотеја“. Теодосијева прича, очигледно, 
не може се односити на оснивање Филотеја; и овде 
је сигурно реч о обнови, као и у случају Ксиропо- 
тама. Манастир се, наиме, престаје помињати после 
1169, па се с разлогом претпоставља да је био разорен 
последњих година ХИ века, тако да га је требало 
сасвим обновити (М. Живојиновић, Ктитор. делатност 
20). Занимљиво је да Доментијан, који говори о Са- 
вином ктиторству у Каракалу и Ксиропотаму, уопште 
не помиње Филотеј. 





Телесне свеспаљенице— Свеспаљенице су глав- 
не старозаветне жртве (грч. 10 бухиау џсла), у ко- 
јима се спаљивала на жртвенику цела животиња одн. 
цео плод. Овде је и реминисценција на библијско 
место: „Милости хоћу, а не прилога“ (Мт. 12, 7, пре- 
ма Ос. 6, 6). 

стр. 151 Стојање с леве стране — Реминисценција на 


Христово казивање о последњем суду, када ће сви љу- 
ди бити разврстани на праведнике („овце“, с десне 
стране) и грешне („козе“, с леве стране): Мт. 25, 
31—33 и даље. 


стр. 152 Дан успомене — То је свакако дан годишњице 


Симеонове смрти у Хиландару, 13. фебруара 1200 
(ако се прихвати наведено, веома аргументовано Ба- 
ришићево датирање Немањине смрти 1199). Тај дан 
је Сава по обичајима православне цркве изабрао за 
„канонизацију“ св. Симеона, о чему Теодосије и 
прича у овом одељку. Због значаја самог чина, и да 
би канонизација добила одмах саборну и свеправо- 
славну верификацију, позван је прот Дометије Јеру- 
салимац са целим Свештеним сабором Свете Горе и 
другим чувеним атонским духовницима. Чин је у 
Хиландару почео „навечерјем“, појањем код гроба 
„за спомен узакоњено од псалама“, што само по 
себи већ не би могло да упућује на панихиду (пара- 
стос), која се врши ујутро после литургије, а не 
увече. Пре ће то бити заметак култних текстова са- 
моме св. Симеону, певаних на вечерњи. 


стр. 153 На пиргу — Први траг да је одмах, са зидањем 


манастира, подигнут био и пирг, садашњи велики 
Пирг светог Саве у Хиландару, који је једним делом 
сачувао своју примарну конструкцију (обнављан и 
дозиђиван више пута). 


На своме језику — Сава је са својом, тј. хи- 
ландарском братијом обавио на српскословенском је- 
зику „јутарња славословља“ тј. јутрењу (на другом 
месту стоји „свеноћно бденије“) док је прот са оста- 
лима имао да служи на грчком језику јутрењу у 
цркви (саборном храму), но опет „пјенија прикладна 
спомену“, па се и ту може видети заметак најста- 
ри]е службе св. Симеону за 13, фебруар. Прот са 
осталима појали су потом на јутрењу „установљено 
за спомен светога“ — најјасније сведочанство да се 
ради о примарним, у исто време прелазним култним 
текстовима; певани на грчком, то су могли бити и 
тав. „општи“ или типски, формуларни химнографски 

текстови из минеја општака. Но, то је, у сваком 
случају, прелазни и почетни стадијум, јер се још 
увек моли за покој душе умрлога. Сава закључава 
цркву и кључ даје проту, да би се избегла сумња 
у превару када из ћивота св. Симеона буде потекло 
чудесно миро (мирисно уље). То су, дакле, елементи 
опрезности ради веродостојности самог суда. 


стр. 154 Знаменова сва своја чула — Приликом све- 


стр. 155 


те тајне миропомазања помазују се, симболично, 
„сва чула“, тј. у знаку крста на челу, очима, ноздр- 
вама, устима, оба уха, прсима, рукама и ногама 
(А. Мирковић, Литургика 11/2, 60). Но овде се није 
могло радити о светој тајни миропомазања, него о 
ритүалној радњи која се могла вршити по узору на 
помазивање освећеним уљем (јелејем) — опет у чину 
крштења, непосредно уочи погружавања у освећену 
воду, у знаку крста на челу, прсима и леђима, уши- 
ма, рукама и ногама (Л. Мирковић, Литургика 1/2, 
48). Чудесно истицање мира, са исцељењима, један је 
од могућих елемената „прослављења“ светога, тј. 
канонизације у православној цркви. 


Где беше на зиду насликан лик светога 
— Иконографски важан податак: примарни слој жи- 
вописа у Хиландару морао је, дакле, да има фреску 
са ктиторским портретом св. Симеона Немање, који 
је рађен био управо као портрет — према живоме 
и присутном Симеону. 


Божаствену свету службу — Свету литур- 
гију, вероватно литургију св. Јована Златоустога. 


Писмено житије — Непосредан податак о томе 
да је Сава написао прво житије св. Симеона, као 
култни текст који ће се читати у склопу празновања 
св. Симеона „са светима“. Ове последње речи су, за- 
право, обичајна, књижевно-литургијска православна 
формула канонизације. Житије је, значи, морало на- 
стати још у Хиландару. Не може се сигурно тврдити 
да је то било која од сачуваних верзија Житија све- 
тог Симеона из тога најстаријег периода (верзија 
Хиландарског типика — непотпуна, или верзија Сту- 


стр. 157 

деничког типика — потпуна, или можда и само Про- 
лошко житије светог Симеона у својој најстаријој, 
нестиховној верзији, којој се не зна ни аутор ни 
тачно време настанка!). 


Попразништвом — Попразништвом се у право- 
славној литургици називају дани (или дан) у које се 
поново прославља догађај празника: последњи дан 
„люпразништва“ је тзв. „оданије“ (грч, ў бтбдос:). 
Вид.: Л. Мирковић, Хеортологија 15—17. Тада се по- 
навља цела служба или се певају само главни тексто- 
ви, што зависи од ранга празника. Овде се вероватно 
радило само о симболичном „попразништву“, које се 
састојало у „поукама духовним“, изреченим после 
завршене службе и чуда које се тада догодило, 


Прот Дометије звани Јерусалимац — 
„Јерусалимац“ свакако по томе што је пре доласка 
у Свету Гору био у Јерусалиму, као монах у мана- 
стиру Св. Саве Јерусалимског, или можда по томе 
што је у Светој Земљи и Јерусалиму био као ходо- 
часник (у овом другом случају, што је вероватније, 
то је синоним за „Ходочасник“, „Хаџија“). Прот До- 
метије је историјска личност: Асіеѕ ди Ргбгајоп 133; 
у акту из Кутлумуша, Мо 2 из 1257, налази се спомен 
„онога прота освећенога господина Дометија Јеруса- 
лимца“. По Теодосију, прот Дометије се „удостојио 
да има благодат божаственог Духа“, што би могло 
значити да је Дометије уврштен међу свете или бар 
то, да је у питању био можда само локални свето- 
торски култ. 


Водитељ ка богозвању — Богозвање (грч. 
ў Әсохдсіх) је уопште Божји позив људима за цар- 
ство небеско, позив за бесмртност, вечни живот. 
Бити „водитељ ка богозвању“ (стсл. „наставник“) зна- 
чи предводити људе на путу спасења, ка царству не- 
беском. 


Благочашће — Благочашћем се назива побож- 
ност (грч. ў ебоёВеш,) али права побожност, права 
вера. У том смислу ово је и синоним ортодоксије, 
православне вере, православља. 


ЕО 


стр. 158 

Хотећи се благословити од њега — Сава 
као обичан монах није могао благосилати. Тек се 
рукоположењем добија способност благосиљања, које 


није само етикецијска радња него својеврсни свеште- 
ни чин. 


Епископ јеријски — Епископ малог места Јери- 
соса, на западном прилазу Светој Гори, а на север- 
ној обали, има и данас основну архијерејско-литургиј- 
ску власт на Атосу, који је, иначе, под непосредном 
Ауховном влашћу цариградског, васељенског патри- 
јарха. Стога се тај епископ код Теодосија и помиње 
као „епископ Свете Горе“ (стр. 78). 


Црква великомученика Димитрија—Глав- 
ни храм у Солуну, из ҮІ века, не рачунајући кате- 
дралну византијску цркву Свете Софије; у цркви 
Св. Димитрија чувају се мошти св, Димитрија Миро- 
точивог, заштитника солунског града. Ћивот св, Ди- 
митрија налази се у једном параклису на северној 
страни нартекса велике солунске базилике, Житије 
св. Димитрија вид. Ј. Поповић, Житија Х, 563—579, 
под 26, октобром. Видети и књигу Ф. Баришића, Чуда 
Димитрија Солунског као историјски извори, Бео- 
град 1953. 


Свој манастир у Филокалији — Манастир 
Филокал (према грч. Фоо, Фобишко) помињу 
и Доменти]ан (А. Мирковић, Доментијан 121) и Тео- 
досије на овом месту. Познат је и по другим визан- 
тијским изворима ХПІ и ХІУ века као један од 
тлавних духовних центара у Солуну (В. Јапіп, [25 
68565 ет 1е5 топаѕіёгеѕ йеѕ втапах сетғеѕ Ђугапип5, 
Рагіѕ 1975, 418—419). Угашен је и разорен после 1405, 
тако да се данас не може више одредити ни место 
на којем се некада налазио. Видети о томе посебну 
студију Ане Цитуриду, Манастир Филокал у Солуну, 
Сава Немањић — Свети Сава, Београд 1979, 263—268. 
Нема разлога за чуђење нити за спекулације неких 
историчара поводом тога што је Сава у Филокалу, 
које је тада наводно у рукама латинских калуђера 
Темплара (М. Динић, Доментијан и Теодосије, При- 

лози КЈИФ 25 (1959), 7), јер је манастир у време 
посете св. Саве ипак у византијским православним 
рукама, а највероватније да у самом манастиру ни- 
када нису ни живели католички монаси. Упор. М. 
Живојиновић, О боравцима Светог Саве у Солуну, 
Историјски часопис 24 (1977), 63—71. 


Митрополиту тадашњем Костандију — 
Солунски митрополит је тада Константин Месопота- 
мит (око 1198—1199. и од 1203). 


Благонарочити дани светога празника 
— „Празник“ би у начелу могао бити сваки Господ“ 
њи или Богородични празник, но овде се мисли веро- 
ватно на Пасху (Ускрс, ў Фортђ раг ехсеПепсе). Епи- 
тет „благонарочити“ (грч. 201105) има уопште сваки 
велики празник: Л. Мирковић, Хеортологија 8—9. 
Сава је произведен за архимандрита највероватније 
крајем 1200. или 1201. године. 


стр. 159 Саслужабник бескрвне службе — „Бескрв- 


на жртва“ је литургија. „Саслужабник је учесник у 
чину евхаристије одн. литургије. У овом случају то 
значи да је Сава, као јеромонах, служио свету ли- 
тургију са поменутим епископима. На тој литургији 
је „наречен“ за архимандрита, заправо произведен за 
архимандрита. Чин овог произвођења се по типику 
заиста свагда врши на литургији, посред храма, за 
време малог входа са јеванђељем, као што то бива 
и са одликовањем надбедреником („надбедреницом“). 
О томе: Л. Мирковић, Литургика 11/2, 127—129. 


Светитеља својега — И на овом месту, и 
уопште у свима српским старим текстовима, „све- 
титељ“ је архијереј, епископ, а не светац („свети“). 
Наравно, то може бити „свети светитељ“, тј. канони- 
зовани архијереј, као нпр. Три светитеља (Три јерар- 
ха — Василије Велики, Григорије Богослов и Јован 
Златоусти). Овде Стефан позива свог, тј. рашког епи- 
скопа. Рашка епископија је стара епархија Охридске 
цркве. 

Мржњу браће — О сукобу између Стефана и Ву- 
кана, који је избио већ 1202, да борбе буду окончане 
1204. или 1205. вид. Историја српског народа 1, Бео- 
град 1981, 268—270 (С. Бирковић). 


Посредник њиховој мржњи — Теодосије ми- 
сли, као што потом изричито и каже, на ђавола. 
Излаже у неколико редова целу православну демоно- 
логију и амартиологију: Ђаво, демон гордости је из- 
вор и почетак сваког зла у историји као и у животу 
појединца. 


Исток — запад — Српске земље се у сред 
њем веку традиционално посматрају у односу на Ви- 
зантију, која је Исток, као „западне“ земље, Сава је 
повео са собом из Свете Горе не само Србе монахе 
него и Грке, вероватно баш оне Грке који су били 
сведоци Симеонова чуда о спомену 13. фебруара 
1200. Теодосије то тумачи намером св. Саве да се 
глас о чуду, које ће се десити у Србији са моштима 
св. Симеона, рашири по целом византијскоправо- 
славном свету. Пренос моштију св. Симеона у Сту- 
деницу био је најраније 1204, а најкасније 1206. го- 
дине. У сваком случају убрзо после пада Цариграда 
и Византије у четвртом крсташком рату 
(1204). 


У светим саветима својим — Бог је славан 
у свакој својој провиденцијалној, промислитељској 
одлуци („савет“ према грчкој речи ў 8054, одлука). 


Црнорисцима — Монасима, свакако монасима 
манастира Студенице. 


Клиром црквеним — Са целокупним саставом 
свештенства и монаштва рашког одн. студеничког. 


Прикладне песме — Опет мора да је реч о 
култним песмама посвећеним св. Симеону (тропа- 
рима, стихирама итд.). 


Царске багренице — Порфирни огртач који је 
носио као владар-автократор (самодржац). 

Спомен његов празновавши — Судећи по 
овом месту код Теодосија, пренос моштију св. Си- 
меона могао је бити окончан тек 13. фебруара 1205. 
(одн. 1206). Светогорци су сачекали да одслуже и 
службу о дану спомена св. Симеона 13. фебруара, 
после чега су се вратили у Свету Гору. 


Не даде сна сво] им очима — Ремиписцен- 
ција на Псалам 131, 4, 


Призивајући Пречисту — Свакако и зато 
што је Студеница посвећена Пресветој Богородици, 


Истинитом Христу итд, — Веома згуснуто али 
јасно догматско образложење или основа за чудо 
које Сава ишчекује, молећи се за то, Чудо миро 
изливања овде поготово треба да има сотериолошки, 
а зато и мисионарски смисао. Избија у први план 
Савино старање о просвећивању српског народа пра- 
вослављем, светлошћу ортодоксне хришћанске вере. 


Да се удари у било — Билом или клепалом 
позива се на ноћна и дневна богослужења: на удара- 
ње у било сви монаси се окупљају у католикону 
ради молитве, Теодосије овде још раздваја „јутарње 
песме“ и „славословља ка Богу празнично за спомен 
преподобнога“ под овим славословљем треба разуме- 
ти првобитно језгро службе св. Симеону, можда оне 
Савине која се данас чува у рукопису ХШ в. у 
Архиву САНУ у Београду. 


Светињу над светињама — Олтар се овде 
назива тако по аналогији са „светињом над свстиња- 
ма“ Јерусалимског храма одн. старозаветне Скиније: 
најсветији део храма. 


Служба за свога оца — И поред увођења кул- 
та св. Симеона, још укрштено с тим теку уобичајене 
посмртне службе и чинови, 


Није могао да узгласи народу — Теодо- 
сије мисли на уобичајене „возгласе“ на светој литур- 
тији, која је била у току. Велико узбуђење, и његово, 
и Стефаново, и целога присутног народа, због чуде- 

сног догађаја, почело је да смета нормалном, свеш- 
теном вршењу литургије па отуда таква реакција св. 
Саве. 


Слика на зиду — Поред казивања о чуду, које 
је идентично са оним у Хиландару, ово место је 
важно сведочанство да је и примарном слоју стү- 
деничког живописа био ктиторски портрет св. Симе- 
она не само у цркви него и у „трапези“ (трпезарији). 
То значи да је трпезарија већ тада, до 1204—06, била 
саграђена и живописана. Трпезарија светог Саве (тач- 
нији назив је, чини нам се, трпезарија св. Симеона) 
последњих година је веома успешно рестаурисана; на 
жалост, никакав живопис се није сачувао. 
Новом Израиљу — Српска житија развијају схва- 
тање о српском народу као народу библијском, као 
о „новом Израиљу“. Открива се у томе и месијанска 
идеја о Србима као носиоцима централне библијске 
поруке, као „изабраном народу". То је, међутим, хри- 
стијанизована идеја, ү којој се сваки хришћански, по- 
крштени народ јавља као „изабрани народ“ Божји. 
Тиме се хоће рећи само то да својим крштењем и 
харизматичким животом у цркви српски народ стиче 
све атрибуте новозаветног оствареног месијанства, 
новозаветне „изабраности“. 


Узевши реч итд. — Прва Савина проповед у Ср- 
бији. Теодосије, као и Доментијан, наводе Савине 
проповеди у својој, реторско-хагиографској обради, 
што се види већ из чињенице да исти говори Савини 
гласе у Теодосија сасвим друкчије него у Доменти- 
јана. С разлогом се, ипак, претпоставља да су идејс 
тих говора аутентичне Савине идеје. То се потврђује 
управо упоредном анализом Доментијанових и Теодо- 
сијевих верзија. Разлике су у обради, у реторском 
ткиву; мисли су истоветне. Поготово се то потврђује 
упоредном анализом садржаја изворних Савиних 
текстова са овима у Теодосија и Доментијана. 


Примљен у Авраамове станове — Правед- 
ници после смрти одлазе ка Аврааму, библијском 
праоцу који се одликовао вером и гостољубљем. По 
Христовој причи о Лазару и богаташу, Лазар правед- 

ни је ү „крилу Авраамову“ (Ак. 16, 19—31). Тако и 
св. Симеон, који је дарежљивошћу и гостољубљем 
заслужио да буде у Авраамовим дворима, остварујући 
лик потпуно супротан немилостивом богаташу из 
јеванђелске приче. 


Духове одгони — Зле духове, демоне, Баволе. 


Умиљења — Умиљење (стсл. умиљеније, грч. йхот- 
дум) је нарочито душевно стање под дејством 
свести о греху и осећања греха, али прожето сазна- 
њем да Бог у својој љубави прашта. Умиљење је, на 
тај начин синтеза страха и љубави, туге и радости, 
али синтеза у којој доминирају љубав, нада, вера, 
умирење, усхићење Богом — његовом љубављу, лепо- 
том, мудрошћу. 


Отпусти сабор — Сабор у овом случају молит- 
вени литургијски скуп (й одухек) а не неко државно 
тело. 


Повратак у Свету Гору — По Теодосију и До- 
ментијану, св. Сава после преноса моштију св. Симео- 
на хоће да се врати у Свету Гору. Сваком правом 
Светогорцу, без обзира на чин, и данас је неподнойт- 
љива мисао да напусти Свету Гору или да се, одла- 
зећи из ње по каквој потреби, не врати у њу. То, 
дакле, код Савиних биографа није фраза и Сава је 
заиста тако морао да мисли. Али на упорно мољење 
Стефаново, Сава остаје тада у Србији као студенички 
архимандрит. 


Да узакониш — Сажето изражена суштина миси- 
је св. Саве, стављена у уста Савиног брата Стефана. 
Сава је настављач онога што је започео, а није стигао 
да доврши, св. Симеон Немања. 


Оскрбити — Ожалостити, нанети бол. 


Лавра Светога Симеона — Лавра је уопште 
велики, матични манастир читавог низа других мана- 
стира, матица целокупног монаштва једне области 
(као Лавра Светог Саве Јерусалимског, Велика Лавра 
итА.). 

стр. 172 Пре светитељства — Пре него што је хирото- 

нисан за архијереја, тј. за архиепископа, 


Тројицу разумно свима казиваше — То не 
значи да је Сава покушавао да тајну Свете Тројице, 
централни догмат хришћанске цркве, свима објасни 
рационално, у складу са здравим разумом. „Разумно“ 
(стсл. разоум'но грч. деоууостев) значи — у духу и на 
основу својега богосазнања, према богосазнању цркве. 


Свима заповедаше — Као и пре овога, Сава је 
у својим мисионарским апостолским проповедима 
товорио углавном на тему тријадолошког догмата, 
догмата о Светој Тројици. Ту је подвучен карактер 
тзв. ипостасног, личног односа међу лицима Свете 
Тројице, а посебно да „Дух Свети од Оца исходи“. 
Овом последњом формулаци]ом истиче се да Дух не 
исходи и од Сина, како је по римокатоличком латин» 
ском учењу (ЕШодие). Јасна је антилатинска мотива- 
ција ових проповеди св. Саве, 


Обичаји... по апостолском суђењу — Под 
тим се подразумева завођење таквога правног поретка 
који се заснива на предању апостолских канона. Зна- 
чи да је још пре добијања аутокефалности, Сава по- 
чео да уводи у Србији, и у цркви и у „отачаству“, 
византијске обичаје и законе, као и типик визан- 
тијске цркве. 


Предања... која у Светој Гори навиче — 
Узор српском монаштву је светогорско монаштво. Ту 
је Теодосије сасвим изричит. 


О чему није време да се говори — Можда би 
пре требало превести: „о чему нема времена да се 
говори“. Задржали смо приликом редиговања Мир- 
ковићеву интерпрстацију, јер се ово место може и 
тако разумети. 


Велику цркву... у Жичи — Манастир Жича је 
подигнут још 1208, као задужбина Стефана Првовен- 
чаног, али је у томе учествовао и св. Сава као архи- 
мандрит Студенице; живописана је жичка црква, и 

коначно „украшена“ тек 1220. Храм Жиче посвећен 
је Вазнесењу Господњем (Спасовдан, у четрдесети дан 
после Ускрса). „Великом црквом“ назива се, по визан- 
тијској традицији, црква одн. манастир где се налази 
седиште поглавара аутокефалне цркве. Отуда — на- 
равно тек од 1219 — синоним за Жичу. Други назив 
Жиче, из истих разлога, после 1219, „Архиепископија“. 
После премештања седишта српске цркве у Пећ, 
„Великом црквом“ се назива Пећки манастир одн. 
Манастир Пећка патријаршија. Од новијих радова о 
Жичи вид: М. Кашанин — Б. Бошковић, — П. Ми- 
јовић, Жича, Београд 1969; Б. Кораћ, Свети Сава и 
програм рашког храма, Сава Немањић — Свети Сава, 
Београд 1979, 231—244; В. Ј. Бурић, Свети Сава и 
сликарство његовог доба, тамо 245—261. 


Многе раднике... из грчке земље — Новија 
истраживања дају за право овом казивању Теодосија. 
У зидању и украшавању Жиче, насупрот ранијем 
мишљењу Милоја Васића, учествовали су и грчки 
мајстори. Вид. нав. радове Кораћа и Бурића. Тај 
рад пада у 1208. или 1209. годину. 


стр. 174 Мандија — Широки горњи монашки огртач, део 


одеће схимника (и малог и великог). Вид: А. Мирко- 
вић, Литургика 11/2, 167—172. 


Падањем на земљу — Великим поклонима, ме 
танијама. 


Одаждив — Одаждити (од дажд, киша) значи на 
квасити, залити као даждом, као кишом. 


Слове — Старински, црквенословенски вокатив јел“ 
нине од речи Слово (грч. 5 46106) Син Божји, друго 
лице Свете Тројице („Реч Божја“). Први део молитве 
је, иначе, сав саздан од веома тачних, сажетих догмат- 
ских формулација, као и библијских реминисценција. 


стр. 175 Нов народ — Српски народ, који се тек сада, по 


доласку Савином и његовим мисионарским радом 
у Студеници, истински обратио ка Христу те доживео 
своју духовну и егзистенцијалну „обнову“ (грч. 7 
Фмажафусаие) назива се овде „новим“ (уёос, што значи и 

„младим") као што се уопште тек крштени људи 
називају „новим“, „младим“ народом (грч. уебротос). 
Упор. и објашњење појма „Нови Израиљ“ уз стр. 88. 


Отрока — Младића (према првобитном и основ- 
ном значењу те старословенске речи), а не „отрока“, 
роба. У овом другом значењу то је категорија соци- 
јалног статуса у средњовековном српском феуда- 
лизму. 


О напрасно} смрти Стрезовој — О бугар- 
ском властелину Добромиру Стрезу, блиском рођаку 
бугарског цара Борила (1207—1218), који се због сво- 
јих политичких амбиција одметнуо од цара и ста- 
вио под заштиту српског великог жупана Стефана 
Немањића, вид.: Историја српског народа 1, Београд 
1981, 298—299 (Б. Ферјанчић). Стрез је Борилов рођак. 
према новијим истраживањима; раније се сматрало 
да је рођак претходног цара Калојана (1196—1207). 
У Просек се повукао 1208; то је утврђени град У 
клисури Вардара (Демир Капи]а). Изневерио Стефана 
и приближио се Борилу као и епископском деспоту 
Михаилу. Догађај о коме прича Теодосије догодио се 
1212 (према ранијим истраживањима 1214). 


Рођак Калојана цара загорског — Стрез 
је Борилов рођак према новијим истраживањима. 
Калојан је иначе нападао византијске територије за 
латинске владавине у Цариграду (после 1204). „За- 
торјем“ се у старим српским рукописима назива 
Бугарска. Овде Теодосије бележи предање о избав- 
љењу Солуна још једним чудом св. Димитрија Солун- 
ског. О традицији ових чуда, из ранијег периода, вид.: 
Ф. Баришић, Чуда Димитрија Солунског као исто- 
ријски извори, Београд 1953. 


Тулац — Тоболац, торба у којој се носе стреле. 
Гот — Бугарин, 

Светим јеванђељем... за брата — Стефан 
се, по овом податку, побратимио са Стрезом. „Чин 


братостворенија“ вршио се над јеванђељем као са- 
кралним сведоком ове нове духовне везе. 

стр. 19 Око две стотине сежања и више — Сежањ 


или лакат, аршин, има око 70 цм; 200 сежања = 
око 140 метара. 


стр. 184 Умиљено — Потресен страхом и кајањем. 


стр. 186 Начелствујући — Као старешина. 


стр. 187 Правило... узаконивши — Тиме је обухва- 


ћено све што се односи на уређење манастирског 
живота у Студеници, према томе и Студенички типик, 
који је Сава у овом раздобљу и написао, вероватно 
1208. Типик је, уз мања прилагођавања, скоро истове- 
тан са Хиландарским типиком, а сачуван је у позни- 
јем препису из 1619. године. Издао га је В. Боровић, 
Списи св, Саве 19—150, но само у облику варијаната 
уз Хиландарски типик; пре тога је овај типик издао 
посебно К. Јиречек у Гласнику Српског ученог дру- 
штва 40 (1874), 132—181, Лазар Мирковић је превео 
само варијанте, према Боровићевом издању. 


Дође у Свету Гору — Овај први повратак Са- 
вин у Свету Гору пада у 1217. годину. У литератури 
је доста раширено мишљење да Сава одлази из 
Србије у знак протеста што Стефан те године прима 
краљевску круну из руку папског легата из Рима. 
По Доментијану (Л. Мирковић, 136—137), то Сава 
шаље епископа Методија у Рим и тражи, те и до 
бија круну за Стефана, да га потом у Жичи њоме 
сам он крунише. Теодосије о томе не говори ништа. 
По њему, једини мотив Савиног одласка је неуто- 
љива духовна жудња за Светом Гором. 


стр. 188 Првој ћелији за ћутање у Кареји — То је 


свакако Карејска ћелија (испосница), „прва“ зато 
што ју је св. Сава подигао за време својега првог 
боравка у Светој Гори. 


Помишљаше на грех свој — Постоји мишље- 
ње да је престанак мироточења у Студеници, као и 
одлазак св. Саве из Србије, последица Стефановог 
латинског крунисања, па се и ү овом помену „греха“ 
његовог види алузија на то. Код Теодосија је то, ме 





стр. 189 


стр. 190 


стр. 191 

Бутим, опште место житијне психологије. Иза тих 
речи не мора стајати никакав стварни, поготово не 
политички грех. „Грех“ је овде уопште грех или 
грешност, што их сваки човек носи као узрок сва- 
кога његовог зла и сваке његове несреће. Па и пре 
станак мироточења био је само знак, опомена да 
треба испитати своју савест како би се у греху на- 
шао узрок. 


У свима изворима — Из мермерне раке (ћи- 
вота) и из ктиторских портрета — фресака у цркви 
и трпезарији. 


Богољубљем и брата својега омрзну — 
Башић вели да се „по овом јаком изразу види да је 
св. Сава заиста био веома љут на Стефана због ње- 
гова попуштања католицизму“ (стр. 174, нап. 5). За 
тим се поводе и други (нпр. Д. Павловић, Стара сри- 
ска књижевност 1, Н. Сад — Београд 1966, 429). Из- 
раз је, међутим, из јеванђеља: „Ако ко дође к мени, 
а не мрзи на својега оца, и на матер, и на жену, 
и на дјецу, и на браћу, и на сестре, и на саму душу 
своју, не може бити мој ученик“ (Лк. 14, 26). Ово 
место код Теодосија, према томе, не говори баш 
ништа о Савиним осећањима према Стефану поводом 
његовог крунисања, или иначе, већ само истиче Са- 
вину доследност у остваривању јеванђелске запове- 
сти из Лк. 14, 26. То је, како Теодосије мало касније 
изричито каже, „немилосрђе брата Бога ради“ (стр. 
124). 


Светог писма велики испитивач — Ово ме 
сто је раније друкчије превођено: „А неговаше мно- 
го и књижевност, и уз то беше врло разуман и вешт 
приповедалац“ (М. Башић, 176). О смислу оригиналног 
текста расправљали смо у чланку: Д. Богдановић, 
Шта Теодосије пише о књижевном раду Стефана Пр- 
вовенчаног, Зборник Матице српске за књижевност 
и језик 24 (1976), 385—389. 


Ава — Сиријско-арамејска реч (ађЬаѕ), која значи 
„отац“, а употребљава се као епитет монаха, по пра- 
вилу — угледнијих духовника. 








стр. 192 


стр. 194 

Иларије — Ава Иларион је потом био први зетски 
спископ у Српској аутокефалној цркви. Вид.: В. Мо- 
шин, Повеља Светог Саве Манастиру Светог Николе 
у Врањини, Свети Сава. Споменица, Београд 1977, 
79—116 (ТУ. Први зетски епископ Иларион, 105—116). 


Пригодне песме у његову почаст — И 
овде је реч о црквеним песмама за култ св. Симеона 
у Студеници. То ће бити, по свој прилици, управо 
Савина служба св. Симеону, коју је објавио Боровић, 
Списи св. Саве 176—186: наш превод: Србљак І, 
7—31. 


Устав човечје природе — Природни закон, 
закон људске природе. 


Што и њему самоме није било непозна- 
то — Сава је у Хиландару, значи, опет натприродним 
путем, сазнао шта се у Студеници десило. 


Због познатог узрока — Због узрока који је 
Богу био познат, чиме се истиче провиденцијални, 
промислитељски смисао целога подухвата око настан- 
ка српске црквене аутокефалности. 


Константинов град — Цариград, Константино- 
пољ, али је овај податак у Теодосија погрешан: у 
Цариграду је од 1204. до 1261. Латинско царство, а 
византијски цар и патријарх прелазе на малоазијску 
страну, у Никеју („Никејско царство"). Цар Теодор! 
Ласкар(ис) владао је у Никеји 1204—1222, а Сава од 
лази у Никеју 1219. 


Кћи цара Теодора Ласкара беше уда 
та невеста Радослава — То је погрешно. Не- 
веста Радослава, старијег сина Стефановог, била је 
Ана, кћи другога Теодора — Теодора Анђела (Дуке, 
Комнена Дуке), епирског деспота (о. 1215—1225), који 
је од 1224. столовао у Солуну, прогласивши се за 
цара. 


Јерес зловерја одагнасмо — Изричито све- 
дочанство да је Србија до Симеона и Саве била про- 
жета неким „зловерјем“ (грч. ў хахописто), што се 
може односити на богумилство, 

Немамо свога архиепископа — Најбоља 
историографска студија о Савиној мисији у Никеји 
јов увек је расправа Н. Радојчића, Свети Сава и авто- 
кефалност српске и бугарске цркве, Глас СКА 179 
(1939); упор. С. Станојевић, Свети Сава и независност 
српске цркве, Глас 161 (1934), 197—251; Б. Гардаше- 
вић, Каноничност стицања аутокефалности Српске 
цркве 1219. године, Свети Сава. Споменица, Београд 
1977, 33—77; Ј. Тарнанидис, Колико је св. Сава као 
личност могао да утиче на остварење автокефалије 
Српске цркве, Сава Немањић — Свети Сава, Београд 
1979, 55—63; Б. Ферјанчић, Автокефалност Српске црк- 
ве и Охридска архиепископија, тамо 65—72, има друк- 
чије мишљење: пут Савин у Никеју он ставља ү 
1220 (позивајући се на У. Гашгепё, Гез терезте5 4е; 
асієѕ йи райчагса де Сопѕіапііпоріе ТУ, Рат 1971, 
31 заа, Мо 1225), а уз то сматра да је Хоматијаново 
оспоравање легитимности никејског акта о аутоке- 
фалности српске цркве врло темељно засновано. 


Једнога од моје братије — Сава је у Ни- 
кеју дошао, судећи по Теодосију, са извесним бројем 
најугледнијих хиландарских монаха. 


стр. 195 Апостолске столице — По учењу православне 


цркве, свака је епископска катедра (ў хазвбра, сто- 
лица) „апостолска“, као веродостојно наслеђе апо- 
столског рукоположења (хиротоније) у тзв. „апо- 
столском прејемству“ (наслеђу, континуитету сукце- 
сије). 


стр. 196 Тајна клет — То су у Византији, заправо, Зесгейа, 


просторије државне канцеларије за претежно финан- 
сијско-управне послове. После ослобођења Цариграда 
1261, Михаило УП! је царски суд обновио управо 
само као фхсіХхбу сёхретоу или, једноставно, оёиретоу 
(вид. Ј. М. Ниѕѕеу, Тле Вуг. Етрие ТІ 24—25, 29 заа). 


Благонарочити празник — Вероватно је то 
Ускрс. То је разлог што В. Лоран, а за њим Б. 
Ферјанчић, сматрају да се освећење српског архиепи- 
скопа догодило 29. марта 1220, јер је те године о 

Ускрсу држан у Никеји сабор који је расправљао 
о унији са Римском црквом. 


Термана — И овде је Теодосије заменио личности: 
патријарх Герман П био је на васељенском престолу 
1222—1240, а у време Савиног боравка у Никеји па- 
тријарховао је Манојло Т Сарантин (1217—1222). 


Говорио „достојан“ — „Достојан“ (грч. #:0с 
је узвик потврде или акламације којом окупљени 
народ, али пре свега патријарх, свакако и цар, јавно 
сведоче о подобностима кандидата за архијерејски 
чин. Вид: Л. Мирковић, Литургика 11/2, 125, упор. 
стр. 117. 


стр. 197 Удовиштво цркве — Црква (епархија или цела 


помесна црква), која изгуби свог архијереја, назива 
се у канонском праву „удовом“, а њен статус је за 
време упражњености престола „удовиштво“. Назив 
долази отуда што је црква — невеста Христова, а 
епископ представља Христа, дакле — женика цркве. 
Вид: Н. Милаш, Православно црквено право, Бео- 
град 1926°, 409—410. 


Нашу западну цркву — Српску цркву, која је, 
теографски, „западна“ у односу на Византију и васе- 
љенску патријаршију. 


Ничим неподложном источној цркви — 
Под источном црквом подразумева Теодосије васе- 
љенску патријаршију. Уводни параграф овог одељка 
износи главне разлоге за тражење аутокефалности: 
1) велика удаљеност; 2) високи трошкови приликом 
сваког посвећења архиепископа; 3) могућни политички 
сукоби владара „источних и западних“, тј. византиј- 
ских и српских; 4) упражњеност цариградског патри- 
јарашког престола, која може паралисати избор срп- 
ског архиепископа; 5) евентуално непријатељство цара 
и патријарха према српској цркви, које такође може 
паралисати живот српске цркве и онемогућити избор 
и хиротонију архиепископа. Имајући у виду све те 
невоље и евентуалности, Сава види једини излаз у 
пуној слободи, „самовласности“ (грч. ођте&ођсіюс) и 
неподложности српске цркве, што значи у њеној 

потпуној самосталности (аутокефалности). По Теодо- 
сију, захтев за аутокефалношћу поставио је Сава тек 
када је добио архиепископију и био хиротонисан за 
архиепископа. Истина, самим давањем архиепископ 
ског чина и титуле била је призната српској цркви 
извесна аутономност, али не и потпуна самосталност. 


Да се тамо од својих епископа посве 
ћује — У томе је главно обележје аутокефалности 
(потпуне самосталности), да сабор помесне цркве сам 
(5565) и без претходног питања и сагласности друге 
одн. матичне цркве, бира свог црквеног поглавара 
(харала). 


стр. 198 Написа благослов — То је документ конститу- 


тивног карактера, којим се даје или признаје пуна 
самосталност једној цркви, али се не види из Тео- 
досијевог причања да ли је то било тзв. „канонско 
писмо“, којим се од стране цариградске цркве даје 
благослов за успостављање српске архиепископије, 
или „томос“ о канонском признању самосталне цркве 
српске. „Дрүга заповест“, коју Теодосије наводи, 
биће, у ствари, грамата или синђелија о хиротонији 
самога архиепископа Саве. Текст грамате није наве- 
ден према оригиналном документу (Теодосијева вер- 
зија разликује се од Доментијанове — вид. Л. Мир- 
ковић, 116), али је у основним ставовима тү ипак 
све што једна грамата о хиротонији треба да садржи. 
У обе верзије је погрешно име васељенског патријар- 
ха Германа уместо Манојла. Теодосије (али већ ни 
Доментијан) немају под руком оригинални документ, 
који се, додуше, није ни могао чувати у Хиландару 
него у Великој цркви (прво Жичи, па Пећком мана- 
стиру). 


Учаше га свима црквеним правилима 
— У разговору са патријархом (Манојлом), Сава је 
упознат са „свима црквеним правилима“, свакако са 
канонима који се односе на устројство једне ауто- 
кефалне цркве. Те ће консултације бити од извесног 
значаја вероватно за Савин рад на српској редакцији 
Номоканона или Крмчије. 


и У 

Попове и ђаконе и чаце — Овде је реч ис 
кључиво о свештеним чиновима светогорских мона- 
ха: јеромонаха („попова“), јерођакона („Бакона“) и 
чатаца (грч. ё сужууфотте). Овај последњи чин припа- 
да нижим, тзв. црквенослужитељским степенима, а 
њиме се добија благослов за читање Светог писма 
(апостола и паримејника, јер јеванђеље читају само 
свештеник или Ђакон); анагност је по правилу не 
само читач него и појац (грч. ё #2710). О чину чаца 
и појца вид. Л. Мирковић, Литургика 11/2, 110—113; 


Ђакона — 114—118; презвитера или јеромонаха — 
118—121. 
Подобни да их постави за епископе — 


Први епископи аутокефалне српске цркве су Хилан- 
дарци, заправо они хиландарски монаси који су тамо 
можда још из властеоске пратње св. Симеона или су 
дошли нешто касније, у току прве две деценије ХИТ 
века. 


Гора мислена — вид. Светозар Радојчић, Епизода 
о Богородици — Гори у Теодосијевом „Животу св. 
Саве и њена веза са сликарством ХИТ и ХТУ века, 
Прилози КЈИФ, књ. ХХШ, св. 3—4, Београд, 212—222. 


Књиге законске — Под овим се подразумева, 
свакако, Номоканон, прквеноправни зборник, основни 
правни извор православне цркве: Д. Богдановић, 
Крмчија светога Саве, Сава Немањић — Свети Сава, 
Београд 1979, 91—99, где се резимира проблематика 
српске Крмчије, са позивом на многобројну и зна- 
чајну литературу о том питању. Упор.: В. Мошин, 
Правни списи светога Саве, тамо 101—128. „Књигама 
законским“ се, иначе, називао вероватно још у 
ХИ—Х1Ш, а сигурно у ХУ—ХУТ в. у руским руко- 
писима сачуван један црквеноправни зборник, у коме 
су делови византијског кодекса Еклоге, Земљорад- 
ничког закона, Василијевог „Закона о казнама“ м 
Прохирона. У Савином номоканону су откривени и 
трагови тих „Књига законских“ (Собољевски, према 
В. Мошину у нав. делу). 


Синове своје — Радослава и Владислава. 





(346) 


стр. 203 Поставити епископе — Видети о томе новији 


стр. 204 


рад: М. Јанковић, Епископије Српске цркве 1220. 
године, Сава Немањић — Свети Сава, Београд 1979, 
73—84. Попис епископија налази се у тзв. „Хрисо- 
вулу самого светаго Сави и брата јего првовенчанаго 
краља Стефана. Места епископом српским“ (изд. В. 
Ћоровић, Списи св. Саве стр. ХХХҰ-—ХХХМІ, према 
препису из 1453, који се сада чува у Музеју Српске 
плавославне цркве у Београду), Прве епископије биле 
су: Архиепископија (Жича), Зетска, Рашка, Хвостан- 
ска, Хумска, Топличка, Будимаљска, Дабарска, Мора- 
вичка, Призренска и Липљанска; старе (охридске) 
епископије биле су међу њима Рашка, Призренска и 
Липланска. 


Свеноћна богослужења — Сава уводи литур- 
тијске обичаје Свете Горе, засноване углавном на 
палестинским традицијама формулисаним у тзв. Јеру- 
салимском типику. У вези с тим типиком вид. распра- 
ву П. Симића, Рад Светог Саве на осавремењавању 
(богослужења у Српској цркви, Свети Сава. Споме- 
ница, Београд 1977, 181—205. Као што се из те ра- 
справе види, погрешно је уверење да се у српској 
цркви типик јерусалимски уводи тек 1318—19, са тзв, 
Никодимовим типиком. Никодимово превођење типи- 
ка у потпуној јерусалимској верзији је само крај 
процеса који је започео још св. Сава. Свеноћна бо- 
тослужења (агрипније, према грч. ў Фуролумх) о свакој 
недељи и великим празницима, карактеристична су 
за јерусалимски типик. „Света божаствена служба“ 
је литургија, која се служи у јутарњим часовима, 
дакле свакако после свеноћнице. 


Жича — Вид. раније! Сава је тек као архиепископ 
(1220) извршио освећење жичке цркве. О архијереј- 
ском освећењу цркве вид. Л. Мирковић, Литургика 
11/2, 203—216. Света трапеза је тзв. свештени престо, 
жртвеник у олтару, заправо посебно направљен мер- 
мерни или уопште камени сто, на коме се служи 
литургија одн. врши освећење Дарова (канон евха- 
ристије). У свету трапезу се обавезно уграђују мо- 
шти светих. 

Тимотеју — Теодосије мисли на Прву посланицу 
апостола Павла Тимотеју, где апостол излаже своје 
погледе на чин епископа (1. Тим. 3,1 и д.). У следећим 
редовима, Теодосије парафразира апостола Павла. 


Муж једне у Господу законите жене 
— То је новозаветни, апостолски пропис, који само 
наглашава захтев за моногамијом, не прописујући 
ни обавезни брак епископа нити пак неженство. У 
време св. Саве је епископ већ морао бити неожењен, 
па се ово правило Новог завета схватало као и сада; 
ако је био ожењен пре хиротоније, епископ није 
смео да буде у полигамном браку, а није смео да 
буде ни два или више пута ожењен, 


Књиге законске — Сава је у Жичи приликом 
посвећења епископа свакоме од њих давао посебан, 
ауторизован препис Номоканона (Закону правила, 
Крмчије). Најстарији је поменути препис био у бу- 
димаљског епископа из године 1254, који се није 
сачувао; најстарији сачувани препис је зетски — 
Иловичка крмчија, писана за зетског епископа Нео- 
фита 1262. Но под „књигама законским“ не морају 
се подразумевати само правни списи него и шири 
избор текстова догматског карактера: Синодик пра- 
вославља, Исповедање вере епископа и сл. (А. Јевтић, 
Богословље св. Саве, 148). 


Сабор — Жички сабор (1221) има нарочити значај 
у историји српске цркве. То је први општи црквено- 
државни сабор после добијања аутокефалности, а не 
само државни сабор (вид. А. Јевтић, Богословље св. 
Саве 149). Средишња тема овога великог сабора била 
је, очигледно, права вера, ортодоксија, православље. 
Свети Сава даје најпре образложење за сазивање са- 
бора (стр. 137—138), а Поука је после (140 и д.). Ини- 
цијативу за крунисање Стефаново, Теодосије, као и 
Доментијан, приписује св. Сави, а тај чин везује за 
Жички сабор. 


Празник Христа Спаса — Спасовдан, празник 
Христовог Вазнесења, који је 1221. године био 20. 
маја. 

Венцеименитога — На грчком, ё терауос, зна- 
чи „венац“, царски владарски венац; отуда је Стефан 
онај који носи име венца. 


Багреницом — Теодосије овде наводи тачно ин- 
сигније легитимног владара у средњовековној Србији: 
багреницу (порфирни огртач), бисер (око врата), ве- 
нац (круну), а уз то помазање миром (освећеним ми- 
рисним уљем) као свештену радњу, као чин. 


стр, 207 Самодржавна краља српског — И раније 


се велики жупан Стефан називао самодржавним (грч. 
оутожрфтер), али се тек од крунисања назива „кра- 
љем српским“. 


Ти их прослави твојом божаственом 
силом — Речи из завршне, тав. „заамвонс“ (иза 
амвона) молитве, која се чита за све вернике који 
су присутни у храму. 


стр. 208 Поука — Поуком је код Теодосија названа проповед 


св. Саве о правој вери — према Доментијану, где је 
сачувана потпунија, опширнија верзија (Л. Мирковић, 
Доментијан 234—242, и нов, теолошки учен и истан- 
чан превод који даје Атанасије Јевтић у веома знача- 
јној студији Богословље св. Саве, 158—167). Њу је изго. 
ворио св. Сава уочи саборне архијерејске литургије у 
Жичи, другог дана сабора, значи 21. маја 1221. Пропо- 
вед је догматског карактера, јер се у њој излажу ос- 
новна учења православне цркве у традицији светих 
васељенских сабора. Назив „поученије“ вероватно ни- 
је Теодосијев него преписивачев; сам Сава, у Теодо- 
сијевој верзији, назива своју проповед „словом“ (грч. 
6 26106): „О јересима слово“, И овде долази до изра- 
жаја двоструко мисионарски програм св. Саве, како 
га види Теодосије: христијанизација народа, тада још 
недовољно христијанизованог, и сузбијање јереси 
(богумилства, али и других), те утврђивање право- 
славља. То се зове „обновљење вере“ – (Фуахаћковтс), 
које није само формални акт. Свакодневним испове- 
дањем православне вере у изговарању Никеоцари- 
градског символа („правоверним обрасцем свете ве- 
ре“), како о томе говори Теодосије ниже у овој 


|| 


стр. 21 





(349) 


поуци (стр. 142), обнавља се духовна моћ право- 
славног хришћанина по Божјој благодати. Стога је 
за св. Саву одн. за Теодосија, исповедање символа 
вере „обновљење“, мистично-духовни, а не само ди- 
сциплинарно-формални чин. На сабору није читан 
само Никеоцариградски символ вере, него и, како 
проистиче из Доментијана, Синодик православља, је- 
дан од тлавних догматских докумената православне 
цркве. Анализом Теодосијевог казивања о Савиним 
товорима на Жичком сабору, Атанасије Јевтић је 
показао да су тиме били обухваћени и „ороси“ (од: 
луке, догматске дефиниције) васељенских сабора, а 
ти текстови и сачињавају Синодик православља — 
Богословље св. Саве, 153). О синодику вид: В. Мо- 
шин у Виз. Временику 17 (1960), 278—348, и Аикоріѕ 
рђеуа хког ѕіпойіка ртауозјауја, 51оуо 6—8 (1957), 
154—176. 


Примамо све свете саборе — Упор. Беседу 
0 правој вери код Доментијана 9 (према прев. А. Јев- 
тића, 162—163; Л. Мирковић, 238). 


стр. 212 Некрштенима — То су Срби који нису били кр- 


штени ни у православној ни у римокатоличкој цркви 
него су припадали некој (вероватно дуалистичкој) је- 
ретичкој заједници, чије крштење црква уопште не 
признаје те се они примају у цркву само пуним обре- 
дом крштења. Том чину онда претходи „проклињање 
јереси“ (анатема) и уобичајено време „оглашења“ (ка- 
тихумената, припреме за крштење). 


Крштене у латинској јереси — За св. Саву 
одн. за Теодосија, учење римске цркве је јеретичко, 
то је „латинска јерес“. Ово се нарочито мора узети у 
обзир приликом тумачења шта се све подразумева 
под „јересима“ у Теодосијевом Житију светог Саве 
односно у текстовима који се ту стављају у уста 
Светом Сави. Очигледно је да се тим појмом обухва- 
тају и латинска и друга хетеродоксна учења. Но, за 
разлику од богумила, који су се имали крстити, „Ла- 
тини“ су били подвргнути само посебном обреду чији 
су главни моменти: проклетство јереси (латинске!), 
исповедање Никеоцариградског символа (у његовом 

првобитном, ортодоксном виду, где Дух Свети исходи 
само од Оца, а не ЕШодие — и од Сина — као у 
латинској верзији), и чин миропомазања — вероватно 
само код оних који још нису били примили миро- 
помазање (ово се у католичкој цркви врши одвојено 
од крштења и знатно касније). Тако православна 
црква у начелу и данас прима обраћене католике. Ри- 
мокатоличко крштење се, дакле, признаје без обзира 
на то што се врши поливањем водом, а не погружа- 
вањем у воду (хо ВАптаџо); битно је да је тзв. форму- 
да свете тајне истоветна, тј. да се крштава у име 
Оца и Сина и Светога Духа. О крштењу вид.: Л. 
Мирковић, Литургика 11/2, 53 и д. 


Егзархе — Изасланике (грч. 6 #арҳос̧) свештенике 
са посебним пуномоћјем средишње црквене власти. 


Нека се са њима венчају — Непотпуна хри- 
стијанизација огледала се и у великом броју не 
венчаних бракова. Мисијом се, дакле, предвиђа вен- 
чавање невенчаних, као и легализација деце из не- 
венчаних бракова. 


стр. 213 Исповедањем ка покајању — Под испове- 


дањем се може подразумевати исповедање вере, али и 
исповедање као света тајна по духовничкој служби 
(упор, стр. 167). О светој тајни исповедања, вид. Л. 
Мирковић, Литургика 11/2, 79—106. 


Уставе законске и службе црквене — Ти- 
ме је обухваћен и манастирски поредак и литургиј- 
ски живот монаха. 


Благородне који су били у јересима — 
— Изгледа да је један од великих проблема државе 
првих Немањића била раширеност јереси међу вла- 
стелом („благороднима“). Разуме се, пошто је појмом 
јереси обухваћена и „латинска јерес“, могло би се 
закључити да се српска архиепископија старала да 
потисне католички елемент из овога владајућег феу- 
далног слоја, али ипак није довољно јасно на које 
се јереси овде мисли. 


Завист краља угарскога — Повест о чуду св. 
Саве и обраћењу угарског краља је углавном леген- 

дарна, мада је чињеница да је угарски краљ Андрија 
П үстао против Србије 1220. те да је „под непознатим 
околностима“ обуставио свој поход против Стефа- 
нове Србије. Сава је свакако био упућен краљу 
Андрији, и могућно је да је управо та мисија до- 
живела дипломатски успех; но, нема говора о обра- 
ћењу католичког владара Угарске у православље. 
Вид.: С. Станојевић, О нападу угарског краља Андрије 
на Србију због прогласа краљевства, Глас 161 (1934), 
107—130. 


стр, 214 Леденицама — Земуница или трап где се чувао 


лед што се прикупљао у току зиме. 


стр. 217 Износећи нове и старе речи — Реминисцен- 


стр. 219 


стр. 220 


стр. 221 


ција на Мт. 13, 52. 


Садахваљенога — Светог Саву, који се прослав- 
Ља („хвали“) читањем овог житија и службом у ње 
гов спомен. 


Мали и велики — Сва властела, „мала и велика“ 
— две категорије властеоског сталежа у средњовеков- 
ној Србији. Вид. Законик цара Стефана Душана, 
САНУ, Београд 1975, стр. 101, 115, 117, 165 итд, 


Родивши се сугубо на земљи — Учење о 
„сугубом“ (двоструком), у ствари богочовечанском ро- 
Ђењу Исуса Христа, заснива се на учењу да се Исус 
Христос родио на земљи и као Бог и као човек; 
божански моменат је у рођењу од Духа Светога, 
људски — у рођењу од Деве Марије. Ипак, с тиме 
се може помешати тзв. превечно рођење Сина, вечно 
ипостасно (лично) својство другог лица Свете Тро- 
јице, које је само од Оца и само небеско. По пра- 
вославном учењу не може бити мешање својстава: 
Отац рађа Сина и происходи Светог Духа; Син се 
рађа одн. вечно је рођен од Оца; Дух Свети од Оца 
исходи. 


Доброме анђелу заповеди — По учењу пра- 
вославне цркве душу човекову после смрти носи у 
Царство Божје — када се душа удостојила Царства 
— анђео Божји. 

стр. 222 Великим образом иночаства — Стефан је 


стр. 223 


као и Симеон Немања примио велику схиму. Његово 
ново име је Симон (а не Симеон). 


Христоветајне — Свето причешће, Епитет „стра- 
шне“ (ровербс) имају ове тајне у литургијским тексто- 
вима евхаристије и евхаристичких молитава. 


По уставу — Разуме се, по црквеном литургијском 
правилу, типику. 


Дух свој предаде — Дан помена Симона мона- 
ха, преподобног Симона, је 24. септембра. Симон је 
умро 1228: Историја српског народа Т, Београд 1981, 
308 (Б. Ферјанчић). Његове мошти се данас налазе у 
Студеници, а не у Жичи, у новијем ћивоту испред ол- 
тара — десно од царских двери. 


Павлом великим — Апостолом Павлом. 


Радослава — Краљ Радослав је владао од 1228. до 
1233. Вид. и занимљив чланак Светозара Душанића, 
Краљ Радослав и Свети Сава, Свети Сава. Спомени- 
ца, Београд 1977, 301—312, 


Свети град Јерусалим — Прво путовање св. 
Саве у Свету Земљу (1229) објашњава се понекад 
сукобом до кога је наводно дошло између Саве и 
Радослава због гркофилске политике Стефановог на- 
следника. Том политиком је, претпоставља, се, била 
угрожена чак и аутокефална српска архиепископија, 
јер је Радослав — због жене Ане, кћери епирског 
деспота и цара Теодора, признавао врховни ауторитет 
охридског архиепископа (тада Димитрија Хоматија- 
на). Те су претпоставке, међутим, без довољно основа. 
Сава је могао желети да иде у Свету Земљу из чисто 
духовних, религиозних побуда. Одбацивати унапред 
такву мотивацију значи, заправо, не веровати у мо- 
тућност искрене религиозности и духовности, према 
томе ни у могућност религиозне мотивације у пона- 
шању црквених великодостојника. Тиме се у ствари 
битно огрешује о историјску истину, у којој има 
места и за религиозне као и за макијавелистичке 
побуде. У сваком случају, Теодосије не даје никаква 
повода да се помишља на сукоб Саве са Радославом. 

стр. 224 Западно море — Јадранско море. Сава је на пут 


пошао вероватно из Будве. Појам „Далмације“ упо- 
требљен је, дакако, у старијем и ширем смислу, који 
је обухватио читаво источно јадранско приморје. 


Патријарх Атанасије — То је јерусалимски 
патријарх Атанасије П (умро око 1236). 


Благослов ... да може ... свету службу 


свршавати — Прописима православне цркве, спи- 
скоп који се налази ван своје епархије одн. цркве 
не може да служи литургију без дозволе надлежног 
епископа одн. црквеног поглавара, па је то важило 
и за св. Саву, макар био и архиепископ, поглавар 


аутокефалне цркве. 


Витлејему итд. — Све су то места ходочашћа у 
Светој Земљи (Палестини, данас у Израелу), везана 
за живот, страдање, васкрсење и васнесење Исуса 
Христа. Ту су и у доба св. Саве и сада хришћанске 
богомоље јерусалимске патријаршије, али и других 
православних па и осталих хришћанских цркава. По. 
литички, Света Земља је тада под Арапима, али је 
фебруара 1229. био закључен уговор између цара 
Фридриха и египатског султана ал-Камила, којим је 
хришћанима оситуран приступ светим местима, па су 
им чак дати Јерусалим, Витлејем и Назарет. 
Посница Господња — У ранијим преводима. 
погрешно је прочитано ово место као „поница“, јер 
се у рукопису изгледа није видело „с“ изнад слова 
„0“, како се иначе често исписивала ова реч. То је, 
иначе, место у Јудејској пустињи, где је Исус, по 
јеванђељима, постио 40 дана пре почетка својега 
проповедања. 


стр. 225 Манастир Светог Герасима — Преподобни 


Терасим Јордански се празнује 4. марта. Умро је 475. 
Био је најпре у Египту, потом у Палестини на оба- 
лама Јордана, тде је основао овај манастир. Његово 
житије написао је Кирил Скитопољски, познати рано- 
византијски хагиограф, али има и других историјских 
извора о њему. Друговао са животињама пустиње, 
излечио лава. Вид: Ј. Поповић, Житија ИТ, 69—74. 


23 Теодосије (1) 

Лавру Светога оца Саве — Чувени палестин- 
ски манастир (Мар Саба) недалеко од Јерусалима у 
Јудејској пустињи, ка Мртвом мору, који је 484. 
тодине основао палестински аскета Сава Освећени, 
родом из Кападоки]е у Малој Азији (439—531). Реди- 
товао је мапастирско-богослужбени типик према до- 
тадашњој пракси палестинског монаштва. Он је 
патрон св. Саве Српског. Вид.: Ј. Поповић, Житија 
ХИ, 129—170. Слави се 5, децембра. 


Содомском мору — Мртвом мору, крај којег се 
налазио библијски град Содом, спаљен због својих 
великих грехова. 


Лавру Светога Евтимија — Преп. Евтимије 
Велики (376—473) пустињак палестински, основао је 
велико општежиће, лавру у Јорданској пустињи бли- 
зу Хеброна. Слави се 20. јануара. Вид.: Ј. Поповић, 
Житија 1, 623—645. 


Манастир Светога Никона — Данас се не зна 
где се овај манастир налазио. 


Светога Теодосија Општежитеља — Пре 
подобни Теодосије Велики (Киновијарх, Општежител- 
ник, о. 424—529), празнује се 11. јануара, оснивач је 
велике лавре и један од главних организатора кино- 
вијског вида монаштва. Манастир је на пола пута 
између Јерусалима и Витлејема. Житије вид: Г. 
Поповић, Житија 1, 283—297. 


Свету гору Тавор — Ваља приметити особиту 
узбуђеност св. Саве, по Теодосију, на Гори Тавору — 
месту Преображења Христовог. Код свих право- 
славних монаха-исихаста, традиционално је развијен 
култ Преображења (й Меїарбрроос) због божанске 
светлости („мале зраке“, како вели Теодосије), преко 
које се, као преко аутентичне божанске енергије, 
улази у додир са Богом и обожује. 


Свете мошти — Свете мошти су по литургијским 
прописима потребне за подизање цркава, дакле и за 

подизање цркава у Србији (честице светих моштију 
се уграђују у свете престоле и ушивају у антиминсе: 
А. Мирковић, Литургика 11/2, 204). Пошто се овде 
помињу и друге ствари које св. Сава „куповаше“ по 
целој Палестини, Теодосијево казивање се мора 
узети као сведочанство да се у Србији по повратку 
Савином нашло доста сакралних предмета, а сигурно 
и књига из Палестине. 


Акр — Данас Акон на обали Средоземног мора (Ли: 
бан). 


стр. 227 Азију — итд. — Малу Азију, тј. у Никејско царство, 
Цариград је, како је овде тачно рекао Теодосије, 
тада био у власти Латина („Фруга“, тј. Франака, 
1204—1261). Грчком у ужем смислу владао је епир- 
ски грчки цар Теодор, таст краља Радослава. Никеј- 
ско царство је обухватило углавном целу малоазијску 
половину Византије, Ту је владао цар Јован (Кало- 
јован) Ватац (1222—1254). 


Часним дрветом крста — То је, по предању, 
делић часног и животворног крста на коме је распет 
Христос, који се сада чува као једна од највећих 
светиња у Хиландару, где ју је оставио св. Сава. 


стр. 228 Одморише се у манастиру — Одморили су 
се у Хиландару. Сава је бродом допловио до Свете 
Горе, где се у хиландарском пристаништу искрцао 
(код манастира св. Василија, тада разореног, који је 
потом краљ Милутин обновио као „пирг“ Хрусију). 
Према томе, Сава је са пратњом одсео најпре у 
свом манастиру, али је и овом приликом посетио 
прота у Кареји и остале светогорске манастире. 


Добро поучаваше игумана и братију — 
Теодосије на овом месту није уопштен. Сава је, по 
њему, подсетио хиландарско братство „на што и због 
чега изиђоше из света да се подвизавају“, те је гово- 
рио да „треба трпети што је за Бога, макар и тешко 
било“, помињући „одлике широкога и теснога пута“. 
Он је очигледно инспирисан својим новим искуствима 
и сазнањима из непосредног додира са строгим па- 

лестинским монаштвом, и страху]е да Хиландар не 
пође „широким путем“, препуштајући се материјал- 
ним благодетима једне богате царске лавре. 


Солун — Из Свете Горе Сава је дошао у Солун 1230, 
где је тада као цар владао епископ Теодор Анђел. 
Њега је Сава овом приликом посетио. За Теодосија, 
значи, односи између Саве, као српског архиепископа, 
и епирског цара (који је уживао подршку охридске 
цркве) били су добри. С друге стране, односи цара 
Теодора са краљем Радославом нису били тако бес- 
поговорно присни да цар Теодор и митрополит солун- 
ски не би сматрали за потребно да моле Саву да 
утиче на Радослава те да овај „у љубави и у миру 
са њима пребива“. 


О спомену брата итд. — Канонизација св. Си- 
мона. Сава преноси Симонове (Стефанове) мошти из 
Студенице у Жичу, Стефанову задужбину. За служ- 
бу спомену 24. септембра требало је већ имати по- 
себне црквене песме, а вероватно и посебну службу о 
преносу моштију. Међутим, сачувана је само једна 
позна служба св. Симону, коју је написао српски 
патријарх Пајсије Јањевац 1629, када је ћивот са 
телом Симоновим нађен у Сопоћанима закопан (Б. 
Трифуновић, О Србљаку, Београд 1970, 349—350; сама 
Служба са преводом, у Србљаку ПІ, 301—353 према 
црквенословенској верзији у штампаним Србљацима 
из 1761, 1765, 1861, која је једина сачувана; упор. Л. 
Павловић, Култови 51—56. 


У свима манастирима итд. — Веома је важно 
за историју средњовековне српске духовности и кул- 
туре ово Теодосијево сведочанство о светосавском 
моделу српског монаштва: то је монаштво Свете Го- 
ре, Палестине и Мале Азије. Вид.: Р. Грујић, Палес- 
тински утицаји на св. Саву при реформисању мо- 
нашког живота и богослужбених односа у Србији, 
Светосавски зборник 1 (1936), 277—313. 


Велможама итд. — Социјална етика св. Саве, ре- 
зимирана у овом параграфу Теодосијевог Житија, 
заснива се на рановизантијској патристици, на учењу 
кападокијских отаца (Василија Великог) и Јована 

Златоустог. Ұпор. и Н. Радојчић, Теодосијеви погледи 
на друштвено и државно уређење Србије, Катргаче 
7папѕіуепера дгишуа у І јџЫјапі 9, Ніѕіогіёпі одвек 2, 
ІјиЫјапа 1931. 


Светитељима — Архијерејима. 


Таквим се богосветлим светилником про- 
свећиваше тада српска земља — Веома 
важно место, ү вези са читавим излагањем овог 
одељка, за правилно разумевање појма „просвете“, 
„просвећености“ и „просветитељства“ у средњове- 
ковној Србији. То није просветитељство рационалис 
тичко-енциклопедијског типа ХУШ века, већ култура 
светости, етичка просвећеност светлошћу божанских 
вредности. Светлост која долазећи од „богосветлог 
светилника“ тј. од св. Саве, „просвећиваше“ (обасја- 
ваше Србију), јесте светлост светости и квалитет 
Духа у јеванђелском и православном смислу. О томе 
вид. и наш чланак О суштини просвећености у култу. 
ри средњовековне Србије, Научни састанак слависта 
у Вукове дане, 10/1, Београд 1981, 193—198. 


Владислава — Побуна млађега брата Владислава 
против краља Радослава објашњава се тиме што је 
Радослав „скренуо с ума“ због своје наводно лепе 
жене Ане, кћери епирског деспота и цара Теодора 
Анђела. То се догодило у позну јесен 1233. По Тео- 
досију, Сава се најпре противио побуни, али се на 
крају, макар и нерадо, покорио томе, те Радослав 
напусти Србију, оде најпре у Дубровник, а потом у 
Драч. Владислава је за краља крунисао Сава. Ра- 
дослав се касније вратио у Србију, замонашио се и 
као монах Јован проводи у Србији још неколико 
тодина; година његове смрти није позната, а сахра- 
њен је у Студеници. 


Невесту — То је Белослава, кћи бугарског („загор- 
ског“) цара Ивана Асена И (1218—1241). 


Милешева — Манастир Милешева на реци Миле- 
шевској, десној притоци Лима, подигнут је као за- 
дужбина краља Владислава 1234. Вид: С. Радојчић, 
Милешева, Београд 1971. 

вина је одлука да се повуче са активног положаја 
архиепископа мотивисана у Теодосија религиозним 
разлозима: „бежање од људске славе“ и жеља да „ү 
туђини“ заврши живот; то је, дакле, монашка моти- 
вација са сотериолошком идејом („туђиновање“), као 
у почетку Савиног монашког подвига. Бар према овом 
историјском извору, нису основана домишљања о 
политичким разлозима, у неслагању са Владиславом 
или у црквенополитичкој мисији посредовања за при- 
знање обновљене бугарске патријаршије. Абдикацију 
је Сава замислио најпре као прилику да оде до Си: 
најске Свете Горе; по повратку, ако се врати жив, 
да се ван власти „усами у ћутању“ т]. у исихастич- 
ком подвигу велике схиме. 


Учећи их много о црквеном устројству 
и о правилима законским — Св. Сава се у 
свакој прилици, по Теодосију, стара о црквеном по- 
ретку, руковођен тежњом да у Србији оствари један 
идеалан православни еклисиолошки модел цркве и 
државе. 


Арсенија — Архиепископ Арсеније І, био је дүго 
поглавар српске цркве: 1234—1263. После смрти (1266) 
је канонизован. Службу и житије написао му је архи- 
епископ Данило Пећки, а спомен мү се слави 28. ок- 
тобра. Вид: Л. Павловић, Култови 71—76; Б. Три- 
фуновић, О Србљаку 292—294, и сама служба с пре- 
водом Србљак И, 7—47. 


Аноклити] у — Диоклитијом се назива зетско при- 
морје, према некадашњем називу целе области (Дио- 
клитија, Дукља). 


Брендич — Бриндизи, лука на италијанској оба- 
ли Отрантског канала, 


Велику Кесарију — Кесарија Палестинска. 
Светога Георгија... Јована Богослова 


— Ови манастири се сада помињу као цркве које је 
св. Сава искупио на свом првом путовању — први 

од Латина, други од Сарацена, те су сада код Теодо- 
сија те цркве не само „његове“ него и српске. 


Атапасије — С патријархом јерусалимским Ата- 
насијем П сретао се Сава и приликом свог првог 
путовања 1229. Умро око 1236. 


Града Светога — Јерусалима. 


Александријски град — Александрија је тада 
била у рукама Арапа, под влашћу египатског султа- 
на. Црква Светог Марка, апостола који је заштитник 
Александрије, јер је по предању он проповедао }е- 
ванђеље у томе граду. Патријарх александријски био 
је тада Никола (о. 1210—1243). 


Имајући их (тј. сузе) дароване од Бога 
— Сава има „дар суза“, који се по учењу православ- 
них отаца сматра нарочито великим даром, знаком 
божанске милости. 


Архиепископ Далматије и Диоклитије 
— Таква архиепископска титула св. Саве није по- 
зната. То је, очигледно, једна од „класицистичких“ 
формула, које су екуменски, у историјско-канонском 
смислу, биле познатије и прихватљивије, 


У Константинову граду — Теодосије опет 
греши: Сава је за архиепископа постављен у Никеји, 
а не у Цариграду — али заиста од стране легитим- 
ног византијског цара и патријарха константино- 
пољског. 


У расуђивању многих духовних судова 
— „Расуђивање“ (й #4 ирок) је древно умно зани- 
мање источних монаха, неговано нарочито у египат- 
ској пустињи и на Синају. Није случајно што Теодо- 
сије управо овде помиње „расуђивање“: ово се, пак, 
састоји у претресању многих тананих проблема ду- 
ховног живота, где се цени не само лично искуство 
него пре свега надахнуће божанском мудрошћу, бо- 
тосазнање (ў. деоууоови, ў уусоје) Ы 

Питањем и беседама — Дијалошка форма ду- 
ховног расуђивања која је посведочена и у монаш- 
кој мистичкој књижевности („Питања и одговори“, 
трч. Ероталохрісеі). 


стр. 240 Црква Кира и Јована и црква светог 


великомученика Мине — Обе некада у Але- 
ксандрији, подигнуте за култове који су у правом 
смислу речи александријски: свети бесребреници 
(бесплатни лекари) Кир и Јован, мученици, живели 
у Александрији и страдали за време цара Диокле- 
цијана у великом гоњењу хришћана (284—305). Пра- 
знују се 31. јануара, а пренос моштију у Манутин 
близу Александрије око 412. године, 28. јуна (мошти 
су потом пренете у Рим па у Минхен, и тамо се 
сада коначно налазе). Вид. Ј. Поповић, Житија І, 
891—894 и МІ, 623—629. — Св. вмч, Мина празнује 
се 11. новембра. Родом Египћанин, страдао за време 
цара Максимилијана (286—305 и 307—310). Поштован 
као велики чудотворац. Вид.: Ј. Поповић, Житија ХІ, 
212—221. 


Тиваида — На средњем Нилу (у торњем Египту), 
где се још у средњем веку одржавала из ТУ века 
велика монашка колонија са општежитељном лав- 
ром коју је основао први организатор киновитског 
монаштва, св. Пахомије Велики (умро 347, слави се 
15. маја; вид. Ј. Поповић, Житија У, 385—410). 


Скит — Такозвани Египатски Скит, пустињски пре- 
део између Нила и Либијске пустиње. 


Велики Вавилон итд. — Место које причињава 
многе и за сада непремостиве тешкоће истражива- 
чима Теодосијевог Житија светог Саве. Ако је већ 
био у Александрији, Сава је, значи, био у Египту. 
Ако се под Великим Вавилоном подразумева Каиро, 
муслимански центар арапског Египта (А! Саһіга), 
како мисли Станоје Станојевић без икаквог основа 
У другим историјским изворима, и тада је посета 
Египту већ учињена. Иначе, Сава би се, по хипотези, 
враћао у Палестину па опет ишао у Египат. Пұт 
у Велики Вавилон почиње Сава из Јерусалима, про- 

лази поред Јерихона, иде на Каламонију (манастир 
Богородице), одатле у град Корак (вероватно Кир- 
харесет у источној Јорданској пустињи — дакле на 
путу за Месопотамију) па „кроз много дана и бедним 
путовањем“ у Велики Вавилон, где је владао неки 
султан којега Теодосије не именује. Ту је црква 
трију младића „вавилонских“ (Ананије, Азарије и 
Мисаила), и то би значило без даљег размишљања 
да се ради о Багдаду, тлавном арапском исламском 
политичком и верском центру у некадашњој Месо- 
потамији, близу места где се некада стварно налазио 
Вавилон. Тешкоће причињава сада настављање пута 
у Египат. Из Теодосијевог излагања види се да је 
реч заиста о Египту, сада без Александрије, заправо 
о земљи под суверенитетом каирског султана. Можда 
је код Теодосија забуна, контаминација приче о пу- 
товању св. Саве у Египат из разних извора, а можда 
је Сава заиста ишао у Египат два пута, а у међу- 
времену у Багдад. О бекству Јосифа с Богородицом 
и малим Исусом у Египат вид. Мт. 2, 13—15. 
Чудотворна икона — Познато је мало икона са 
„црном Богородицом“ одн. „црним Исусом“. (Једна је 
чувена ченстоховска Богородица у Јасној Гори у 
Пољској). Мада је право објашњење у коптско-арап- 
ској средини где су такве иконе настале, Теодосије 
даје символично догматско тумачење: црна је боја 
на лику Исусовом знак првородног греха Адамовог, 
којим је у људској природи деформисана њена прво- 
битна боголикост (т =5%у); искұпитељским подви- 
том и жртвом, Богочовек — узимајући аутентичну 
природу Адамову — преображава човека, „подиже“ 
своју, тј. „божанску“ слику (тб єрӧу), обнавља пр- 
вобитну боголику лепоту човековог бића коме је ме- 
сто и назначење сам „престо славе“ божанске. То је 
веома истанчана богословско-иконолошка анализа, за- 
снована добрим делом на учењу рановизантијског црк- 
веног оца и неоплатоничара св. Григорија Ниског 
(11—ТУ век). 


Светог Антонија Великог — Св. Антоније 
Велики (251—356), оснивач анахоретског, „отшелнич- 
ког“ или пустињског монаштва у египатском Скиту. 

О њему има доста података и аутентичних његових 
изрека у патерицима („отачницима“), нпр. у Лав- 
саику Паладија Еленопољског (У век). Житије му 
је написао ученик, св. Атанасије Велики. Вид.: Ј. По- 
повић, Житија 1, 521—550 (слави се 17. јануара). 


Светог Арсенија Великог — Арсеније Вели- 
ки (354—449) египатски подвижник племенитога по- 
рекла, сјајног образовања и културе, који је 55 го- 
дина провео у Скитској пустињи. Његово житије 
8. маја: Ј. Поповић, Житија У, 193—210. 


Западни архиспископ — Опет „западни“ у 
односу на Цариградску патријаршију и друге „исто- 
чне“ патријаршије — Антиохијскү, Јерусалимску и 


Александријску. 


Ксилалога — Ксилалог (грч. ў 2061) алое, ми- 
ришљава и лековита биљка. 


Сахар — Шећер који се добија из шећерне трске. 


Финик — Финик (грч. 6 ойм) је заправо палма, 
али се можда може разумети и као урма (М. Башић). 


Велможе аримаде — Арапски племићи. 


Света Гора Синајска — Синај је висока, кр- 
шевита планина на Синајском полуострву између 
Египта и Арабије (2646 м). У подножју и на пади- 
нама ове планине, на којој се по библијском пре- 
дању Бог јављао Мојсију и дао му Таблице десет 
заповести (Декалог) одн. Закон (Тору), рано су се 
почели окупљати хришћански монаси. За развој си- 
најског монаштва највећи значај има подизање ма- 
настира Св. Катарине, у Јустинијановом византијском 
каструму, у МГ веку (527). У широкој околини мана- 
стира су вековима живели пустињаци — са већом 
колонијом у општежићу Раиту на обали Суецког 
залива. Читав синајски комплекс постао је током 
времена један од најважнијих и најсветијих центара 
источно-хришћанске, православне духовности, ка ко- 
ме су тежили сви па и словенски православни на- 
роди. Збирка старих словенских рукописа, међу 

којима су и најзначајнији глагољски кодекси из 
ХІ века и неки најстарији српски рукописи прве 
половине ХШ века, сведоче о раном присуству и 
духовном животу јужнословенских и српских мона- 
ха на Синају. Свакако од времена св. Саве (1234) 
однос Србије и Синаја постаје живљи, а као велики 
дародавци и ктитори Синајског манастира јављају 
се и српски владари, највише краљ Милутин 1282— 
1321). 


Купина — Библијско место догађаја који, у хри- 
шћанској интерпретацији, значи праслику вечног 
девичанства Богородице: купина која гори и не 
сагорева. Због свог изузетног културног карактера, 
ту је подигнута црква (Ајк Віто, Св. Купина). 


стр. 243 Црква Св. Пророка Илије — И старозаветни 


пророк Илија је везан, на основу библијског преда- 
ња, за Гору Хореб (Хорив), а то је у ствари Синај. 


Свети врх — На врху Синаја, до којег воде чу- 
вене камените степенице (6 х\ряё, лестве, отуда ве- 
роватно назив Лествице, дела које је и написано у 
Синајском манастиру у УП веку), налази се капела 
посвећена св. Катарини. Према легенди, на том ме- 
сту су пронађене мошти св. Катарине, неколико ве- 
кова после њене смрти. 


Испраћен од епископа — Игуман синајског 
манастира је од средњег века имао чин епископа. 
Синајски манастир са Раитом има аутокефалност и 
данас је на његовом челу архиепископ синајски и 
раитски. 


Велика Антнохија — Град у Сирији, старо се- 
диште Антиохијске патријаршије. И овде се воде 
духовни разговори ү „питањима и одговорима“ те о 
„дүховпим расубиваьима“. Патријарх антиохијски 
био је тада Симеон (о. 1206 — о. 1235). 


Манастир Светота Симеона са Дивне Го- 
ре — Св. Симеон Дивногорац се слави 24. маја, и 
зове се још св. Симеон Столпник Млађи ({596), за 
разлику од св. Симеона Столпника Старијег, Капа- 

докијца који се подвизавао у околини Антиохије ско- 
ро два века раније (356—459) и који се слави 1. сеп- 
тембра (Ј. Поповић, Житија ІХ, 6 и д, нап. 1). Жи- 
тије св. Сиемона Дивногорца вид.: У. Поповић, Жити- 
ја У, 561—581. Симеон је родом из саме Антиохије 
и подвизава се још као млад на „стубу“ ү околини 
града. Био је велики визионар. Дивна Гора се нала- 
зила између Антиохије, Селевкије и Росе; манастир 
Св. Симеона се видео из Селевкије и био удаљен од 
Антиохије само 16 км (према подацима код Т. По- 
повића, Житија У, 578, нап. 1). Симеон Дивногорац 
је умро у седамдесет петој години живота. 


Одатле дође у Јерменску ... и турске 
крајеве — То је без сумње тзв. Мала Арменија 
(Киликијска или „Нова“ Арменија), у југоисточном 
делу Мале Азије, у прибрежју Средоземног мора крај 
Сирије (заправо, бивша Киликија). Названа је „Но- 
вом Армени]ом“ зато што је настала егзилом, еми- 
грацијом јерменске елите после селџучко-турског ос 
вајања праве или Велике Арменије. У овој малој 
земљи била је хришћанска краљевина, а ту је и 
јерменски монофизитски, неправославни патријарх 
(„католикос“). У доба проласка св. Саве кроз ову 
земљу, њоме је владао краљ Хетум І (1226—1269), на 
врхунцу моћи и просперитета (вид. Ниѕѕеу, Тће Вуг. 
Етріғе І, 628—637). Турски крајеви су, значи, делови 
Селџучког султаната, са седиштем у Коњи (стара 
Иконија). 


Царски Константинов град — Овог пута је 
св. Сава заиста био у Цариграду, још увек у ла 
тинској власти, и поклонио се цариградским све- 
тињама, одсевши, као и раније, у Евергетидском ма- 
настиру, у коме је са св. Симеоном Немањом други 
ктитор. 


Испричасмо ово о путовању светога — 
У овом одељку Теодосије врло јасно излаже моти- 
вацију Савиних „хожденија“. Глад за светим људима 
и местима, глад за оствареном светошћу, у ствари, 
била је од ране младости, по Теодосију, изузетна 
одлика Савиног духа. У исто време, истиче се ү 

њему потреба да се сва духовна и уопште свештена 
добит од таквих ходочашћа и доживљаја донесе у 
своје отачаство и подели са другима, са својим наро- 
дом. И када се, напустивши архиепископски престо, 
отиснуо на хожденије, да задовољи своје личне ду- 
ховне потребе, Сава мисли на своје отачаство и с 
радошћу скупља духовна искуства и свештене пред- 
мете за српски народ. 


Загорска земља — Бугарска. 


Својега пријатеља Асена — Цар Иван Асен 
П, чија је кћи Белослава била удата за краља Влади- 
слава, био је тако „пријатељ“ Савин, у сродству са 
њим. 


Град Несебар — Византијска Месемврија, данас 
буг. Несебар, на обали Црног мора, са луком, одакле 
је водио пут за Трнов, престоницу Бугарског царства, 


Због тадашње студени — Како произлази из 
даљег казивања у Житију, долазак Савин у Трнов 
пао је у прве дане јануара, између Рођења Христо- 
вог (25. децембра) и Богојављења (6. јануара). Бугар- 
ски патријарх био је Јоаким (1235—1237). Светом 
Сави је указана почаст тиме што је уређено да он 
служи богојављенску службу великог водоосвећења 
(„агијазме“). Ово се по типику врши од „десет часа“ 
(тј. од 16 ч.) 5. јануара, када се на вечерњи служи 
литургија св. Василија Великог, да се сам чин Ве- 
лике агијазме обави по заамвоној молитви у „ко 
димвитри“ (светој купки, крстионици), значи непосред- 
но у наставку литургије, Јутрење је у други час ноћи, 
тј. у 20 ч. и почиње најпре повечерњицом, и после 
јутрења је опет водоосвећење, али по типику на изво- 
рима воде (Л. Мирковић, Хеортологија 105—111). Ују- 
тру 6. јануара служи се литургија св. Јована Злато- 
устог. Велико водоосвећење (Велика агијазма) је чин 
који се, по неким мишљењима, прибраја светим тај- 
нама, а представља реминисценцију на Крштење Хри- 
стово у Јордану. Сам празник се зове „Просвеште- 
није“ (Просвећење, 5 Фотаџбо), а то је Крштење као 
просветљење, обасјавање и прожимање божанском 
Светлошћу, тј. енергијом самог Божанства. 

Писму — Писмо светог Саве краљу Владиславу и 
архиепископу Арсенију није се сачувало, мада нема 
разлога сумњати у то да је оно постојало. У њему 
је свакако морала бити нека врста опоруке и опро- 
штаја Савиног пред смрт. Уз то је ишао и списак 
свештених ствари (одежда, свећњака, сасуда, моштију, 
вероватно и књига — које Теодосије иначе спомиње 
међу поклонима бугарској патријаршији), које је Са- 
вина пратња понела у Србију за Архиепископију 
(Жичу) и Студеницу. Значи, у Жичи и Студеници 
нашли су се 1236. године многи предмети сакралне 
уметности из Палестине, Сирије, Египта, можда Баг- 
дада, а сигурно још и из Мале Азије и Цариграда. 


Васкрсни дан недеље — Недеља је уопште 
дан посвећен на Васкрсење Христово. 


Слава Богу за све — Речи св. Јована Златоу- 
стог на самрти, које је, ко Теодосију, изговорио и св. 
Симеон Немања (вид. стр. 58). Дан, а нарочито го- 
дина смрти св. Саве још увек су у српској историо- 
графији спорни. Мишљење да је то била 1235. го- 
дина оспорио је Д. Анастасијевић, Свети Сава је 
умро 1236. године, Богословље 11 (1936. обј. 1937), 
237—275. Анастасијевић ставља смрт Савину у 1236. 
тодину и оспорава резултате претходно објављене сту- 
дије С. Станојевића — А. Соловјева, Које је године 
умро Св. Сава, Глас СКА 156 (1933), 159—169, да је 
Сава умро 14. јануара 1235; упор. С. Станојевић, 
Смрт светога Саве, Светосавски зборник 1 (1936), 
385—392. С тим у вези и питање датума: литургијски 
традиционално, према скоро свим (и најстаријим) 
рукописима српским са житијем и нарочито са служ- 
бом св. Сави, узима се 14, јануар као дан Савине 
смрти. Због литургијске колизије са Оданијем Бого- 
јављења, по типику, померао се датум помена св. 
Саве на 12, 13, али и на 15. јануар, нарочито у 
руским рукописима. О томе још: Д. Богдановић, 
Служба светом Сави у руским минејима ХУ—ХУП 
века, Свети Сава. Споменица, Београд 1977, 349—360; 
исти, Најстарија служба светом Сави, Београд 1980. 
Црква. Четрдесеторице мученика у Трнову била је 

маузолеј бугарских владара; недавна археолошка ис 
копавања у тој цркви открила су постојање гробова 
бугарских владара, па и Савиног гроба. О томе; 
г. Ријбех, Зайи Зауа а Тӣгпоуо еп 1235, Хиландарски 
зборник 4 (1978), 17—29. 


Пошто је прошла година — Теодосије је 
врло изричан, за разлику од Доментијана, што би 
значило да је до преноса моштију св. Саве из Тр- 
нова у Милешеву, о чему је реч у овом одељку, 
дошло 1236. односно 1237. године (у зависности од 
тога да ли се усваја 1235. или 1236. као година смрти 
св. Саве). 


Моје те сагрешење најпре учини бе 
тунцем од мене итд. — Нема довољно разлога да 
се у стварном понашању краља Владислава, побож- 
ног и цркви оданог владара, види узрок Савином 
одласку из Србије. Па ни грех побуне против краља 
Радослава (1233) тешко да се може узети као узрок 
јер је Сава ипак прихватио и легализовао ступање 
Владислава на српски престо, а уосталом, није се 
ни спремао да остане ван Србије него да се у њу 
врати, па је на повратку у Србију и умро. 


Царству ти — То јест, Теби лично. 


Служба светоме о спомену његову — Очи- 
гледно да је реч о посебној, најстаријој служби која 
је можда у Милешеви састављена за спомен св. Сави, 
али и са мотивима преноса. Вид. Д. Богдановић, Нај 
старија служба светом Сави, Београд 1980, са стари- 
јом литературом. По каснијој традицији српске црк- 
ве, пренос моштију се прослављао на дан 6. маја. 


Парамонар — Црквени послужитељ, монах који 
се старао о чистоћи и реду у цркви, о паљењу и 
ташењу кандила и свећа (грч.б лархлоубрик) који је 
спремао просфоре и вино за проскомидију, ватру и 
тамјан за кадионицу, клепао у било ради позива на 
богослужење итд. Синоним парамонара је парекли- 
сијарх, кандиловжигател (С. Петковић, Речник цркве- 
нословенског језика, Сремски Карловци 1935, 148). 

МЕДА, таи Ф. 
па 
речних «танга НА и и 

Теодулов препис из 1336. године, стр. 1416. 


“оса мена выпрашантьм трапе 
евљквулапримтника» надмегемр де 
тив тетива. НИ Стекла Го 
слову. паж вывати тилеу 
фантал СЕ магемантфи м ТАДА. 
севу Фест вим ФМЕАМШАВШЕ, ит 
ме миКекьмиллаускылмн, гаекасаом 
цлеуаз ау приделе. Опямнерьнь 
ПОЗУБАВАМИН СЖ сАта А ЛАЛА ИМА 
ПИДЋМДАТЊАЊЕ МОЈ. мметьлню 
таъмнн, манваасе таст олат уь 
ИВА СТ РОСА ВЫ. новијем их кАОМА 
стирихь занелмнвьирьвым приход, 
НААНЫИИШЬ ТАКАЯ аднласти 
м, меелшквьниҳаатефин ~ 

| .П нидлатуслалиннн. сттепатнаАрҳа, 

навд Амдркипреведерндьмсевалада. 

| НЕРААЊЕН ПАСТ МОХ рАНАлЬ. НАЛИКА 

у стдрминато града до шака. ону, 
оркен 1776 АПАА ИНВАСГЕАНСТА 


се; М 
УкдарнажывинАль. дамо али 65, 
присно вл даревамныҳьтаћм, 

СТОЉАВЉИКОСТА полињеоставивћ. н 
пеклонинньрадивьстыдьал РА, 
н\аралистранствири Ходить . ДАВГА _ 
голашьытонитрохдымтго, раседа | 
пдивАаш. кздшилмсненитоге 
примала алел паю. Алмегодн 
= кердь, стын ыва 
т ро 
: у тула таи је рани у 
лага расол нім донных 
судовъстын, 5 рдл вьпраша 
кпаҳтие. В РА 
в, итии 
АЗоВАКШАл. Ам млина; 
ишт модречткаројта о 
н ОБАЋИЈА . нтакелих нерлста 
нии, стаориітачымтная тнл истава: 
дмретћа син, намену ам ВАН 
ЗАММА.АЛАЊТАЛИЋ По 
ни и ; 
· озивхедити., с порта таму 
УРА ке 

и что чрьмацтьна 
примити кетей в 

Стара српска књижевност у 24 књиге 
књига пета/свеска прва 

